
1 - Annabelle 


Belle Svetlana își examină goliciunea într-o oglindă înaltă, 
pregătindu-se pentru o întâlnire sexuală de treizeci de mii de 
dolari pe oră cu fiul în vârstă de cincisprezece ani al unui 
magnat arab al țițeiului. 

Belle știa că este o frumusețe - ce naiba! — se cheltuiseră 
destui bani ca să fie sigură că era frumoasă. O operație estetică 
la nas, comandată de mama sa când ea avea doar paisprezece 
ani, o operație a sânilor, la scurt timp după aceea - aceasta 
fusese decizia ei. Apoi, liposucție - când era nevoie - mărirea 
buzelor, periodicele tratamente cu laser ale feței și ale pielii - ca 
să se asigure că tenul ei rămânea la fel de alb ca laptele, culoare 
pe care se străduise din răsputeri să o obțină (fusese un calvar să 
scape de pistrui, dar reușise). Belle căutase perfecțiunea încă din 
adolescenţă, iar acum ajunsese al naibii de aproape. Avea părul 
de un roșu auriu, ondulat și lung până la umeri. Ochii îi erau de 
un verde smaragdin impresionant. Trupul ei - un paradis al 
desfătărilor. 

„Da, se gândi ea, privindu-și cercetător goliciunea trufașă, 
valorez fiecare cent din cei treizeci de mii de dolari depozitați 
deja frumușel în seiful meu.” 

De obicei, nu mergea ea însăși la „întâlniri”, dar Sharif Rani — 
magnatul țițeiului - insistase că ea era cea care trebuia să-l 
înveţe bucuriile trupului pe cel mai tânăr dintre fiii lui. Astfel, în 
cele din urmă, pentru o sumă princiară, acceptase. 

Pudrată, parfumată și pregătită de acţiune, se întinse după 
lenjeria de culoarea piersicii și o îmbrăcă. 

Treizeci de mii pe oră nu era rău pentru o treabă care, cel mai 
probabil, nu avea să-i ia mai mult de cincisprezece minute. 

Bineînţeles, ar fi putut să refuze oferta și să-i sugereze să 
aleagă una dintre fetele ei de douăzeci de mii pe oră, dar uneori 
era distractiv să te joci - mai ales că putea să aleagă de pe lista ei 
de clienți bogaţi, puternici și faimoși, care îi includea pe toţi, de 
la cele mai mari staruri de la Hollywood la o serie de prinți, 


magnați ai industriei, câteva superstaruri rap, zeci de vedete 
sportive și prea mulți politicieni ca să poată fi numărați. 

Da, Belle Svetlana, născută Annabelle Maestro, conducea cea 
mai exclusivistă și mai scumpă afacere cu dame de companie 
din oraș - orașul fiind New York, nu Los Angelesul în care 
crescuse, înconjurată de luxul și de toată opulența pe care 
părinţii ei, două stele de cinema, putuseră să le cumpere. 

Slavă Domnului că scăpase de cei doi egocentrici - mama, 
regina diafană a producătorilor independenți, iar tatăl, regele 
macho al lucrurilor scumpe de proastă calitate. Ce spectacol 
groaznic să-i ai drept părinți! 

Când renunţase la colegiul din Boston și se stabilise în New 
York, nici unul dintre părinţii ei iubitori nu îi acordase nici cel 
mai mic credit. Și, fiind de părere că o fiică adultă nu le 
îmbunătăţea cu nimic imaginea publică, stabiliseră să-i trimită o 
alocaţie lunară, spunându-i cu seninătate să-și urmeze visurile, 
apoi o lăsaseră pe cont propriu. 

Annabelle nu avea rețineri când venea vorba să-și urmeze 
visurile și, curând, se trezise prinsă în iureșul cluburilor și al 
petrecerilor - un stil de viaţă care o satisfăcuse o vreme, până 
când, într-o noapte, îl cunoscuse pe Frankie Romano - un DJ de 
succes, care lucra la petreceri private și, ocazional, la cele mai 
tari cluburi. O singură privire era de-ajuns să te îndrăgostești de 
Frankie. 

Originar din Chicago, Frankie era un tip bizar și atrăgător în 
stilul lui Michael Imperioli. Vorbea repede și aspru, avea părul 
negru destul de lung, ochi albaștri și reci ca gheața și trăsături 
foarte bine definite. 

Problema cu Frankie era că, de obicei, era falit, mai ales 
pentru că se dovedea a fi un consumator împătimit de cocaină și 
orice ban care îi ieșea în cale era tras direct pe nas. 

Annabelle căzu în mrejele lui - căci, în ciuda dependenţei 
sale de droguri, Frankie se dovedise un adevărat armăsar în pat 
- de fiecare dată când nu era prea „luat” ca să presteze. Ea nu 
știa nimic despre trecutul lui și nici nu-i păsa. Din punctul ei de 
vedere, erau suflete-pereche. 

După câteva săptămâni de relație nebună, Frankie se mutase 


în mansarda ei din SoHo - o mișcare la care ea nu a obiectat. 
Singurul dezavantaj era că, în cele din urmă, ajunsese să-și 
cheltuiască întreaga alocaţie ca să-i cumpere lui droguri, astfel 
încât nu trecuse mult până când - la îndemnul lui Frankie - îl 
sunase pe tatăl său din L.A., cerându-i să-i mărească alocaţia. 

Ralph Maestro, fiul realizat prin mijloace proprii al unui 
măcelar din Brooklyn care fusese împușcat de un hoț când 
băiatul avea doisprezece ani, o refuzase categoric. „Am reușit 
singur, fără să am nici măcar doi cenți, o informase el cu 
asprime. „Noi ţi-am dat deja un punct de plecare. Dacă vrei mai 
mulți bani, îți sugerez să mergi să-ți găsești o slujbă.” 

Annabelle fusese furioasă. Părinţii ei înotau în milioane de 
dolari și tăticul-star-de-cinema o trimitea să se angajeze! Dă-i 
naibii! Era din ce în ce mai evident că nu dădeau doi bani pe ea. 

Două săptămâni mai târziu, ea și Frankie veniseră cu un plan 
genial. Stăteau întinși în pat, citind informaţii incitante despre 
un politician căsătorit, care fusese prins nu demult făcând sex 
cu prostituate de lux. 

— Cât de prost poate fi? reflectase Frankie, scărpinân-du-și 
fundul slăbuţ. Idiotul trebuia să fi plătit cu bani gheaţă. În felul 
ăsta, nimeni nu este arestat și toți merg acasă fericiţi. 

— Banii gheață sunt buni doar pentru fetele speciale, 
confirmase Annabelle. 

— Da, spusese Frankie în glumă. Nu pentru o curvă guralivă, 
care-o să-și vândă povestea, ci pentru fetele foarte speciale. Știi 
la ce fel de tipe mă refer. Modele, actrițe - sunt întotdeauna în 
căutarea unui câștig suplimentar. lar avantajul afacerii este că le 
cunoaștem pe toate. 

Sigur. 

— Deci... reluase Frankie după câteva minute, te gândești la 
ce mă gândesc și eu? 

Într-adevăr, și ea se gândea tot la asta. Și astfel începuse 
aventura lor. 

La început, amândoi o consideraseră o distracţie, dar, după 
câteva luni, ajunsese una dintre cele mai de succes afaceri cu 
fete de companie din oraș. 

Luată de valul succesului, Annabelle își crea curând două 


identități. Era în același timp Annabelle Maestro, o fată care se 
chinuia să reușească în industria modei ca designer ocazional, și 
Belle Svetlana (îi plăcea sunetul exotic al numelui de familie 
rusesc), o femeie misterioasă, capabilă să găsească fata potrivită 
pentru a satisface fanteziile oricărui bărbat. 

La un anumit preţ. 

Un preț mare, în funcţie de cerinţe. 

Fetele lui Annabelle nu erau prostituate. Erau femei de 
carieră, stilate, arătoase, care se bucurau de un venit 
suplimentar. Modele, actrițe, cântărețe, designeri, toate 
elegante, istețe și discrete, unele dintre ele chiar celebre. 

Fusese ideea lui Annabelle ca fetele pe care le recrutau să 
poarte măști atunci când mergeau la lucru, ca să-și ascundă 
identitatea. Era sigură că bărbaţii vor fi atrași de mister, iar 
fetele erau și ele fericite, imaginându-și că purtatul măștilor 
avea să ascundă cine erau ele cu adevărat. 

Nu era deloc greu să găsească fata potrivită. Frankie, un 
adevărat Don Juan înainte să se cupleze cu Annabelle, le 
cunoștea pe toate și se folosea de felul său impresionant de a 
jongla cu vorbele ca să le convingă să facă orice. O grămadă de 
câștiguri neimpozabile era o mare tentaţie și, așa cum subliniase 
Frankie, cum cele mai multe fete și-o trăgeau pe gratis, ce mare 
scofală era dacă o făceau contra unei sume generoase? Mai ales 
dacă era posibil să rămână anonime. 

Frankie îi verifica pe toți potenţialii lor clienţi, în timp ce 
Annabelle lua legătura cu fetele și aranja întâlnirile. Băgau în 
buzunar împreună șaizeci la sută din fiecare sumă și, în curând, 
ajunseră să se scalde în bani. Întotdeauna era vorba de bani 
gheaţă, nu exista nici un fel de document. 

Deja făceau asta de aproape un an și ce afacere profitabilă se 
dovedise a fi! Nici Annabelle și nici Frankie nu avuseseră vreo 
nemulțumire, până în momentul în care amândoi înțeleseseră 
că aveau nevoie de ajutor. 

După ce se gândise o vreme la acest aspect, Frankie o 
recrutase pe Janey Bonafacio, una dintre numeroasele lui 
verișoare, care locuia în Brooklyn și era contabilă. O întrebase 
dacă era interesată să lucreze pentru el, iar ea, deoarece simţise 


dintotdeauna o pasiune nemăsurată pentru vărul Frankie, 
renunţțase imediat la vechea slujbă. El o angajă să răspundă la 
telefoane și să programeze întâlnirile fetelor. 

Janey, o mamă necăsătorită de o sută douăzeci și cinci de 
kilograme, cu un fiu de nouăsprezece ani, Chip, era încântată că 
primise slujba. Să-și adore vărul de la distanță era una, dar să 
lucreze propriu-zis pentru el era un vis devenit realitate, chiar 
dacă afacerea pe care o conducea împreună cu prietena lui cea 
îngâmfată era destul de dubioasă. 

Annabelle avea încredere în Janey, însă nu și în Chip - un 
pierde-vară posac, mult prea plin de el și întotdeauna 
nemulțumit. Annabelle îl vedea ca pe un Frankie în devenire, 
dar nu atât de fermecător. ÎI foloseau pentru diferite comisioane 
și ca șofer. 

— Cel puţin, ei fac parte din familie, o asigurase Frankie. Nu 
ne vor înșela niciodată. 

— Nu fi atât de naiv, răspunsese ea. Când se ajunge la bani, 
fiecare are un plan. 

— Hei - spusese Frankie. O plătim pe Janey suficient de bine 
cât să ne asigurăm că își țin gura. Și nu uita: Janey are o 
slăbiciune pentru mine, nu ar face niciodată nimic să mă 
rănească. 

Annabelle nu era atât de sigură. 


După ce se încredință că arăta cât se putea de seducător, 
Annabele sună jos să verifice dacă mașina o aștepta. Locuinţa ei 
principală era un apartament de pe Park Avenue, unde ea și 
Frankie își petreceau cea mai mare parte din timp, dar păstrase 
în continuare și mansarda din SoHo, locul unde părinții ei și 
vechii prieteni o puteau contacta. Nu că părinţii ei ar fi făcut-o 
prea des - îi auzea poate o dată la câteva săptămâni. În privinţa 
vechilor prieteni - nu era interesată de ei, acum avea o viață 
nouă și, în această viață nouă, foarte puţini oameni știau cine 
erau părinții ei și de unde venea. Așa îi plăcea. 

Mai devreme, Frankie plecase cu mașina la Atlantic City, ca să 
petreacă weekendul cu doi dintre prietenii săi, Bobby 
Santangelo Stanislopoulos și M.J., partenerul de afaceri al lui 


Bobby. Annabelle îi știa pe amândoi, căci pe vremuri merseseră 
toţi la același liceu în Beverly Hills. 

Da, grozave vremuri! Bobby și M.J. erau cu un an mai mare 
decât ea, dar nu uitase niciodată noaptea de pomină a balului 
de absolvire, când toţi trei ieșiseră împreună, se ameţiseră 
complet, iar ea sfârșise prin a-și face de cap cu amândoi. 

Hmm... doar una dintre escapadele adolescentine scăpate de 
sub control, deși fusese chiar o experiență memorabilă. Nici 
Bobby, nici M.J. și nici ea nu mai pomeniseră vreodată nimic 
despre asta. Era un subiect tabu. 

Apoi, într-o noapte, la câţiva ani după ce se mutase în New 
York, intrase în Mood și îi găsise acolo - Bobby și M.J. Iniţial, a 
fost chiar un șoc să-i vadă, dar începură repede să vorbească și 
să-și amintească de vremurile bune de demult. De fapt, MJ. 
fusese cel care o prezentase lui Frankie. 

Nu-i spusese niciodată lui Frankie despre noaptea de nebunie 
cu doi dintre cei mai buni prieteni ai săi - unele lucruri era mai 
bine să rămână în trecut. În afară de asta, nu-și imagina că ar fi 
foarte încântat dacă ar afla vreodată, mai ales că, atunci când 
era nervos, Frankie devenea violent. 

Deoarece jocurile de noroc păreau să fie noua lui pasiune, nu 
obiectase când auzise că pleacă. Prietenul ei instalat la ea acasă 
era o pacoste și jumătate, astfel încât nu o deranja să mai 
petreacă din când în când o noapte pe cont propriu. leșirea fără 
Frankie i-ar permite o pauză bine-venită. 

Portarul o informă că, într-adevăr, șoferul ei parcase afară. 

Se îndreptă spre ieșire, nu înainte de a-și lua poșeta Chanel. 

În momentul în care păși afară din apartament, telefonul 
începu să sune. Alese să-l ignore - avea o fixaţie cu telefoanele, 
ura să răspundă la ele. Oricine ar fi fost putea să lase un mesaj. 

Părăsi apartamentul și coborî cu liftul, încântată de 
perspectiva că va iniția un tânăr inocent în desfătările sexului. 
Tatăl său, Sharif Rani, era unul dintre cei mai importanţi clienți 
ai lor. Sharif cerea o fată diferită de mai multe ori pe săptămână 
și se întorcea întotdeauna pentru mai mult. Annabelle îl 
considera pe Sharif Rani un client clasa întâi, alături de starul de 
cinema de la Hollywood, un vânător de femei nesăţios, și de 


rockerul de Hall of Fame!, cu penis de douăzeci de centimetri și 
înclinație pentru femei care acceptau să se antreneze cu el la 
diferite activități în baie. 

— Bună ziua, domnișoară Svetlana, spuse portarul, ieșind de 
după tejgheaua lungă de marmură și frecându-și mâinile, în 
așteptarea unui bacșiș consistent. 

Annabelle îi strecură discret o bancnotă de douăzeci de 
dolari. Învățase mai demult că era inteligent să-i facă pe toți 
fericiți. 

Portarul încercă să nu se holbeze la ea. Cu părul de un roșu- 
deschis și trupul suplu, era o frumuseţe. Totodată, era și foarte 
misterioasă. Nimeni din clădire nu știa ce făceau ea sau 
prietenul ei, doar că erau tineri, bogați și aveau o grămadă de 
prieteni arătoși. 

Annabelle păși afară, se așeză pe bancheta luxoasă de piele a 
Mercedesului pe care îl cumpăraseră recent și se lăsă pe spate. 
Se bucura că era vorba de o întâlnire de după-amiază, deoarece 
hotărâse ca, după lecţia cu băiatul, să intre la Saks și să-și 
cumpere noua poșetă de piele Prada pe care o văzuse în catalog. 
Și, din moment ce Frankie nu se prea omora să-i cumpere 
cadouri, poate avea chiar să se răsfățe cu o bijuterie David 
Yurman. 

„Da, asta voi face, se gândi ea visătoare. Mă voi răsplăti 
pentru cinci minute de muncă nu atât de grea. Merit asta.” 

— Salut, spuse Chip, privind în oglinda retrovizoare și 
analizând-o cu ochii săi înguști. Ce mai faci? 

— Nu sunt într-o dispoziție de conversaţie, Chip, spuse ea 
direct, apoi îl ignoră, fiindcă o deranja, întotdeauna o făcuse. 
Era ceva la el... 

— Scuză-mă că exist, mormăi el. 

La naiba! Chiar în momentul acela, hotărî că Chip trebuia să 
plece. Cu cât mai repede, cu atât mai bine. 


2 - Denver 


Numele meu este Denver Jones, am douăzeci și cinci de ani și 
sunt o avocată așa-zis pe val, convocată să facă parte din echipa 
de apărare a lui Ralph Maestro - un actor de filme de acțiune de 
megasucces - de acuzaţia de crimă, în cazul în care va fi arestat. 

Frumoasa lui soţie - tot un star de cinema -, Gemma 
Summer Maestro, este moartă. Împușcată în față. Gata cu 
frumuseţea ei diafană. 

Este începutul lui decembrie și, în ciuda soarelui strălucitor 
din California, zăpada falsă este deja adunată frumos de-a 
lungul aleii reședinței Maestro, lucru pe care îl observ în timp ce 
străbat drumul către ea. Nu mă surprinde, deoarece am mai fost 
aici înainte, acum mulți ani, când eram o fată uscăţivă de 
doisprezece ani și încercam să mă dau bine pe lângă cea mai 
populară fată din școală, Annabelle Maestro. 

— Zăpadă falsă! îmi amintesc că am exclamat prima dată 
când am vizitat vila Maestro. Vrei să spui că părinții tăi au adus 
zăpadă falsă și au împrăștiat-o de-a lungul aleii? Am privit ţintă 
și neîncrezătoare la cea mai nouă prietenă a mea. 

Annabelle Maestro, în vârstă de doisprezece ani, s-a uitat la 
mine sfidătoare. 

— Denver Jones, mi-a spus, strâmbându-și nasul plin de 
pistrui, în timp ce proteza de pe dinţi capta lumina soarelui de 
după-amiază. Ești atââât de proastă! Aici este Beverly Hills, 
idioato! Nu avem zăpadă adevărată în Beverly Hills. 

— Nu aveţi? am mormăit eu, proaspăt venită din Chicago, cu 
părinții mei nu tocmai normali. Tata - avocat nonconformist. 
Mama, o activistă politică și, uneori, gospodină. 

— Nici vorbă! izbucnise Annabelle, de parcă eram proasta 
satului. Ești atât de grea de cap. 

— Îmi pare rău, am mormăit eu, cu toate că habar n-aveam 
pentru ce îmi ceream scuze. 

Annabelle a luat un pumn plin de zăpadă falsă și l-a aruncat 
cu putere în fața mea. L-am simţit ca pe o bucată de vată de 


zahăr. 

— Haide, mi-a spus, alergând cu picioarele ei lungi pe aleea 
acoperită de zăpadă. Mi-e o foame! 

Am mers după ea, curățându-mă de zăpada falsă de pe față și 
din păr. 

Astea s-a întâmplat atunci, dar, deși acum nu mai sunt fata 
aceea naivă de doisprezece ani, nu o voi uita niciodată pe 
Annabelle, pistruii ei și felul în care-și strâmba nasul. Nu am 
mai văzut-o de o grămadă de ani, căci am pierdut legătura după 
liceu. Mai apoi am auzit că a părăsit L.A. ca să facă colegiul în 
Boston și, după ce s-a lăsat, se pare că s-a mutat în New York, 
unde se ocupa cu ceva legat de modă. 

Mă întrebam unde era Annabelle acum și dacă voi da peste 
ea. Nu am rămas prietene mult timp. Nu am fost niciodată 
suficient de mişto pentru ea - mă interesa prea mult lucrul și 
eram diferită, după gustul ei. Treaba ei era să hoinărească pe 
Melrose și Robertson în căutarea celei mai noi genţi sau a 
ultimilor jeanși la modă, iar lucrul acesta nu prea era pe placul 
meu. Chiar dacă aș fi dorit, cu siguranță nu aș fi fost capabilă să- 
mi permit stilul de viață al prinţesei Maestro. De fapt, am simţit 
o ușurare când Annabelle a început să mă ignore și să umble cu 
un grup de fete la fel de bogate, cu părinți la fel de celebri. 

Pierderea prieteniei lui Annabelle nu a fost cine știe ce. 
Mama mea era ușurată. Nu-i plăcuse niciodată prea mult de ea 
sau de lucrurile reprezentate de familia ei. Faimă. Bogăţie 
uriașă. Toată scena din Beverly Hills. Mama s-a bucurat mai 
mult când m-am împrietenit cu Carolyn Henderson - o fată care 
avea ceva în cap, al cărei tată era chirurg estetician și a cărei 
mamă lucra în imobiliare. Imediat ce Carolyn a absolvit colegiul, 
a reușit să se angajeze ca intern la Washington. Este în prezent 
asistenta personală a senatorului Gregory Stoneman. Suntem în 
continuare prietene apropiate, chiar dacă locuim în orașe 
diferite. 'Ţinem periodic legătura, cu toate că nu este 
întotdeauna ușor, amândouă fiind foarte ocupate. Slavă 
Domnului că există e-mailul și SMS-urile. 

Anul acesta, Carolyn a promis să ajungă în L.A. de Crăciun, în 
ciuda muntelui de treburi care mă fac pe mine să par o leneșă și, 


credeți-mă, nu sunt o persoană care se lasă pe tânjală. 

De-abia aştept să-mi petrec timpul cu ea, mai ales că 
amândouă ne-am despărțit recent de prietenii noștri, ceea ce 
înseamnă că vom avea destule de discutat. Carolyn a rupt-o cu 
prietenul ei, Matt, din cauză că l-a prins înșelând-o - ceea ce nu 
a reprezentat o surpriză pentru nimeni. Matt era un jurnalist 
politic pe val, despre care toată lumea știa (exceptând-o aparent 
pe Carolyn) că avea o problemă majoră cu prohabul. 

Despărțirea mea a fost o altă poveste. Josh - un doctor de 
succes în mediul sportiv - a fost cel care m-a părăsit. S-a plâns 
că pun munca pe primul plan și că el s-a săturat să fie 
întotdeauna al doilea. 

Meditând la asta, trebuie să recunosc că avea dreptate sau, 
poate, pur și simplu nu l-am iubit suficient. 

Josh și cu mine am fost împreună trei ani, așa că despărțirea a 
venit ca un fel de zdruncinătură, dar nu am inima frântă. 
Trebuie să recunosc că îmi lipsesc duminicile în care devoram 
ziarele în apartamentul nostru, plimbările lungi și energice din 
Canionul Malibu, privitul la TV, la Entourage și Dexter, și 
înfulecatul mâncării mele chinezești favorite direct din cutie. 

Nu îmi lipsește sexul, nu a fost atât de grozav nici la început. 
La fel ca cele mai multe relaţii, a început incredibil de lasciv și 
de pasionant, dar după șase luni s-a transformat într-un sex 
confortabil și plictisitor. 

Unde a dispărut toată pasiunea? Hei - nu sunt expertă, dar 
am trecut prin vreo două relaţii tentante în facultate - una cu 
un profesor căsătorit și una cu un mare atlet. În ambele cazuri, 
sexul a fost uluitor, așa că sigur îmi dau seama de diferență. Pe 
de altă parte, culcatul cu un bărbat însurat nu este pentru mine. 
Prea multe minciuni și complicații. 

Mă gândesc uneori că Amy Winnehouse, câinele nostru, îi 
simte mai mult lipsa lui Josh decât o simt eu. Am dat de Amy - 
o rasă mixtă - în timp ce rătăcea pierdută și murdară pe plaja 
Venice, așa că am luat-o acasă și am botezat-o după cântăreaţa 
mea favorită, din cauza mârâitului ei gutural, care rivaliza cu 
vocea joasă și sexi a lui Amy. 

Când Josh a plecat, am moștenit-o pe Amy. „Fără dreptul la 


vizită”, l-am informat eu cu răceală. Deși, în realitate, voiam să-i 
spun: „Fă pași, ticălosule, tu mă părăsești pe mine!” 

Lui Josh nu i-a plăcut faza cu câinele - dar, hei, dacă a vrut să 
plece, exact asta a primit. Afară! Gata! S-a terminat. Nu cred în 
prelungirea lucrurilor la infinit. Când ceva s-a terminat, este mai 
bine să-i pui capăt cu totul. 

De data aceasta, mama mea nu a fost fericită, îl plăcea pe 
Josh, la fel și restul familiei, mai ales cei trei frați ai mei mai 
mari. 

Păcat! Josh putea fi plăcut ca prieten dar, cu siguranță, nu era 
bărbatul cu care plănuiam să-mi petrec restul vieţii. 

Și cine ar putea fi acel bărbat? Adevărul este că nu l-am găsit 
încă și perspectivele nu sunt prea promițătoare în L.A. Singurii 
bărbaţi cu care mă întâlnesc sunt clienţii, și aceștia sunt, de 
obicei, căsătoriți sau homosexuali. Mai există apoi și avocaţii 
șmecheri care conduc Porsche sau Mercedes și umblă cu modele 
blonde de douăzeci de ani sau cu actrițe care au de toate. 

Nu că aș arăta rău. Dacă nu aș trăi în L.A., cred că aș fi 
considerată extrem de atrăgătoare. Am părul lung, castaniu, cu 
scânteieri aurii naturale, ochi de un căprui-deschis, am un 
metru șaptezeci și port haine mărimea 38 (mare, după 
standardele din Beverly Hills - mică, pentru restul țării!). 

Ok, nu sunt Pamela Anderson și - credeţi-mă - nu am nici o 
dorinţă să fiu. Orice falsitate mă dezgustă - buze, sâni, pomeţi și 
bărbii. Pfui! La ce se gândesc femeile astea? 

Adevărul este că, dacă Josh nu s-ar fi despărțit de mine, l-aș fi 
părăsit eu pe el în cele din urmă, deoarece confortul este grozav 
pentru o vreme, dar pasiunea este, cu siguranţă, ascunsă undeva 
acolo și chiar intenţionez să o găsesc. Asta voi face când am să 
am timp, căci, cum e posibil să fi menţionat și înainte, sunt o 
persoană obsedată de muncă. 

Toate acestea s-au întâmplat acum trei luni și umblă vorba că 
Josh are o nouă prietenă - stilist de staruri, blondă și anorexică, 
pe care a agăţat-o într-un club. 

Hmm... apropo de nerăbdare. Oricum, îi urez succes, nici că 
s-ar putea să-mi pese! 

Eu am puţin mai multă putere de judecată. În momentul de 


față, nu sunt interesată de nimic permanent. Am hotărât că ar 
trebui să mă distrez puţin, în timp ce-l aștept pe Domnul 
Perfecţiune să-și facă apariţia. 

— Ai întârziat, m-a dojenit șeful meu, întâmpinându-mă la 
ușa conacului Maestro. 

Șeful meu, Felix Saunder - sau Domnul Dinţi-de-Rechin, 
cum este cunoscut în birou, din cauză că, recent, și-a îmbrăcat 
din nou dinţii și aceștia strălucesc ca un șir de faruri orbitoare - 
este pregătit de acțiune. Este un bărbat cu o figură impozantă, 
cu nas ascuţit și o claie de păr de un argintiu nebun în spate - 
seamănă într-un fel cu un Don King alb. De asemenea, are o 
înclinaţie pentru costumele Brioni de culoare deschisă, cămășile 
colorate și pantofii cu vârful ascuţit, din piele de șopârlă, vopsiți 
într-o varietate de culori insuportabile. Cei mai mulți oameni îl 
privesc ca pe un excentric. 

Saunder, Fields, Simmons & Johnson este numele firmei de 
avocatură pentru care lucrez. Am început ca ajutor de avocat 
pentru ei în timp ce eram încă la Drept, iar, după ce am trecut 
examenul de barou, m-au angajat ca asociat. După trei ani, am 
fost promovată ca asociat senior. 

Nu-mi place să par lipsită de modestie - de fapt, nu chiar! — 
Dar sunt bună, foarte bună și cted că Domnul Dinţi-de-Rechin 
mă iubește. Nu ca femeie, ci ca pe mâna lui dreaptă - o mână pe 
care știe că se poate baza întotdeauna. Omul este un avocat 
excepțional, cu o minte brici, astfel încât, de-a lungul anilor, am 
ignorat dinţii mai albi decât albul, părul zbârlit și costumele 
exagerat de scumpe și am învăţat tot ce-am putut de la el. Este 
un profesor excelent, iar eu învăţ repede, așa că s-a dovedit a fi o 
combinaţie perfectă pentru amândoi. Mă aștept ca, în curând, să 
fiu promovată la nivelul de partener junior. 

Bănuiesc că Josh are dreptate, pun munca pe primul plan, iar 
acum nu am nici un motiv să nu o fac. 

Mi-am privit ceasul - Cartier -, un cadou de ziua mea de la 
Domnul Dinţi-de-Rechin. Personal, nu mă prea interesează 
mărcile, dar ceilalți oameni par să le prețuiască foarte mult, mai 
ales în Beverly Hills. 

— Două minute nu se consideră întârziere, am spus direct. 


Felix Saunder ridică o sprânceană stufoasă. 

— Întotdeauna ai o replică, spuse el, devenind aproape 
irascibil. 

— Acesta este adevărul, am răspuns. 

— Fata care vede întotdeauna lucrurile în alb și negru, 
continuă sec, lovindu-și bărbia cu degetul arătător puţin îndoit. 

— Nu este nimic greșit în asta, am replicat. Nevoia de a avea 
ultimul cuvânt este unul dintre obiceiurile mele care îi 
înnebunesc pe oameni. Nu dau doi bani, îmi place să am ultimul 
cuvânt. În plus, nu vreau să par lipsită de modestie, dar de 
obicei am dreptate. 

— Urmează-mă, spuse el. Avem de lucru. 

Sunt considerată o avocată pe val deoarece, în ultimele 
optsprezece luni, am apărat cu mare succes doi bărbaţi extrem 
de importanţi. Clientul numărul unu era un director de studio 
foarte cunoscut, acuzat de viol de către o vedetă de televiziune a 
cărei carieră o luase la vale. Procesul care urma să aibă loc a 
ţinut prima pagină a ziarelor timp de mai multe luni, culminând 
cu perioada celor cinci zile de tribunal. 

Actriţa nu era o femeie populară. Jucase rolul unei ticăloase 
într-un serial de televiziune timp de mai mulți ani. Nu îmi 
fusese greu să-i conving pe juraţi că rolul ei de la televizor i se 
potrivea și în realitate, prezentându-l, în același timp, pe 
directorul de studio din perspectiva familiei sale fericite, 
arătând că, cel puţin în ceea ce-l privea, acea noapte de sex a 
avut loc de comun acord, el iubindu-și soția și familia și 
regretând profund întregul incident. Apoi am scos în evidență 
cât de mult avea nevoie - de fapt, cât de mult tânjea actrița 
după titlurile de prima pagină ale carierei ei fulminante apuse. 
Și cum urmărise să se răzbune pe dl director de studio. „Aţi 
văzut filmul lui Beyonce, Obsessed?”, am declarat teatral în 
pledoaria finală, fixându-i pe juraţi cu ochii mei căprui, despre 
care s-a spus că pot fi chiar hipnotizanţi. „Permiteţi-mi să vă 
sugerez să consideraţi aceasta drept versiunea din viața reală. 
Puneţi-vă dumneavoastră în pielea acestui om.” O pauză lungă, 
de efect. „Da, este adevărat, clientul meu și-a înșelat soţia, dar 
nu a pretins niciodată că este un sfânt. lar asta este tot ce-a 


făcut. O noapte de slăbiciune cu o actriță seducătoare, hotărâtă 
să-și relanseze cariera. Așadar... din cauza unei greșeli și a unei 
actrițe veștejite, care se simte respinsă, acest bărbat nevinovat ar 
trebui să piardă tot?” O altă pauză lungă, semnificativă. Încă un 
contact vizual intens. „Eu nu cred asta. Dumneavoastră?” 

Juraţii erau cumpăraţi. 

Rezultatul: o mare victorie. 

Toţi cei din firmă erau mai mult decât mulțumiți de modul în 
care mă descurcasem în sala de tribunal și, în mai puţin de șase 
luni, mi-a fost înmânat un alt caz de mare amploare. De data 
aceasta era vorba despre un îndrăgit actor de comedie, acuzat că 
s-ar fi expus unor copii în locuri publice. L-am prezentat ca fiind 
de o puritate ieșită din comun. Avea o familie pe care o 
îndrăgea. O soţie pe care o iubea. Propriii săi copii, pe care îi 
adora. 

Am oferit apoi pasionata pledoarie finală, despre cum acest 
om - acest om blând, care a strâns atâţia bani în acţiuni de 
caritate pentru copii - nu ar fi rănit vreodată un copil și nici 
măcar nu s-ar gândi să o facă. 

Din nou, am câștigat. 

Și-acum asta. Un omor. Cu toate că nimeni nu îl acuzase, de 
fapt, pe Ralph Maestro de uciderea soţiei, încă. 

— Cred că ar trebui să mă puneţi la curent cu cazul, i-am 
spus Domnului Dinţi-de-Rechin, urmându-l în interiorul vilei 
impozante. 

Felix se opri și mă bătu pe umăr, în timp ce-mi șoptea 
confidenţial în ureche: 

— Ralph Maestro este un foarte mare star de cinema. Se opri 
pentru o clipă, ca să reexamineze ceea ce tocmai spusese. Vreau 
să spun, era cel mai mare. Nu neapărat în zilele noastre, dar 
ștampila de star de cinema rămâne, indiferent dacă mai faci sau 
nu bani serioși. 

— Şi el...? am întrebat curioasă. 

— El... ce? 

— Mai face sau nu bani frumoși? 

— Asta este irelevant, spuse țâfnos Felix. 

Mă întrebam dacă acum era momentul potrivit să-i spun că 


îmi era cunoscută familia Maestro și că mersesem la aceeași 
școală cu fiica lor. Dar am hotărât că nu era necesar. Oricum nu 
și-ar fi amintit de mine. 

Felix începu să-mi povestească ce se întâmplase. După câte se 
pare, soţii Maestro participaseră la o mare strângere de fonduri 
în seara precedentă, la Hotelul Beverly Wilshire, și se întorseseră 
acasă la ora unsprezece. Gemma Summer Maestro mersese 
direct sus, în dormitorul ei, în timp ce Ralph rămăsese jos, 
uitându-se la televizor, bucurându-se de unul dintre trabucurile 
lui cubaneze scumpe și, cel mai probabil, ilegale. Apoi a ieșit 
afară să-și vadă câinii - doi pitbulli fioroși care nu erau lăsați în 
interiorul vilei. 

În jurul orei unu noaptea, urcase în dormitorul său - soții 
Maestro aveau dormitoare separate, un lucru nu prea neobișnuit 
printre cuplurile de celebrități. Aici s-a mai uitat la televizor, 
până când, în cele din urmă, în jurul orei trei, a adormit. Când 
s-a trezit la ora șase dimineața, a mers la sala lui privată de 
forță, din spatele casei și, abia când menajera lor din Guatemala, 
Lupe, a descoperit trupul Gemmei - împuşcată în timp ce se afla 
întinsă în pat —, și-a dat și el seama că ceva nu era în ordine. 

Am pus imediat câteva întrebări relevante. 

— Poliţia a găsit arma crimei? 

— Nu. 

— Există vreun semn de intrare prin efracție? 

— Nu. 

— Soții Maestro se înțelegeau bine? 

— Felix dădu din cap. 

— Cine știe? Dar, imediat ce îi expediez pe detectivi de aici, 
vom afla. 

Doi detectivi de la investigaţii și o legiune de polițiști 
cotrobăiau prin toată casa. Menajera, Lupe, era în bucătărie, 
scoțând sunete tânguitoare. Trupul Gemmei Summer era încă în 
patul ei, în timp ce fotograful polițist cobora. 

Am început să vorbesc cu unul dintre detectivi, un tip afro- 
american, cu o înfățișare de Will Smith mai bătrân. Imaginaţia 
îmi spunea că venise la Hollywood în speranța că va fi 
descoperit și sfârșise prin a deveni detectiv. Aceasta pare a fi 


povestea celor mai mulți oameni. Se numea Preston, iar 
partenera lui, o asiatică, era detectivul Lee. 

Mă întrebam dacă vreunul dintre ei o sunase pe Annabelle și 
îi spusese știrile devastatoare. Am simţit brusc o senzaţie de 
greață în adâncul stomacului. Cum va reuși cineva să dea acel 
telefon? 

„Bună ziua, domnişoară Maestro. Vă sun din partea 
Departamentului de Poliție din Beverly Hills. Mama 
dumneavoastră este moartă, împuşcată în cap. Tatăl 
dumneavoastră este principalul suspect. Oh, da, și permiteți-mi 
să profit de această ocazie să vă urez un Crăciun fericit.” 

— Ce s-a întâmplat? mârâi Felix. Aștepta întreaga mea 
atenție în toate circumstanțele - o minte rătăcitoare nu îi era de 
nici un folos. 

— Fiica lor a fost anunțată? am întrebat. 

Felix își încruntă sprâncenele. 

— De unde știi că au o fiică? 

— Ţine de cunoștințele generale, am răspuns repede, 
nepregătită încă să dezvălui legătura mea cu familia Maestro. 

— Din câte știu eu, nimeni nu a fost încă anunţat, spuse 
Felix, bâjbâind în buzunarul hainei după un pachet de gumă de 
mestecat cu aromă puternică de mentă. Fără să-mi ofere și mie 
vreuna, înghiți două, înainte să pună pachetul înapoi. 

— Ai habar cum se va lega presa de subiectul ăsta? continuă 
el, în timp ce respiraţia lui mentolată plutea în aer. Cazurile Phil 
Spector și Robert Blake vor părea adevărate picnicuri în 
comparaţie cu acesta. 

— Crezi că poliția are de gând să-l aresteze pe Ralph 
Maestro? am întrebat curioasă. 

— Nu și dacă vor avea de-a face cu mine, răspunse, ca 
întotdeauna plin de o încredere de nezdruncinat. Nu există 
absolut nici o dovadă că Ralph a făcut-o, chiar nici una. 

„Dar a făcut-o?” eram curioasă să întreb. Mi-am înfrânat însă 
această dorinţă. Câteodată înveţi mai multe nespunând nimic. 


3 - Carolyn 


— Mi-ai spus că ai de gând să-ți părăsești nevasta, spuse 
Carolyn Henderson, cu ochii ei de un albastru palid plini de 
lacrimi în timp ce-și înfrunta șeful - amantul ei, bărbatul care îi 
promisese totul și nu-i dăduse nimic. Mi-ai promis că se va 
întâmpla înainte de Crăciun. 

Senatorul Gregory Stoneman se plimbă de-a lungul biroului 
său, incapabil să se uite la fata asta drăguță cu părul de culoarea 
mierii și ochii în lacrimi. Era un bărbat înalt, de aproximativ 
cincizeci de ani, cu un păr stufos și cărunt, profil acvilin și 
zâmbet de politician gata pregătit. 

— Ascultă-mă, iubito, se linguși el pe lângă ea. Trebuie... 

— Te-am ascultat, îl întrerupse Carolyn, ridicând vocea. Te- 
am ascultat non-stop în ultimii doi ani. Se uită ţintă la el, 
acuzatoare. Mi-ai jurat că vom fi împreună Crăciunul acesta. Mi- 
ai promis că o vei părăsi. 

— Știu, dar... 

— M-ai minţit, Gregory, continuă ea, ridicând și mai tare 
vocea. Încă nu i-ai spus despre noi, nu? 

Lacrimile începură să-i curgă pe obraji într-un șuvoi 
incontrolabil. 

Gregory Stoneman se încruntă. Nu exista nimic mai iritant 
decât o femeie în lacrimi. Era suficient de rău că trebuia să 
suporte asta din partea soţiei sale din când în când, iar acum 
fata asta începea să devină extrem de pretențioasă. Nu avea 
nevoie de astfel de prostii. În plus, cunoscuse recent o jurnalistă 
britanică, corespondentul londonez al unui ziar englezesc cu 
pretenţii. Fata era tânără și proaspătă și, în ceea ce priveşte 
aspectul, o făcea de rușine pe Carolyn, cu toate că, trebuia să 
recunoască asta, Carolyn avea un corp senzaţional - țâțe mari -, 
unul dintre motivele pentru care îi înșirase toate declaraţiile 
alea false cum că, într-o bună zi, va divorța cu siguranță de 
nevastă-sa vreodată! De parcă ar face asta. 

În Washington exista un joc. lar jocul avea reguli stricte. O 


aventură este o aventură și niciodată nu a intervenit într-un 
mariaj. Oricine voia să joace trebuia să înveţe să respecte 
regulile. 

— Gata, spuse el blând. 

— La naiba cu gata, strigă ea nervoasă. 

— După Crăciun, începu el. 

— Nu! ţipă ea. Ai promis și mă aştept să te ţii de promisiune 
sau... 

— Sau ce? spuse el pe un ton ameninţător. 

— Sau îi spun soţiei tale despre noi, din moment ce se pare 
că tu nu poți s-o faci. 

Cuvintele ei atârnau între ei precum o cortină neagră. 
Încruntătura lui Gregory se adânci. Dacă prietenul ei Matt ar fi 
rămas în scenă, asta nu s-ar fi întâmplat. Dar nu - Matt reușise o 
ieșire bruscă. Și, atunci, în ce postură rămânea el? Cu o fată 
agățată de el, care începea să aibă pretenţii pe care nu avea nici 
o intenţie să le îndeplinească. Ca și cum asta n-ar fi fost 
suficient de rău - acum trecea la ameninţări. Îl ameninţa pe el, 
senatorul Gregory Stoneman, membru de seamă al Senatului, cu 
o reputație nepătată și un mariaj solid de douăzeci de ani. 

Comportamentul ei era inacceptabil, și el nu avea de gând să- 
] tolereze. 

— Fii amabilă și nu face asta în biroul meu, spuse Stoneman, 
privind agitat spre ușa închisă. 

— De ce nu? întrebă ea, înroșindu-se. Toţi vor ști în curând. 

— Nu, nu vor ști. 

— Oh, ba da. 

Era sătul până peste cap de atitudinea ei. Cine naiba se 
credea? 

— Şi cum anume? întrebă cu răceală. 

— Eu le voi spune, răspunse ea sfidătoare. Prima dată soţiei 
tale și apoi tuturor celorlalți. 

O prinse de braţ într-o strânsoare ca de menghină. 

— Nu, nu vei face asta, spuse el, iar vocea i se transformă 
într-o poruncă aspră. Nici să nu te gândești. 

— Încearcă să mă oprești, răspunse ea, hotărâtă să meargă 
până la capăt. 


— De ce? întrebă el, făcând un efort puternic să-și controleze 
mânia. De ce, după atâta vreme, îmi faci asta acum? 

Carolyn se holbă la el, cu buza de jos palpitând, mâinile 
tremurând. Nu voise să se ajungă la asta, dar trebuia ca el să 
știe. Cuvintele ei erau rare și șovăielnice. 

— Sunt însărcinată, spuse ea în cele din urmă. 

— Ceee? spuse el, albindu-se în mod vizibil, în timp ce făcu 
un pas înapoi. 

— Însărcinată, repetă ea, încântată că, în sfârșit, avea 
întreaga lui atenţie. 

— E imposibil, sări el, refuzând să admită ideea. lei pastile. 

— Se întâmplă greșeli, mormăi ea. 

— Despre ce vorbești? spuse el răstit. 

— Pilula nu funcționează întotdeauna, îi explică ea. Știi, se 
mai întâmplă. 

— Hristoase! explodă el. 

— Deci, vezi, spuse ea, începând să se simtă mult mai calmă, 
acum că îi spusese, e timpul să facem publică relația noastră. 
Trebuie. 

Timp de un moment sau două făcu câţiva pași, înainte să se 
întoarcă spre ea cu o expresie acuzatoare. 

— Ce te face să crezi că e al meu? spuse el cu asprime. 

Ea știa că avea să spună asta. O durea, dar cunoștea 
slăbiciunea lui Gregory mult prea bine și, când venea vorba de 
confruntări, el încerca întotdeauna să se ferească de învinuire, la 
fel cum făcea și în cariera lui politică. Și totuși... îl iubea. Nu se 
putea abține. Acum avea copilul lui crescând în ea și voia să fie 
cu el mai mult ca oricând. 

— Sigur este al tău, spuse ea în tăcere. Nu există nici un 
dubiu. 

— Ar putea fi al lui Matt, susținu el, furios că era prins în cea 
mai veche capcană cunoscută de bărbat. 

— E al tău, repetă ea. 

— Cum poţi fi atât de sigură? insistă el. 

Oh, Doamne! O făcea să se simtă ca o ratată. Și, pur și 
simplu, nu era corect, îl iubea atât de mult, întotdeauna îl 
iubise. 


— Pentru că nu m-am mai culcat cu Matt de peste trei luni, 
spuse ea cu voce joasă. Acest copil este al tău, Gregory, acceptă 
asta. 

— Hristoase! exclamă el pentru a doua oară. De ce-ai făcut 
asta? 

— De ce-am făcut asta? răspunse ea, devenind brusc furioasă. 
Dacă îmi amintesc bine, tu ești cel care vine în apartamentul 
meu de două ori pe săptămână, pregătit să mi-o tragă la greu. 

— Nu fi atât de grosolană, spuse el, aruncându-i o privire 
dezgustată. Nu ți se potrivește. 

Nu ieșea așa cum plănuise ea. Ar fi vrut ca el să spună: „Ai 
dreptate. Este o veste grozavă. Ar trebui să fim împreună. Voi 
divorța de soția mea imediat”. 

Daa... Sigur... În visele ei. 

În adâncul ei, avusese o presimţire că reacția lui va fi de 
rahat. 

Oftă, ar fi vrut să aibă pe cineva căruia să i se destăinuiască. 
Dar, încă de la începutul aventurii, el îi ceruse să păstreze o 
discreție absolută, așa că nu-i spusese nici măcar lui Denver, cea 
mai bună prietenă a ei, care locuia în LA. Denver știa doar că ea 
avusese o relație de dragoste cu Matt, de care se despărţise. 

Ah, Matt, nici măcar el nu bănuise vreodată ce se întâmpla. 
Păstraseră apartamente separate și el rămăsese rareori la ea, așa 
că reușise să păstreze secretă aventura ei cu Gregory. 

Acum, tot ce dorea să facă era să spună lumii și, mai ales, 
dorea să spună soţiei lui Gregory Stoneman - Evelyn. Din câte 
spunea Gregory, era o femeie rece, autoritară, care refuza să facă 
sex cu el. Era unul dintre motivele pentru care Carolyn nu se 
simțise niciodată vinovată că se culca cu un bărbat căsătorit. El 
avea nevoie de ea. Ea avea nevoie de el. Între ei exista o legătură 
foarte strânsă. 

Gregory merse până la fereastră și privi afară, cu spatele la ea. 

— Deci... îndrăzni ea, sperând că atitudinea lui urma să se 
schimbe și să se domolească. Cred că asta înseamnă că nu ai de 
ales. Ori îi spui tu soţiei tale, ori îi spun eu. 

El se întoarse, ochii lui având o privire ciudată. 

— Asta crezi tu că se va întâmpla? spuse el pe un ton glacial. 


— Da, Greg, răspunse ea curajoasă. De data asta, vorbesc 
serios. 

— Chiar vorbeşti? 

— Da. 

Expresia feţei sale era gânditoare. Ea luă asta ca pe un semn 
pozitiv. Era mai bine decât să-l asculte urlând. 

Urmă o tăcere lungă, apoi el spuse: 

— Nu ar fi trebuit să-mi spui aici. E ceva despre care trebuie 
vorbit în particular. 

— Sunt de acord, spuse ea ușurată, deoarece se părea că, în 
cele din urmă, socotea adevărat ceea ce îi spusese. 

— Şi trebuie să-mi dai vreo două săptămâni să rezolv 
problema, adăugă el, privind-o cu atenţie. Nu pot să fac 
miracole peste noapte. 

— Sunt de acord cu asta, spuse ea repede. 

— După cum știi prea bine, continuă el, mușcându-și buza 
de jos, este foarte, foarte complicat. E vorba de soția mea și 
trebuie să mă gândesc și la copiii mei... 

— Da, Greg, spuse ea docilă. Înţeleg că nu va fi ușor. 

— Fii sigură că nu va fi, spuse el pe un ton tăios. 

— Dar împreună vom reuși, adăugă ea cu blândeţe. Totul va 
fi bine și, apoi, ne vom avea unul pe altul. 

El îi aruncă o privire plină de îngrijorare. 

— Nu ai spus nimănui, nu? o întrebă el. 

— Bineînţeles că nu, îl asigură ea. 

— Eşti absolut sigură? 

— De ce n-aș fi? Este secretul nostru. 

— Oamenii spun secretele. 

— Nu eu. 

EI începu să se plimbe, fără să se uite la ea. 

Ea respiră adânc și așteptă următoarele lui cuvinte. 

— Cât de însărcinată ești? întrebă el. 

— Șapte sau opt săptămâni. Nu sunt sigură. 

— Ai mers la vreun doctor? 

— Mi-am făcut o programare la ginecolog pentru săptămâna 
viitoare, răspunse ea, încurajată de interesul manifestat de el. 

— Anuleaz-o, spuse brusc. Vreau doar ce-i mai bun pentru 


copilul nostru. Voi aranja să te vadă cineva. 

„Copilul nostru.” Cât de ameţitoare erau aceste cuvinte, 
venind din partea lui Gregory. Gregory al ei. 

Se gândi la momentul de acum două luni, când soţia și copiii 
lui erau plecați din oraș, iar el o dusese în casa lui. Petrecuseră 
câteva ore magice împreună. El fusese atât de tandru; la fel 
fusese și ea. Trebuie să fi fost ziua în care a rămas însărcinată. 

Lăsându-se pradă unui sentiment brusc de afecțiune, se 
apropie de el, aruncându-și braţele în mod impulsiv în jurul 
gâtului său. 

— Îmi pare rău, Greg, îi șopti ea, ghemuindu-se lângă el și 
inspirându-i mirosul masculin. Nu am vrut să se întâmple asta. 
Dar acum, că s-a întâmplat, cred că a fost sortit să fie așa. Știi 
cât de mult te iubesc și că voi fi întotdeauna aici pentru tine. 

— Ştiu, spuse el, cu mintea umblându-i într-o sută de direcţii 
diferite, nici una dintre ele plăcută. 

— Va fi așa o ușurare când vom putea ieși în public, spuse ea, 
imaginându-se alături de el la evenimentele importante de la 
Washington și la strălucitoarele petreceri de seară. Vei vedea. 

— Da, spuse el încet. Numai că trebuie să mă lași să fac 
lucrurile în felul meu. 

— Te voi lăsa, spuse ea repede. 

— Nu trebuie să spui nici un cuvânt nimănui, continuă el. 
Este obligatoriu. Înţelegi? 

— Da, bineînţeles că înțeleg, spuse ea, sărutându-l, 
plimbându-și limba înăuntrul și în afara gurii lui. 

În ciuda voinţei sale, era conștient de agitația familiară pe 
care o simțea în pantaloni. Se simţea furios, prins la colț și 
ameninţat și, cu toate acestea, târfa asta intrigantă putea încă 
să-i provoace o erecție. 

Îşi lipi mâinile de sânii ei și îi prinse sfârcurile prin bluză. 

— Încuie ușa, șopti el după câteva secunde, cu vocea plină 
brusc de dorință. Apoi dă-ţi bluza jos, stai în genunchi și fă acel 
lucru cu limba pe care îl faci atât de bine. Îl vom considera o 
sărbătorire. 

— Da, Greg, murmură ea, pe deplin recunoscătoare că totul 
va fi bine. Orice vrei tu. 


4 - Bobby 


Când Bobby Santangelo Stanislopoulos intra într-o încăpere, 
femeile îl observau nu doar fiindcă avea peste un metru optzeci, 
douăzeci și ceva de ani și era în mod incontestabil atrăgător, ci și 
fiindcă avea stil. Cu părul său destul de lung, cu ochii negri ca 
noaptea, nasul grecesc și linia pronunțată a maxilarului, le 
înnebunea pe femei. Și nu era vorba că arăta incredibil de bine — 
deși arăta. Și nu era vorba că era moștenitorul unei averi 
impresionante - deși era. Nu, era altceva. Un amestec de John 
Kennedy Jr. când era tânăr, un pic din felul de a fi al lui Ashton 
Kutcher și alura misterioasă a lui Robert Pattison. 

Tatăl grec și miliardar al lui Bobby - răposatul Dimitri 
Stanislopoulos, fusese un bărbat puternic, o adevărată forță în 
lumea transporturilor și comerțului. Bobby nu manifestase nici 
o dorinţă de a călca pe urmele tatălui său, acel gen de afacere 
nefiind pentru el. Nici nu dorea să întreacă succesul mamei sale 
- Lucky Santangelo, de-o frumuseţe sălbatică -, o femeie care 
făcuse întotdeauna lucrurile în felul ei, incluzând aici 
construirea mai multor hoteluri de lux în Las Vegas și 
conducerea și deținerea Studiourilor Panther Movie timp de mai 
mulți ani. Bobby fusese înconjurat întotdeauna de oameni care 
au realizat lucruri impresionante. În afară de părinţii lui, mai era 
tatăl său vitreg - Lennie Golden -, un fost actor de comedie și 
star de cinema, care acum scria și regiza filme independente de 
mare succes. Şi bunicul din partea mamei, incomparabilul Gino 
Santangelo. 

Așadar... ce trebuia să facă un tânăr student ca să-și lase 
amprenta asupra lumii? 

Din fericire, Bobby avea propriile sale idei mari și, fără să 
ceară permisiunea sau părerea nimănui, renunțase la facultate, 
se îndreptase spre New York alături de cel mai bun prieten al 
său, M.J., fiul afro-american al unui renumit neurochirurg, și 
împreună adunaseră un grup de investitori, lucru care le-a 
permis să deschidă Mood, un club privat care, după doar câteva 


luni, avu un succes imens și deveni prima alegere pentru 
petrecerea nopţilor. 

Bobby era un hibrid al ambilor părinți. Moștenise 
personalitatea dominantă a lui Dimitri, împreună cu simțul său 
practic pentru afaceri, și era înzestrat și cu farmecul letal al lui 
Lucky, încăpățânarea și puterea ei de caracter. O combinaţie 
deloc rea. 

Toţi voiau să se împrietenească cu Bobby, însă Lucky îl 
învățase, încă de la o vârstă timpurie, că atunci când venea 
vorba de prieteni și cunoștințe, trebuia să dea dovadă de foarte 
mult discernământ. „Oamenii vor dori lucruri de la tine 
deoarece ești cine ești, îl avertizase ea. Banii reușesc 
întotdeauna să atragă oamenii nepotriviți. Uită-te la Brigette și 
la seria de rataţi care s-au ţinut de ea de-a lungul timpului. Este 
norocoasă că a supraviețuit.” 

Brigette Stanislopoulos era nepoata lui Bobby, cu toate că era 
cu aproape un deceniu mai bătrână decât el. Brigette era fiica 
Olympiei, sora vitregă decedată a lui Bobby, și nepoata de mult 
răposatului Dimitri. 

Se părea că avuseseră loc multe morți în partea 
Stanislopoulos a familiei. Bobby păstrase întotdeauna 
convingerea că era mai mult un Santangelo. 

Ținea foarte mult la Brigette, dar din poveștile pe care le 
auzise reieșea că aceasta se îndrăgostise întotdeauna de bărbați 
nepotriviți și, drept rezultat, plătise de fiecare dată un preț pe 
măsură. 

Din cauza exemplului lui Brigette, Bobby o luase pe o altă 
cale, în special cu femeile. 

Avusese multe prietene, nici una dintre ele importantă, toate 
însă incredibil de frumoase. Fete de societate, modele, actrițe. 
Cum veneau, așa plecau. Se bucura de ele. De ce nu ar fi făcut- 
0? 

Nici una nu însemnase nimic, cu excepţia lui Serenity - o 
femeie care îl obsedase acum optsprezece luni, până când îl 
părăsise. Avusese o aventură de-o noapte cu prietenul lui, 
Frankie Romano, după care dispăruse misterios alături de soțul 
ei rus, Dumnezeu știe unde. 


Apoi apăruse Zeena, o cântăreață de succes, cunoscută doar 
după prenume. Zeena avea peste patruzeci de ani, dar poseda 
un trup ca al Madonnei, avea o atitudine de fată rea și 
susținători frenetici. 

Femeia aceasta era ceva diferit, o frumuseţe exotică -jumătate 
braziliană, jumătate amerindiană. Venea în Mood cu cortegiul ei 
de adoratori cel puţin de două ori pe săptămână, de fiecare dată 
cu un alt tip tânăr după ea și, într-un fel sau altul, spre 
enervarea crescândă a lui Bobby, reușea de obicei fie să flirteze 
cu el, fie să-l ignore complet. 

Schimbările de dispoziţie ale Zeenei îl scoteau puţin din 
minţi. Era o minune că reușea să-și țină pasiunea pentru sine şi 
nu le-o destăinuia lui M.J și lui Frankie - mai ales lui Frankie -, 
care era D] la club și prietenul Annabellei Maestro. 

Existau momente când Bobby nu se putea abţine să nu se 
întrebe de ce el și Frankie erau prieteni așa de apropiaţi; erau 
atât de diferiți încât situaţia era ridicolă. Lui Frankie îi plăcea să 
ia cocaină și să se ameţească. Lui Bobby nu-i plăcea. Frankie o 
înșela pe Annabelle. Bobby credea în relaţiile monogame. 
Frankie simțea o aversiune pentru munca adevărată. Bobby se 
descurca în afaceri. Împreună cu M.J. plănuia extinderea prin 
franciză, ceea ce implica deschiderea unor cluburi Mood în 
Miami, Londra și, poate, Moscova. 

În ciuda diferenţelor dintre ei, lui Bobby îi plăcea să creadă că 
Frankie îi va acoperi întotdeauna spatele și viceversa. În plus, 
aveau o amintire comună, Serenity - frumosul model slovac, 
care se culcase cu amândoi, după care își luase tălpășiţa. 

Bobby continua să simtă durerea provocată de respingerea lui 
Serenity. Hotărî cu înțelepciune să nu se încreadă nici în MJJ., 
nici în Frankie în privinţa celei mai recente obsesii a sa. Dacă le- 
ar fi spus despre interesul lui pentru Zeena, ei l-ar fi bătut la cap 
cu remarcile lor cretine și cu glumele lor sarcastice, așa că mai 
bine nu zicea nimic. 

Asta nu însemna că nu simțea nevoia să vorbească cu cineva 
despre ea - să audă o părere nepărtinitoare asupra situaţiei. Ea 
era interesată de el? Sau îi plăcea să-l tortureze? Căci știa să facă 
asta mai bine ca oricine. 


Se întreba adesea de ce femeile de care era atras cel mai tare 
erau și cele care îl respingeau. Cea mai bună prietenă a lui 
Lucky, Venus, îl tratase ca pe un copil. Serenity îl tratase ca pe 
un căţel de salon enervant. Și acum Zeena - ce plănuise pentru 
el? Și de ce o dorea atât de tare? Nici un psihiatru nu i-ar putea 
răspunde la asta. 

Ca să nu se mai gândească la Don'șoara Superstar, hotărî să-și 
ia liber în weekend și să facă o călătorie la Atlantic City, cu 
Frankie și cu M.J. Frankie îl bătea la cap cu asta de câteva 
săptămâni, așa că de ce să nu-și îngăduie o mică permisie? 

Poate că Zeena îi va simți lipsa, cu toate că, fiind femeia care 
era, probabil că nici măcar nu va observa că este plecat. 


Drumul spre Atlantic City fu parcurs cu viteză maximă. 
Frankie voise cu disperare să ia noul Ferrari de culoare roșie, dar, 
așa cum subliniase pe bună dreptate M.J., de-abia era loc pentru 
două persoane, darămite pentru trei, așa că sfârșiră prin a lua 
totuși BMW-ul sedan de culoare neagră al lui Bobby. Ar fi putut 
foarte ușor să-și cumpere ultimul model de Lamborghini sau de 
Porsche, dar nu-i plăcea să iasă în evidență, mai ales că, odată 
cu aniversarea a douăzeci și cinci de ani, își moștenise 
impresionanta parte din averea răposatului său tată - devenind 
astfel și mai bogat. 

El și Frankie nu discutau niciodată despre bani. Era unul 
dintre acele subiecte tabu de care nici unul nu se aventura să se 
apropie, de când Frankie îi ceruse un împrumut la începutul 
prieteniei lor și Bobby îl refuzase categoric. Nu avea de gând în 
nici un caz să finanțeze dependenţele de narcoman ale lui 
Frankie. În plus, Lucky îl învățase că era o greșeală mare să 
împrumute bani. „Vei pierde un prieten, care va sfârși prin a te 
uri, îi explicase ea. Așa că, fie îi dai banii și nu aștepți nimic în 
schimb, fie îl refuzi pur și simplu”. A fost un sfat excelent. 

În afară de a fi DJ, Frankie reușise recent în ceea ce susținea 
că era o afacere de investiții de succes - ceva în care se implicase 
alături de Annabelle. Bobby și M.J. știau exact cu ce se ocupa 
Frankie, căci fetele vorbeau, dar hotărâseră să aștepte până ce le 
va spune chiar el. Afacerea trebuie să fi înflorit, deoarece ultima 


achiziţie a lui Frankie - Ferrari-ul cel roșu - demonstra prea 
bine că, indiferent în ce fel de afacere era implicat, îi aducea o 
grămadă de bani. 

Înainte să plece, Bobby vorbi la telefon cu Lucky. Ea își 
împărțea timpul între Las Vegas, L.A. și oriunde se întâmpla ca 
soțul său, Lennie, să turneze unul dintre filmele sale. 

Dăduse de ea în Las Vegas, unde era ocupată cu The Keys, 
ultima ei creaţie - un magnific complex alcătuit dintr-un hotel 
și apartamente. Deschis în urmă cu doar doi ani, The Keys era 
deja un mare succes. 

Nici o surpriză, tot ce atingea Lucky se transforma în aur. 
Fiind fiul ei, Bobby trebuia să rămână la înălțimea reputației 
mamei sale. Ştia prea bine asta. Era unul dintre motivele pentru 
care venise în New York și își făcuse propria sa afacere. Gata cu 
concurența. 

Slavă Domnului că totul mersese bine! Avea un club de 
succes - urmau să vină și altele. Un apartament grozav în West 
Side. Prieteni. O viață socială nebună. Și o mamă, un tată vitreg, 
două surori pe jumătate și diferiți alți membri ai familiei pe care 
îi iubea. Mai ales că cei mai mulți dintre ei locuiau în California 
și el era stabilit în New York. 

În ceea ce privea moștenirea sa, era o responsabilitate uriașă. 
Și, în loc să-și arunce ochii asupra ei, hotărâse să nu se atingă de 
ea până când nu va fi mai bătrân și mai înțelept. Acum avea 
aproape douăzeci și șase ani și reușea pe cont propriu. Era 
suficient ca să aibă o părere al naibii de bună despre el. 
Moștenirea sa putea să rămână deoparte și să facă profit. Se 
simţea de o mie de ori mai bine când știa că trăia de pe urma 
banilor pe care îi făcea el însuși. 

— Hei, spusese Lucky la telefon, părând încântată să-l audă. 
Ce mai face fiul meu cel mai important? 

— Fiul cel mai important este pe drumul spre Atlantic City, 
unde îl așteaptă douăzeci și patru de ore de depravare și sex, 
spuse el vesel. 

— La fel ca bunicul tău, răspunse Lucky, și el și-o imagină 
zâmbind când spuse asta. 

— Serios, adaugă el, plec cu M.J. și cu Frankie. Îmi închid 


telefonul. 

— Aș prefera să nu faci asta, spuse Lucky. Urăsc când nu pot 
să dau de tine. 

— Douăzeci și patru de ore, mamă. 

— Bine, spuse ea, oftând teatral. Nu-mi voi face griji. 

— Daaa, de parcă ţi-ai face vreodată! 

Lucky începu să râdă. 

— Singura persoană pentru care îmi fac griji este Brigette. Ai 
văzut-o în ultima vreme? 

— Am sunat-o acum vreo două zile. Părea să fie OK. 

— Eşti unchiul ei, îl mustră Lucky. Aș vrea să păstrezi 
legătura cu ea. 

— Da, un unchi care se întâmplă să fie cu zece ani mai tânăr 
decât ea, sublinie Bobby. Nu e ca și cum am avea o grămadă de 
lucruri în comun. 

— Nu contează. Ştii că atrage rataţii ca un magnet, cineva 
trebuie să aibă grijă de ea, iar eu nu sunt acolo. 

— Am înţeles, spuse Bobby, mâzgălind numele lui Brigette pe 
un bilețel de lângă telefon, ca să nu uite. O voi suna din nou 
când mă voi întoarce. 

— Mulţumesc, spuse repede Lucky. Ah, transmite-i salutări 
lui M.J. Când aveţi de gând voi doi să petreceți un weekend la 
hotel? M.J. Îmi este foarte drag. 

— Da, M.]. este super, confirmă Bobby, amintindu-și de cât 
de mult timp se cunoșteau. Liceu. Facultate. Deschiderea 
clubului. Aveau împreună multe amintiri frumoase. Și, cum 
amândoi aveau bani, nu voiseră niciodată nimic unul de la 
celălalt - doar prietenie. 

— În legătură cu hotelul, cum merge? întrebă Bobby, 
privindu-și ceasul și gândindu-se că era timpul s-o ia din loc. 

— Înfloritor. Nu mai avem nici un loc liber. Chiar și Gino vine 
în vizită, aşa că i-am pregătit propriul apartament. Trebuie să-l 
vezi, Bobby. Omul ăsta e regele piscinei, toată lumea îl iubește. 
Bărbaţi, femei - mai ales femei. E un adevărat mascul. 

Bunicul Gino Santangelo. Cândva o celebritate în Las Vegas, 
în zilele lui Meyer Lansky și Bugsy Segal, când Las Vegasul era 
de-abia la început. Gino, care construise mari hoteluri, luptase 


împotriva rivalilor corupți, se culcase cu sute de femei și crease 
un imperiu. Acum avea nouăzeci și șapte de ani și era încă activ, 
cu o soție mult mai tânără (a patra) și o poftă grozavă de-a trăi. 

— Transmite-i salutări din partea mea, spuse Bobby. Îi purta 
un adevărat respect uimitorului său bunic. Gino Santangelo era 
o forţă a naturii. 

— Salută-l chiar tu, răspunse Lucky. Bătrânul plănuiește o 
călătorie la New York. 

— Serios? Doamne! Ar trebui atunci să încep să adun o 
grămadă de... stripteuze... Prostituate... 

— Paige va fi încântată să audă cât de bucuros ești, spuse 
Lucky cu blândeţe, menţionând numele actualei soţii a lui Gino. 

Râseră amândoi. 

— Apropo, adăugă Lucky, Max vrea neapărat să vorbească cu 
tine. 

— Unde este sora mea cea mică? 

— Max nu mai este atât de mică, Bobby. 

— Da, pot să cred asta. 

— Şi, chiar acum, este probabil la o întâlnire cu încă unul 
dintre prietenii ei excitați. 

— Dar câţi prieteni excitați are? întrebă el amuzat. 

— Câţi poate să facă rost, răspunse Lucky, oftând resemnată. 

— OK, o voi suna mai târziu. 

— Așa să faci. Am presimțţirea că e pregătită s-o ia pe cont 
propriu și nu am cum s-o opresc. Refuză categoric să meargă la 
facultate și orice îi sugerăm noi. 

— Acceptă, mamă, că este o sălbatică, la fel ca tine. 

— Eu a trebuit să lupt pentru supraviețuire, spuse Lucky, 
amintindu-și încruntată de trecut. 

— Am mai auzit asta. O voi suna cu siguranță pe Max. Ai 
grijă de tine. 

— Nu eu ar trebui să-ţi spun ţie asta? 

— Da, da. Stai liniștită, mamă. 

— Da, Bobby, spuse Lucky cu sarcasm. Cum spui tu. 

Bobby zâmbi. Mama lui era o figură. De o frumuseţe nebună 
chiar și acum și pregătită să facă față oricui. Lucky trecea prin 
viață în felul ei și dădea la o parte pe oricine încerca să o 


oprească. 

Max, sora sa de aproape optsprezece ani, era copia fidelă a lui 
Lucky. O frumuseţe guralivă, căreia nu-i era frică de nimic, era 
îndrăzneață, impertinentă și poseda o inteligență de ghetou. Cu 
toate că Lucky și Lennie încercaseră să o protejeze, nu îngăduise 
niciodată să-i fie îngrădită libertatea, nici măcar după răpirea de 
acum doi ani, când avea doar șaisprezece ani, care îi schimbase 
viaţa. La fel ca Lucky, Max nu făcea compromisuri. 

Bobby știa că ea voia cu disperare să se întoarcă la New York 
și să se mute cu el. Îi lăsase destule indicii în sensul ăsta. Dar el 
nu era în căutarea unei colege de cameră. Și, cu siguranţă, nu 
avea nici o intenţie să fie responsabil pentru ea. Sora lui cea 
mică era mult prea dificilă. 

Îl vizitase cu un an înainte, la câteva săptămâni după 
absolvirea liceului. Sosise pregătită să petreacă - un lucru cu 
totul nebunesc. ÎL trecură fiorii când își aduse aminte. Fiecare 
tip din club pusese ochii pe ea - în special Frankie. Nu după 
multă vreme, Bobby fusese nevoit să o trimită înapoi în L.A., 
înainte ca ea să intre cu adevărat în bucluc. 

Da - repetarea unei astfel de performanțe nu apărea pe 
agenda lui. Supravegherea unui adolescent nu era deloc treaba 
lui. 

Și totuși... Max era o fată extraordinară. Şi trebuia să admită 
că îi era dor de ea. Câteodată... 


5 - Annabelle 


Ținta întâlnirii: Un adolescent 
Ora: 16.00 

Locul: The Four Seasons 
Camera: Apartament 

Numele băiatului: Omar 


În timp ce se afla în lift, Annabelle își netezi partea de jos a 
rochiei de mătase. Simţi materialul dens și plin de senzualitate 
pe piele. Nu purta lenjerie de corp - doar rochia foarte scurtă, 
haina ei din blană de vulpe de culoarea mierii și ghetele scurte 
cu toc înalt, marca Christian Louboutin. 

Înainte să ajungă la ușa apartamentului băiatului, își puse pe 
ochi o mască din satin, semnul distinctiv al tuturor fetelor sale. 
Nu că ar fi putut fi recunoscută, precum cele mai multe dintre 
fetele care lucrau pentru ea, ci pentru că înțelesese iute că 
misterul reprezenta totul. 

Momentul în care își puse masca pe ochi o duse într-un alt 
loc - un spaţiu captivant, unde devenea Belle Svetlana, o femeie 
fără trecut, care se afla la ani-lumină distanță de Annabelle 
Maestro, fiica necunoscută și nebăgată în seamă a două staruri 
de cinema faimoase. 

Ușa apartamentului fu deschisă cu zgomot de o matahală de 
douăzeci și ceva de ani, în haine largi de rapper, cu nenumărate 
lanţuri de aur și diamant atârnându-i de gât și niște ochelari de 
soare ce-i cădeau pe-o parte într-un fel oribil, cercei enormi cu 
diamant și un tatuaj complicat, înfățișând un dragon, pe 
antebraţ. 

Annabelle fu şocată. Nu ar mai fi trebuit să fie nimeni de față. 
Îi spusese asta foarte clar lui Sharif Rani. 

— Mă așteaptă Omar, spuse ea, imaginându-și că această 
creatură era garda de corp a băiatului. 

— Știu, chicoti bărbatul. Eu sunt Omar. 

— E imposibil, spuse ea, întru câtva uluită. Nu se poate să ai 


cincisprezece ani. 

Scoţând un nou chicotit nebun, se întinse spre ea, o prinse de 
încheietura mâinii și o trase repede în apartament, aproape 
dezechilibrând-o. 

— Cincisprezece și gata din plin de ceva acțiune fierbinte, 
hohoti el, trântind ușa cu piciorul încălțat în pantofi Nike. Ne 
vom face de cap, târfo! Am așteptat toată ziua. 


Dacă exista un lucru pe care Frankie Romano îl știa despre 
prietena lui Annabelle, acesta era că ura telefoanele mobile - 
întotdeauna le urase. De fapt, ura telefoanele în general. O 
deranja că oricine putea să dea de ea la orice oră, doar fiindcă 
avea un telefon în poșetă. Frankie îi spunea adesea că e nebună, 
din moment ce el nu rămânea niciodată fără iPhone-ul și 
BlackBerry-ul lui, pe care le folosea constant. Dar Annabelle era 
de neclintit. Nici un telefon mobil pentru ea, prefera căsuţa 
vocală de la telefonul de acasă, pe care o verifica rareori. 

— Dacă se ivește o urgenţă? întreba adesea Frankie. 

— Atunci, mă voi ocupa de ea când voi ajunge acasă, 
răspundea întotdeauna. 

Așa că, după ce Frankie se cază la hotel și află de la televizor 
știrea despre uciderea Gemmei Summer, nu avea nici o 
modalitate prin care putea să dea de Annabelle. Era captivă 
undeva, cu un puști arab de cincisprezece ani, pe care îl iniția în 
bucuriile sexului. Între timp, mama ei fusese împuşcată mortal 
în L.A. 

Aceasta era, evident, urgenţa în legătură cu care își făcuse 
griji întotdeauna. 

S-o ia naiba pe Annabelle că refuză să-și ia telefon. Era o 
încăpățânată și jumătate, care insista întotdeauna să facă 
lucrurile în felul ei. De obicei, el nu obiecta, dar astăzi era cu 
totul altceva. 

Încercă să-și amintească dacă ea menţionase unde va avea loc 
întâlnirea, dar făcuseră amândoi atât de multe glume pe seama 
asta încât nu-și mai amintea. Tot ce își aducea aminte era că 
încasau ușor treizeci de mii de dolari, în schimbul unei scurte 
hârjoneli sexuale cu un adolescent, lucru care nu va dura mai 


mult de trei minute. 

— Află dacă are cumva o soră, glumise Frankie. O rezolv eu la 
același preţ. 

— Chiar nu vei face asta, ripostase Annabelle, arătân-du-și 
gelozia aprinsă. În ceea ce o privea, era normal ca ea să 
servească un client sau doi, dacă plăteau suficient de bine, dar 
Frankie cu o altă femeie - în nici un caz. 

Frankie știa prea bine regulile casei și de aceea nu depășise 
limita niciodată. De ce să distrugă cel mai recent Ferrari pe care 
îl cumpărase? 

— Rahat! mormăi el. Ce ar trebui să facă? Era în Atlantic City 
cu băieţii și știa că, dacă i-ar fi spus știrile lui Annabelle, s-ar fi 
așteptat ca el să se întoarcă imediat acasă. 

Nu că nu-i plăcea de ea - era cea mai grozavă. Câte alte femei 
ar fi acceptat afacerea la care se înhămaseră ei cu atâta 
entuziasm nestăpânit? Şi la care participa atunci când banii erau 
pe măsură. 

Dar el făcuse această excursie ca să se distreze și nici nu se 
poate spune că Annabelle era apropiată de mama ei. De fapt, 
din puţinele momente în care vorbise despre mama ei faimoasă, 
reieșea tocmai contrariul. 

Îi trecu prin minte că, din moment ce moartea prematură a 
Gemmei Summer era peste tot la televizor, nu era nevoie ca el să 
fie cel care-i va spune. Va afla foarte curând și când, în cele din 
urmă, îl va suna, va lăsa să se înțeleagă că nu aflase. 

Da, asta ar funcţiona. Mai ales dacă își va închide telefonul 
ceva vreme, astfel încât cel puţin să se poată bucura de câteva 
ore de libertate. 

Frankie avea întotdeauna un răspuns la orice problemă. 

Hotărât să-și scoată din minte știrea din L.A., se alătură lui 
M.]. și lui Bobby în cazinou. 

— Pe unde-ai umblat, omule? întrebă M.]., arătând spre un 
scaun liber de la masa de blakjack. 

Cu capul său ras, dinţii de un alb strălucitor și ochii căprui 
prietenoși, femeile îl considerau pe M.J. irezistibil, chiar dacă nu 
avea foarte mulţi bani. Toate voiau să-l dădăcească - cu toate că, 
odată ce intrau în patul lui, ultimul lucru la care se gândeau era 


dădăcirea. M.J. avea talente ascunse. 

— Am fost la budă, anunță Frankie, smulgând o privire 
dezaprobatoare din partea unei femei mai în vârstă de la capătul 
celălalt al mesei. 

— Eu pierd totul, în timp ce Bobby curăță masa, se plânse 
MJ. 

— Bobby întotdeauna curăță tot, bombăni Frankie, 
așezându-se la masă. E în firea lui. 

Luându-și ochii pentru o clipă de la cărţile crupierului, Bobby 
îi aruncă lui Frankie un rânjet devastator. 

— Stai jos. Joacă, ordonă el. Am nevoie de cineva la masa asta 
care știe ce face. 

— lisuse! se plânse M.J., dându-și ochii peste cap. Încerc să 
fac și eu ce pot și asta mi-e mulțumirea? 

Frankie îi dădu bani crupierului în schimbul jetoanelor. 

— Intru, mormăi el. 

Bobby îi aruncă încă o privire. 

— Şterge-ţi nasul, spuse el cu glas scăzut. Arăţi ca și cum ai fi 
căzut într-un borcan cu pudră pentru copii. Nu înţeleg de ce ești 
așa prins de rahatul ăla. 

În mod automat, Frankie își puse mâna la nas. Îl scotea din 
sărite faptul că Bobby refuza să înțeleagă. Fără cocaina care îl 
ţinea în priză, nu ar fi putut funcţiona, pur și simplu. 

Începuse să umble cu Bobby și cu M.J. acum un an, când 
fusese DJ la clubul lor. M.J. îl angajase să lucreze la mai multe 
petreceri private și nu dură mult până când el și Bobby aflară că 
se culcau cu aceeași fată - Serenity —, o târfă mieroasă și mult 
prea încrezătoare în sine. Crezuse că îi putea fenta, dar când 
aflaseră că amândoi trecuseră prin patul ei, începu să se lege o 
prietenie între ei - cu toate că proveneau din medii total 
diferite. 

Bobby aparţinea unui loc cu mulți, mulți bani, în timp ce 
Frankie era fiul unei mame timide și al unui dur șef de sindicat 
italian din Chicago, care obișnuia să-i bată pe amândoi de le 
suna apa-n cap, până când, la vârsta de cincisprezece ani, 
băiatul încercase să-și apere mama, și tatăl său îl bătuse atât de 
rău încât trebuise să fie dus la spital. Două săptămâni mai 


târziu, își luă rămas-bun de la mama sa, fugi de acasă în 
mijlocul nopţii, având în buzunar doar șaptezeci de dolari și se 
îndreptă direct spre New York. Nu privise nici o clipă în urmă, 
cu toate că, adeseori, visa să se întoarcă acasă și să-i bage un 
glonţ între ochi tatălui său. Poate părea liniștit în exterior, dar în 
interiorul lui Frankie era ascunsă o furie mortală, care oricând 
putea să iasă la suprafață. 

— Jocul ăsta e-o prostie, se plânse Frankie, după ce pierdu de 
patru ori la rând. 

M.J. era de acord. Nici el nu o ducea mai bine, în timp ce 
Bobby continua să radă tot. 

— Hei, spuse Bobby, aruncând crupierului un mărinimos 
jeton de o sută de dolari. Dacă nu mai aveţi chef, hai să ne 
despărțim. Nu mă deranjează. 

— În sfârșit, exclamă Frankie, împingându-și scaunul departe 
de masă. Avea doar un sentiment vag de vină că nu se grăbea să 
se întoarcă la New York, să fie alături de Annabelle. 

Ce naiba - doar nu avea de gând să renunţe la o noapte 
petrecută împreună cu băieții. Și poate o fată sau două, pentru 
că dacă Annabelle nu era în preajmă... cine știe ce îi va aduce 
seara. 


O teamă adâncă puse stăpânire pe Annabelle. Matahala asta 
transpirată, îmbrăcată într-un echipament ce se voia de star rap 
și cu un tatuaj exagerat, nu era, cu siguranță, tânărul și 
inocentul băiat arab la care se așteptase ea. Nu era din Orientul 
Mijlociu, era american sută la sută. Și, cu certitudine, nu avea 
cincisprezece ani. 

Nu-i plăcu deloc modul în care o bruscase în apartament și 
aproape o aruncase pe o canapea. 

— E imposibil ca tu să fii fiul lui Sharif Rani, spuse ea, 
redevenind calmă, în timp ce-și făcea planuri cum să scape mai 
repede. Nici un fel de sex cu bădăranul ăsta. Nu, dom'le. 

— Te îndoiești de mine, târfă? răspunse el pe un ton 
războinic, așezându-se în faţa ei cu picioarele întinse. Bătrânul 
meu te-a plătit în avans și nu ca să pui întrebări tâmpite. Așa că, 
dă-ți naibii jos hainele și hai să-ncepem. 


— A avut loc o mare greșeală, spuse ea, reușind să-și păstreze 
calmul. 

— Şi care dracu' ar fi greșeala asta? mârâi el, încrucișându-și 
braţele pe pieptul său bine făcut. Ţi-ai primit banii, nu? 

Da, primise mormanul de bani, adus în dimineața aceea de 
unul dintre oamenii lui Sharif Rani. Banii erau chiar acum în 
seiful ei. 

— Am spus că a avut loc o eroare, repetă ea. Trebuie să 
vorbesc cu tatăl... tău. 

— Ştii ce? spuse el, rânjind lasciv. De-ndată ce începem, târfo, 
poți să vorbeşti cât vrei. 

Și, cu aceste cuvinte, își lăsă jos pantalonii, arătându-și 
straturile multiple de grăsime încreţită, albă din jurul mijlocului 
și, mai jos, un penis mic, furios, necircumcis, îndreptat în 
direcţia ei. 

Annabelle nu mai fusese niciodată într-o astfel de situație, cu 
toate că, uneori, auzise povești despre comportamente urâte de 
la fetele ei. Fusese cazul starului de televiziune căruia îi plăceau 
strangulările și care aproape că mersese până la capăt cu o fată 
ghinionistă. Sau a starului rock care simţea nevoia bruscă să 
producă durere profundă. Mai era cântărețul care încercase să 
implice un copil, înainte ca fata cu care se „întâlnea” să-l lase 
baltă. Oh, da, auzise multe lucruri, dar nu trecuse niciodată 
personal printr-o situaţie dificilă. 

Acum acea situaţie era aici și se întreba cum ar fi trebuit să-i 
facă faţă. 

— Suge-mi-o, porunci Omar, împingându-și penisul spre ea. 
Suge-o tare. 

— Nu! spuse ea cu fermitate, făcând eforturi să se ridice de 
pe canapea. Asta nu se va întâmpla. 

— Asta s-o crezi tu, urlă el. 

Și, înainte ca ea să se ridice în picioare, se aruncă deasupra ei, 
îndesându-i penisul în gură și, în același timp, rupându-i partea 
din față a rochiei și dezvelindu-i sânii. 

Ar fi strigat dacă ar fi fost posibil. Dar nu era. 

Omar era pus pe treabă și era evident că nu avea nici o 
intenție s-o lase mai moale. 


6 - Denver 


Să dai mâna cu Ralph Maestro nu era o experienţă plăcută. 
Mâna lui era mare, cărnoasă și alunecoasă din cauza 
transpiraţiei. 

Nici un semn că m-ar fi recunoscut nu s-a văzut pe chipul 
său blând în momentul în care a dat mâna cu mine. Dar de ce ar 
fi trebuit să se vadă? Nu exista nici un motiv pentru care ar fi 
trebuit să-și amintească de mine. În fond, de ce și-ar aminti un 
mare star de cinema precum Ralph Maestro o fată sfrijită din 
Chicago, care umblase cu fiica sa cu mulți ani în urmă? 

— Condoleanţe pentru pierderea dumneavoastră, am 
murmurat plină de respect. Hei - chiar dacă o făcuse sau nu, ca 
parte din viitoarea echipă care îl va apăra, trebuia să sper că era 
nevinovat. 

— Mersi, mormăi el, practic ignorându-mă, în timp ce se 
întoarse repede spre Felix. Aceasta este secretara ta? întrebă el, 
trosnindu-și degetele. 

— Nu, răspunse Felix cu răbdare. Denver este colega mea. 
Este o asociată minunată și desăvârșită și pot să te asigur 
personal că este o fată genială, care a făcut o muncă remarcabilă 
pentru firma noastră. 

Genială, remarcabilă! M-am simţit puțin mândră de mine. 
Era pentru prima oară când auzeam o astfel de declaraţie 
pozitivă în legătură cu aptitudinile mele din partea șefului meu, 
cu toate că nu eram încântată că se referise la mine cu termenul 
„fată”. Cu siguranţă că „femeie” era mai potrivit, nu? 

Ralph Maestro nu fu impresionat. 

— Arată îngrozitor de tânără, bodogăni el, nearătând mai 
deloc îndurerat. Și ce fel de nume este Denver? 

„E numele meu, ticălosule! Așa că să nu te prind că te legi de 
el.” 

Nu se legă nici el și nici Felix, care știa prea bine că nu 
trebuia să facă asta. Avusesem aceeași discuţie în legătură cu 
numele la câteva luni după ce mă alăturasem firmei. 


— Poate ar trebui să-ți schimbi numele cu unul mai puțin 
ciudat, sugerase Felix. 

Ciudat? Nu considerasem niciodată că Denver este ciudat. De 
fapt, eram foarte atașată de numele meu. Conform explicaţiei 
părinţilor mei, fusesem botezată după numele orașului în care 
am fost concepută, și Denver mi se potrivea foarte bine. 

Cei doi detectivi părăsiseră camera, dar rămăseseră în casă, 
oprindu-se în holul principal, încercând, fără îndoială, să 
hotărască următoarea mișcare. Să aresteze sau să nu aresteze. 
Aceasta era întrebarea care îi frământa. 

Nici o armă. Nici o motivaţie evidentă. Nici un martor. 

Bănuiala mea era că nu vor risca. Ralph Maestro este faimos. 
Are influență. Cunoaște pe cine trebuie. Și, în Beverly Hills, să ai 
legături înseamnă totul. 

— Nu este nimic greșit în a fi tânăr, am spus eu făcând pe 
isteața, un lucru probabil nu foarte inteligent din partea mea, 
căci, după aceea, DI Maestro mă ignoră și vorbi numai cu Felix, 
chiar și când eram eu cea care punea întrebările. 

Dacă există un lucru pe care nu-l suport, acesta este un șovin 
grăsan. Și, cu toate că Ralph Maestro nu e gras - de fapt, arată 
surprinzător de atletic —, este evident un șovin. 

Am început să mă întreb dacă era vinovat. Vinovat că și-ar fi 
împușcat frumoasa soție în cap. Vinovat că i-ar fi ucis 
frumuseţea și viitorul. 

Pac. Pac. Eşti moartă. 

Întotdeauna fusese obsedat de arme. Încă îmi mai amintesc 
cum, într-o bună zi, Annabelle mă târâse în subsol, unde se 
găsea o cameră încuiată, dedicată colecţiei lui de arme. 
Bineînțeles că Annabelle era specialistă în spargerea 
încuietorilor fragile. Era una dintre acele fete care făceau tot ce 
voiau, și scăpau întotdeauna basma curată. Și în acea zi intenţia 
ei fusese să se laude cu colecţia de arme a faimosului ei tată. 

Am hotărât că era vremea să reîmprospătez memoria 
domnului Maestro. Ce naiba, cu siguranță nu aveam nimic de 
pierdut. 

— Domnule Maestro, am îndrăznit eu, sau vă deranjează 
dacă vă zic Ralph? 


Îmi aruncă o privire veninoasă. Da, îl deranja, i se citea pe 
faţa lui de vedetă de cinema. 

— Încă mai aveţi camera cu arme de la subsol? am continuat 
eu. 

— Ce? spuse Felix, luat prin surprindere. 

— Pardon? spuse Ralph, uimit și el întru câtva. 

— Camera cu arme, am repetat. 

— Care cameră cu arme? interveni Felix, aproape scuipând o 
bomboană mentolată. 

— De unde știi despre acea cameră? dori să afle Ralph, 
fixându-mă cu o privire bănuitoare, demnă de o vedetă de filme 
de acţiune. 

Cel puţin, aveam, în sfârșit, atenţia lui. 

— Eu și fiica dumneavoastră, Annabelle, am fost prietene, am 
rostit eu. Am fost împreună la școală. 

Acum era rândul lui Felix să-mi arunce o privire care spunea: 
„Cum se face că aflu asta de-abia acum?” 

— Tu și Anna ați fost prietene? întrebă Ralph, de parcă ar fi 
spus „cum este posibil?” 

— Da, am frecventat aceleași locuri pentru o perioadă scurtă 
de timp. 

— Și ai venit în casa mea? 

Am observat că a spus „casa mea’, nu „casa noastră” 
Interesant. 

— Corect, am spus, simțind că eu eram cea interogată. 

— Deci, spui că fiica mea te-a dus în camera în care se află 
colecția mea personală de arme? spuse el, tonul său sugerând că 
se simțea insultat de ideea că ea ar face un astfel de lucru. 

— Probabil că se dădea mare în numele dumneavoastră, am 
răspuns. Ştiţi cum sunt copiii. 

Ralph dădu din cap de parcă încă nu putea să creadă ceea ce 
auzea. 

M-am folosit de timpul acesta ca să-i studiez chipul. Era, cu 
siguranță, o figură destinată marelui ecran. Deloc comun, cu 
trăsături dure, cu un maxilar puternic și dinți albi, Ralph 
Maestro era chipeș în stilul vechilor vedete de filme de acţiune. 
Transmitea acea vibrație caracteristică lui Harrison Ford și lui 


Bruce Willis. Destul de sexy, dacă îţi plac tipii mai bătrâni. Mie, 
de fapt, nu-mi plac. Prefer să fie tineri și să arate mult mai bine 
decât acest bătrân star de cinema. 

— Se dădea mare în numele meu, nu? spuse în cele din urmă 
Ralph. 

— Cam așa ceva, am îndrăznit eu. După cum am spus, știți 
cum sunt copiii. 

— Nu, nu știu, zâmbi el dispreţuitor, încrețindu-și buza de 
sus. Cum sunt? 

Ralph Maestro se voia hazliu. Frumoasa lui soție era moartă 
la etaj, și el se purta ca un mare ticălos, care nu avea nimic 
altceva în minte decât enervarea pe care i-o provoca gândul că 
doi copii îi invadaseră intimitatea în urmă cu câţiva ani. 

Am tăcut fiindcă știam că, dacă mai spuneam ceva, se 
termina cu mine. lar eu voiam să fiu implicată în acest caz, căci 
avea mare potenţial. 

Mai târziu, tot în ziua aceea, năvăli presa. Nu că ar fi putut 
intra în casă, nici măcar pe aleea lungă, unde vântul împrăștia 
zăpada falsă. Dar camerele de supraveghere arătau că se găsea 
pe stradă și era dornică de răzbunare. Camioane cu camere de 
înregistrat, în care ziariștii transmiteau în direct cu microfoane 
ţinute în mână și având o atitudine de oameni scoși din sărite, 
paparazzi cu aparate cu obiective lungi, care mișunau ca 
furnicile. 

Veștile rele circulă repede, și acestea se dovedeau a fi 
suculente. Împușcarea sălbatică a unei femei frumoase. Două 
megavedete de cinema. Bani. Celebritate. Hollywood. Oh, da - 
cu siguranță, va umple prima pagină a ziarelor. 

Mai bine mi-aș aminti să-i sun pe părinţii mei. Nimic nu le 
place mai puțin decât să mă vadă la știrile de la televizor fără să- 
i fi anunţat înainte. Tatăl meu a fost îngrozit când am devenit o 
avocată a apărării foarte bine plătită. Crede că ar fi trebuit să 
urmez calea unui procuror cinstit și să ajung în cele din urmă 
procuror general. 

Evident, nu eram de aceeași părere cu el. Apărarea oamenilor 
reprezintă o provocare, și mie întotdeauna mi-au plăcut 
provocările. În plus, tatăl meu este procuror civil - unul excelent 


- așa că, atunci când am hotărât să studiez dreptul, nu voiam să 
fiu comparată cu el. Nimic nu este mai distrugător pentru 
sufletul cuiva decât încercarea de a urma profesia unuia dintre 
membrii familiei. 

Adevărul este că îmi iubesc tatăl, dar să fac același lucru ca el 
- nici vorbă. 

În timp ce pășeam pe alee ca să ieşim, Felix îmi aruncă una 
dintre privirile lui pătrunzătoare. 

— Ei bine? întrebă el, dregându-și glasul. Întotdeauna mă 
bazez pe intuiţia ta. Ce crezi, Denver? E vinovat sau nu? 

Nu m-am grăbit să răspund deoarece, sincer, nu eram sigură. 
lar faptul că Ralph Maestro își ucisese sau nu soţia nu conta cu 
adevărat. Noi eram avocaţii apărării, aveam o sarcină de 
îndeplinit și aceasta era să-l protejăm pe Ralph Maestro 
indiferent de situaţie. 

— Nu sunt sigură, am răspuns ezitant. Cu siguranţă, nu pare 
devastat. 

Felix își luă o altă bomboană, neobosindu-se în continuare 
să-mi ofere și mie una. 

— Nu-l vor aresta, spuse el cu pricepere. Are prea multe 
cunoștințe. 

— Şi ea trebuie să fi avut multe cunoștințe, i-am atras eu 
atenţia. 

— Ah, dar ea e moartă. 

— Serios, cine ar fi crezut? 

— Vom rămâne cu ochii pe el, adăugă Felix. Fii pe fază. l-am 
dat lui Ralph numărul tău de mobil. l-am spus că poate să te 
sune la orice oră din zi sau din noapte. 

— Mulţumesc foarte mult! De ce numărul meu? Ce avea 
telefonul tău mobil? 

— Presa va face din asta un mare scandal, continuă Felix. Dar 
pot să garantez că Ralph nu va fi arestat. 

Să bag la cap: dacă mă voi hotărî vreodată să omor pe cineva, 
mai întâi trebuie să devin celebră, apoi trebuie să mă asigur că 
voi comite crima în Beverly Hills. Starurile de cinema pot să 
scape cu orice. Sau așa pare. 

Mulțimea de ziariști sări când ne zări ieșind pe poarta 


impozantă din fier forjat. Felix este bine cunoscut de mass- 
media și, de când cu cele două cazuri răsunătoare ale mele, îmi 
place să cred că și eu sunt. Oricum, întotdeauna iau exemplul 
șefului meu, și gestul lui este acela de a ridica o mână fermă și a 
anunța pe un ton răsunător: 

— Nici un comentariu, oameni buni. Daţi-vă, vă rog, înapoi. 

Știu că denotă superficialitate, dar astfel reușesc să fac să nu- 
mi apară poza în ziare. 

— Hei, Denver, strigă după mine unul dintre reporterii care 
intrau în direct. Care este opinia ta în legătură cu asta? 

l-am aruncat o privire scurtă. Îl văzusem pe tipul ăsta la 
televizor în ultimele săptămâni. Venise recent la slujba sa din 
L.A. de la o emisiune de știri populară din San Diego. Acum era 
aici în carne și oase. Şi trebuie să recunosc că avea o carne 
destul de tentantă pentru o fată care ţinuse un regim de 
abstinență sexuală. Era un latin cu un corp de taur, ochi de 
culoarea fumului și un zâmbet fudul. Ba mai mult - s-a simțit 
suficient de relaxat să-mi zică pe nume, ceea ce mi-a satisfăcut 
orgoliul nemărginit. 

Am decis că este, probabil, grozav în pat. De obicei, așa sunt 
bărbaţii latini - sau cel puţin așa am auzit. 

Hmm... poate a venit vremea să-l testez. 

— Îmi pare rău, încă nu am o părere, am răspuns, atrăgând o 
privire dezaprobatoare din partea lui Felix, care ar fi preferat ca 
eu să rămân tăcută. 

— Când vei avea, îmi dai un telefon? sugeră DI Latino, 
strecurându-mi repede cartea lui de vizită. 

Am ajuns la mașina lui Felix, un Bentley negru conservator. 
Șeful meu intră și, cu un „Ne vedem la birou” rapid, o luă din 
loc. 

M-am întors și m-am îndreptat spre Camero-ul meu argintiu, 
vechi de patru ani, primit cadou din partea părinților mei cu 
ocazia aniversării a douăzeci și unu de ani. 

— Frumoase roți, murmură Dl Latino, pășind în urma mea pe 
trotuar. 

M-am uitat pe furiș la cartea lui de vizită. Mario Riviera. Un 
nume chiar de neuitat. 


Nu am putut să nu mă întreb dacă mai era și altceva de 
neuitat la el, sexul fiind pe lista mea de lucruri absente. 

Cred că am nevoie, de fapt, știu al naibii de bine că am 
nevoie. 

— Mersi, am spus neatentă, conștientă că mirosea a iarbă și a 
sudoare, o combinaţie puternică. Mi-am imaginat că trebuie să 
fi fugit sau să fi ridicat greutăți când fusese sunat să vină la 
lucru și nu avusese timp să facă un duș. 

Doar gândul la asta, și era suficient să mă excite. 

— Ce-ai zice să ne întâlnim mai târziu să bem ceva? sugeră 
Mario, apropiindu-se de mine. Era evident că era atras de mine 
la fel de mult cât eram eu atrasă de el. 

Hmm... să bem ceva - nu e cumva un eufemism pentru sex și 
tot tacâmul? 

Bineînţeles că era - așa că, de ce nu? Fiindcă eu, cu siguranţă, 
sunt pregătită, mai ales că Josh a trecut peste despărţire ca un 
tren express, și eu am devenit imediat o călugăriță! 

„Ce-i prea mult, strică, iar eu sunt pregătită de acţiune, și 
chiar din plin. Așa că arată tot ce poți, domnule Reporter” 

— Sigur, am răspuns simplu, gândindu-mă că arată tare bine, 
că eu sunt excitată și amândoi suntem disponibili. Sau nu 
suntem? 

M-am uitat repede la mâna lui. Nici un inel. Atunci, foarte 
bine - în ceea ce mă privește, afacerea este ca și încheiată. 


7 - Carolyn 


Carolyn conduse spre apartamentul ei zăpăcită de fericire. Îi 
spusese! Chiar îi spusese! 

Era o așa mare ușurare. lar știrea cea mai importantă era că 
Gregory fusese de acord că cel mai bine era să-și informeze soția 
despre aventura lor - o aventură care, în cele din urmă, va 
culmina cu căsătoria lor! 

Ei bine... el nu menţionase chiar căsătoria, dar ea era sigură 
că, după declararea divorțului și după ce va deveni un bărbat 
liber, iar copilul lor se va naște... da, cu siguranţă se întrezărea o 
căsătorie. 

Zâmbi în sinea ei, aproape trecând pe culoarea roșie a 
semaforului. 

Dumnezeule! Era atât de emoţionată. Se culca cu acest bărbat 
de peste un an și, în această perioadă, el îi făcuse nenumărate 
promisiuni că-și va părăsi soţia, dar nu-și ţinuse nici una dintre 
ele. În curând trebuia să se întâmple și ardea de nerăbdare. 

Bineînţeles, nu era naivă, exista întotdeauna posibilitatea ca 
el să-și încalce din nou promisiunea. 

Dar de data aceasta era sigură că nu o va face. De data aceasta 
era și un copil la mijloc, iar faptul că îi purta copilul era singurul 
lucru care conta. 

De data aceasta, nu exista nici un pericol. 


„A naibii târfă prefăcută!, mormăi Gregory Stoneman în 
timp ce urcă în Lexusul său albastru-închis și porni spre casă. 
Oare Carolyn chiar credea că va părăsi o femeie ca Evelyn 
pentru o fetișcană? O fi fiind ea dotată cu niște țâțe grozave, dar 
Carolyn Henderson era o nimeni, un nimic, în timp ce Evelyn 
era cultivată, o femeie stilată, o gazdă bine cunoscută în 
Washington și, mult mai important, se trăgea dintr-o familie 
puternică și extrem de bogată. 

Tatăl lui Evelyn era judecător, mama ei era moștenitoarea 
unei averi în domeniul textilelor. Familia BamBerry avea bani, 


tradiție și o origine excelentă. 

Gregory nu ar fi renunţat niciodată la toate acestea, mai ales 
că provenea dintr-un mediu mult mai modest. Tatăl lui era 
vânzător de mașini și mama lui era o fostă asistentă medicală. 
Dacă era sincer, își privea familia ca pe ceva rușinos și, cu cât îi 
vedea mai puţin, cu atât mai bine. 

Întâlnirea și căsătoria cu Evelyn îi sprijinise nespus de mult 
cariera politică, permițându-i să promoveze în cercuri sociale 
care, înainte de Evelyn, îi fuseseră inaccesibile. 

În afară de asta, trebuia să se gândească la copiii lui, 
Clarence, de unsprezece ani, și Miranda, care avea șapte ani. 
Două stele strălucitoare în altminteri complicata sa viaţă. 

Ei bine... complicată doar din cauza bietei sale asistente, care- 
i făcuse cel mai vechi truc din lume. „Sunt însărcinată”, spusese 
ea - cuvintele pe care nici un bărbat nu vrea să le audă de la o 
femeie cu care se întâlnește doar pentru sex. 

Ce să facă acum? Să-i ofere bani ca să facă un avort? Nu, o 
cunoștea destul de bine pe Carolyn ca să știe că nu va fi 
niciodată de acord să facă un avort. Să-i aranjeze să stea într-un 
apartament, să aștepte până va naște și să dea copilul spre 
adopţie? In nici un caz nu va accepta adopţia. 

Atunci ce să facă? Carolyn Henderson voia ca el să o 
părăsească pe Evelyn și să se căsătorească cu ea. Nu avea nici un 
dubiu că acesta era lucrul pe care îl aștepta de la el. Manevrele 
ei îl duseseră într-un colț și acum nu avea nici o scăpare. Sau 
exista... 


— Salut, îi strigă Kerri Tyson, în timp ce Carolyn trecea pe 
lângă ea în drum spre apartamentul ei. 

Carolyn se opri brusc. Era atât de cufundată în gânduri încât 
nu o observase pe vecina ei ieșind din apartamentul de vizavi. 

Kerri era jumătate afro-americană și jumătate asiatică. 
Durdulie și drăguță, cu părul scurt și creț și cu o personalitate 
plină de farmec, era secretară la o firmă de avocatură. Era o 
femeie care schimba prietenii pe bandă rulantă, pe cei mai mulți 
dintre ei găsindu-i pe internet. 

— Arăţi de parcă tocmai ai fi câștigat la loterie, remarcă 


Kerri. Fie asta, fie ai parte de un sex nebun. 

Carolyn se gândi bine la răspunsul ei - ar fi dorit să-i poată 
spună lui Kerri totul. Erau prietene - nu apropiate -, dar luaseră 
cina împreună în oraș de câteva ori, merseseră în vreo două 
baruri, făcuseră schimb de povești horror despre foști prieteni. 

— Nu, ar fi grozav să fie așa, oftă Carolyn. Dar, din păcate, nu 
e adevărat. 

Kerri se arătă sceptică. 

— Nici un nou armăsar la orizont? se interesă ea. Nu de-alta, 
dar pari strălucitoare. 

— Trebuie să fie noul meu machiaj, răspunse Carolyn plină 
de modestie. Fardul de la NARS. Se cheamă ORGASM. Este 
evident că are efect. 

— Fii sigură că are, chicoti Kerri. Trebuie să mi-l iau și eu. 
Dacă ești liberă mâine, poate mergem prin mall. Ce zici? 

— Te anunţ eu, răspunse Carolyn, eschivându-se. Acum, că îi 
spusese lui Gregory că îi purta copilul, aștepta ca lucrurile să se 
schimbe. Chiar dacă nu îi spunea imediat soţiei sale, va dori 
probabil să petreacă mai mult timp cu ea. 

— Sună-mă, spuse Kerri, îndreptându-se spre scările ce 
dădeau în stradă. Voi fi acasă mai târziu. 

— Te voi suna, spuse Carolyn, descuind ușa apartamentului 
său. 

Doamne! Era atât de fericită, încât trebuia să spună cuiva. 
Dar în cine putea avea încredere? Poate în părinţii ei? Nici 
vorbă. Ei erau minunați și o susțineau, dar faptul că se culcase 
cu un bărbat căsătorit - mai ales că acel bărbat căsătorit s-a 
întâmplat să fie șeful ei - nu o va ajuta deloc. Mama ei, Clare, cu 
siguranță nu va fi de acord. lar George, arătosul ei tată, care era 
chirurg estetician, va fi șocat și decepționat de fetița lui. Nu voia 
să-i dezamăgească, însemnau totul pentru ea. 

Atunci de ce să nu-i spună lui Denver, cea mai bună prietenă 
a ei încă din perioada școlii? 

Spre deosebire de cei mai mulți oameni, Denver putea să țină 
un secret și va fi pe deplin încântată, cu toate că și ea va fi foarte 
surprinsă, din moment ce Carolyn nu-i spusese niciodată că era 
implicată într-o aventură fierbinte și serioasă cu senatorul. 


„Oh, Dumnezeule! se gândi emoţionată Carolyn. Nu mai pot 
să ţin asta doar pentru mine! Îi voi spune lui Denver. O voi suna 
diseară.” 


— Tati! Tati! Tati! ţipă Miranda, prinzându-se de picioarele 
tatălui ei. 

— Ce mai face fata mea? spuse Gregory, aplecându-se să-și ia 
fetița drăgălașă în braţe. 

— Am avut o zi frumoasă la școală, îl anunță Miranda, 
lovindu-l peste obraz cu degeţelele ei puţin lipicioase. Tu ai avut 
o zi veselă, tati? Avut? Avut? Avut? 

„Nu, nu am avut”, ar fi vrut el să urle. „Am avut o zi 
imposibilă. Cea mai grea” Cu toate că nu putea să nu ţină cont 
de sexul oral de clasă mondială pe care Carolyn reușise să i-l 
ofere. Satisfăcător în acel moment, dar acum regreta că-i 
permisese să-l atingă, deoarece în ceea ce îl privea totul se 
sfârșise, chiar dacă ea nu știa asta. 

Evelyn ieși plutind din sufragerie în holul din față al casei lor 
frumos aranjate. Evelyn era întotdeauna impecabilă. Nici un fir 
din părul ei blond-deschis nu era nelalocul lui, nu se vedea nici 
o încreţitură pe rochia ei neagră, șic, pentru ocazii festive, marca 
Valentino, mulată pe corpul subţire, tonifiat. La patruzeci de 
ani, Evelyn era o femeie frumoasă. Problema era că nu mai avea 
douăzeci și ceva de ani, și Gregory de-asta avea nevoie pentru 
sex - o fată de douăzeci și ceva de ani, care să-l venereze. O fată 
care să-i ia scula în gură și să i-o sugă bine. Fata cu care se 
însurase acum douăzeci de ani era acum o femeie care nici 
măcar nu și-ar fi putut imagina să facă sex oral. 

— Cum a fost astăzi? îl întrebă Evelyn și, fără să aștepte un 
răspuns, îl anunţă că trebuie să participe la o strângere de 
fonduri și că ar face bine să facă un duș și să se îmbrace. 

Legătura dintre el și Evelyn nu fusese niciodată prea strânsă. 
Aveau relaţii intime mult mai rar decât își imagina el că au cele 
mai multe dintre cuplurile căsătorite. Sexul devenea din ce în ce 
mai puţin frecvent, poate o dată la două luni. Și întotdeauna era 
la fel. Evelyn stătea pe spate, având pe chip o expresie 
îndurerată, în timp ce el făcea toată munca. Evelyn nu ajungea 


niciodată la orgasm. Evelyn socotea sexul oral ca fiind ceva 
pervers. Evelyn considera că scula lui este urâtă și dezgustătoare 
și niciodată nu voise să-l atingă acolo jos. Adevărul era că Evelyn 
ura sexul, așa că cine putea să-l învinuiască pentru faptul că 
umbla după plăcere în altă parte? Nimeni, asta era clar. 


Carolyn era atât de entuziasmată încât practic dansa prin 
apartamentului ei. Nume fanteziste îi zburau prin minte. 
Senatorul Stoneman și încântătoarea lui soție, Carolyn. Doamna 
Gregory Stoneman. Carolyn Stoneman. Toate sunau perfect. Era 
în extaz. 

„Astăzi este o zi magică”, se gândi. „Astăzi este începutul noii 
mele vieți. Îl iubesc pe Gregory atât de mult și vom fi atât de 
fericiți împreună.” 

Îşi luă telefonul mobil și o sună pe Denver în L.A. Nici un 
răspuns. Căsuţa vocală îi ceru să lase un mesaj. Hm... aceasta nu 
era o veste pe care să i-o lase în căsuţa vocală. 

— Sunt eu, Carolyn, spuse în cele din urmă. Și vreau să-ţi 
împărtășesc ceva important. Dacă vrei să auzi despre ce e vorba, 
sună-mă înapoi. De-abia aștept să vorbesc cu tine, așa că 
grăbește-te! 

Închise, având un zâmbet larg pe chip. Gregory nu putea să se 
enerveze pe ea doar fiindcă spusese unei singure persoane. În 
plus, el nu va afla niciodată. 


8 - Bobby 


Frankie simţea o nevoie stringentă să meargă într-un club de 
striptease. Bobby nu voia. M.J. era pregătit să meargă oriunde. 
Le făcea întotdeauna pe plac celorlalți. 

— De ce ai vrea să mergi să vezi o grămadă de femei de nota 
patru în Atlantic City, când ai acasă o femeie de nota zece? 
spuse Bobby, gândindu-se la Annabelle și la cât de mult îi plăcea 
ei de Frankie. 

Frankie nu se gândea la Annabelle. Izgonise toate gândurile 
legate de ea și de mama ei moartă. Ce dracu”, venise să se 
distreze! 

— Hristoase! Bobby, vorbești câteodată de parcă ai avea 
cincizeci de ani! se plânse el. 

— Da, replică Bobby. Poate pentru că sunt deștept. 

— Cine spune asta? zise Frankie, strâmbându-se. 

— Eu, răspunse Bobby, lovindu-l în joacă cu pumnul în 
stomac pe Frankie. 

— Puteţi să vă puneţi de acord și să hotărâți ce facem? insistă 
M.]. Mor de foame aici. Hai să mergem la asiatici. 

— Bine gândit, chiar îmi plac mult târfele asiatice, rânji 
pofticios Frankie. Știați că asiaticele ţipă tare? Îmi plac! 

— Îţi place orice are puls, spuse impasibil Bobby. 

— Şi ţie nu? contraatacă Frankie. 

— Am o bănuială că posed mai mult discernământ decât 
tine, spuse Bobby zâmbind. 

— Da, atât de mult discernământ încât umbli doar după cele 
pe care nu poţi să le ai. Ce zici despre asta? 

Bobby hotărî să ignore comentariul voalat al lui Frankie. 

— Eşti un nemernic privilegiat, bombăni Frankie, glumind 
doar pe jumătate. 

— Du-te dracului, răspunse jovial Bobby. 

— Da, da, oftă Frankie, fără să se simtă jignit. Dacă aș putea 
face asta, viața mi-ar fi mult mai ușoară. 

— Gata, băieţi, suntem într-un cazinou, spuse M.J. Aveţi de 


ales - jocuri de noroc sau mâncare, așa că hotărâți-vă odată. 

— Friptură, hotărî Bobby. Am nevoie de putere, dacă îmi voi 
petrece restul nopții cu idiotul ăsta. 

Frankie își dădu ochii peste cap. 

— Doar un idiot își dă seama de idioţenia altuia. 

— Chiar crezi asta? spuse Bobby, uitându-se după o blondă 
focoasă care trecea pe lângă ei alături de un bărbat mult mai 
bătrân. 

— Sunt sigur de asta, răspunse Frankie, rotindu-și privirea 
după fundul blondei. 

Ajunseră în cele din urmă în Morton's Steak House, unde 
chelnerița nu pierdu vremea când observă trei bărbaţi tineri, 
sexy și, evident, necăsătoriți. Se uită țintă la Frankie, iar el îi 
aruncă acea privire de băiat rău pe care ea o găsea întotdeauna 
irezistibilă. 

Frankie era într-o dispoziție pozitivă pentru flirt. Chelneriţele 
nu-l interesau de obicei, dar aceasta avea un bagaj grozav și nu 
avea de gând să risipească o noapte departe de Annabelle. În 
afară de asta, Annabelle se bucura de ceva acţiune, asa că de ce 
nu ar fi făcut și el la fel? 

— Cum te cheamă, frumoaso? o întrebă el, după ce comandă 
o friptură, cartofi prăjiți și, mâncarea lui favorită, rondele de 
ceapă prăjite. 

Ea se aplecă deasupra mesei, plimbându-și limba peste buza 
de jos în cel mai provocator mod cu putinţă. 

— Patricia, spuse ea. Dar prietenii îmi spun Tree. 

— Un nume neobișnuit pentru o fată neobișnuită, spuse 
Frankie, făcând apel la farmecul lui de doi bani, care îl ajuta 
întotdeauna atât de bine. Ești prea rafinată ca să te spetești 
muncind la o asemenea slujbă. Cum se face una ca asta? 

— De fapt, sunt actriță, îi explică ea, cu o expresie serioasă pe 
chip. Fac asta ca să plătesc chiria până când îmi voi permite să 
mă mut la New York. 

Bobby și M.J. făcură un schimb de priviri. Ştiau exact ce va 
spune Frankie în continuare. 

Nu i-a dezamăgit. 

— Te-aș putea ajuta, se oferi el cu vocea cea mai sinceră cu 


putinţă. 

Bobby ridică cinic o sprânceană. M.J. Își înăbuși un hohot de 
râs. 

— Serios? spuse Tree, întrebându-se dacă tipul ăsta avea la fel 
de multe vrăjeli în el ca aproape toți ceilalți. 

— Da, serios, continuă Frankie. Cunosc oameni. Am relații. 

MJ. Își dădu ochii peste cap. 

— La ce oră ieși diseară? insistă Frankie. 

Tree se opri pentru un moment. Tipul ăsta era destul de 
drăguţ, cu părul său lung și ochii dornici de sex, și poate -doar 
poate - ar fi fost în stare s-o ajute. 

— La unșpe, spuse ea, lingându-și iarăși buzele. 

— Atunci, la unșpe. 

— Ştii, spuse Bobby după ce chelneriţa trecuse la o altă masă. 
Ar trebui să-ți găsești niște replici noi. 

— Da, chicoti M.J. Sunt învechite, omule. „Am relaţii” pur și 
simplu nu ţine. 

— Nu este o replică, protestă Frankie, simțindu-se plin de 
sine. Pot să-i aduc acelei fete o grămadă de bani. 

— Făcând ce? se interesă Bobby. 

— Ceva ce vine în mod natural, răspunse Frankie. Îi voi face 
un test de încercare și vă voi spune. 

— Ne vei spune ce? insistă M.]., schimbând alte priviri pline 
de subînțeles cu Bobby. 

Frankie se opri pentru un moment. Ar trebui sau nu să le 
spună despre aventura prin care se îmbogăţiseră el și Annabelle? 
Voia tare mult să se dea mare că făcuse o mulțime de bani, dar 
știa că undeva în interiorul lui Bobby stătea la pândă o 
puternică rigoare morală și avea sentimentul că era posibil ca 
Bobby să nu aprobe această nouă afacere a lui. 

Pe de altă parte - la naiba! Bobby conducea un club unde 
băutura, drogurile și sexul ocupau un loc central, așa că cine era 
el să obiecteze? 

Frankie hotărî să meargă până la capăt și să dezvăluie 
adevărul. 

— Băieți, voiam de mult să vă spun ceva, începu el. 

— Dacă e vorba de prostituate, știm, spuse Bobby direct. 


Frankie rămase mut de uimire, iar fruntea i se încreți. 

— Eh? 

— Ce? râse zgomotos M.J. Credeai că era un secret? 

— Vă bateţi joc de mine? spuse Frankie, în timp ce ochiul 
stâng îi zvâcni, un semn sigur că era tulburat. 

— Cine și-ar bate joc de șeful șmecherilor? spuse Bobby 
râzând. 

— Îţi dai seama că știm, adăugă M.J. 

— De fapt, chiar aşteptam să vedem cât timp îţi va lua până 
când vei avea tupeul să ne spui, spuse Bobby, făcându-i cu 
ochiul lui M.J. 

— lisuse! bombăni Frankie. Nu mă așteptam să fie o 
informaţie publică. 

— Nu este, spuse Bobby. Dar fetele au gură mare și acum, că 
se știe, ai face bine să fii foarte atent. 

— Atent? spuse Frankie, ochiul său stâng încă zvâcnind. De 
ce? 

— Fiindcă ai putea fi arestat pentru codoșie, îi oferi M.]. un 
motiv. 

— Ce dracu' înseamnă codoșie? izbucni Frankie. 

— Vânzare de păsărici, spuse M.]. 

— Noi nu vindem nimic, insistă Frankie. Doar aranjăm 
întâlniri între doi adulți care își dau consimțământul. 

— Şi încasaţi un comision, corect? spuse Bobby. 

— Asta înseamnă codoșie, lămuri M.J. 

— Rahat, nimeni nu poate să dovedească nimic, zise Frankie, 
încercând să se apere. Este o afacere doar cu bani gheaţă, fără 
cărți de credit, fără hârtii. Nu suntem tâmpiţi. 

— Totul sună a fi foarte bine organizat, dar să nu-mi ceri să te 
scot pe cauțiune când vei ajunge pe prima pagină din New York 
Post, îl avertiză Bobby. Ai făcut destui bani încât să-ți cumperi 
un Ferrari, așa că sfatul meu ar fi să ieși cât mai poți. 

— Ţi-ai pierdut minţile? spuse Frankie, nevenindu-i să 
creadă. Asta e cea mai tare afacere. Nu-ţi baţi capul, nu-ţi rupi 
spatele muncind, e ca o plimbare în parc. 

— Da, și te vei plimba până vei ajunge direct într-o celulă, 
interveni M.J. Omule, ești un pește! Astfel de chestii sunt 


împotriva legii. 

— De când ai devenit procuror? își arătă Frankie colții, 
nemulțumit de direcţia în care evolua discuţia. Așteptase 
complimente, nu critici. 

— Hei, zise în șoaptă M.J. E afacerea ta. Cu siguranță, nu-i a 
mea. 

— Mă duc să fac o plimbare, spuse Frankie, ridicându-se 
brusc de la masă. Vă ajung din urmă mai târziu. 

— A decurs bine, spuse sec Bobby, de îndată ce Frankie se 
făcu nevăzut. 

— Frankie e un dobitoc, remarcă M.J. Amândoi știm asta, mă 
întreb de ce umblăm cu el? 

— Fiindcă e dobitocul nostru, spuse Bobby, loial ca-ntot- 
deauna. Și asta înseamnă că trebuie să avem grijă de el. 

— Să-l facem să renunţe la cocaină ar fi un început, zise M.J. 
Apoi, poate, va începe să ia lucrurile mai în serios. Afacerea asta 
cu vânzarea de păsărici este o mare greșeală. 

— ÎI ştii pe Frankie, nu ne-ar asculta defel, declară Bobby. 

— Atunci, ce zici de Annabelle? sugeră M.J. Poate ar trebui să 
vorbim cu ea. 

— Fii serios! Annabelle? Îți baţi joc de mine! Ea e mai rea 
decât Frankie, spuse Bobby. Și când vine vorba de băiatul 
nostru, în ochii ei, el nu greșește niciodată. Știi prea bine asta. 

Tree se întoarse la masa lor, aducând cu ea diferite feluri de 
mâncare. Privi în jur căutându-l pe Frankie și fu dezamăgită să 
vadă că plecase. 

— Unde e prietenul vostru? întrebă curajoasă, punând 
farfuriile cu mâncare pe masă. 

— Nu-ţi face griji, spuse M.J. Se întoarce el. 

Tree ezită un moment. 

— Băieți, pot să vă întreb ceva? spuse ea cu glas scăzut. 

— Spune, zise Bobby, înfruptându-se din friptură. 

— Păi... din cauză că lucrez aici, o grămadă de tipi excitaţi se 
dau la mine. Ştiţi cum e. Sunt în oraș fără nevestele sau 
prietenele lor și cred că e sezon deschis la chelnerițe. 

— Ce vrei să știi? întrebă M.J., înhățând cu poftă cartofii 
prăjiți direct cu degetele. 


— Păi... ah... prietenul vostru poate cu adevărat să mă ajute 
sau totul a fost doar o replică? 

— Eşti o fată isteață, spuse Bobby. Dă-ţi seama singură. 

Tree îi aruncă o privire dezamăgită. 

— Deci e numai gura de el? întrebă ea. 

— Depinde la ce te aștepți. 

— Ok, mersi, spuse Tree pe un ton șovăielnic. Atunci cred că 
pot să am încredere în el. 

„Ai încredere în el să facă ce?” se gândi Bobby. „Să te ducă în 
pat și să ţi-o tragă până nu mai știi de tine. Da, bineînțeles, cu 
siguranță poţi să ai încredere în el că va face asta.” 

Mai târziu, Tree se întoarse cu nota de plată. Bobby își scoase 
cartea de credit și, câteva minute mai târziu, Tree veni cu 
chitanţa pe care el trebuia s-o semneze. 

— Nu-i așa că e îngrozitor ce i s-a întâmplat Gemmei 
Summer, comentă ea, hotărând că de-acum erau prieteni și era 
cât se poate de normal să converseze cu băieţii ăștia. În realitate, 
începea să se gândească că nu alesese băiatul potrivit cu care să 
flirteze. Tipul brunet, cu ochii mari și căprui și cu acea chelie 
sexi era cu siguranţă drăguţ. Și celălalt era un adevărat armăsar. 
Se spune că e posibil ca Ralph Maestro să o fi făcut, continuă ea. 
Voi ce credeți? 

— Să fi făcut ce? întrebă Bobby, semnând nota de plată, după 
ce adăugase un bacșiș mai mult decât generos. 

— Să-și împuște soţia în față, spuse Tree, cu un ochi la 
manager, un tip căruia nu-i plcăcea ca fetele sale să zăbovească 
pe la mese. 

— Cee? strigă M.J. 

— Spui că Gemma Summer a fost împuşcată? întrebă Bobby, 
șocat la auzul veștii. De unde știi asta? 

— Pentru că e peste tot, spuse Tree, surprinsă că nu auziseră 
o știre atât de importantă precum împușcarea în propriul pat a 
unei faimoase vedete de cinema. E la televizor, pe internet, peste 
tot. 

— Rahat! spuse Bobby. Ar trebui să mergem să-l găsim pe 
Frankie chiar acum. Trebuie să se întoarcă degrabă la Annabelle. 

— Cine e Annabelle? întrebă Tree. 


— Nu contează, spuse Bobby, mâzgălindu-și la repezeală 
semnătura pe nota de plată și sărind în picioare. Trebuie să 
plecăm. 

— Deci, credeţi că e în regulă dacă mă cuplez cu prietenul 
vostru? întrebă plină de speranță Tree. 

— Nu m-aș baza pe asta, spuse M.]., ridicându-se de la masă. 
Am o bănuială că nu-și va face apariţia. 

Și astfel, cei doi își luară tălpășița, lăsând în urmă o chelneriță 
oarecum uluită, plină de speranţe și vise care, cu siguranţă, nu 
aveau să se împlinească prea curând. 


9 - Annabelle 


Ținându-și strâns haina în jurul ei ca să-și ascundă rochia 
ruptă, Annabelle reuși în cele din urmă să iasă din camera de 
hotel în care Omar Rani - dacă acesta era cu adevărat numele 
lui - o ţinuse captivă în ultimele două ore. Ceea ce i se 
întâmplase era de neînchipuit. Fusese mai mult sau mai puțin 
violată și brutalizată, tratată precum un obiect folosit pentru 
plăcerile unui bărbat. Omar fusese mai mult decât dur cu ea, 
nearătându-i nici un fel de respect. Considera că fusese 
cumpărată și plătită, ceea ce, din punctul lui de vedere, îi 
permitea să facă orice voia. Rugăminţile ei - „Oprește-te! „Nu! 
„Asta nu se va întâmpla” - nu-l impresionaseră deloc. Se 
zbătuse, dar asta nu-i fusese de nici un folos. Fusese 
neîndurător. Ticălosul se purtase cu ea ca și cu o târfă ieftină de 
pe stradă. 

Cu mâini tremurânde, își scoase din poșetă telefonul mobil 
pe care îl folosea doar când mergea la „întâlniri” și îl sună pe 
Chip. 

— les acum, spuse ea, pășind în lift. Eşti afară? 

— Împuţitul de portar m-a alungat, se plânse Chip pe tonul 
său miorlăitor. Ai spus că nu vei sta mai mult de jumătate de 
oră. 

— Nu contează ce-am spus, se răsti ea în timp ce liftul cobora 
rapid. Vino aici acum! 

Uşile liftului se deschiseră şi ea păşi în holul mare al 
hotelului, sperând și rugându-se să nu întâlnească pe cineva 
cunoscut. Rămase nemișcată pentru o secundă, tremurând la 
amintirea mâinilor transpirate ale lui Omar 


Peste tot pe corpul ei, invadându-i cele mai intime locuri, 
mângâind-o și manevrând-o de parcă ar fi fost o bucată de 
carne. 

Dă-l dracului de grăsan nemernic! Sub nici o formă nu-l va 
lăsa să scape nepedepsit. Numai să audă Sharif Rani ce s-a 


întâmplat și atunci să vezi scandal! 

În faţa hotelului nu se vedea nici urmă de Chip. Înjurând în 
gând, îi ceru portarului să-i cheme un taxi. Chip sosi cu 
Mercedesul chiar în momentul în care era pe punctul să intre în 
taxi. Ezită un moment, încercând să se hotărască dacă să 
rămână cu taxiul sau să meargă cu Chip. 

Chip claxonă. 

Idiotul! Ultimul lucru de care avea nevoie era atragerea 
atenţiei. Îi oferi bani șoferului taxiului, apoi se întoarse și se 
îndreptă spre Mercedes. 

— Unde erai mai exact? îl întrebă pe un ton dominator, 
strecurându-se pe bancheta din spate. 

— Traficul, se vaită Chip. E un miracol că am ajuns aici atât 
de repede. 

— Eşti concediat, izbucni ea, vărsându-și nervii pe vechiul ei 
șofer. 

— Nici gând, spuse Chip, privind-o în oglinda retrovizoare. 
Nu-i vina mea că orașul ăsta are mai mult trafic decât un cuib 
plin de furnici. 

Nu zise nimic. 

— Nu arăţi prea bine, îndrăzni Chip, fiind cât pe ce să 
lovească un pieton neatent. Te simţi bine? 

— Ţine-ţi gura, mormăi ea, clocotind de furie. Te plătesc să 
conduci, nu să vorbești. 

Chip fu pus cu botul pe labe. Îl concediase o dată și, dacă o 
făcea și a doua oară, era posibil chiar să vorbească serios. Și nu 
voia să-și piardă slujba - era un post comod. 


Sharif Rani era în mijlocul unei întâlniri importante de 
afaceri, când unul dintre multele sale telefoane mobile începu să 
vibreze în buzunarul hainei. Scuzându-se că pleacă de la masa 
de discuţii, scoase telefonul care vibra și își dădu seama că era 
telefonul lui de sex - cel pe care îl folosea ca să aranjeze toate 
legăturile. Sharif Rani avea o a patra nevastă foarte geloasă și 
foarte tânără, nemaipomenind de numeroasele cunoștințe de 
afaceri care ar fi fost încântate să-l aibă cu ceva la mână. Astfel 
se explica telefonul de sex, care era înscris sub unul dintre 


numele sale favorite și folosit numai ca să aranjeze întâlniri 
„speciale”. Numărul de pe care era sunat arăta numele lui Belle 
Svetlana. 

La naiba, de ce îl suna pe el? Belle ar fi trebuit să folosească 
acest număr doar ca să-i confirme „întâlnirile”. lar restul 
săptămânii fusese deja aranjat - o femeie diferită în fiecare zi - 
femei alese personal de Belle pentru el. Ea știa ce îi plăcea lui. 

Se gândi să nu răspundă, după care hotărî că era, probabil, 
mai înţelept să o facă, pentru că era posibil ca Belle să dorească 
să schimbe una dintre „întâlnirile” lui. 

— Da? spuse el, coborându-și glasul în timp ce se deplasa 
spre ușa sălii de conferinţă. 

— Sharif? întrebă Annabelle, cu vocea tremurând de furia pe 
care avea s-o dezlănțuie curând asupra lui. 

— Ce vrei? se răsti el. 

Annabelle nu era într-o dispoziţie în care să accepte o replică 
tăioasă. Cu siguranță, Sharif Rani știa exact ce dorea. EI îi 
aranjase întâlnirea cu un monstru adolescent înnebunit după 
sex - fără îndoială, nu un virgin. Acum trebuia să suporte 
consecințele. 

— Nu... nu pot să cred ce mi-ai făcut, spuse ea, poticnindu-se 
de furie. 

— Ce vrei? repetă el pe un ton și mai glacial. 

— Vreau... vreau... Gândindu-se la întrebare, Annabelle 
înțelese că nu știa ce voia. O scuză, da, asta voia - o scuză 
pentru că-i stabilise o întâlnire cu un sălbatic și un nemernic, 
așa-zisul său fiu. Și un alt lucru - voia ca și băiatul să-și ceară 
scuze! Băiatul! Ha! 

— Fiul tău este un porc! lăsă ea să-i scape. M-a tratat urât. A 
fost dur, violent și lipsit de respect. Mi-ai spus că este un virgin 
de cincisprezece ani și știi prea bine că nu e adevărat. Vreau... 

Annabelle era atât de prinsă cu plângerea ei, încât nu auzi 
clicul de la celălalt capăt al firului. 

Când descoperi că el nu o mai asculta, își ieși din minţi. Rani 
Sharif îi închisese telefonul în nas! Manierele lui erau 
îngrozitoare. Cu cine credea el mai exact că are de-a face? 

O voce din capul ei îi șopti: Târfă. Curvă. Prostituată. 


Acestea erau cuvintele pe care nu voia să le audă. Nu era nici 
unul dintre aceste lucruri. Ea era o newyorkeză stilată, bogată, 
care reușise de una singură, fără nici un ajutor de la părinții ei 
staruri de cinema. 

Ochii i se umplură de lacrimi de frustrare. Unde era Frankie 
când avea nevoie de el? 


Frankie era într-un club de striptease, bucurându-se de un 
dans în poală din partea unei roșcate îmbufnate, cu sâni falși 
uriași și o limbă foarte activă. Dansatoarea era ocupată să-i lingă 
gâtul, când el conștientiza brusc că era o risipă de timp să 
rămână supărat pe Bobby și pe M.J. Erau doar invidioși că el 
reușise să facă o afacere atât de bună încât avea succces. Și cine 
putea să-i învinovăţească? În fond, nu putea să rămână DJ 
pentru totdeauna, trebuia să meargă mai departe. Și dacă 
mersul mai departe însemna să se scalde în bani, atunci bravo 
lui! Bobby și M.J. proveneau din familii bogate, știau ei ce 
înseamnă să te descurci de unul singur, fără nici un ajutor de la 
nimeni? 

Frankie se considera un adevărat supravieţuitor. Pornise de 
jos și ajunsese până în vârf. 

De-a lungul drumului, existau câteva lucruri pe care le 
regreta. Câteva amintiri întunecate și de rău augur pe care dorea 
să le uite. Câteva amintiri foarte sumbre, pe care le alunga de 
fiecare dată când își făceau apariţia. 

Cocaina îl ajuta să uite lucrurile rele. Cocaina îi crea 
întotdeauna o dispoziţie bună, făcea să-i fie ușor să realizeze 
orice își propunea, îl făcea să se simtă ca un învingător. Cine ar 
fi crezut că prizatul câtorva fulgi de pudră albă ar putea avea un 
efect atât de încurajator? Obiceiul lui era costisitor, dar el 
considera că merită fiecare cent. Nu era vorba să ia heroină sau 
alte chestii tari. Îi plăcea cocaina. Mare lucru! 

Dansatoarea devenea neliniștită. Executa cele mai bune 
mișcări ale ei, însă el nu răspundea. Își legăna sfârcurile 
acoperite aproape de gura lui, în timp ce își înfigea pelvisul între 
picioarele lui. Limba ei încă era ocupată serios cu gâtul lui - se 
îndrepta spre urechea lui stângă -, cu toate că atingerea 


propriu-zisă a clientului era strict interzisă. Nu-i păsa. Era o 
dansatoare care făcea tot ce putea ca să merite un bacșiș gras. 
Frankie se ridică brusc în picioare, făcând-o să cadă pe spate. 
Întinsă pe podea, era gata să arunce un șuvoi de insulte, când 
el băgă mâna în buzunar, scoase mai multe bancnote de 
douăzeci de dolari și le aruncă spre ea. 
— Altă dată, bolborosi el. Nu am chef acum. 


Întrucât Frankie nu răspundea la telefonul mobil, supărată, 
Annabelle îi trimise un mesaj, după care o sună pe Bethany - 
una dintre fetele care lucrau uneori pentru ea. 

— Poţi să treci pe la mine? întrebă ea, simțind nevoia să fie în 
compania cuiva. Frankie e în Atlantic City și sunt singură. 

Bethany, o cântăreață de bar care rămăsese în branșă mai 
mulți ani decât ar fi fost cazul, fu bucuroasă de invitaţie. Ajunse 
jumătate de oră mai târziu, cu o sticlă de șampanie - Cristal, 
bineînţeles - și o cutie de suc de portocale. 

— Mă gândeam să pregătesc cocktailuri Mimosa, anunţă 
Bethany, îndreptându-se spre bucătărie. 

— O idee extraordinară, spuse Annabelle aparent cu o 
atitudine curajoasă, cu toate că încă se simţea folosită, abuzată 
și furioasă. 

— Totul este în regulă, Belle? întrebă curioasă Bethany. 

— Nu. Nu este, spuse Annabelle, urmând-o pe Bethany în 
bucătăria aproape nouă, care nu fusese niciodată folosită fiindcă 
Annabelle nu gătea, fiind crescută într-o casă în care aveau 
oameni care găteau și făceau orice altceva trebuia făcut. 

— E vorba de Frankie? întrebă Bethany, plină de înţelegere, 
dar pregătită în același timp de vreo bârfă picantă. V-aţi certat 
cumva? E un tip tare atrăgător, dar sunt sigură că nu e cel mai 
ușor de... 

— De ce-ar fi vorba de Frankie? o întrerupse Annabelle, 
trecând imediat la o atitudine defensivă. 

Bethany deschise frigiderul și scoase niște gheaţă. 

— Deoarece, de obicei, e vorba despre un bărbat, spuse ea, 
alegând două pahare înalte din dulapul de bucătărie și aruncând 
în ele vreo două cuburi de gheață. Toţi bărbaţii sunt niște 


ticăloşi, nu înțeleg niciodată de ce le acceptăm toate rahaturile. 
Mănâncă, trag vânturi, dorm și sforăie. Și crede-mă - vibratorul 
meu îmi oferă un sex mai bun. 

„Evident, nu s-a culcat niciodată cu Frankie”, gândi 
Annabelle. 

— De fapt, am jurat că renunţ la bărbaţi, continuă Bethany. 
În afară de cazul în care plătesc. Acum mă interesează doar 
cariera mea, asta-i importantă pentru mine. 

— Fi bine... spuse Annabelle, întorcându-se în sufragerie. 
Apropo de plătit, ai întâlnit vreodată... ah... un client care... ah... 
s-a purtat urât cu tine? 

— Nu le spune clienți, spuse tăios Bethany, așezându-se pe 
canapea. Cuvântul „clienţi” ne face să părem niște târfe, și nu 
suntem. Suntem femei care au o carieră și care câștigă o 
grămadă de bani făcând ceva ce alte femei fac pe gratis. 

— Asta nu-mi răspunde la întrebare, spuse Annabelle, deloc 
interesată de analiza pe care o făcea Bethany afacerii cu dame 
de companie. 

— Întrebarea ta, hm... spuse Bethany, aruncându-i o privire 
pătrunzătoare. Nu credeam că mergi la „întâlniri”. 

— Nu merg, răspunse imediat Annabelle. Întreb pentru una 
dintre celelalte fete. A fost... abuzată. 

— Abuzată? Cum? întrebă Bethany, ridicând o sprânceană 
machiată. 

— Ti... ah... tipul a fost foarte dur cu ea. Practic, a violat-o. 

— A plătit? se interesă Bethany, având în minte doar 
afacerile. 

— Da. 

— Atunci nu este un viol, nu? spuse Bethany, sorbindu-și 
băutura. Este o afacere încheiată. 

Situaţia lui Annabelle devenea mai dificilă cu fiecare minut 
care trecea. De ce nu putea Bethany să înțeleagă? 

— Dar hai să zicem că nu voia, spuse ea, continuând. S-a 
răzgândit, nu era mulțumită de cum arăta tipul. 

— Întrebarea adevărată este: a luat banii? repetă cu 
înţelepciune Bethany. 

— Ti-am spus: da. 


— Atunci, așa cum am spus, e o afacere încheiată, nu e vorba 
de nici un viol. Caz închis. Acum, continuă Bethany inspirată, ai 
ceva șnaps de piersici? Dacă îl adăugăm la Mimosa noastră, o să 
te relaxezi imediat. Și apoi poţi să-mi spui totul despre ceea ce 
te-a scos din sărite. 

O oră mai târziu, încă supărată și aproape băută, Annabelle 
reuși să scape de Bethany. Nu fusese ușor, deoarece Bethany era 
la a treia Mimosa și, cu toate că Annabelle crezuse că avea 
nevoie de companie, înțelesese că îi era mai bine singură. 

Sub pretextul unei dureri de cap acute, reuși să ajungă în 
dormitor și se aruncă pe pat. 

Dacă fiul grăsan (fără îndoială, nelegitim) al lui Sharif îi 
dăduse o boală? Sau, mai rău, o lăsase însărcinată? Avusese 
prezervative în poșetă, dar micul ticălos în călduri o împiedicase 
să ajungă la ele. Putea să-l dea în judecată. Da, să-l dea în 
judecată pe Sharif Rani și întreaga lui familie nenorocită. Avea 
probabil o grămadă de fii de la diferite femei. Albi, negri, arabi, 
americani, asiatici. 

Da, dar cum putea să-l dea în judecată fără să divulge 
întregul joc? Jocul ei... Numai când își imagina ce feţe ar face 
mami și tati, staruri de cinema, dacă ar afla vreodată ce fel de 
afacere conduce fetița lor dragă... 

După un timp, căzu într-o stare de transă. Frankie va rezolva 
totul. Întotdeauna o făcea. 


10 - Denver 


Mario este tot ce-aș putea cere de la un bărbat. Arată atât de 
bine - din vârful degetelor lui de la picioare, cu forme atât de 
frumoase, până la pielea lui măslinie. Și abdomenul lui - ei bine, 
pot să spun că e dus la sală! E de clasă mondială! 

Am o fixaţie cu abdomenul - cred că mă raportez la el la fel 
cum bărbaţii se raportează la sâni. E un fel de obsesie. 

Poate că nu ar fi trebuit să trec prin patul lui Mario chiar în 
noaptea ce-a urmat primei noastre ieșiri - un moment pe care 
cu greu aș putea să-l numesc întâlnire. Dar ce naiba - două 
cocktailuri Cosmopolitan și nici unul dintre noi nu mai avea nici 
un fel de inhibiții. 

Și da, am fost sălbatici. Am mers imediat acasă la el. Ne-am 
aruncat în pat și am renunțat cât am putut de repede la haine. 
Din fericire, el s-a întins după un prezervativ aflat la îndemână, 
căci eu nu mai gândeam rațional. Și am mers până la capăt, și 
chiar și mai departe. A fost atââât de bine că nu mai voiam să se 
termine. Bănuiesc că sunt cam flămândă de sex în momentul 
ăsta, iar Mario știa toate mișcările potrivite. Mai întâi, mâinile 
lui au fost pretutindeni - degete lungi și subțiri care se mișcau 
cu viteza fulgerului - explorând toate locurile potrivite. Rapid, 
dar alunecos și, evident, foarte abil în găsirea locurilor cheie. 

M-am deschis lui precum o floare însetată de apă. Voiam atât 
de tare să simt un bărbat înăuntrul meu, un bărbat adevărat. Și 
Mario a înscris, cu siguranţă, toate punctele. 

Acum doarme și îi analizez întâi trupul, apoi casa. 

Poţi să afli foarte multe despre o persoană din modul în care 
trăiește și, din moment ce Mario nu se aștepta să vin în căsuţa 
lui din Fountain, sunt impresionată că e atât de curat și de 
ordonat. Aproape nici un fel de dezordine, doar vreo două vase 
murdare în chiuvetă și un tricou mototolit aruncat pe podeaua 
de la baie. În rest, totul e foarte îngrijit. 

Prea îngrijit? Pot doar să observ că e mult mai îngrijit decât 
Josh, care era un nătâng când venea vorba să facă puţină 


curățenie în urma lui. 

În ceea ce privește activitatea din pat... dublă, triplă, WOW! 
Nici să nu mai vorbim! Bineînţeles că Mario a reușit să mă 
satisfacă din prima încercare și lucrul acesta nu se întâmplă 
întotdeauna. Uneori putea să dureze câteva săptămâni până ce 
Josh mă ducea în punctul în care aveam orgasm. 

Hmm... poate că acesta a fost unul dintre motivele pentru 
care amândoi am intrat într-o rutină. Domina plictiseala. Și 
atunci când plictiseala intră într-o relaţie... Adevărul gol-goluţ 
este că deși Josh a pus capăt relaţiei, credeţi-mă, eram mai mult 
decât pregătită. 

— Hei, strigă Mario din dormitor. Unde ești? 

— Îţi jefuiesc apartamentul, am răspuns eu. Numai că nu 
găsesc nimic care să merite luat, în afară de două CD-uri cu 
Santana și o poză semnată de Derek Jeter. Ce faci cu o poză... 

— E o poveste lungă, chicoti el, ieșind din dormitor gol- 
pușcă. 

Eram bucuroasă că fusesem destul de prudentă să-i iau 
halatul de baie, furat de la un eveniment Vanity Fair - avea 
inscripționat pe spate Vanity Fair The Hollywood Issue. Da, 
făcusem o mișcare excelentă obligându-l să umble dezbrăcat. 
Ochii mi s-au oprit pe trupul lui arătos. Era o priveliște 
nemaipomenită. 

— Vino-ncoa, spuse el, întinzându-se leneș după mine. 
Înapoi în pat urgent. 

Îmi plăcea cum îi funcționa mintea. Înapoi în pat, deși doar 
cu o oră înainte eram ca doi liceeni excitați în noaptea balului 
de absolvire. Dar cine sunt eu să mă opun? Mario Riviera era 
exact distracţia pe care o căutasem. Ei bine, o căutasem - mai 
bine spus, la care sperasem. E atletic. Am încercat să nu-l 
dezamăgesc. E aventurier. La fel sunt și eu. E nesătul. 

Din păcate, sunt epuizată, a fost o zi extrem de lungă și nu 
sunt obișnuită cu activitatea asta sexuală sălbatică și minunată. 
Mă dor coapsele, sfârcurile devin prea sensibile și o noapte de 
somn în propriul meu pat începea să fie o idee excelentă. 

Dar ah... Dumnezeule!... Fără să am nici măcar timp să mă 
gândesc la asta, suntem înapoi în pat și, cu ajutorul mișcărilor 


lui abile, Mario mă face să-mi revin. 

Mă furnică peste tot și încep să tremur de plăcere, atât este 
de satisfăcător sexul, la care se adaugă un limbaj deocheat care 
trebuie să recunosc că mă excită. 

— Eşti o ușuratică, spuse el, zâmbindu-mi răutăcios, cu o 
privire mulțumită de sine, fiindcă știe că se pricepe. 

l-am observat dinţii, perfecţi și excepțional de albi. Îmi 
aminteau de dinţii lui Mark Consuelos. În caz că vă întrebaţi, 
Mark Consuelos este extrem de atrăgătorul soț al lui Kelly Ripa. 
Și dacă nu știți, Kelly Ripa este partenera de pe ecran a 
veșnicului tânăr star de televiziune Regis Philbin. 

— Ușuratică? am răspuns eu, zâmbind răutăcios. Asta e o 
insultă? 

— Nu, spuse el vesel. Îți place sexul la fel de mult ca mie. Și 
uite ce-mi place la tine: nu ești genul ăla de fată care alege să se 
prefacă. 

Era ceva pozitiv sau negativ? 

Nu l-am întrebat, pentru că mă simțeam foarte bine cu acest 
bărbat pe care de-abia îl cunoscusem. Și e ridicol, pentru că ar 
putea fi un violator, un criminal în serie, un hoţ sau... 

Încetează cu gândurile astea. Am avut întotdeauna o 
imaginaţie foarte activă. Uneori este atât de prolifică încât îmi 
creează necazuri mari. 

— Cred că ar trebui să plec, m-am hazardat eu. A trecut de 
mult ora mea de culcare. 

— Dar ne-am culcat deja, îmi atrase atenția Mario cu un 
rânjet lasciv. Acum sunt lihnit de foame. Ce zici dacă mergem să 
luăm un hamburger? 

Ah, delicios! Mâncare! Trebuie să recunosc că și mie mi-era 
foame. Sexul grozav întotdeauna îmi face poftă de mâncare. 

Înainte să pot spune da, telefonul mobil aflat în poșetă 
începu să cânte If I were a boy a lui Beyonce. M-am întins după 
el și am răspuns. Mare greșeală. Era Ralph Maestro. Și trecuse de 
două dimineaţa. La naiba! De ce am răspuns? Pentru că asta era 
slujba mea. Și Domnul Dinţi-de-Rechin devine indisponibil 
după ora zece seara. 

— Bună, am spus eu oarecum prudentă. Totul este în regulă? 


— Trebuie să vorbesc cu tine, spuse Ralph la fel de răstit ca 
de obicei. 

— E două dimineaţa, i-am zis eu, cu toate că sigur știa asta, 
nu? 

— Am nevoie să vii aici chiar acum, a spus el înainte să 
închidă. 

— Cine a fost? m-a întrebat Mario, devenind un reporter 
băgăreţ. 

— Un amant gelos, am răspuns vag, luându-mi jeanșii, în 
timp ce mă uitam pe jos după chiloţii tanga, care, evident, erau 
de negăsit. 

— Nu te cred. 

— Bineînţeles că nu mă crezi, am răspuns, hotărând că nu 
aveam de ales și că trebuia să merg fără lenjerie. Și nici nu ar 
trebui să mă crezi. 

Mario îmi aruncă o privire lungă și ironică. 

— Eşti diferită de cele mai multe dintre fetele cu care m-am 
întâlnit, spuse el. 

— Trăim în L.A., așa că slavă Domnului că ai zis asta, am 
răspuns eu. 

— Eşti directă, spuse el. Și cred că-mi place. 

— În cazul ăsta, am răspuns repede, mulțumesc pentru 
partida memorabilă de sex, dar mă tem că trebuie s-o iau din 
loc. 

Izbucni în râs. La fel am făcut și eu. Apoi se aplecă și mă 
sărută pe buze, un sărut lung suculent - atââât de plăcut! 

— Te voi suna, mi-a promis. 

— Un plan perfect, am răspuns eu, încălțându-mi pantofii. 
Nu aștepta prea mult. 

După care am plecat, am urcat în mașină și m-am îndreptat 
spre proprietatea Maestro. 


Ralph Maestro fuma un trabuc foarte mare, pufăia din el și 
sufla un fum gros prin tot salonul. 

Purta un halat de baie maro din mătase, cu șnururi negre. În 
picioare avea papuci de casă de aceeași culoare. Din nou, nu mi 
s-a părut că arăta ca un bărbat în doliu. 


Asta trebuie să fie noaptea mea cu bărbaţi în halate de baie, 
numai că prefer versiunea albă, mai simplă, de pe Mario. Și, cu 
siguranţă, prefer ce este dedesubt. 

— Bună, am spus, oprindu-mă din tușea care sugera că urăsc 
fumul de ţigară. 

— Arăţi de parcă tocmai ţi-a tras-o cineva, remarcă Ralph. Nu 
era câtuși de puțin un bărbat care gândește înainte să vorbească. 

Am hotărât să nu mă cobor la nivelul lui și să ignor 
comentariul sexist. 

— Cu ce pot să vă ajut, domnule Maestro? am rostit, 
încercând să păstrez o relație profesională client-avocat, în timp 
ce mă întrebam dacă arătam la fel de strălucitoare cum mă 
simțeam. După câte se părea, da. 

— Ai putea să te urci într-un avion și să zbori până la New 
York, răspunse el pragmatic. 

— Şi de ce-aș face asta? am întrebat. Am învăţat să nu fiu 
surprinsă niciodată de lucrurile pe care le cer clienţii, cu toate 
că zburatul la New York la ora două reprezenta o noutate. 

— Deoarece, spuse Ralph rar, o știi pe fiica mea și nu pot să 
dau de ea. Așa că depinde de tine să mergi după ea și s-o aduci 
aici. 

— Depinde de mine să fac ce? am întrebat, încruntându-mă, 
fiindcă era o cerere ridicolă. 

— Nu ești surdă, nu? 

— Pardon?! am spus, gândindu-mă că era un porc și că poate 
îşi împușcase frumoasa soţie. 

— Fată, pentru numele lui Dumnezeu! Nu-ţi cer să zbori 
până pe Lună, spuse țâfnos. Annabelle ar trebui să fie aici cu 
mine și tu ești singura persoană la care pot să mă gândesc să o 
aducă înapoi. 

— Domnule Maestro, Ralph, am spus ezitant. Nu am mai 
văzut-o și nu am mai vorbit cu Annabelle de câţiva ani, așa că 
nu prea cred că ea... 

— Deja am discutat asta cu Felix, spuse el, întrerupându-mă 
ca și cum nimic din ceea ce aveam de spus nu conta. Și e de 
acord că Annabelle ar trebui să fie aici. Și, de asemenea, e de 
acord că ești singura persoană care ar putea s-o convingă să 


vină. 

— Dar..., am început să spun. 

Ralph nu avea chef de discuţii. 

— Ai un bilet electronic pe laptop, spuse el franc. Cursa 
United, ora șapte dimineaţa. 

Îmi înmână o copie scoasă la imprimantă. 

— Aici ai adresa și numărul ei de telefon. Am lăsat un mesaj 
pe robotul ei telefonic că ești pe drum. 

Și, cu aceste cuvinte, îmi suflă în față un nor respingător de 
fum de trabuc și flutură o mână în direcţia mea, în sensul că 
sunt liberă să plec. 

— Noapte bună, spuse el, punând capăt oricărei alte discuţii. 

Furioasă la culme, am părăsit moșia Maestro. Cine dracu' 
crede Ralph că sunt - o fată-curier? 

Era o prostie imensă și nu-mi venea să cred că Felix fusese de 
acord ca eu să fac asta. Dă-l naibii pe Ralph Domnul Star-de- 
Cinema Maestro! Și dă-l naibii și pe Domnul Dinţi-de-Rechin! 
Sunt avocată, nu serviciu de escortă. De ce-ar trebui să zbor eu 
la New York să o aduc acasă pe Annabelle Maestro, pentru 
înmormântarea mamei ei? De ce trebuia să fac eu asta? 


11 - Carolyn 


După ce o sună pe Denver și luă legătura cu căsuţa ei vocală, 
Carolyn își dorea să o fi întrebat pe Kerri unde mergea și, poate, 
să i se fi alăturat. Adrenalina ei dădea pe-afară și nu avea chef să 
petreacă seara de sâmbătă singură în micul ei apartament. 

Ce făcea Gregory? Se gândea oare la ea? Se gândea la copilul 
lor și la viitorul lor împreună? Era și el la fel de fericit ca și ea? 

Pur și simplu nu mai avea răbdare până când vor fi împreună 
în public, în văzul tuturor. Își imagina fața pe care o va face soția 
lui când îi va spune. Evelyn era o ființă rece și era foarte evident 
că nu-l iubea, așa că de ce i-ar fi păsat... 

Gregory îi spusese de multe ori că el și Evelyn nu făceau 
dragoste niciodată, că nu aveau interese comune și că ar fi 
divorțat de ea de mult dacă nu ar fi fost copiii. 

Carolyn știa că era o situaţie-clișeu - un bărbat însurat cu o 
soţie care nu-l înțelegea -, dar, cu toate acestea, ea tot îl credea. 
Gregory era diferit, avea integritate, și ea îl iubea din tot sufletul. 

Gândindu-se la acest lucru, ar fi dorit să nu fi fost necesar să 
strige și să-l amenințe în birou mai devreme. Dar sarcina ei nu 
era ceva ce nu trebuia luat în serios și fusese obligată să-l 
zdruncine ca să înțeleagă că, de-acum încolo, situaţia lor trebuia 
să se schimbe dramatic. 

Înţelesese, în cele din urmă înţelesese. Acum, tot ce avea de 
făcut era să mai aștepte puţin. 


— lisuse, Evelyn, cine sunt oamenii aceștia? îi șuieră Gregory 
la ureche soţiei sale. 

Evelyn își aranja un cercel Cartier din rubin și diamant și 
răspunse cu voce scăzută: 

— Acești oameni sunt infractori care s-au îndreptat și care 
fac din orașul nostru un loc mult mai sigur. 

— Ce naiba vrea să însemne asta? mârâi el, foarte 
nemulțumit că îl târâse la încă unul dintre plictisitoarele ei 
evenimente caritabile. 


— ÎI vezi pe bărbatul de-acolo? spuse ea, arătând spre un 
bărbat latin bărbos, îmbrăcat într-un costum care nu i se 
potrivea deloc și care avea un tatuaj oribil pe gât și un cercel de 
aur imens. 

— Da. ÎI văd. Ce e cu el? 

— E un fost membru al unei bande, care s-a dat de partea 
noastră. În prezent, le dă sfaturi băieților tineri cum să nu cadă 
în capcana vieţii de cartier. 

Ascultând-o pe Evelyn cum vorbea, Gregory fu șocat de cât de 
deplasat era discursul ei. Ce naiba știa ea despre viața într-o 
bandă? Soţia lui, făcătoarea de bine! Avea întotdeauna o cauză. 
Întotdeauna se purtase ca o mironosiță. 

— Haide, spuse Evelyn, apucându-l braţul. Te prezint. 

Gregory nu avea nici o dorință să fie prezentat unui fost 
membru al unei bande. Avea alte lucruri pe cap, cum ar fi ce să 
facă cu Carolyn. Plângăcioasa, însărcinata Carolyn. 

Evelyn îl conduse prin cameră și, cu cea mai bună voce de 
doamnă manierată, spuse: 

— Ramirez, vreau să ţi-l prezint pe soțul meu, senatorul 
Gregory Stoneman. 

Ramirez îi auncă o privire împietrită. 

Gregory recunoscu privirea, care spunea „du-te dracului, 
nemernic alb”. Tipul ăsta nu era nici un fel de bandit îndreptat. 
Era un infractor care își făcea relaţii. 


— Este o plăcere să te întâlnesc, spuse Gregory, punân-du-și 
pe chip zâmbetul fals de politician. Soţia mea îmi spune că faci 
o muncă de toată isprava pentru orașul nostru. 

— Încerc, răspunse Ramirez, aruncându-și privirea prin 
cameră. Nu e ușor, dar încerc. 

— Excelent, spuse Gregory, făcând semn cu mâna unui 
chelner. Avea nevoie de încă un pahar. 

— Da, spuse Evelyn, învârtind o brățară subțire de diamant 
pe încheietura delicată a mâinii sale. Avem nevoie de mai multe 
fonduri pentru centrele pe care Ramirez plănuiește să le 
deschisă peste tot în oraș. În momentul de față avem doar unul 
și este foarte important să ținem băieţii tineri departe de stradă. 


Sper să organizăm un concert special ca să strângem bani. 
Ramirez crede că putem să facem rost de o sumă destul de mare 
de la acei oameni rapper implicați. 

„Oameni rapper!” Evelyn trăia în altă lume. Chiar și el știa că 
termenul corect era „artiști rap”. 

— Orice poţi să faci ca să ajuţi este bine-venit, spuse 
Ramirez. Poate treci mâine, să vezi cu ochii tăi munca pe care o 
facem. 

„Da”, se gândi Gregory, „exact așa plănuiesc să-mi petrec 
duminica.” 

— E posibil să da, spuse el. Dar e posibil și să nu. 

Ramirez avea privirea fixată pe brăţara lui Evelyn. 

„La naiba! se gândi Gregory. „Sper că nu știe unde locuim.” 


Nellie Fortuna locuia în apartamentul de lângă cel al lui 
Carolyn. Nellie era bătrână - avea mai bine de optzeci de ani - 
și, din câte se părea, nu avea pe nimeni. Toţi muriseră înaintea 
ei. Nici o rudă. Nici o prietenă. Nimeni. 

Cu mult timp în urmă și într-un loc îndepărtat, Nellie 
Fortuna fusese o frumoasă starletă de cinema, în vârstă de 
optsprezece ani, care trăia într-o vilă din Hollywood cu un 
bătrân producător stafidit - care se întâmpla să fie milionar. În 
anii '30, milionarii însemnau ceva, pe când în ziua de azi trebuie 
să fii miliardar ca să fii important. Oricum, așa spunea Nellie. 
Era foarte vorbăreaţă și o figură și jumătate. 

Carolyn încerca să treacă pe la ea cel puţin o dată la două 
zile, ca să se asigure că scumpa ei bătrână era încă în viață și să-i 
hrănească pisica păduchioasă, Gabie. După câte se părea, pe 
vremea când Nellie era la apogeul carierei ei, fusese amanta 
multor staruri de la începuturile cinematografiei - inclusiv a lui 
Clark Gabie -, ale căror poze îngălbenite stăteau mândre într-o 
ramă de argint în stil Art Deco, așezată pe polița de deasupra 
căminului. Pe poză era scris: „Dragei mele Nellie, cu dragoste, 
din partea lui Clark”. 

Putea să fie poza unei admiratoare sau putea să fie chiar 
autentică. 

Nellie o asigurase pe Carolyn că era autentică. 


— Pe fiecare motan pe care l-am avut l-am botezat Gabie, 
spunea adesea Nellie. După care zâmbea și devenea visătoare. 
Era un bărbat desăvârșit... Nu-l voi uita niciodată. 

Când avea timp, lui Carolyn îi făcea plăcere să asculte 
poveștile lui Nellie despre vechiul Hollywood. Erau pline de 
strălucirea și de farmecul trecutului, iar Nellie le depăna cu atât 
de multă savoare. 

— Femeile frumoase din ziua de azi arată toate la fel, 
bombănea Nellie. Și modul în care se îmbracă! De-a dreptul 
dezgustător! Pe vremea mea... 

Cu gândul la Gregory, Carolyn bătu la ușa lui Nellie și fu 
ușurată - la fel ca întotdeauna - să o găsească pe bătrâna 
doamnă vie și sănătoasă, stând în fața televizorului și urmărind 
canalul E!, favoritul ei. 

— Am venit doar să te verific, zise Carolyn cu voce tare. Nu 
pot să stau. 

— Bună, dragă, arăţi atât de bine astăzi, spuse Nellie, șireată 
și atentă ca întotdeauna. Îţi strălucesc ochii de fericire. Avem 
cumva un nou prieten? 

Carolyn nu-și putu opri un zâmbet. 

— Păi... nu chiar nou, spuse cu blândețe. Mai degrabă... nu 
știu... devotat. 

Motanul Gabie merse tiptil până la ea și începu să se frece 
languros de piciorul ei. Se aplecă să-l atingă și el toarse 
zgomotos. 

— Cred că știu, spuse Nellie, dând din cap cu înţelepciune. E 
tânărul acela drăguţ, prietenul tău - cum îl cheamă? Ah, da. 
Matt. Te-a cerut în căsătorie, nu? 

— Nu, spuse Carolyn, dând din cap. Matt aparţine trecutului. 

— Totuși, este cineva, nu? insistă Nellie, continuând să o 
examineze. Cine este? 

Carolyn ar fi dorit să îi poată spune. Ar fi dorit să poată să 
strige din toți plămânii: Sunt însărcinată cu copilul lui Gregory 
Stoneman! Sunt însărcinată, însărcinată, însărcinată! 

— Doar un vechi prieten, spuse ea, fără să o lămurească. 

— Ah... vechi prieteni, cugetă Nellie. Am avut o grămadă din 
ăștia. Vechi parteneri de filmări. Vechi amanți. Vechi bărbați 


căsătoriţi care nu puteau să stea liniștiți. Ah, da, vechi prieteni... 

— L-ai hrănit pe Gabie? întrebă Carolyn, schimbând repede 
subiectul. Lui Nellie îi plăcea să bată câmpii despre numeroasele 
ei aventuri amoroase, și ea nu era dispusă să asculte. 

— Da, dragă, spuse Nellie. Dar îți mulțumesc oricum că ai 
trecut pe-aici. Ştii cât de mult apreciez asta. 

— Plăcerea e de partea mea, spuse Carolyn, ieșind repede pe 
ușă. În timp ce se îndepărta, hotărî că ar fi un gest foarte frumos 
s-o invite pe Nellie Fortuna la nunta lor. 


Senatorul Gregory Stoneman 
& 
Domnișoara Carolyn Henderson 


Vă invită să fiți martori la căsătoria lor... 
Da! Da! Da! 


— Nu! spuse tăios Gregory, în timp ce el și Evelyn erau în 
mașină, în drum spre casă. Nu voi vizita un centru infestat de 
șobolani, plin cu infractori, doar pentru că tu crezi că e o idee 
bună. 

Evelyn rămase calmă, ca întotdeauna. 

— Gregory, dragule, spuse ea cu o voce moale ca mătasea. 
Vizitarea lui Ramirez la centru îți va îmbunătăți reputaţia. 
Alegătorii vor aprecia un asemenea gest de bunăvoință, 
întotdeauna o fac. Pune-o pe micuța ta asistentă să informeze 
presa. Este o ocazie excelentă să apari în pozele din ziare. 

De ce se referea întotdeauna la Carolyn ca la „micuţa” sa 
asistentă? Carolyn avea cel puțin un metru și șaptezeci de 
centimetri, nu era deloc mică. Era felul lui Evelyn de-a o reduce 
la tăcere? Nu că ar fi bănuit ceva, dar Evelyn era mai puţin decât 
măgulitoare în legătură cu oricare altă femeie. La un dineu 
organizat la Casa Albă fusese așezată lângă Gwyneth Paltrow, pe 
care o numise „minune, apoi - „nimic slăbănog”. Era cea mai 
umilitoare remarcă a lui Evelyn. Ce voia să spună cu adevărat era 
că ele erau mai puţin decât ea - mici și lipsite de importanţă. 


Evelyn era snoabă. Se măritase cu el doar fiindcă avea șansa 
să ajungă departe în politică, mai ales avându-i pe Evelyn și 
puternica ei familie în spate. 

L-a iubit vreodată? Probabil că nu. Dar aveau doi copii 
minunați, sănătoși și cariera lui avansa în direcția potrivită și, în 
general, viaţa își urma cursul firesc. 

Acum, „micuţa” Carolyn Henderson era hotărâtă să distrugă 
totul. Și ce-ar trebui să facă el în privinţa asta? Un lucru era mai 
mult decât clar: trebuia să facă ceva și încă repede. 


12 - Bobby 


Ajunși înapoi în camera lor de hotel, M.J. era ocupat să 
strângă bagajele de peste noapte, în timp ce Bobby trimise după 
Frankie. Încercase să dea de el la telefonul mobil, fără să 
reușească. Încercase, de asemenea, s-o contacteze pe Annabelle, 
ca s-o anunțe că erau pe drumul de întoarcere în oraș. Nici ea 
nu răspunsese la telefon. 

Până atunci, M.J. dăduse drumul la televizor și auziseră 
groaznica poveste a morţii Gemmei Summer. 

— Nu-mi vine să cred că nu am auzit despre asta mai 
devreme, spuse Bobby perplex. Îmi pare atât de rău pentru 
Annabelle, trebuie să fi înnebunit de durere. 

— Crezi că e posibil ca bătrânul s-o fi făcut-o? întrebă MJ. 
Întotdeauna m-a speriat de moarte. 

— Poate e un star de cinema tâmpit, dar nici chiar atât de 
tâmpit încât s-o împuște în propria lor casă, cugetă Bobby. Cine 
ar face una ca asta? 

— Da, reflectă M.]. Ori e tâmpit, ori e atât de arogant încât 
crede că poate să scape. 

— Mass-media se va lega de asta, spuse Bobby. E scenariul lor 
de vis. Două staruri de cinema și o crimă. 

Ar trebui să o sune pe Lucky? Își aminti că, atunci când ea 
deținuse Studiourile Panther, Ralph Maestro și Gemma Summer 
apăruseră amândoi în filme produse de studioul ei. Trebuie să o 
fi cunoscut pe Gemma, poate chiar fusese prietenă cu ea. 

Frankie năvăli în apartament răvășit. 

— Ai trimis după mine? întrebă el, cu părul lung intrându-i 
în ochi. De ce dracu' ai făcut asta? Era cât pe ce să câștig tot la 
barbut. 

— Bănuiesc că n-ai auzit știrile, spuse Bobby pe un ton 
sumbru. 

— Care știri? întrebă Frankie, în timp ce își spunea: „Oh, 
rahat! Au aflat. Adio weekend de libertate cu băieții. Ce păcat!” 

— Mama lui Annabelle a fost împușcată, spuse hotărât 


Bobby. Tocmai am aflat și noi. 

— lisuse! spuse Frankie, străduindu-se să facă o față cât mai 
șocată. Ce dracu' s-a întâmplat? Când? Cum? E moartă? 

— Da, e moartă de-a binelea, spuse Bobby. Uită-te la 
televizor. Ar trebui s-o suni imediat pe Annabelle. 

— Da, omule, spuse M.J., intrând și el în discuţie. Trebuie să 
te ducem imediat înapoi în New York. 

— Ştii că Annabelle nu are nici un telefon la ea, spuse 
Frankie, scos din sărite că asta însemna, cu siguranță, o plecare 
rapidă. 

— Atunci încearcă la apartamentul vostru, spuse Bobby. Pun 
pariu că e acolo. 

— Da, da, spuse Frankie, mergând apăsat spre televizor și 
pretinzând că vede știrile pentru prima dată. 

— Există un zvon conform căruia e posibil ca babacul ei s-o fi 
făcut-o, interveni M.J. Întregul tablou e foarte brutal. Tu ce 
crezi? 

— Nu i-am cunoscut niciodată pe părinţii ei, spuse Frankie. 
Și, credeți-mă, Annabelle nu era apropiată de ei. De-abia dacă 
vorbeau. 

— Trebuie să fii alături de ea, spuse Bobby. Am împachetat 
tot și suntem pregătiți de plecare, așa că sugerez s-o luăm din 
loc. 

— Sigur, spuse Frankie fără tragere de inimă. 

„La revedere rendez-vous cu chelnerița sexy de la Morton's. 
Păcat.” Ar fi putut să i-o tragă, apoi s-o recruteze. 


Câteva ore mai târziu, Bobby își trase BMW-ul lângă clădirea 
unde locuiau Frankie și Annabelle. 

Frankie nu se grăbi să iasă din mașină. Era târziu, trecuse de 
miezul nopții și ultimul lucru de care avea chef era s-o asculte 
pe Annabelle cum se plânge de părinţii ei. Ştia că exact asta va 
face. Una dintre plăcerile ei era să se plângă de mami și de tati. 
Era vorba întotdeauna despre cum ei erau interesaţi doar de 
propriile lor persoane și despre cum nu-i acordaseră nici o 
atenție când începuse să crească. De obicei îi spunea să nu se 
mai plângă, dar în seara asta circumstanţele erau diferite și, cu 


toată tragedia care se petrecuse, va fi obligat să stea și s-o 
asculte câteva ore bune. Era vremea să fie prietenul plin de 
înţelegere, era sigur de lucrul ăsta. 

— Vrei să venim sus cu tine? întrebă Bobby, fără prea multă 
tragere de inimă. 

— Da, omule, poate ar trebui, spuse M.J., la fel de lipsit de 
entuziasm. Amândoi știau cât de melodramatică putea să fie 
Annabelle și că astă-seară își va pierde controlul, devenind 
isterică. 

Frankie hotărî că nu era necesar. 

— Pot să am grijă de ea. 

— Bine... spuse Bobby. Nu uita să-i transmiţi că o iubim și 
spune-i că ne pare foarte rău pentru ce s-a întâmplat. Te vom 
suna cât mai repede. 

— Am înţeles, spuse Frankie, îndepărtându-se în cele din 
urmă de mașină. 

Odată ce Frankie dispăru, Bobby spuse: 

— Poate-ar trebui să oprim la club, să-i surprindem pe toți. 

— Corect, fu de acord M.J. Nu m-ar deranja să verific câți 
chelneri se găsesc în spate, cu o grămadă de fripturi băgate în 
pantaloni. 

M.J. avea o fixaţie în legătură cu furturile personalului. Dacă 
ar fi fost după el, s-ar fi instalat camere video peste tot, din 
bucătărie până în toaleta angajaţilor. 

Atitudinea lui Bobby era mai relaxată. Învățase de la Lucky 
că, în afacerile cu hoteluri și cluburi, ai întotdeauna pierderi - 
era o realitate faptul că barmanii vor înlocui Grey Goose Vodka 
cu o marcă mai ieftină, chelnerii vor fura și lucrătorii de la 
bucătărie vor lua acasă tot ce vor putea. Atâta timp cât furturile 
nu erau exagerate, era mai bine să accepţi acest fapt și să nu te 
stresezi. 

Bobby se întrebă dacă Zeena va fi în club, înconjurată de 
grupul ei obișnuit de lingușitori. Speră că va fi, apoi imediat 
speră că nu va fi. 

La naiba, pasiunea pentru ea era ridicolă. Era ea o vedetă 
faimoasă, talentată, dar se purta cu el ca și cum nici n-ar fi 
existat, iar el nu era obișnuit să fie ignorat. Totuşi, era un 


Stanislopoulos, și mama lui era Lucky Santangelo. Merita 
respect. Şi avea de gând să-l obțină. 


— Încă un Bellini, comandă Zeena cu vocea ei puţin 
accentuată, puțin răgușită. 

Tânărul arătos din stânga ei luă imediat aminte. Era un 
model peruan de nouăsprezece ani și cea mai recentă jucărie a 
Zeenei. Îl purta după ea ca pe un trofeu. Băiatul era chiar 
frumos, cu ochi adormiţi, buze ţuguiate și obraji îmbujorați. 
Zeena îi spunea Puppy. Tuturor le spunea Puppy, căci apărea cu 
câte unul nou în fiecare lună. 

Din colțul ochilor ei machiaţi exotic, îl observă pe Bobby 
Stanislopoulos Santangelo intrând în club. Arătând atât de bine. 
Încercând din răsputeri să pară calm. Dorind atât de mult să o 
aibă. 

Se întrebă cât de surprins ar fi dacă ar afla că, în urmă cu 
douăzeci și cinci de ani, când ea avea doar cincisprezece ani, 
tatăl lui, marele Dimitri, o deflorase pe iahtul său magnific în 
sudul Franţei. 

Un zâmbet îi jucă pe buzele stacojii. Ah... Dimitri... Ce bărbat, 
ce amant... Așa tată, așa fiu? Ar trebui să încerce să afle? Poate. E 
posibil ca acest lucru să o amuze. Dar e posibil și să nu o amuze. 

Bobby se apropie cu repeziciune de masa ei. Ajunsese târziu 
în seara asta. De obicei, își făcea apariția mai devreme. Privindu- 
|, trebuia să admită că avea un anumit stil, cu toate că stilul nu 
reprezenta totul. Condimentarea era preferabilă. Dacă nu aveau 
nouăsprezece ani, Zeena prefera să fie mai bătrâni și 
extraordinar de puternici. Tinereţea extremă și puterea excesivă 
- în lumea Zeenei, acestea erau cele mai tari afrodisiace. 

Continuă să observe cum Bobby își făcea drum spre ea, 
oprindu-se la fiecare masă. Privea cum fiecare femelă din club se 
agăța de braţul lui, încercând să-l convingă să se așeze la masa 
ei. Vedea cum se retrăgea cu o mișcare politicoasă a capului și 
câteva cuvinte amabile. 

În cele din urmă, se prezentă la masa ei. 

— Zeena, spuse el, jucând rolul gazdei perfecte. Mă bucur să 
te văd. Ai nevoie de ceva? Pot să-ţi aduc ceva? 


— Bobby, dacă Zeena dorește ceva, zise ea tărăgănat, 
jucându-se cu părul lung al lui Puppy, Zeena îi va cere unui 
chelner. 

Bobby dădu afirmativ din cap. Cel puţin, în seara aceasta își 
amintea numele lui, ceea ce nu se întâmpla întotdeauna. 

— Da. Sigur, spuse el. Dar aș vrea să trimit o sticlă de Cristal 
pentru tine și grupul tău. 

— O singură sticlă? spuse ea cu o înclinare ușoară a capului. 

Hristoase! Îi amintea așa de mult de Serenity, chiar dacă era 
mai bătrână cu cel puţin douăzeci de ani. Avea aceeași atitudine 
bădărană. 

— Sau două, spuse el, hotărât s-o înfrunte. 

Puppy zâmbi superior. 

„Da”, gândi Bobby, „zâmbește în continuare, tipule, în curând 
vei fi modelul lunii trecute”. 

Zeena îi aruncă o privire foarte provocatoare, apoi își dădu pe 
spate părul negru și lucios, care îi ajungea dincolo de talie. 

— Cinci sticle, Bobby, spuse ea, arătând spre grupul de 
paraziți care o înconjurau. Prietenilor Zeenei le este sete. 

Bobby își păstră calmul, încercând să nu se gândească deloc 
cât de impresionant arăta în seara aceasta, într-o rochie subțire 
de culoarea ciocolatei, care de-abia îi acoperea sânii. Putea să-i 
vadă sfârcurile. Da, cu siguranță, putea să-i vadă sfârcurile. 

— Două sticle din partea casei, spuse liniștit. Pentru restul 
mi-e teamă că va trebui să vă taxăm. 

Îşi arcui o sprânceană pictată. 

— Nu vorbești serios, nu? 

Era hotărât să rămână ferm pe poziţie. Suferea, poate, de un 
fel de pasiune nebună, dar afacerile erau afaceri. 

— Regulile casei, spuse amabil. 

— Ah, Bobby, oftă ea. Ești conștient că Zeena poate să 
meargă oriunde în lume și să primească totul pe gratis? 

— Norocul tău, spuse el, testând-o. 

Se va ridica și va pleca? Sau va rămâne? Ce dorea să facă? 
Sincer, nu știa. 

— Da, murmură ea pe un ton sarcastic. Zeena este 
extraordinar de norocoasă. Un apropo evident. Dar tu, Bobby? 


Tu ești norocos? 

Acela era cel mai lung schimb de cuvinte pe care îl avuseseră 
vreodată și, cum era evident că rămânea, se gândi să încerce mai 
mult, cu toate că ea mângăâia în continuare cu o mână ceafa lui 
Puppy. 

Puppy îl fixa cu privirea - îi transmise un anumit fior 
homosexual. Ce era asta? 

— Eu... ah... cred că omul își face singur norocul, spuse 
Bobby, dregându-și vocea. 

— Continuă să gândești așa, răspunse Zeena. Naivitatea este 
o calitate atât de specială. 

Și, fără să mai adauge ceva, îl trase pe Puppy spre ea și se lăsă 
în voia unui lung și intim sărut franțuzesc. 

Bobby plecă de la masă. Dă-o naibii pe Zeena și întregul ei 
anturaj de paraziți! Se juca cu el, iar lui nu-i plăcea asta. 

Sau exact asta îi plăcea? 


13 - Annabelle 


— Trezește-te, iubito, fredona Frankie. Haide, scumpo, 
deschide ochii aceia sexy. 

Annabelle se întoarse pe partea cealaltă. Cineva o scutura de 
umăr, cineva o smulgea din cel mai încântător vis pe care-l 
avusese vreodată. În visul ei, se făcea că era întinsă pe pat într-o 
cameră luxoasă de hotel, care avea priveliște spre ocean. Cu ea 
erau Chase Crawford și Brad Pitt. Chase era ocupat să-i sărute 
gâtul, în timp ce Brad își aștepta răbdător rândul. Dar Brad 
începea să devină neliniștit - începu s-o scuture puternic de 
umăr și... 

— Oh, Dumnezeule, exclamă Annabelle în momentul în care 
se trezi tresărind și-l văzu pe Frankie stând deasupra ei. Ce faci 
aici? Trebuia să fii în Atlantic City. 

— M-am întors de-ndată ce am auzit, minţi el, stând pe 
marginea patului. Doar nu credeai că am să te las să treci 
singură prin asta, nu? 

Annabelle se frecă la ochi, nedorind să părăsească visul, dar 
fericită că Frankie era suficient de îngrijorat în legătură cu 
experiența ei umilitoare cu fiul lui Sharif Rani încât să renunțe 
la weekendul lui cu băieţii și să se grăbească la ea. 

— Frankie, murmură ea, întinzându-se să-i atingă obrazul cu 
degetele. A fost atât de groaznic... 

— Ştiu, iubito, spuse cu blândeţe. Este un lucru teribil, dar 
hai să fim sinceri - nu e ca și când ați fi fost apropiaţi. 

— Apropiaţi! exclamă ea, încercând să se ridice. Apropiaţi! La 
naiba, am fost în aceeași cameră. Ce apropiere mai mare există? 

— Calmează-te, spuse Frankie, socotind că era în stare de șoc 
și că habar nu avea ce spunea. 

— Cât este ceasul? dori Annabelle să afle, fixându-l cu 
privirea. Căci, indiferent cât e ceasul, vreau să pui mâna pe 
telefon, să-l suni pe fiul ăla de căţea și să-i spui câte ceva. Ţi-am 
spus că mi-a închis telefonul în nas? De fapt, și-a închis de tot 
telefonul. Îţi vine să crezi? 


Așadar... Ralph Maestro i-a închis telefonul propriei sale fiice. 
Poate că Ralph chiar își împușcase soţia și se simţea vinovat. 
Totuși, erau oameni de la Hollywood - cine știe de ce fel de 
fapte brutale erau capabili. 

Mintea lui Frankie începea să fie suprasolicitată. Dacă Ralph 
Maestro își omorâse soţia, era condamnat și, în cele din urmă, 
ajungea în închisoare - cine va moșteni totul? 

Fiind singurul lor copil, bineînțeles că Annabelle. Toată 
chestia asta cu crima s-ar putea sfârși cu o grămadă de bani. 

Frankie se imagină imediat trăind în L.A., locuind într-o vilă, 
dând petreceri sălbatice pe marginea piscinei și intrând în 
contact cu toate superstarurile. Din lumea filmului, a sportului, 
a muzicii — va ajunge să le cunoască pe toate. 

Îl intriga faptul că, de fiecare dată când sugerase să facă o 
călătorie până în L.A., ea îl refuzase. 

— Nu mai vreau să merg niciodată acolo, îl informase ea în 
mai multe rânduri. Zilele trăite în L.A. au fost cele mai nefericite 
din viața mea. 

Acum totul se schimbase. 

— Ei bine? îl întrebă Annabelle, cu o privire hotărâtă în ochi. 
Ai de gând să-l suni sau nu? 

— Hei - spuse Frankie, ridicând din umeri. Faza e că - nici 
măcar nu-l cunosc pe tip, așa că ce i-aș putea spune? 

— Pentru numele lui Dumnezeu! se revoltă Annabelle, în 
timp ce ochii ei verzi străluceau. Bineînţeles că-l știi. Spune-i 
doar că nu mai facem niciodată afaceri cu el. 

— Ce? spuse Frankie destul de confuz. Annabelle era mai 
afectată decât se așteptase. 

— ÎL... urăsc, spuse Annabele scrâșnind din dinți. Și, dacă vrei 
să știi, nu-mi pasă câţi bani vom pierde. Nu e mare lucru, vom 
compensa de altundeva. Balta are o grămadă de alți miliardari - 
vom pune un năvod și vom prinde câțiva. 

Era în delir, lucrul acesta era evident. 

— Ascultă, iubito, începu eu. Știu că este greu... 

— Greu?! explodă ea. Ce-ar fi să te uiţi la vânătăile mele? 
Sunt plină de ele. 

— Hm? mormăi el, devenind din ce în ce mai confuz cu 


fiecare minut care trecea. Annabelle își pierduse complet 
mințile. 

— Vânătăi, Frankie, spuse ea, micșorându-și ochii. Vânătăi de 
la un grăsan cretin care nici gând să aibă cincisprezece ani. Și 
mușcături - m-a mușcat de coapsă! Lui Sharif Rani ar trebui să-i 
fie rușine că mi-a aranjat o întâlnire cu așa-zisul său fiu. 
Nelegitim, sunt sigură, căci cu siguranță nu era inocentul băiat 
arab cu care Sharif ne-a făcut să credem că urma mă întâlnesc. 
Era un rapper american gras și păros. 

Oh, rahat! Annabelle nici măcar nu vorbea despre moartea 
mamei sale. O dădea înainte cu întâlnirea ei de după-amiază cu 
fiul lui Sharif Rani. lisuse Hristoase! Știa oare că mama ei e 
moartă? Îi spusese cineva? 

— Ai auzit știrile? îndrăzni el. 

— Ai citit mesajul pe care ţi l-am lăsat pe telefon? spuse ea 
direct. Căci mi se pare că nu-ţi pasă că am fost bătută și violată! 
Ce se întâmplă cu tine? 

— Sunt aici, nu? spuse el, regretând că nu-și verificase 
mesajele. Fusese prea ocupat să piardă la blackjack, să agaţe o 
chelneriță drăguță și aproape să se bucure de un dans în poală. 

— lubito, spuse el, dându-și seama în cele din urmă că el era 
cel care trebuia să-i spună. Ar trebui să afli ceva. 

— Ce? spuse ea, furioasă că el nu reacționa într-o manieră 
mai hotărâtă. 

— E vorba de... mama ta. 

— Ce-i cu ea? 

— lisuse, nu știu cum ar trebui să-ți spun asta, răspunse el. 
Așa că nu cred că există o altă cale decât să-ţi zic direct. Se opri 
și inspiră adânc aer. Mama ta a fost omorâtă astăzi mai devreme. 
A fost împuşcată în faţă. 

Se lăsă o tăcere sinistră. 

— Eu... ah... credeam că știi, adăugă el neconvingător, 
privind-o mai de aproape ca să vadă cum reacționează. 

Annabelle se holbă la el neîncrezătoare. Ce spunea? Despre 
ce vorbea? Visa oare? Visul ei devenise cumva un coșmar 
ridicol? 

— Îmi pare rău, iubito, spuse el. E o adevărată lovitură, știu. 


— Când? spuse ea în cele din urmă, recăpătându-și respirația. 
Când s-a întâmplat asta? 

— În cursul acestei dimineţi, în L.A. Nu știu multe, doar ce- 
am văzut la televizor. De-ndată ce-am auzit știrea, m-am urcat 
în mașină și am venit cât am putut de repede acasă. 

— În dimineaţa asta, repetă prostește, fără nici o expresie pe 
chip. Cum de nu m-a contactat nimeni? 

— Sunt sigur că cineva trebuie s-o fi făcut. Ţi-ai verificat 
mesajele? 

Dădu din cap că nu. Brusc, totul păru ireal. Mama ei fusese 
omorâtă. Mama ei, frumuseţea de talie mondială. Femeia pe 
care toți o iubeau. Eroina a nenumărate filme. Actriţa 
câștigătoare de Oscar, cu un talent incontestabil. 

Mama ei. Intangibila Gemma Summer. O femeie de care nu 
fusese niciodată apropiată. O femeie care permisese ca unicul ei 
copil să fie crescut de o serie de dădace neglijente. O femeie care 
petrecuse cea mai mare parte din copilăria fiicei sale departe, pe 
platourile de filmare. Doar dacă nu era nevoie de o ședință 
pentru coperta revistelor People sau Vanity Fair - caz în care se 
adăuga o fetiță drăguță de cinci ani, pentru ca poza să fie mai 
emoţionantă. Apoi, după vârsta de opt ani, nu au mai existat 
sesiuni foto. Opt ani era prea mult ca să mai fie considerată 
drăguță, cu toate că, uneori, tatăl ei o ducea la meciurile celor 
de la Lakers și erau fotografiați stând pe marginea terenului. Dar 
chiar și el a încetat să mai facă asta când ea a ajuns la pubertate. 

Ah, da, pubertatea. Dădaca ei sud-africană o învățase 
realitățile vieții. Mama ei hotărâse că avea nevoie de o operaţie 
plastică la nas la vârsta de paisprezece ani. Și un tânăr grădinar 
mexican, care lucra pe proprietatea lor, o învățase cum să facă o 
felaţie. 

La școală se perfecționase în arta sexului oral, devenind cea 
mai populară fată din clasa ei. Sexul era felul ei de a primi 
atenţie din plin. Excela în acest domeniu. 

De asemenea, mai erau cumpărăturile, pentru că părinții ei 
nu se zgârceau când venea vorba să-i ofere bani. I-au înmânat o 
mulțime de cărți de credit și i-au făcut cadou un Porsche cu 
ocazia aniversării a șaisprezece ani. Orice pentru a nu le sta în 


cale. 

Așa era ea, o fată populară, o fată bogată, o fată răsfăţată, și 
nimeni împrejur care s-o oprească să facă orice ar fi vrut. 

Și ceea ce voia era să scape de părinții ei, vedete de cinema 
egocentrice. Să plece de acasă și să scape de eticheta: „Aceasta 
este Annabelle. Mama ei este Gemma Summer, și tatăl ei este 
Ralph Maestro”. 

Mutatul la New York fusese cel mai bun lucru pe care îl 
făcuse vreodată. Foarte puțini oameni știau cine erau părinţii ei 
și cine era ea cu adevărat. Așa îi plăcea. 

Gemma Summer. Mama. Moartă. Și nici măcar nu a apucat să 
o cunoască. 

— Verifică mesajele de pe telefonul din apartamentul din 
SoHo, spuse ea cu glas stins. Acela este singurul număr pe care îl 
are Ralph. 

Frankie făcu astfel și bineînţeles că erau o grămadă de 
mesaje, inclusiv unul succint chiar de la Ralph, care spunea că 
trimitea pe unul dintre avocaţii lui la New York ca s-o aducă 
acasă. 

Frankie o informă pe Annabelle, iar ea dădu cu încăpățânare 
din cap. 

— Refuz să mă întorc în L.A., spuse ea hotărâtă. De ce aș 
face-o? 

— Pentru că e vorba de mama ta, spuse Frankie, încercând 
să-i aducă argumente. Trebuie s-o faci, iubito. Va fi o 
înmormântare și trebuie să fii acolo. Voi veni cu tine. Nu-ţi face 
griji pentru asta, voi fi tot timpul alături de tine. 


14 - Denver 


Zborul meu la New York a fost lipsit de evenimente, în afară 
de faptul că l-am văzut pe Dennis Leary plimbându-se de colo 
până colo, în așteptarea îmbarcării în avion. Cum sunt o mare 
admiratoare a serialului Rescue Me, m-am gândit să merg la el și 
să-i spun ce serial inteligent și antrenant are, dar apoi m-am 
gândit că știa asta deja și că probabil în ochii lui voi părea o 
admiratoare imatură și visătoare sau - mai rău - o obsedată. Așa 
că m-am controlat și, în schimb, am citit ediţiile de LA. Din New 
York Post și U.S.A. Today, ambele conţinând titluri uriașe despre 
moartea brutală a Gemmei Summer Maestro. 

M-au făcut să înțeleg că, în momentul în care voi ajunge la 
Annabelle, ea va fi aflat deja îngrozitoarea știre. De fapt, e 
posibil să se fi urcat deja într-un avion, cu direcția L.A. S-ar 
putea să ne intersectăm în aer, ceea ce însemna că drumul meu 
la New York era lipsit de sens. 

M-am întrebat cum va primi Annabelle vestea morții mamei 
ei. Era o întâmplare atât de cutremurătoare și de teribilă. Să fii 
împuşcată în față în propriul tău pat... 

Timp de o secundă, am încercat să mă pun în locul lui 
Annabelle. Dacă era vorba de mama mea? Slavă Domnului că 
asta era imposibil. Sau nu? Cine știe ce ne pândește după colț. 
Toţi înțelegem mai devreme sau mai târziu că destinul are felul 
său de a ne juca farse neașteptate. 

Gândurile mele s-au mutat asupra lui Mario. Ar fi trebuit să-l 
sun sau să-i trimit un mesaj ca să-i spun că nu sunt în oraș? Sau 
ar percepe asta ca pe-un avans prea puternic, venit prea 
devreme? 

Rahat. Nu ar trebui să am asemenea gânduri, nu e ca și cum 
am avea o relație. Mario nu este prietenul meu și nici nu aș vrea 
să fie. Sunt fericită singură. Chiar foarte fericită. 

Cu toate că, uneori, îmi lipsește statul alături de cineva în 
pat, lucru pe care-l primești doar atunci când ești cu un iubit 
potrivit. 


După ce am decolat, mi-am verificat BlackBerry-ul. Erau mai 
multe mesaje. 'Taică-meu, spunând că-mi citise numele în presă 
și întrebându-mă ce se întâmplă cu cazul. Nu am avut nici un 
moment liber ca să-l sun. Felix, reamintindu-mi că trebuie s-o 
aduc acasă pe Annabelle cât se poate de repede, respectând 
instrucţiunile lui Ralph. Și - ura! — Un apel de la Carolyn, care 
mă informa că avea să-mi spună ceva de mare importanţă. 

Carolyn e prietena mea cea mai bună dintotdeauna. Sper că 
veștile ei sunt bune - de genul că s-a împăcat cu Matt și 
plănuiesc să se căsătorească. Carolyn ar trebui să fie măritată. E 
genul acela de fată. Deșteaptă, sensibilă și protectoare, orice 
bărbat ar fi norocos să o aibă. 

Eu nu sunt genul care să se mărite. Nu am nici o dorință să 
fiu legată de un bărbat pentru totdeauna. Nu posed nici un fel 
de instinct matern, deși iubesc copiii altora. Și nicidecum nu 
sunt protectoare. Nu, trebuie să recunosc că, pentru mine, 
cariera este foarte importantă și acum, cu siguranță, este pe 
primul loc. De aceea sunt în New York și nu schimb tandreţuri 
în pat cu Mario, având parte de chiar și mai mult sex 
excepțional. 

Eu și Carolyn nu ne-am văzut de foarte mult timp și mi-e dor 
de ea. Aștept cu mare nerăbdare vizita ei în L.A. A promis că va 
sta zece zile și am făcut tot felul de planuri. Mă gândesc că ne- 
am putea duce pentru vreo două zile în Las Vegas și, poate, să 
vizităm o stațiune. Amândouă lucrăm atât de mult, încât vizita 
ei va fi un pretext excelent să nu facem nimic decât să ne 
relaxăm. L-am avertizat deja pe Felix că voi adăuga la vacanţa de 
Crăciun cele câteva zile de concediu care mi-au rămas. Nu a 
primit prea bine vestea. 

În timp ce stăteam în afara aeroportului, tremurând în 
așteptarea unui taxi, m-am întrebat dacă sexul cu Mario era la 
fel de excepțional cum crezusem. Poate păruse grozav fiindcă nu 
mai făcusem asta de ceva vreme. Sau poate Josh era foarte slab 
la pat. 

Săracul Josh... nu mai e problema mea. 

Am zărit în cele din urmă un taxi și l-am luat înainte să o facă 
altcineva. 


— Încotro? întrebă șoferul, un bărbat alb morocănos, cu niște 
cârlionţi care nu i se potriveau și căruia îi lipsea un dinte din 
faţă. 

Bună întrebare. Nu îmi făcusem rezervare la nici un hotel, 
fiindcă tot ce plănuisem era să mă întâlnesc cu Annabelle, să o 
conving, să zboare înapoi cu mine în L.A. și să prind următorul 
zbor înapoi. 

Am căutat în BlackBerry adresa din SoHo pe care mi-o 
dăduse Ralph și l-am informat pe șofer să mă ducă acolo. Apoi 
am încercat să sun pe numărul pe care tot Ralph mi-l dăduse, 
dar a intrat robotul telefonic, ceea ce părea de înțeles, căci sunt 
sigură că Annabelle nu ar răspunde la telefon la o oră ca asta. 

l-am lăsat un mesaj: „Salut - sunt Denver Jones. Nu știu dacă 
îți amintești de mine, dar acum sunt asociată la firma de 
avocatură a tatălui tău și sunt aici ca să te însoțesc înapoi în L.A. 
pentru înmormântare” Am adăugat în mod penibil: „Îmi pare 
rău pentru pierderea suferită”. 

M-am întrebat dacă își va aminti de mine. Totuși, Denver 
Jones nu este chiar un nume banal. Am petrecut împreună o 
perioadă distractivă, până când m-a părăsit. Dar asta s-a 
întâmplat cu mult timp în urmă. Eram copii pe-atunci și sunt 
sigură că e mai de treabă acum. 

Pradă unui impuls de moment, l-am sunat pe Mario. Nu am 
vrut, dar cumva telefonul meu a hotărât să facă asta. 

— Hei, spuse el. 

— Hei, am răspuns. Ghici unde sunt? 

— Ştiu unde ar trebui să fii, spuse el, părând chiar bucuros că 
mă aude. 

— Şi unde ar fi asta? am întrebat sfioasă, dar îngrozită de 
mine însămi, căci nu sunt o fată sfioasă. E ceva la Mario care 
scoate la suprafață fata din mine. Poate că abdomenul lui de 
clasă mondială e de vină. Mai degrabă penisul lui de clasă 
mondială. 

— În pat, lângă mine. 

Chicoteli, chicoteli. Of, rahat! 

— Sunt în New York, am reușit să spun, puţin emoţionată. 

Această informaţie îi stârni interesul. 


— Serios? Ce faci acolo? 

Ar trebui să-i spun? Nu. E reporter de televiziune, așa că nu 
pot să-i dau prea multe informaţii. 

— Am câteva treburi personale de rezolvat, am răspuns, 
astfel încât să sune cât se poate de vag. 

— Credeam că ești implicată în cazul Ralph Maestro, spuse el 
bănuitor. 

Pescuia vreun subiect? Probabil. În fond, este jurnalist. 
Trebuia să fie curios. 

— Sunt, am răspuns atentă. Vreau să spun că firma mea este. 
Dar în momentul de faţă nu e nimic de făcut. 

— În afară de cazul în care Ralph Maestro este arestat, 
declară el. 

— Şi de ce l-ar aresta pe Ralph Maestro? am întrebat, iar 
tonul meu deveni glacial, căci plănuisem să am o conversaţie 
personală despre noaptea noastră uimitoare de sex, nu o 
discuţie despre cazul Maestro. 

— Zvonurile spun că nu au pe nimeni altcineva, spuse el. Ar 
trebui să arunci o privire pe bloguri. Toate se ocupă de cazul 
ăsta. 

— E ridicol! am exclamat, sărind în apărarea clientului meu. 

— Da? spuse Mario, oprindu-se pentru o secundă. Ești 
sigură? 

— Trebuie să plec, am spus, devenind brusc nerăbdătoare să 
închid telefonul. 

— Când te întorci? 

— Poate mai târziu. Poate mâine. 

— O călătorie scurtă. 

— Aşa e. 

— Deci... Denver, spuse el, iar vocea îi deveni sexy și 
seducătoare. Cină în momentul în care te întorci, da? 

Mi-a plăcut la nebunie felul în care mi-a rostit numele. Am 
reușit să pronunț un nepăsător „Sigur” și am închis repede. 
Mario Riviera ar putea să fie o belea. Am petrecut împreună 
doar o singură noapte și deja mă gândeam la el mult prea mult. 


După o oră de ambuteiaje înfiorătoare și un stil nebun de a 

conduce, șoferul taxiului mă lăsă în faţa unei clădiri din SoHo. 

M-am uitat la ceas, era aproape patru și jumătate, ora New 
Yorkului, și puţin cam frig. Punându-mi pe umeri haina mea nu 
chiar foarte călduroasă, am verificat șirul de butoane de lângă 
ușă și am zărit A. Maestro. După ce am apăsat pe sonerie, am 
așteptat... și am aşteptat... și am așteptat. 

Nici un răspuns. Sunt sigură că instinctul meu este corect și 
că Annabelle este deja în avion spre L.A. Blestematul de Ralph 
Maestro și instrucțiunile lui stupide. Acum aș putea fi în biroul 
meu însorit din Century City, în loc să-mi îngheţe fundul de frig 
în fața unei clădiri închise din SoHo. 

În timp ce plănuiam următoarea mea mișcare, un bărbat înalt 
și tinerel ieși din clădire. Era îmbrăcat într-o jachetă militară 
lungă, de culoare kaki, avea un fular vărgat și unul dintre acele 
fesuri cu care era fotografiat întotdeauna Jake Gyllenhaal. 

Îmi era atât de frig încât simţeam nevoia să-i smulg căciula 
de pe cap. Nimeni nu mă pregătise pentru iarnă la New York și 
nu eram deloc îmbrăcată adecvat. 

— Scuză-mă, am spus, abordându-l. O cunoști cumva pe o 
anume Annabelle Maestro? 

— Pe cine? spuse el, oprindu-se pentru un moment. 

— A. Maestro, am răspuns, arătând spre șirul de sonerii. 
Locuiește aici. 

— Ah, zise el, încrețindu-și fruntea. Înseamnă că te referi la 
roșcata de la ultimul etaj. Am văzut-o de vreo două ori în 
ultimul an. Nu vine prea des aici. 

— Credeam că aici locuiește. 

— Nu. Din câte am auzit, are un prieten în centrul orașului, 
cred că stă cu el. 

— Ştii cumva unde anume? am întrebat, frecându-mi mâinile 
una de alta, în speranţa că mi se vor încălzi. 

— Îmi pare rău, nu pot să te ajut, spuse el și se îndreptă cu 
pași mari spre stradă. 

Înainte ca ușa principală să se închidă, m-am strecurat 
înăuntru. Cel puţin era mai cald pe hol și puteam să mă gândesc 
care ar trebui să fie următoarea mea mișcare. 

Stăteam lângă un șir de cutii poștale și am făcut o scurtă 


verificare ca să văd ce se găsea la A. Maestro. Tipul cu jacheta 
militară avea dreptate. Era clar că Annabelle nu petrecea mult 
timp aici — cutia ei poștală dădea pe-afară și, cum nu era închisă, 
am căutat prin corespondenţa ei ca să văd dacă pot găsi ceva pe 
care să fie scris numele prietenului ei. 

Nimic în afară de reclame, facturi și abonamente la mai 
multe reviste. Vogue. InStyle. Harpers. Da, asta era cu siguranță 
cutia poștală a lui Annabelle. Și, chiar la fundul mormanului, 
am descoperit un număr din Rolling Stone. Era adresat lui 
Frankie Romano, pe adresa lui Annabelle. Bingo! Trebuie să fie 
prietenul ei. 

Am hotărât să-l sun pe Ralph Maestro. Domnul Amabilitate. 

Bineînțeles că am fost informată de către o asistentă 
impertinentă că domnul Maestro nu primea nici un telefon și, 
când am asigurat-o că era foarte important și avea legătură cu 
fiica lui, a revenit cu un scurt „Fără excepții”, după care mi-a 
închis telefonul. Foarte plăcut. 

Apoi l-am sunat pe Felix și i-am spus ceea ce știam. 

— Rămâi prin preajmă, a spus Felix. Voi afla unde este și te 
voi suna. 

„Ha! Rămâi prin preajmă” Se pare că nu-și dădea seama că 
vremea din New York era rece ca gheața. 

Fără nici o tragere de inimă, am părăsit clădirea, mi-am 
târșâit picioarele prin cartier și am descoperit o cafenea mică și 
murdară. Când zic murdară, vreau să spun că nu era deloc 
curată și strălucitoare ca o Starbucks sau Coffee Bean - locul 
ăsta avea personalitate. Îl avea de asemenea și pe tipul în jachetă 
militară, care stătea la o masă și bea o cană cu cafea, în timp ce 
tasta la laptop. 

— Salut, am spus eu, îndreptându-mă spre tejghea. 

De-abia își ridică privirea. 

Cam atât în ceea ce privește atractivitatea mea. Bine, 
presupun că nu arătam prea bine cu părul nespălat, prins într-o 
coadă răvășită la spate, cu ochii înroșiți de nesomn și nasul roșu. 

Aproape că mersesem direct din patul lui Mario în aeroport, 
iar dormitul în avion nu se numără printre preferințele mele. 
Prefer să rămân trează, pentru orice eventualitate. 


Am mers până la tejghea și am comandat un cappuccino și o 
felie de prăjitură de mere apetisantă unui bărbat îndesat, de 
vârstă mijlocie, care părea ieșit dintr-o scenă din Familia 
Soprano. Era nebărbierit, cu un păr negru prost vopsit, tapat în 
stilul lui Donald Trump, ten palid și pleoape grele. 

Ascultându-mi impulsul, l-am întrebat dacă îl știa cumva pe 
un anume Frankie Romano. Până la urmă, era o micuță cafenea 
de cartier, așa că era posibil. 

Bărbatul se gândi un moment, apoi spuse: 

— Da, mi-l amintesc pe Frankie. Era o figură, dar nu mai vine 
pe-aici. 

Ce noroc chior, am nimerit de la prima întrebare. 

— Ştii unde l-aș putea găsi? am întrebat. 

— Nu știu. Era un fel de DJ - își câștiga existența punând 
muzică. Obișnuia să vină aici în fiecare dimineaţă. 

— Ştii dacă există vreo posibilitate să-l localizez? am întrebat, 
într-un stil mult prea apropiat de cel al unui avocat. 

— De ce? Eşti însărcinată? Bărbatul izbucni în râs la remarca 
sa incredibil de sexistă. 

Tipul cu jachetă militară ridică ochii din laptop. Își dăduse jos 
fesul, arătând un smoc de păr blond și creţ. 

— De fapt, am spus, păstrându-mi demnitatea, Frankie a 
moștenit niște bani. De aceea trebuie să-l găsesc, ca să mă asigur 
că primeşte ceea ce i se cuvine. 

Domnul Dinţi-de-Rechin - născut Felix - mă învățase să 
pomenesc întotdeauna de bani atunci când trebuia să dau de 
cineva. Cuvântul avea puterea magică să deschidă uși. 

— Copiii vor fi fericiți să audă asta, spuse bărbatul din spatele 
tejghelei, scărpinându-și bărbia. Cred că avem o carte de vizită 
sau ceva. Băi - Mara, urlă el. Mișcă-ţi fundul ăla gras 'ncoa. 

Mara apăru din spate, iar pe buze i se legăna o ţigară 
interzisă. Ea era, evident, soția bărbatului și arăta la fel de bine. 
O tonă de machiaj, coapse ample și o expresie acră a feţei. HBO 
ar fi ales-o instantaneu. 

— Ce-i? se răsti ea. 

— Fata-l caută pe Frankie Romano - îți amintești de puştiul 
ăla DJ - obișnuia să vină aici tot timpul. Nu ţi-a dat cartea lui de 


vizită, când te gândeai tu că ai putea să-l folosești la nunta 
verișoarei tale? 

— Prea scump, se smiorcăi ea. Ce credea afurisitul ăla mic, că 
eram făcuţi din aur? 

— Da, da, fu de acord bărbatul. Dar mai ai cartea de vizită, 
nu? 

— Am aruncat-o, zise Mara, îndreptând spre mine o privire 
de gheață - de parcă nu înțelegea cum de-am îndrăznit să 
întreb. 

— Îmi pare rău, fetiţo, spuse Șeful Mafiei. Plăcinta-i din 
partea mea. Poftă bună. 

Mi-am luat plăcinta și cappuccinoul și m-am retras la o masă 
din colț. Două minute mai târziu, tipul în jachetă militară se 
aplecă în față - cum am spus și înainte, locul era strâmt - și îmi 
înmâna o bucată de hârtie. 

— Ce este asta? am întrebat, observând că avea niște ochi 
căprui foarte atrăgători, mărginiţi de niște gene lungi și groase. 

— Numărul lui Frankie Romano, spuse el. 

— Cum ai... 

— Am auzit conversaţia voastră, așa că l-am căutat pe 
Google. Frankie Romano, DJ. Petreceri. Evenimente. 

— Oh... wow, mersi, am spus recunoscătoare. Chiar trebuie 
neapărat să iau legătura cu el. 

— Nu ești new-yorkeză, nu? 

— Cum ţi-ai dat seama? 

— Nu știu, cred că după cum ești îmbrăcată. 

— Ce mă dă de gol? am întrebat curioasă. 

— Haina subțire. Fără cizme. Fără fular. Fără mănuși, 
înseamnă că ţi-e tare frig. 

— Îmi e, am mărturisit, observând că ochii căprui se 
potriveau foarte bine cu părul blond cârlionţat. De fapt, în 
momentul în care te-am văzut am vrut să-ți smulg de pe cap 
basca aia care pare atât de călduroasă, am adăugat în glumă. 

Zâmbi. Avea dinţi strâmbi, nu perfecţi ca ai oricărui tip din 
L.A., dar nu atât de strâmbi încât să nu-ţi placă. 

— Este al tău, spuse el, oferindu-mi galant fesul lui. 

— Nu pot accepta, am protestat. 


— Sigur că poţi. Doar nu-ţi ofer un diamant. În plus, părul 
tău arată ca și cum ar avea nevoie urgentă să fie salvat. O noapte 
grea? 

— De fapt, a fost o noapte grozavă, am spus, gândindu-mă la 
Mario. Dar a trebuit să mă scol la ora șapte și să vin direct aici. 

— De unde? 

— Din L.A. Nu ţi-ai dat seama? 

— Nu, spuse el, dând din cap. 

— Serios? 

— Da. 

— Din ce cauză? 

— Printre altele, nu ai un bronz fals. Zâmbi satisfăcut din 
nou și îmi oferi mâna. 

— Sam - şi tu ești? 

— Denver. 

— Interesant nume. Diferit. 

— Așa credeau și părinţii mei. 

— De ce ești aici de fapt, Denver? întrebă el, adăugând mai 
mult zahăr la cafeaua sa și amestecând cu vigoare. 

— Afaceri. 

— Ce fel de afaceri? 

— Ahh! Eşti curios. 

— Da, mi s-a mai spus asta, zise el cu un zâmbet crispat. E 
din cauză că sunt scriitor, mă face să vreau să știu totul. 

În capul meu începură să se aprindă niște semnale de alarmă. 
Scriitor sau jurnalist? Un reporter băgăcios, care stătea la pândă 
în jurul clădirii lui Annabelle, sau doar un vecin? 

— Ce fel de lucruri scrii? m-am interesat eu. 

— Scenarii, spuse el, sorbind din cafea. Şi tu - cu ce te ocupi? 

— Sunt asociată la o firmă de avocatură din L.A., am răspuns, 
jucându-mă cu plăcinta mea cu mere, în timp ce mă gândeam 
că săracul tip ar trebui să se mute în L.A., unde cei mai mulți 
oameni încearcă să scrie un scenariu. Nu are nici o șansă să 
primească vreo propunere în New York. 

— Şi de ce îl cauţi, de fapt, pe Frankie Romano? întrebă el, 
aplecându-se în față. 

Nu m-am simţit dispusă să-mi schimb povestea. 


— A moștenit niște bani, am răspuns vag. Sunt aici ca să mă 
asigur că află despre asta. 

— Hmm... spuse Sam, sceptic. 

— Trebuie să găsesc o baie, am spus, hotărâtă să pun capăt 
acestei conversații. 

M-am ridicat și m-am apropiat de tejghea. 

— Există cumva o toaletă pentru femei pe care aș putea să o 
folosesc? am întrebat frumos. Totuși, îmi dăduse o felie gratuită 
de plăcintă. 

— Pentru tine, iubito, orice, spuse bărbatul, care, după câte 
se părea, începuse să mă placă din momentul în care 
pomenisem de bani. Mara, strigă el, întorcându-și capul. O 
clientă vine în spate să folosească WC-ul. 

Deschise o despărțitură din tejghea și mă conduse. Am crezut 
pentru un moment că mă va mângâia pe fund, dar, din fericire, 
se abținu. 

Nu simţeam nevoia să urinez. Voiam de fapt să-l sun pe tipul 
ăsta, Frankie Romano, și să aflu dacă știa unde era Annabelle, 
astfel încât s-o pot duce înapoi în L.A. 

Mara mă întâmpină pe coridorul din spate cu o privire 
încruntată și duhnind a ţigară. 

— Acolo, mormăi ea, îndrumându-mă spre o toaletă mică și 
întunecată. Și să n-arunci nimic în vasul de toaletă, mă avertiză. 
Nu vreau să se înfunde. 

Și cu aceste cuvinte blânde, îmi închise ușa în nas. 

Mi-am scos telefonul și am tastat numărul lui Frankie 
Romano. 


15 - Carolyn 


Duminică dimineață, Carolyn se trezi târziu. De obicei, 
ceasul ei deșteptător o trezea la ora șase, dar astăzi era altfel. 
Astăzi era duminică și putea să lenevească în patul ei cât avea 
chef. Păcat că Gregory nu putea să lenevească alături de ea..., dar 
în curând... 

Încercă să-și imagineze cum vor arăta duminicile lor când vor 
fi împreună. Lungi și tihnite. Va pregăti micul dejun, în timp ce 
Greg, va citi ziarele și se va uita la emisiunile politice de la 
televizor. Ştia că îi plăcea să facă asta deoarece, acum câteva 
luni, aranjase ca ea să-l însoțească într-o călătorie de afaceri în 
New York și petrecuseră întregul weekend împreună. Fericire 
totală, cu toate că - dacă era sinceră cu ea însăși -, uneori, 
apetitul lui sexual vira spre partea egoistă. Îi plăcea nespus ca ea 
să-i facă sex oral, susținând că era cel mai bun de care avusese 
parte vreodată. Partea tristă era că niciodată nu existase 
reciprocitate, ceea ce era o mare dezamăgire. 

Era sigură că, odată ce vor trăi împreună, lucrurile se vor 
schimba. Îi va spune în cel mai frumos mod cu putință ceea ce 
dorea în pat, și el, bineînţeles, se va conforma. De ce nu ar face- 
0? 

Acum, stând în pat sub pătură, și-ar fi dorit să poată să-l 
sune, chiar și numai pentru a-i spune bună dimineaţa și a-i auzi 
vocea. 

Dar nu, îi dăduse instrucțiuni stricte să nu-l sune niciodată 
acasă duminica. „Îmi petrec toată ziua cu copiii, îi spusese el. 
Fără întrerupere, în afară de cazul în care e vorba de o urgență 
stringentă” 

Respectându-i cererea, își stăpâni nevoia de a-i telefona și o 
sună în schimb pe Kerri, spunându-i că putea într-adevăr să 
meargă la mall. Stabiliră să se întâlnească la prânz. 

Într-un final, se ridică, făcu un duș, își studie burta în oglinda 
de la baie din toate unghiurile, să vadă dacă era deja vizibilă și 
îşi dădu seama că era mult prea devreme să observe ceva. Nu se 


vedea nici măcar cea mai mică umflătură. 
Însărcinată! Se îmbarca într-o călătorie captivantă. 


Orice ca să iasă din casă și să scape de prezența sâcâitoare a 
lui Evelyn. Femeia îl sufoca. Gregory simţea asta din ce în ce mai 
tare, cu fiecare zi care trecea. 

Stând în spatele biroului masiv de mahon din camera sa de 
lucru, se gândi să o sune pe Katy, jurnalista englezoaică pe care 
o întâlnise recent la o conferință de presă. Katy era tânără, plină 
de ambiţii și, cu siguranță, îi arătase că o interesa. 

Apoi se gândi că ar părea prea nerăbdător dacă ar suna-o 
într-o duminică. Poate cel mai bine ar fi să aștepte o zi sau două, 
după care să-l pună pe Mauriel să aranjeze un prânz pentru 
săptămâna viitoare. Katy spusese că voia să-i ia un interviu. 
Foarte bine. 

Problema rămânea că îl aștepta o duminică lungă și 
plictisitoare. Amândoi copiii stăteau cu bunicii din partea 
mamei în weekend și, astfel, rămânea cu Evelyn. 

În câteva minute, problema fu rezolvată de Ramirez Ortego, 
care îl sună pe numărul lui privat. Cum dracu' reușise Ramirez 
să facă rost de numărul lui privat? Evelyn, bineînțeles. 

— Domnule senator, spuse Ramirez. M-am gândit să ducem 
până la capăt conversaţia de seara trecută. Dacă puteţi să 
ajungeţi astăzi, oamenii vor fi foarte fericiţi să vă vadă. 

Înainte să se gândească la un motiv pentru care să spună că 
nu poate ajunge, Ramirez îi dădu detaliile în legătură cu locul 
unde să vină. 

Nu era așa de supărat, pentru că cel puţin avea o scuză foarte 
bună să scape de Evelyn și să plece de acasă. Era sigur că soţia 
lui dragă nu va dori deloc să-l însoțească și nu se înșelă. După ce 
îi zise că era prea ocupată să meargă undeva, Evelyn întrebă: 

— Ţi-ai sunat mica secretară să-i spui să anunţe presa? 

— Nu am de gând să o deranjez pe asistenta mea duminica, 
spuse el, punând accentul în mod deliberat pe cuvântul 
„asistenta”. 

— Păcat, spuse Evelyn, îmbrăcată elegant, într-un costum 
crem de zi, cu pantaloni și perle. Este o oportunitate excelentă 


de a fi fotografiat. 

— Da, răspunse el sec. Eu și membrii unei bande de cartier. 
Ce fotografie! 

— Nu, dragă, îl corectă Evelyn. Tu ajutând la un centru 
comunitar, asigurându-te că orașul nostru frumos este în 
siguranţă. 

„Dumnezeule, soţia lui bătea câmpii fără nici o reţinere.” 

Îi trecu prin minte că acum avea un motiv îndreptăţit să o 
sune pe Katy, jurnalista englezoaică. Ar putea să o întrebe dacă 
ar dori să aibă exclusivitate la vizita lui la centrul comunitar, 
fiindcă avea nevoie disperată de ceva care să-i distragă atenţia. 
Nu putea să-și ia gândul de la vestea cu copilul lui Carolyn și de 
la cum naiba ar putea să rezolve problema aceea. Nici gând să-i 
permită să distrugă tot ceea ce îndrăgea. Dacă afla Evelyn, se va 
asigura că va fi pedepsit în toate felurile cu putință. Îi va lua 
imediat copiii, va încerca să-i distrugă reputaţia, și scandalul 
care va decurge de aici va pune fără îndoială capăt carierei sale. 

Avea nevoie s-o scoată pe Carolyn din viaţa lui, iar asta cât 
mai curând. Dar cum? Aceasta era întrebarea. La naiba cu 
Carolyn, și la naiba și cu Evelyn! Vipere de un calibru diferit, dar 
tot vipere. 


Kerri era o cumpărătoare avidă, care avea o slăbiciune pentru 
mall-uri. Carolyn ura să meargă la cumpărături și nu putea 
suferi mall-urile. 

Kerri fugea de la un magazin la altul cu entuziasmul unui 
cățeluș abia născut. Carolyn o urma. 

— Îmi place atât de mult asta, exclamă Kerri, probând fericită 
mai multe perechi de pantofi cu toc înalt, de o infinitate de 
culori. Ce crezi? o întrebă pe Carolyn, în timp ce se clătina prin 
magazinul de pantofi într-o pereche de pantofi galbeni cu toc 
cui, care îi făceau picioarele să pară chiar și mai scurte decât 
erau. 

— Bejul ar putea fi o culoare mai practică, sugeră Carolyn, 
încercând să fie diplomată. Bejul merge cu orice. Sau poate 
negru. 

— Plictisitor! strigă Kerri. Asta-i un lucru de care nimeni nu 


m-a acuzat vreodată. Plictisitoare? Nuuu! 

Carolyn o credea, căci Kerri nu se oprea niciodată din vorbit 
și întotdeauna avea ceva de spus. În ultima vreme, aproape 
numai despre aventurile ei pe internet. 

— Există câteva site-uri incredibile, o asigură Kerri, făcându-i 
cu ochiul. Tot ce trebuie să faci este să postezi fotografia ta și o 
descriere scurtă. Apoi, înainte chiar să-ți dai seama - la fel ca în 
cântec —, începe să plouă cu bărbaţi! 

Carolyn dădu afirmativ din cap, simulând interesul, cu toate 
că nu-și putea imagina nimic mai rău decât găsirea unui bărbat 
pe internet. În afară de asta, ea avea acum bărbatul ei, iar 
Gregory Stoneman era cel mai bun bărbat pe care și l-ar putea 
dori vreodată. 


Strada pe care se găsea centrul comunitar al lui Ramirez era 
aruncată în mijlocul unei mahalale. În timp ce căuta un loc 
unde să-și parcheze mașina scumpă, Gregory regretă că nu-și 
sunase șoferul. Soţia lui ar fi putut cel puțin să-l avertizeze. 
Cunoscând-o pe Evelyn, vorbea foarte convingător, dar probabil 
că nu vizitase niciodată cartierul, așa că habar nu avea unde îl 
obliga să meargă. 

Cel puţin, Katy era pe drum. Katy, cea cu accent britanic, 
ţinută elegantă și sâni mici, dar atrăgătoare. O sunase, îi spusese 
unde va fi, și ea profitase de ocazia de a relata vizita lui. 

— Pot să-mi aduc fotograful? întrebase ea. 

— De ce nu? spusese el. 

Avea planuri cu Katy odată ce Carolyn era scoasă din schemă. 
Un bărbat nu putea să trăiască doar cu Evelyn și să fie satisfăcut 
sexual. Trebuia să aibă mai mult, și Katy părea să fie o candidată 
potrivită. 

După ce găsi un loc de parcare lângă un teren viran, ieși din 
mașină fără nici o tragere de inimă, sperând că va mai fi acolo la 
întoarcere. 

Mergând pe jos spre centrul aflat la jumătate de cvartal 
distanță, trecu pe lângă doi beţivi bătrâni și cărunți, care se 
sprijineau de zidul unei clădiri în ruină și beau din aceeași sticlă 
de băutură ieftină. O mexicană trecu în grabă împingând un 


cărucior cu doi bebeluși înăuntru, în timp ce un ţânc care-și 
sugea degetul mare, mergea în spatele ei. Doi hispanici care 
arătau dubios erau întinși pe treptele centrului. Se uitară urât la 
Gregory în momentul în care trecu pe lângă ei și intră în clădire 
- care era, de fapt, un vechi depozit abandonat. 

Intră într-o cameră uriașă, plină de grupuri de oameni de 
toate culorile. Privi grăbit în jur, îl observă pe Ramirez și păși 
hotărât către el. 

Ramirez se retrase dintr-o conversaţie cu o femeie obeză, 
îmbrăcată într-o rochie în întregime africană, un predicator alb 
și un adolescent agitat, și îi ieși în întâmpinare. 

— Ai venit, spuse Ramirez. 

— Nu credeai că am să vin? răspunse Gregory, observând că 
locul mirosea a gunoi putred, cu nuanţe vagi de urină. 

— Politicienii, spuse hotărât Ramirez. Promit o grămadă și 
nu fac nimic. 

— Ce te aștepți să facem noi? întrebă Gregory, cu o expresie 
falsă de îngrijorare întipărită pe chip. 

— Bani, spuse Ramirez, arătând cu mâna în jur. Locul ăsta e o 
dărăpănătură. Avem nevoie de toţi banii de care putem face rost 
ca să-l îmbunătăţim, să băgăm căldură, să luăm câteva scaune 
pe care să stea oamenii și un frigider care să funcționeze. Să-l 
facem un loc în care copiii vor să vină și să stea. Trebuie să-i 
luăm de pe stradă, e singura cale prin care putem să schimbăm 
ceva. 

— Evelyn este strângătoarea de fonduri din familie, spuse 
blând Gregory. Ar trebui să vorbești cu ea. 

— Poţi să ne ajuţi, spuse Ramirez, ignorând trimiterea la 
Evelyn. Un cuvânt în locul potrivit poate să ne ajute să primim o 
bursă. 

— Voi vedea ce pot face, promise Gregory, întrebându-se 
când își va face apariția Katy. Ar fi bine să fie cât mai curând, 
căci nu va sta aici prea mult. 

— Dar tu ești omul care se poate asigura că se va întâmpla 
asta, continuă Ramirez. Haide cu mine, ar trebui să-i cunoști pe 
câţiva dintre cei care mă ajută, să vezi cât de mult muncesc toţi. 

— Bine, spuse Gregory, înțelegând că nu exista nici o scăpare 


imediată. 


Carolyn stătea la Food Court, înghițind mâncare chinezească 
din cutii de carton alături de Kerri. Ca de obicei, Kerri vorbea 
non-stop. 

— Am ieșit odată cu un tip, zise ea, mușcând dintr-o bucată 
de carne grasă. Și, la început, părea perfect normal. Nu era chiar 
Zac Efron, dar nici departe nu era. 

Carolyn dădu afirmativ din cap, încercând cu disperare să 
pară interesată de încă una dintre aventurile ratate ale lui Kerri. 

— Am ieșit de vreo două ori, continuă Kerri, lingându-și 
sosul de pe degete. După care m-a informat că, din moment ce 
am fost la două întâlniri și el a plătit, era timpul să facem sex. Îţi 
dai seama? Ca din senin vine cu o idee ca asta. 

— Şocant, murmură Carolyn, luând o gură de apă. 

— Nu! exclamă Kerri. Încă nu am ajuns la partea șocantă. 

— Continuă, spuse Carolyn, reușind să arunce o privire la 
ceas. 

— Voia sex cu mine și cu fosta lui prietenă! După câte se 
părea, ea aștepta în apartamentul lui, pregătită de petrecere! 
Kerri își dădu ochii peste cap. Poţi să-ți imaginezi?! Cât de 
scârbos poate să fie! 

— Bănuiesc că ai zis nu. 

— Nu, zău! Arăt eu a idioată? 

Carolyn se uită din nou la ceas. 

— Ar trebui să ajung acasă, spuse ea, nemaiavând astâmpăr. 
Te superi dacă plecăm curând? 

— Serios? spuse Kerri pe chipul căreia se citea dezamăgirea. 
Nu am mers nici la jumătate dintre magazine. 

— Am ceva treabă pe care trebuie să o termin și am promis că 
trec pe la Nellie, îi explică Carolyn. E singură. Trebuie să fie greu 
pentru ea fără prieteni sau familie. 

— Eşti atât de bună că faci asta, oftă Kerri, îndesându-și în 
gură o bucată de carne de pui. Tot timpul vreau să trec pe la ea 
să văd ce face, dar niciodată nu am timp suficient, cu toate că 
merg după medicamentele ei în fiecare lună. 

— Mă gândesc că programul tău de întâlniri te ține ocupată, 


spuse Carolyn, pe jumătate glumind. Pe câte site-uri de întâlniri 
al zis că eşti? 

— Pe-o grămadă, răspunse Kerri cu un zâmbet plin de 
voioșie. Și ştii ce — trebuie să te înscriem și pe tine. Îți va plăcea! 
E atât de distractiv. 

„Nu, gândi Carolyn. „Nu-mi va plăcea deloc. Am găsit iubirea 
vieții mele și, în curând, va fi numai al meu." 


16 - Bobby 


Era un grup de băieţi care se întâlnea și juca softball în parc 
duminică dimineaţa. Avea stabilită o anumită rutină: se adunau 
nouă sau zece băieți și în fiecare săptămână - după meci -, unul 
dintre ei îi găzduia pe ceilalți pentru restul zilei în apartamentul 
lui. A găzdui însemna pregătirea a numeroase delicatese, 
asigurarea unei cantități abundente de gustări, a unui stoc 
întreg de bere europeană și - cel mai important lucru dintre 
toate - deținerea tuturor pachetelor cu programe de sport, 
vizionate pe cele mai recente televizoare de înaltă definiţie. 

Îşi spuneau echipa „Duminica în parc”. Fondatorii erau Bobby 
și MJJ. 

Bobby prețuia timpul petrecut cu băieţii - accesul femeilor 
nu era permis - fiind o zi numai pentru bărbaţi. Frankie nu era 
membru al clubului. Nu era genul lui să relaționeze cu băieţii - 
prefera să stea cu Annabelle, să prindă cel mai recent film de 
acțiune, să joace biliard sau să schimbe o mână sau două la un 
joc de cărți. 

Bobby era ușurat, deoarece, cu toate că el și M.J. acceptau 
fără să vrea consumul de droguri al lui Frankie, ceilalți nu ar fi 
fost la fel de bucuroși. În codul lor, consumul constant al 
cocainei era ceva caracteristic rataților. Era OK la o petrecere din 
când în când, dar prizatul de mai multe ori pe zi era, cu 
siguranță, ceva negativ. Existau momente în care Bobby încerca 
să vorbească cu Frankie despre consumul lui excesiv de cocaină, 
dar nu avea niciodată chef să asculte, așa că, de fiecare dată, 
conversaţia lor se termina fără nici un rezultat. 

Echipa „Duminica în parc” era formată din doi tipi care 
lucrau la niște fonduri de investiţii, un geniu al computerelor, un 
toboșar cu o formaţie rock, un bancher de investiţii, un bucătar 
renumit, un jucător profesionist de tenis și un actor care 
apăruse într-un serial difuzat în timpul zilei. Legătura de 
prietenie dintre ei era specială. Cel mai tânăr membru avea 
douăzeci și trei de ani - acesta era bucătarul. Și cel mai bătrân 


avea treizeci - bancherul de investiţii. Toţi își lăsau necazurile 
acasă și se bucurau de o zi relaxantă, lipsită de stres. Nici unul 
nu era căsătorit și nici unul nu era aproape să facă pasul cel 
mare, cu toate că femeile erau mereu subiect de discuţie. Unul 
dintre ei avea întotdeauna de povestit despre o întâlnire - iar 
ceilalți puteau să-i ofere sfaturi. „I-ai tras-o?” era cea mai des 
întâlnită întrebare de pe agenda lor. 

Duminica aceasta era rândul lui Bobby să fie gazdă, dar era 
îngrijorat pentru Frankie și Annabelle. Se întreba continuu dacă 
ar trebui să lase baltă totul și să petreacă ceva timp cu ei. 
Annabelle era o pacoste, dar o știa din liceu și, într-un fel, îi 
părea rău pentru ea - mai ales acum. 

Îl sună pe Frankie, care mormăi că este somnoros și că-l va 
suna înapoi mai târziu. 

— Cum se simte Annabelle? vru să știe Bobby. 

— Mai târziu, omule, răspunse Frankie cu un căscat uriaș. 

Cam atât cu petrecutul timpului împreună. Frankie, evident, 
avea totul sub control. 

În parc era rece și îngheţat, dar vremea geroasă îl făcea să dea 
ce avea mai bun din el și, în momentul în care se întoarse la 
apartamentul lui, se simţea plin de vigoare și pregătit pentru 
orice. 

Pentru o clipă, în timp ce întindea pe blatul din bucătărie 
feliile de carne rece, cartoanele cu salată de cartofi și salată de 
varză, îi trecu prin minte că ar fi frumos să aibă o prietenă care 
să-l ajute când avea nevoie. Nu existase niciodată cineva special, 
cineva care să fi rezistat mai mult de două luni. Pur și simplu, 
nu era atât de interesat de fetele cu care se întâlnise, modele 
frumoase și actrițe, fete petrecărețe și fete tinere din înalta 
societate - cele mai multe dintre ele aflate în căutarea unui soț 
bogat. Oh, da, minunat pentru câteva săptămâni sau luni de sex 
grozav, dar cam atât. 

Asta nu însemna că era îngrijorat. Avea să împlinească în 
curând douăzeci și șase de ani — prea tânăr ca să se gândească să 
se însoare, dar o prietenă stabilă ar fi un lucru chiar atât de rău? 

Frankie avea o prietenă stabilă, Annabelle, și tot ceea ce voia 
era să o înșele, așa că, dacă te gândești la asta, care era rostul? 


Bobby vedea în Lucky și Lennie un exemplu grăitor pentru 
cât de minunată ar trebui să fie o relație. Amândoi erau extrem 
de independenţi, dar totodată erau și iubitori și nestatornici, 
înflăcăraţi și entuziaști, și, după atâția ani de căsnicie, în 
continuare îndrăgostiți nebunește unul de altul. Asta dorea și el. 
O relaţie plină de pasiune. 

Zeena era pasională. Era cu câţiva ani mai mare decât el, dar 
știa că, dacă ar fi cu ea, lucrurile n-ar fi niciodată plictisitoare. 

De fapt, ce importanță avea vârsta? Madonna avea peste 
cincizeci de ani și arăta incredibil de bine. Demi Moore era cu 
un tip cu mai bine de zece mai tânăr ca ea. Fără să mai 
pomenească de cea mai bună prietenă a mamei sale - 
atrăgătoarea și superba Venus -, căsătorită cu Billy Melina, un 
star de cinema cu mult mai tânăr decât ea. 

La naiba! își promise sieși că, data viitoare când o va vedea pe 
Zeena, cu siguranță va merge până la capăt. 


Data viitoare veni mai devreme decât crezu el. Aduna 
farfuriile în bucătărie, după ce toți băieții plecaseră - inclusiv 
M.]. =, și era pe punctul să-l sune din nou pe Frankie, când auzi 
bâzâitul soneriei de la intrare. 

Gândindu-se că unul dintre băieți își uitase ceva, deschise 
larg ușa și se trezi că în fața lui stătea chiar Zeena. 

— Bobby, rosti ea tărăgănat, trecând pe lângă el și intrând în 
apartament, de parcă l-ar mai fi vizitat de o grămadă de ori 
înainte. Zeena era prin apropiere. M-am hotărât să văd cu ochii 
mei cum trăiește moștenitorul unei averi în domeniul 
transporturilor. 

Șocat și curios, se simți imediat scos din sărite de faptul că 
ştia despre mediul lui. Era discret, stătea tot timpul departe de 
bârfele ziarelor, nu discuta niciodată cu nimeni despre 
moștenirea lui, cu excepția lui M.J. Deci, cum aflase ea mai 
exact? Și ce căuta în apartamentul lui? 

Nu că l-ar fi deranjat. 

Cum putea să-l deranjeze, când obiectul tuturor fanteziilor 
sale recente stătea în sufrageria lui, înveșmântată din cap până- 
n picioare în piele neagră? Avea pe ea o fustă scurtă de piele, 


ciorapi-plasă, ghete înalte care îi acopereau pulpele și un jerseu 
negru din cașmir, cu guler colant, asortat cu o geacă de 
motociclist din piele, cu ţinte de argint. Părul ei negru ca 
tăciunele îi cădea până dincolo de talie ca o cortină dreaptă, iar 
machiajul ei exotic îi scotea în evidenţă ochii migdalaţi. 

Se simţea puţin depășit de situaţie din cauză că avea în fața 
sa o femeie căreia îi plăcea să domine, dar lui Bobby nu-i păsa. 
Ea era aici, în apartamentul lui și depindea de el să facă o 
mișcare. La ce se aștepta de la el? Aceasta era întrebarea. Era 
atât de obișnuit să fie el cel care deține, controlul, încât aceasta 
era o experienţă cu totul nouă. 

Scoţând un pachet de Gauloise din poșeta Prada uriașă din 
piele de crocodil, luă o ţigaretă și o aprinse cu o brichetă Art 
Deco din argint. Felul în care atinsese flacăra de vârful ţigaretei 
era extrem de senzual. Bobby hotărî, fără să-i spună, că fumatul 
nu era permis în apartamentul lui. 

Inspiră adânc, apoi, în timp ce-l privea de aproape cu ochii ei 
de pisică, expiră încet. 

— Uite-ne aici, spuse ea în cele din urmă, un fir de fum 
puternic mirositor ridicându-se în aerul dintre ei. Împreună, 
singuri. Nu asta ai așteptat, Bobby? 

— Nici un armăsar tânăr astăzi? întrebă el, încercând să pară 
relaxat. Unde-i anturajul care-ţi sorbea fiecare cuvânt? Ce s-a 
întâmplat? 

— Eşti dezamăgit? răspunse pe un ton batjocoritor. Îţi făceai 
speranțe pentru o partidă în trei? Sau poate ești homosexual. 
Urmă un suspin lung și adânc. Ah... așa o frumuseţe. O altă 
pauză lungă. Eşti homosexual, Bobby? 

Dumnezeule! Îi amintea de Serenity - tot sarcasmul și 
ranchiuna scuipate de o gură pe care voia cu disperare să o 
sărute. 

Asta îl excita? Din câte se părea, da, pentru că simțea deja 
erecţia și dorea cât putea de tare să pună mâna pe ea și pur și 
simplu să meargă până la capăt. 

Ar trebui s-o facă. Fiindcă de aceea era ea aici, nu din alt 
motiv. Domnișoara Superstar venise în vizită ca să vadă ce putea 
el să-i ofere. Și nu avea nici o intenţie să o refuze. 


17 - Annabelle 


Annabelle era într-o stare de șoc total. Faptul că era probabil 
una dintre ultimele persoane care aflase despre moartea mamei 
sale o făcu să se simtă rău. De ce nu răspunsese la telefon mai 
devreme? Sau măcar să fi pornit televizorul? 

Ura faptul că trebuise să fie Frankie cel care îi dăduse vestea 
devastatoare. Să-l ia naiba pe Frankie! 

Într-un fel sau altul, se pornise între ei o ceartă uriașă. 
Frankie insistase să-l sune imediat înapoi pe tatăl ei și să se 
pregătească să plece împreună spre L.A. Annabelle nu voise să 
vorbească cu Ralph, astfel încât, ca să se răzbune, strigase că el 
ar trebui să pună mâna pe telefon și să-i strige lui Sharif Rani că 
era un nemernic, în loc să insiste ca ea să-l sune pe Ralph. 

În toiul certei lor, Annabelle luă o sticlă de votcă și începu 
hotărâtă să bea hulpav din ea. Era prea tulburată ca să 
gândească corect și, cum avea o toleranță scăzută la alcool, nu 
trecu mult timp până se chercheli de-a binelea. 

Frankie scoase atunci mai multe liniuţe de cocaină și le priză 
chiar în fața ei. Nu-și permitea de obicei să o lase să-l privească, 
deoarece ea nu lua nici un fel de droguri - prefera ispita 
alcoolului. Dar simţise nevoia să se ameţească de tot, așa că nu-i 
mai pasase. 

Cearta lor devenise și mai violentă. Ea îl făcuse un drogat 
nefolositor, lipsit de curaj. El o făcuse o prinţesă a fututului, 
lipsită de conștiință. Ea strigase că el nu era nimic mai mult 
decât un pește și habar nu avea să se ocupe de ceva serios. El îi 
strigase înapoi că ea nu era nimic altceva decât o târfă egoistă, 
fără inimă, lipsită de emoţii și nu-i păsa decât de ea însăși. 
Acestea erau doar câteva dintre insultele schimbate de cei doi. 

În cele din urmă, Annabelle mersese clătinându-se în 
dormitor, ţinând în continuare în mână sticla de votcă pe 
jumătate goală. Îi închisese ușa în nas lui Frankie, căzuse pe pat 
și rămăsese trează, zvârcolindu-se întruna, până când, în cele 
din urmă, adormise în primele ore ale dimineţii de duminică. 


Frankie rezistase nevoii puternice de a pleca și neavând, 
oricum, unde să plece, sfârșise prin a încerca să doarmă pe 
canapea. 

Amândoi dormiseră duși până duminică după-amiază și de- 
abia la ora patru Annabelle se ridică, plângându-se de o 
mahmureală teribilă. 

Rămase întinsă pe pat pentru un moment, gândindu-se la 
evenimentele din ziua precedentă, drept care monstruozitatea și 
groaza a ceea ce avusese loc în Los Angeles o doborâră și începu 
din nou să plângă cu suspine, suspine sfâșietoare care puseră 
stăpânire pe întreaga ei ființă. 

Plansetele ei îl treziră pe Frankie, care, uitând de cearta lor 
feroce, se grăbi să intre în dormitor, căci, dacă exista vreun lucru 
care îl afecta, acesta era să vadă și să audă o femeie plângând. 
Ideea în sine îi trezea amintiri urâte. Bruta de taică-su obișnuia 
s-o bată sălbatic pe maică-sa aproape săptămânal și, din câte își 
amintea, lui îi revenise întotdeauna datoria să-i aline durerea. 

Se simţise mereu vinovat că fugise de acasă, fiindcă cine mai 
rămăsese să o consoleze dacă el era plecat? Nimeni, acesta e 
adevărul. Frankie trecuse peste asta. Era ocupat să-și creeze o 
viață nouă și nu mai exista cale de întoarcere. 

— Hei, iubito, o alintă el, strângând-o în braţe. E OK, totul va 
fi bine. 

— Nu, nu e, se smiorcăi ea. Maică-mea e moartă și, știi ceva, 
Frankie, de-abia am cunoscut-o. 

— Nu-i vina ta, spuse el, întinzându-i un șerveţel. 

— Poate e, spuse ea, ridicându-se în capul oaselor și 
ștergându-și ochii. Poate ar fi trebuit să rămân și să o oblig să 
mă bage în seamă. 

— Nu aveai cum să faci asta, o asigură el. Ținând seama de 
ceea ce mi-ai spus, era tot timpul pe platourile de filmare sau 
poza pentru o revistă. Era o femeie foarte ocupată. 

— Ar fi trebuit să mă străduiesc mai mult, se lamentă 
Annabelle, copleșită de un sentiment cumplit de regret și de 
amărăciune. 

— Nu, iubito, spuse Frankie, făcând până la capăt pe iubitul 
cel bun. Ai făcut tot ce-ai putut. 


— Chiar crezi asta? întrebă ea cu glas tremurător. Eşti sigur? 

— Nu am nici un dubiu, iubito. 

Annabelle petrecu restul după-amiezii privind la televizor 
toate relatările și poveștile legate de dispariția mamei sale. Era 
ca și cum, în cele din urmă, înțelesese ceea ce avusese loc cu 
adevărat și acum voia să afle toate detaliile. 

Frankie încercă de vreo două ori să-i sugereze să-l sune pe 
Ralph, dar ea îl alungă și rămase în fața televizorului. Era ușurat 
că părea să fi uitat cel puţin de experienţa ei urâtă cu fiul lui 
Sharif Rani, ceea ce reprezenta o știre excelentă, deoarece Sharif 
era clientul lor cel mai important, și pierderea lui ar fi fost un 
dezastru. De îndată ce o calmă pe Annabelle, pregăti o ceașcă de 
ceai verde, îi dădu două pastile împotriva migrenelor și o 
convinse să rămână în pat până ce se va simți mai bine. O 
sunase pe asistenta lor, Janey, să se ocupe de tot. 

Janey nu venea în weekend, lucra de acasă, pe computerul pe 
care i-l cumpărase el. 

— Îmi pare atât de rău, se tângui Janey la telefon. Cum se 
simte Annabelle? Și, mai important - tu cum te simţi? 

Janey era una dintre puţinele persoane din viaţa lor care știa 
într-adevăr cine erau părinţii lui Annabelle. Frankie o pusese să 
jure că va păstra secretul, amenințând-o că, în cazul în care va 
spune ceva cuiva în legătură cu Annabelle sau cu afacerea pe 
care ei o conduceau, își va pierde slujba. Din moment ce Janey 
nu ar fi permis să intervină ceva între ea și iubitul ei verișor, 
fusese de acord. Totuși, fiul ei, Chip, nu fusese de acord. 

Frankie nu-l considerase niciodată pe Chip o ameninţare. În 
ceea ce îl privea, băiatul lui Janey era prin preajmă doar ca să 
îndeplinească ordinele celorlalți. Cel puţin, putea să conducă o 
mașină și făcea parte din familie - asta trebuia să conteze întru 
câtva. În plus, Chip nu ar fi îndrăznit niciodată să o sfideze pe 
mama sa. 

Frankie o instrui pe Janey să verifice de două ori „întâlnirile” 
fiecărei fete și să se asigure că lucrurile erau pe drumul cel bun. 

— Annabelle o să aibă nevoie de câteva zile libere, o informă 
el. S-ar putea să trebuiască să zburăm spre L.A., așa că depinde 
de tine să te asiguri că ai totul sub control. Să n-o dai în bară. O 


să primești un bonus gras pentru asta, Janey, așa că fă-l pe 
Frankie să fie mândru de tine. 

— Ar trebui să vin astăzi? întrebă Janey, disperată să ajungă 
cât putea de aproape de Frankie. Aș putea ajunge acolo într-o 
oră. 

— Nu e nevoie, spuse el, nerăbdător să închidă telefonul. Te 
sun eu mai târziu. Tre' să închid acum - mă sună pe cealaltă 
linie. 


Chip Bonafacio aspira la lucruri mult mai mărețe decât să 
conducă o mașină pentru o grămadă de curve, să-i ridice hainele 
de la curățătorie vărului său de-al doilea și, în general, să facă 
orice îi cerea târfa aia îngâmfată, Annabelle Maestro. 

Oh, da, ştia el prea bine cine era ea. Își pusese în cap să afle 
de îndată ce începuse să lucreze pentru ei, cu toate că mama lui 
încercase să-i spună cât mai puţine lucruri cu putință despre 
afacerea pe care Annabelle și Frankie o conduceau. 

Ce credea ea? Că era chiar un idiot? 

Da, aparent, așa credea. 

Îi convenea faptul că Janey credea că era prost, încă locuia 
acasă - era prea leneș să se mute și mama sa făcea totul pentru 
el. Gătea, făcea curățenie, îi spăla rufele, îi dădea bani de fiecare 
dată când avea nevoie și nu era excesiv de cicălitoare, cu toate 
că, uneori, îl ruga să arate un interes în legătură cu ceva - orice. 
Da. Chiar așa. 

Când nu se spetea alergând ca nebunul pentru Frankie -un 
bărbat pe care îl invidia și ura în același timp -, prefera să piardă 
vremea, să se uite la televizor, să descarce filme porno, să 
parieze la fotbal american, să i-o tragă oricărei fete pe care putea 
să pună mâna și să bea bere cât se putea omenește de mult. 

Mamei sale nu-i trecuse niciodată prin cap că el știa tot ce se 
întâmpla, inclusiv identitatea unora dintre cele mai cunoscute 
femei pe care le transporta la micile lor întâlniri deocheate. Toţi 
se purtau de parcă era invizibil, dar el era mai deștept decât 
credeau ei, avea propria agendă plină cu toate informaţiile pe 
care le adunase. 

Moartea Gemmei Summer Maestro i se păru ocazia mult 


așteptată. Povestea sinistră se găsea pe prima pagină a tuturor 
ziarelor și pe fiecare site de internet din țară. 

Chip era sigur că era periculos de aproape să facă rost de 
niște bani serioși. 

Chip Bonafacio avea planuri mari pentru viitorul său. Și 
acestea nu o includeau pe grăsana, dependenta de Frankie, 
prostănaca, enervanta de maică-sa. 

Nici gând. 


18 - Denver 


— Salut, am spus, ușurată pentru că, în sfârșit, mi se 
răspunsese de pe telefonul prietenului lui Annabelle. Frankie 
Romano? 

— Cine vrea să știe? spuse o voce masculină neîncrezătoare. 

— Numele meu este Denver Jones, am spus repede, fără să 
mă las impresionată de suspiciunea lui. Sunt avocata care 
lucrează pentru Ralph Maestro și sunt aici, în New York, ca să 
încerc să o contactez pe fiica lui, Annabelle. 

— De ce? întrebă el cu precauție. 

— Păi... sunt sigură că ai auzit despre tragedie... 

— Cine nu a auzit? 

— Deci poţi să înţelegi că trebuie să vorbesc cu Annabelle. Și 
chiar urgent. Poţi să-mi dai un număr la care să dau de ea? 

— De unde ai numărul meu? 

— Din cartea de telefoane, am răspuns concis. Frankie 
Romano. DJ. Corect? Prietenul lui Annabelle. 

— Ce te face să crezi că sunt prietenul ei? 

Pentru numele lui Dumnezeu! Era mai viclean decât cei de la 
C.L.A.! Îmi era frig, eram obosită și încercasem să dau de ea timp 
de câteva ore. Slavă Domnului cu Sam, pentru că i se făcuse 
milă de mine și mă lăsase să mă întorc în apartamentul lui și să 
stau acolo cât am încercat să dau de prietenul lui Annabelle, 
care se purta acum în cel mai enervant mod cu putință. Oare de 
ce am mai plecat din patul lui Mario, fiindcă exact acolo voiam 
să fiu acum, răsfăţată, încălzită și făcând sex grozav? În schimb, 
sunt în apartamentul unui străin. De fapt, nu chiar așa străin - 
destul de atrăgător, cam în felul lui Owen Wilson -, îmi 
îngheaţă fundul de frig și mă întreb cât de târziu continuă să 
decoleze avioanele spre L.A. 

— Poţi să mă ajuţi să o găsesc sau nu? am spus, pierzându-mi 
rapid răbdarea. 

— Ralph trimite un avion particular? 

— Pardon? am spus, dându-mi seama că tipul ăsta nu era 


doar un nemernic, ci era un nemernic agresiv. 

— Omul trebuie să aibă propriul lui avion, insistă Frankie. 

— Nu are, am spus hotărâtă, cu toate că habar n-aveam dacă 
Ralph avea sau nu. Și dacă totuși avea un avion, cu siguranţă nu- 
l oferise. 

— Se poate să vorbesc cu Annabelle? am întrebat, devenind 
nerăbdătoare. I-am lăsat mai multe mesaje. Nu mi-a răspuns la 
nici unul dintre ele. 

— Annabelle nu este disponibilă. 

Mi-am jucat ceea ce speram să fie cartea câștigătoare. 

— O cunosc pe Annabelle, i-am explicat. Am fost împreună 
la școală în L.A. Spune-i că Denver Jones e la telefon. Sunt sigură 
că-și va aminti de mine. 

— Ştii ce, zise Frankie, deloc impresionat. O să te sun înapoi. 

La naiba! Trebuie să ajung acasă. Călătoria asta nu-mi priește. 
Şi cum se face că Felix nu m-a sunat? 

l-am dat lui Frankie numărul meu de mobil și i-am spus: 

— Te rog, cât mai repede. 

Apoi i-am închis, cât se poate de frustrată. 

— Probleme? întrebă Sam, intrând în cameră și aducând o 
cană cu ceva fierbinte. 

— Prietenul lui Annabelle pare să fie un adevărat nemernic, 
am mormăit eu. 

Ajunsă în acest moment, îi dezvăluisem lui Sam adevăratul 
motiv pentru care eram în New York. După prima mea încercare 
de-a da de Frankie, când încă eram în cafenea, mă întorsesem la 
masa mea din colț, întrebându-mă ce anume ar fi trebuit să fac 
mai departe. Fără să mai am nimic de pierdut, i-am spus în cele 
din urmă lui Sam adevărul despre motivul pentru care eram 
acolo și cum nu mă puteam întoarce în L.A. fără Annabelle. 

Sam se dovedise a fi un ascultător foarte înțelegător. După o 
oră, sugerase că poate aș dori să stau în apartamentul lui în timp 
ce continuam să încerc să dau de Annabelle sau de Frankie - 
oricare dintre ei ar fi răspuns primul la telefon. 

Recunoscătoare, i-am acceptat oferta și acum mă găseam 
exact acolo, fierbând de frustrare, stând pe canapea în 
apartamentul lui foarte frumos și încăpător și așteptând ca 


imbecilul de prieten al lui Annabelle să mă sune înapoi. 

— Bea asta, zise Sam, înmânându-mi cana pe care o adusese. 

— Ce e asta? am întrebat, gândindu-mă dacă nu cumva 
plănuia să-mi strecoare un drog și să-mi violeze bietul trup rece. 
Nu că ar exista cineva care ar dori să mă violeze având în vedere 
felul în care arătam. Sunt sigură că nasul meu e mai roșu decât 
al lui Rudoph! 

— E ciocolată caldă, cu un pic de drogul violului, spuse de-a 
dreptul. 

Wow! E ca și cum ar putea să-mi citească gândurile. 

— Sunt avocată, i-am reamintit eu cu destul de multă 
asprime. 

— Ştiu, spuse el. De aceea îţi ofer toate informaţiile de la 
început. Se opri și zâmbi. Chiar la lucrul acesta te gândeai. 

— Nu, nu mă gândeam, am răspuns, înăbușindu-mi un surâs 
stânjenit. 

— Ba da, zise el cu un zâmbet atotcunoscător. Exact la asta 
te-ai gândit. 

l-am zâmbit și eu la rândul meu. M-am simţit brusc foarte 
confortabil în apartamentul unui bărbat pe care îl cunoscusem 
doar cu două ore în urmă. 

Am stat pe canapeaua lui sorbind din ciocolata caldă, 
rugându-mă ca Frankie Romano să mă sune înapoi și să mi-o 
dea pe Annabelle la telefon, astfel încât să pot pleca naibii de 
aici și să mă întorc în L.A. 

Cu toate că... lucrurile nu erau atât de rele. Sam era destul de 
atrăgător, deși slab și înalt. Şi trebuie să recunosc că ne 
îndreptam cu siguranță spre un flirt major. 

Îi eram necredincioasă lui Mario? 

Pe dracu'! Mario nu era prietenul meu și nici nu mă 
pregăteam să sar în pat cu Sam. 

Cu toate că... acest gând mi-a trecut prin minte. 

De la o secetă totală la doi pretendenți arătoși și totul în 
decursul a două zile nebune, pline de distracţie. Era un fel de 
nebunie. 

— Ţi-e foame? întrebă Sam, ducându-se spre bucătăria de 
care nu ne despărțea nici un zid. Aș putea să pregătesc niște ouă 


sau, dacă ţi-e foarte foame, după colț se găsește un restaurant 
care servește spaghete. 

— De ce ești atât de drăguţ cu mine? l-am întrebat, sărind de 
pe canapea și urmându-l în partea cealaltă a camerei. 

— Ah, spuse el nehotărât. Poate pentru că ești deșteaptă și 
atrăgătoare și mi-ai plăcut de când te-am văzut. De asemenea, 
ești superbă. 

Superbă?!! Vorbea cu mine, cea cu părul ciufulit, nasul roșu și 
trupul dârdâind de frig? 

— Hmm... am spus. Te-ai întors de curând de pe o insulă 
părăsită, unde ai fost privat de companie feminină? 

— Nu poţi să primeşti un compliment, nu? spuse el, 
tachinându-mă. 

— Nu am fost niciodată o specialistă în așa ceva. 

— Ei bine, ești superbă, spuse el. Ai ceva ce aduce cu Julia 
Roberts. 

— Pretty Woman sau Erin Brockovich. Am întrebat pe un ton 
sarcastic. 

— Prostituata sau tipa isteață, cugetă el. Asta zic și eu o 
combinaţie grozavă. 

— Vrei să încetezi, am zis, cu toate că nu mi-am putut 
înfrâna un zâmbet. 

Râse și își lăsă coatele pe tejghea. 

— M-am despărţit recent de o scorpie nemaipomenită. 

— Serios? am întrebat, cocoțându-mă pe marginea unui 
taburet înalt, ușurată că discuţia o lua într-o nouă direcţie. 

— Normal că m-am despărţit. Am prins-o trăgându-și-o cu 
cel mai bun prieten al meu. Ce imagine clișeu, nu? Dădu 
dezaprobator din cap, de parcă nu putea să creadă că i se 
întâmplase tocmai lui. Dacă aș scrie despre asta, adăugă el 
destul de confuz, s-ar râde mult pe seama mea. 

— Eu n-aș râde. 

— De ce? 

— Pentru că întotdeauna e vorba de cel mai bun prieten, am 
zis cu inima ușoară. Nu încetează niciodată să surprindă. 

Îmi aruncă o privire. 

— O experienţă personală? 


— În mod categoric, nu, am spus hotărâtă. 

— Dar tu? mă întrebă el, străduindu-se să pară cât mai 
nepăsător. Eşti într-o relație în momentul de față? 

— În mod categoric, nu, am repetat. Și, după o pauză plină 
de înțeles, nu am putut să nu-l întreb - dar tu? 

— În mod categoric, nu, spuse el, imitându-mi vocea. Apoi 
izbucni în râs. 

Cred că s-ar putea să-mi placă de tipul ăsta. Un râs 
molipsitor. Înfățișarea lui Owen Wilson, scriitor și are și simțul 
umorului. O combinaţie aproape letală. 

Bineînţeles că-mi închipui că nu are niște mușchi abdominali 
mortali precum Mario, dar mușchii abdominali sunt cu adevărat 
importanţi? Nu. Doar că dau bine. 

— Deci, spuse Sam, îndoindu-și degetele lui lungi și ascuţite. 
Noi ce hotărâre am luat? Spaghete sau ouă? 

Tocmai folosise cuvântul „noi”, de parcă eram un cuplu, ceea 
ce cu siguranță nu eram. 

— Dacă spaghete înseamnă să mă aventurez afară, am spus, 
mimând un tremurat comic, atunci votul meu este pentru ouă. 

— O alegere foarte bună, zise el, deschizând ușa unui dulap 
și scoțând o tigaie. lartă-mi lipsa de modestie, dar sunt un 
maestru-bucătar când vine vorba de ouă. 

— Chiar ești? 

— Oh, da. Ouă jumări? Ochiuri? Fierte? Sau ce zici de o 
omletă? 

M-am uitat la ceas. Era aproape ora opt. Exista vreo șansă s-o 
găsesc pe Annabelle și s-o urc într-un avion astă-seară? Foarte 
puţin probabil. 

— Jumări e foarte bine, am spus. 

— Moi? Tari? 

— Pardon? 

— Ouăle. 

Am zâmbit amândoi. Mă simţeam ca și cum l-aș fi cunoscut 
de cel puţin o săptămână. 

— Moi, am murmurat, toate gândurile la Mario fiind 
amânate pentru moment. 

— Așa îmi plac și mie, spuse el, deschizând frigiderul și luând 


o cutie de carton cu ouă organice. 

— Ştii, am îndrăznit eu. După ce terminăm de mâncat, ar 
trebui să încep să caut un hotel. 

Stând cu spatele la mine, spuse pe tonul cel mai normal: 

— Poţi să stai aici dacă vrei. 

Oh, rahat! Probabil că a sunat ca și cum aș fi bătut un apropo. 
Cât de penibil! 

— E ok, am răspuns repede. Îmi... place să stau la hotel. 

— Serios? spuse el, necrezându-mă nici o secundă. 

Cu fiecare minut care trecea, eram din ce în ce mai penibilă. 
Îmi place să stau la hotel. Adevărul e că urăsc hotelurile de când 
am fost mușcată de o ploșniță într-un hotel din Phoenix, în timp 
ce urmăream să obțin informaţii despre o soţie infidelă. 

Sunetul melodiei If I Were A Boy a lui Beyonce umplu camera. 
BlackBerry-ul meu era în acţiune, așa că am băgat repede mâna 
în buzunar și l-am scos. 

— Mâine dimineaţă, spuse direct Frankie Romano. La zece 
dimineaţa, la apartamentul nostru din SoHo. Știi unde e? 

Nu zău... da. 

— Rezervă două bilete la clasa întâi pentru zborul United 
către L.A. de la ora două. Și asigură-te că ai o limuzină să ne 
ducă la aeroport și una la celălalt capăt. Vom avea nevoie de un 
apartament la Hotelul Beverly Hills, o mașină și un șofer 
disponibil non-stop. Ne vedem la apartament. Și, fără să aștepte 
ca eu să spun vreun cuvânt, închise. 

Misiune îndeplinită. 

Cel puţin, așa credeam. 


19 - Carolyn 


Din moment ce Carolyn făcea pe vecina cea bună, Kerri simţi 
că ar trebui cel puţin să depună un efort și să meargă cu ea la 
apartamentul lui Nellie. 

Carolyn nu intenționase să o viziteze pe Nellie atât de 
curând, dar, de vreme ce o folosise ca pretext ca să părăsească 
mall-ul, nu avea încotro acum când Kerri alesese să o însoțească. 

Ajunse acolo, cele două vecine rămăseseră și discutaseră tot 
soiul de fleacuri cu bătrâna femeie guralivă timp de peste o oră. 
Nellie era surescitată de uciderea faimoasei vedete de cinema, 
Gemma Summer Maestro. Avea tot felul de teorii în legătură cu 
ce ar fi putut să se întâmple. Și după ce epuizase diferitele 
scenarii pe care le invocase, începu să se întoarcă în timp și să 
evoce scandalul Fatty Arbuckle, care avusese loc la Hollywood 
cu multe decenii în urmă. După care începu să vorbească despre 
Marilyn Monroe și legăturile ei cu John și cu Bobby Kennedy. 

— Am cunoscut-o pe Marilyn, dezvălui Nellie cu un zâmbet 
secretos, sugerând că era posibil să fi fost apropiate. Era de o 
frumuseţe incandescentă. Totuși, avea oasele mari. Nu conta, 
fiecare bărbat pe care îl întâlnea o dorea nebunește. Era o 
încântare s-o vezi. 

După zece minute de Marilyn și frații Kennedy, Nellie reveni 
la subiectul uciderii Gemmei Summer. 

În acel moment, Carolyn hotărî că era cel mai bine să nu 
menţioneze că, atunci când era doar o copilă, participase la mai 
multe petreceri aniversare date pentru fiica Gemmei, Annabelle, 
la vila Maestro. Dintr-un motiv nechibzuit, mama sa o obligase 
să meargă, pretinzând că era lucrul cel mai politicos pe care 
putea să-l facă, din moment ce întreaga clasă fusese invitată. 
Avea zece ani - cum putea să o contrazică? 

La fiecare petrecere, zăbovea în chip ciudat și ezitant în 
fundal, privind cum clovnii de circ ofereau spectacole, elefanții 
vii se perindau pe peluzele îngrijite și un șir de ponei îi plimba 
pe copii în cercuri. Exista, de asemenea, un cort uriaș de 


petrecere, cu mese pline cu hotdogi, hamburgeri, pizza, prăjituri 
și torturi. Carolyn își amintea că era destulă mâncare ca să-i 
hrănească pe cei fără adăpost timp de un an. 

Gemma Summer apărea doar atunci când camerele video 
erau pornite. Carolyn își aminti că se gândea că nu păruse o 
mamă foarte implicată, dar, de fapt, nici Annabelle nu era cea 
mai docilă dintre fiice. Annabelle se lăuda întotdeauna, scoțând 
în evidenţă viața ei privilegiată în fața celorlalți copii. 

Din fericire pentru Carolyn, când Annabelle împlini 
treisprezece ani, petrecerile se opriră. Sau, cel puţin, spre 
ușurarea lui Carolyn, invitaţiile încetară să mai vină. Atunci se 
împrietenise cu Denver și legaseră o prietenie de nezdruncinat. 

Denver nu o sunase înapoi, ceea ce era surprinzător având în 
vedere mesajul criptic pe care îl lăsase pe căsuţa ei vocală. 

Dumnezeule! Trebuia să spună cuiva cât mai repede vestea 
cea mare sau, altfel, va exploda! 


— Trebuie să facem tot posibilul să întrerupem ciclul acesta 
al copiilor care nu au tată și care se adună în bande, lectură 
Ramirez, cu chipul său ciupit de vărsat asemenea unei măști 
aspre, pe un ton răsunător și sever. Unde nu-i nici un tată în 
casă și mama e prinsă cu drogurile sau poate are două slujbe ca 
să ţină familia pe linia de plutire, atunci băieţii ăștia aleg o 
familie nouă - familia care acționează pe străzi. lar eu ar trebui 
să știu. Am fost unul dintre ei. 

Grupul de oameni care îl înconjura îl aprobă. 

— Bandele de pe străzi au nevoie ca armata lor să fie cât mai 
mare, continuă Ramirez, ridicând vocea. Așa că încep să 
recruteze copii de doar unșpe sau doișpe ani. Până când ajung la 
șaișpe ani, acești copii sunt criminali înrăiți, fără nici un viitor. 
Noi toți trebuie să oprim asta. Este datoria noastră civică. Şi 
putem să o facem, oameni buni. 

— Bravo, începu să vorbească Katy, jurnalista englezoaică 
venită tocmai când Gregory se gândea la o ieșire rapidă. 

Gregory observase deja că era minionă și numai bună să i-o 
tragă, în perechea ei de cizme Ugg înalte până la genunchi, 
jeanși strâmți și o bluză albastră foarte scurtă, dar veni cu un 


adaos nefericit, iar acest adaos era soţul ei, care se întâmpla să 
fie fotograful. 

Gregory își pierduse cumpătul. Nu putea să creadă ce ghinion 
avea. O asistentă însărcinată, iar acum fata pe care o avea în 
minte pentru plăcerea lui personală se dovedea a fi măritată! 

După ce se gândi mai bine, hotărî că nu era așa de 
atrăgătoare. Prea tânără și veselă. Vocea ei pițigăiată, cu un 
puternic accent britanic, ar deveni în curând enervantă. Și era 
destul de evident că își rodea unghiile - un obicei dezgustător. 

Ramirez continua să vorbească, în timp ce Gregory se împăca 
cu ideea că nu exista nici o scăpare până când prelegerea aceasta 
despre viața de pe străzi nu va ajunge la final. 

Katy părea fascinată, în timp ce soțul ei - un cretin înalt, 
costeliv, cu jeanși și mai strâmţi decât ai soției - nu se mai oprea 
din fotografiat. 

Gregory se străduia să păstreze o expresie preocupată pe 
chipul său. Nu era ușor. Când va tăcea odată Ramirez? 


„Eu sunt din nou, unde ești?” Carolyn îi trimise un mesaj lui 
Denver. „Sună-mă de îndată ce primești mesajul. Am o veste 
foarte importantă.” 

Îşi verifică robotul telefonic încă o dată, ca să fie absolut 
sigură că Gregory nu încercase să o contacteze. 

Era un efort inutil. Bineînţeles că nu o va suna. Duminica era 
ziua familiei. Cu toate că, ținând cont de starea ei, sperase să 
primească cel puţin un mesaj scurt. Cerea prea mult? 

Da, cerea. Cel mai probabil, era ocupat cu copiii și nu-și 
dădea seama de toate celelalte. Gregory era un tată minunat și, 
în viitorul foarte apropiat, va fi un tată minunat pentru copilul 
pe care îl purta ea. 

Nu fusese ușor să scape din apartamentul lui Nellie. Bătrânei 
femei îi plăcea să vorbească, așa că, între flecăreala ei continuă și 
cea a lui Kerri, fusese o zi epuizantă. De-abia aștepta ziua de 
luni, când va fi înapoi la birou, avându-l pe Gregory la doar 
câțiva metri de ea. Între timp, nu avea altceva de făcut decât să 
viseze cu ochii deschiși la viitorul lor împreună. 

Nimic greșit în asta. 


După prelegerea nesfârșită a lui Ramirez, scăparea apăru sub 
forma a doi bărbaţi latino-americani care aveau puţin peste 
douăzeci de ani și care merseră direct la Ramirez - împingându- 
i pe oameni din calea lor - și începură să-l hărțuiască în 
spaniolă, zbierând și fluturându-și armele într-un mod 
ameninţător. 

Cu toate că era evident că Ramirez încerca să-și păstreze 
calmul, după câteva momente, nu mai rezistă și începu și el să 
zbiere. 

„lisuse Hristoase! se gândi Gregory. Ce naiba se întâmplă?” 

Aruncă o privire scurtă către intrare, întrebându-se dacă ar 
trebui pur și simplu să plece. Să iasă înainte ca asta să ia 
amploare. Nu știa spaniolă, dar furia cu care Ramirez și cei doi 
bărbaţi pronunțau cuvintele era evidentă. 

Katy rămase cu gura căscată, în timp ce soţul ei continuă să 
facă fotografii - până când unul dintre bărbaţi îi arătă semnul 
universal cu degetul mijlociu și revărsă asupra lui următoarele 
cuvinte: 

— Încetează cu aparatul ăla afurisit sau am să ţi-l bag în 
afurisitul tău fund alb. 

Era bine de știut că vorbeau engleza. 

Bărbatul agitat își îndreptă din nou atenţia spte Ramirez și 
cearta continuă. 

Katy se mută lângă Gregory. 

— Vorbiţi spaniola, domnule senator? îi șopti ea. 

— Nu, îi răspunse el, simțind adierea plăcută a parfumului ei 
de flori. Tu? 

— Se ceartă în legătură cu o afacere cu droguri, spuse ea cu o 
voce joasă. Pretind că Ramirez le datorează bani și că ar trebui 
să plătească sau altfel... 

— Ce le răspunde? 

— Le zice să iasă. 

— Dar nu-l ascultă. 

— Nu. Dădu negativ din cap. Cred că cel cu bandana roșie e 
frate-său. 

Gregory se uită mai bine la bărbatul cu bandană roșie legată 


de frunte. Era îmbrăcat în uniforma obișnuită: tricou foarte larg, 
pantaloni lăbărțați, care stăteau astfel încât păreau gata să cadă 
de pe el, și teniși cu galben, negru și argintiu, cu șireturile 
nelegate. Un medalion mare de aur atârna de un lanţ lung cei 
se legăna la gât, în timp ce antebraţele sale erau acoperite cu 
diferite tatuaje. Semăna într-adevăr cu o versiune mai tânără a 
lui Ramirez, dar, în timp ce Ramirez răspândea o anumită stare 
de calm, chipul acestui bărbat tânăr era strâmbat de o furie 
amară. 

Soţul lui Katy își împachetase aparatul și acum apucă braţul 
soţiei sale. 

— Hai să mergem, spuse el brusc. Cine știe unde se ajunge. 

— Domnule Stoneman, spuse Katy, holbându-se la el. Ar 
trebui să mergeţi cu noi. 

— Da, da, cred că e o idee excelentă, fu de acord Gregory, 
înjurând-o în șoaptă pe Evelyn pentru că-i permisese să rămână 
captiv într-o situație cu un așa mare potenţial de risc. Luaţi-o 
înainte, vă urmez. 

În momentul în care ajunseră afară, soțul lui Katy o băgă 
repede în camionul lui, parcat paralel cu șirul de mașini. De- 
abia îi oferi șansa să-și ia rămas-bun de la Gregory înainte s-o ia 
din loc, lăsând în urma sa, pe trotuarul năpădit de buruieni, un 
senator uimit și întru câtva supărat. Gregory nu era deloc 
mulțumit. O duminică perfectă irosită într-un asemenea hal. 

În timp ce pășea pe stradă, sperând și rugându-se ca mașina 
lui să fie parcată în exact același loc în care o lăsase, izbucni un 
mare freamăt în fața centrului și cei doi bărbați latino-americani 
care se certaseră cu Ramirez ieșiră intempestiv și începură să 
alerge pe stradă. O rablă de mașină se auzi în spate. 

Gregory se întoarse să se uite. Începură să se audă brusc 
împușcături. Simţi ceva care-l zgârie deasupra capului, 
aruncându-l pe spate. 

Apoi cădea... cădea... și totul deveni negru. 


20 - Bobby 


— Am senzaţia că ăsta e doar un joc pentru tine, spuse 
Bobby, ajungând să înţeleagă că intrase direct în capcana 
plănuită cu iscusință de către Zeena. 

Sosise la apartamentul lui cu intenţia clară să-l ademenească 
în pat, și el, firește, mersese până la capăt. De ce nu ar fi făcut- 
o? Era extrem de atrăgătoare și avea o slăbiciune pentru ea. Era 
ceva irațional. Dar de ce - după ce se întâmplase - se simţea ca o 
fată care se oferise încă de la prima întâlnire? Şi-o trăseseră mult 
prea devreme. 

Mamă, era atât de nervos pe el însuși. 

— Un joc? întrebă Zeena, proptindu-se cu naturaleţe într-un 
cot, cu părul lung și negru căzându-i pe umerii largi. Complet 
dezbrăcată și arătând extraordinar de bine, cu pielea netedă și 
lucioasă, mușchi puternici și membre slabe și curbate. 

— Da, un joc, repetă el, iar apoi, hotărât să demonstreze 
ceva, adăugă: dar știi, Zeena, nu sunt unul dintre amanţii tăi - 
tipul de bărbat cu care te distrezi și apoi îl dai la o parte. 

— Am spus eu că ești, Bobby? rosti ea tărăgănat, arcuindu-și 
o sprânceană perfect pensată și desenată. Și ar trebui să 
subliniez, adăugă ea imediat, că nimic nu este mic la tine. Dar 
sunt sigură că multe femei ți-au spus asta. 

— Vorbesc serios, zise el, încercând să scape de senzaţia că ea 
îl folosise pentru plăcerea și distracţia ei personală. 

— Atât de tânăr, oftă ea, lingându-și încet buzele. Trist că 
Zeena se îndreaptă întotdeauna spre cei tineri. 

— Cum se face că scoţi în față trucul cu vârsta? spuse el iritat, 
deoarece atitudinea ei trufașă era insuportabilă. Cât ai - ești cu 
cincisprezece ani mai bătrână ca mine? în ziua de azi, asta nu e 
NIMIC. 

— De fapt, zise ea, aplecându-se peste el ca să ajungă la 
poșeta ei din piele de crocodil pe care o pusese pe podea, lângă 
pat, cu sfârcurile sale excepţional de mari și de tari frecându-se 
de pieptul lui. Eşti mai matur decât cuceririle mele obișnuite. 


Cuceriri! Se referea la el ca la o cucerire? La dracu'! Cu cine 
credea ea mai exact că are de-a face? El era un Santangelo. Ar 
face bine să se poarte ca atare. 

Luând un pachet de Gauloise din poșetă, scoase un chicot 
gutural. 

— Săracul Bobby, spuse batjocoritor. Atât de chipeș, de bogat, 
dar trebuie să mai lucrezi la respectul de sine și, poate și tehnica 
ta de a face dragoste ar putea fi îmbunătăţită puţin. 

Uimit de ceea ce înţelese, își dădu seama că ea era o altă 
Serenity - o scorpie indiferentă, care încerca să-și bată joc de 
încrederea lui în sine. Nimeni nu se mai plânsese de tehnica lui 
de a face dragoste înainte. Din câte știa el, era un amant 
desăvârșit, grijuliu, nu prea rapid și era destul de sigur că făcea 
toate mișcările potrivite. 

Pe ce buton încerca ea să apese? 

— Credeam că tu ai venit la mine, spuse el pe un ton tăios. 

— Zeena întotdeauna vine, Bobby, zise ea, aprinzându-și o 
ţigară. Am grijă să se întâmple astfel. 

Acum era de-a dreptul scos din sărite. 

— Ce vrei să spui? Că nu ai nevoie de mine? Că poți să faci 
totul singură? 

— Orice femeie care depinde de un bărbat ca să-i ofere un 
orgasm este fie o proastă, fie îndrăgostită, răspunse ea, suflând 
rotocoale de fum în direcţia lui. Zeena a descoperit asta cu mult 
timp în urmă. 

Perfect, chiar perfect. Dăduse tot ce avusese mai bun, și ea îl 
punea la pământ. Asta era ideea ei de postludiu? Cele mai multe 
femei optau pentru o îmbrăţișare și câteva cuvinte drăguţe. 
Zeena prefera să ţintească jugulara. 

Ar fi trebuit să știe. 

— Bănuiesc că am cam terminat aici, spuse el, refuzând cu 
hotărâre să o mai lase să-l scoată din sărite mai mult decât o 
făcuse deja. 

Ea se întinse precum o pisică deosebit de atletică, își aruncă 
braţele musculoase deasupra capului și scoase un sunet de parcă 
ar fi tors. 

— Zeena nu se grăbește, îl asigură ea. Oricând ești gata, 


poate ar trebui să încercăm din nou. 

După care își stinse ţigara pe noptiera de sticlă de la 
marginea patului, se întoarse spre el, își plimbă degetele ei lungi 
pe pieptul lui și murmură: 

— De cât timp crezi că ai nevoie, Bobby? Zeena poate deveni 
foarte nerăbdătoare. 


Mai târziu, când se trezi, habar nu avea când plecase Zeena, 
fiindcă acum era luni dimineaţă și ea nu se vedea nicăieri. 

Cu toate că, atunci când se ridică în capul oaselor și privi în 
jur, descoperi câteva semne. Mucurile de ţigară de pe noptiera 
de la marginea patului; paharul umplut pe jumătate cu coniac - 
urma rujului ei roșu pe pahar; mirosul parfumului ei de mosc, 
care adia în aer precum un fel de amintire olfactivă. 

Era surprins? 

Nu. Ar fi trebuit să bănuiască că va pleca în tăcere în mijlocul 
nopții, fără ca măcar să-și ia rămas-bun. Ea era bărbatul. El era 
femeia. 

La dracu'! Era o situaţie care-l scotea din sărite. 

De fiecare dată când ea propusese să facă dragoste, el se 
supusese. Ei bine, asta nu se va mai repeta. Avea de gând să se 
îmbărbăteze, să înceteze cu pasiunea lui sfioasă și să-și 
recupereze curajul. 

A doua oară când și-o trăseseră, ea îl făcuse să se simtă de 
parcă ar fi dat o probă pentru rolul amantului perfect. În fiecare 
clipă, avusese sentimentul că ea era pe punctul să strige: 

— Îmi pare rău. Nu e suficient de bine. Următorul! Zeena. Ce 
femeie afurisită! Și totuși... 

Nu! Nu se mai înscria pentru o a doua rundă. În nici un caz. 

Îi sună telefonul și sări să răspundă. Poate era Zeena, care 
urma să-i spună că petrecuse o noapte fantastică și de neuitat, 
că era cel mai bun amant pe care îl avusese vreodată si întreba 
când puteau s-o mai facă din nou? 

Era MJ. 

— Ce faci? mormăi Bobby, cuprinzând încă o dată cu privirea 
mormanul de mucuri de țigară de pe noptiera lui de sticlă. 
Don'șoara Superstar ar fi putut cel puţin să ceară o scrumieră. 


Dar nu, nu era stilul ei. Zeena trăia ca să-și bată joc de oameni, 
îi plăcea să-i testeze - doar ca să vadă exact cu ce-ar putea să 
scape. 

— Avem o întâlnire la ora unsprezece cu investitorii ruși 
pentru afacerea Miami, îi reaminti M.J. Să nu-mi spui că ai 
uitat? 

Bobby se uită cu coada ochiului la ceas. 

— Nu e nici măcar opt, M.J. Ce-i cu panica asta? 

— Nici o panică, omule. Mă gândeam că, înainte de întâlnire, 
ar trebui să trecem pe la Annabelle, să-i transmitem 
condoleanţele noastre. 

— Da, ai perfectă dreptate, fu de acord Bobby. Îl sun pe 
Frankie ca să-i spun că venim. 

— Fă asta și, fiindcă tot vorbim - ce s-a întâmplat cu tine 
aseară? Credeam că ni te alături la Nobu? 

— Am fost reţinut. 

— Cineva cunoscut? 

— O prietenă mai veche a trecut pe la mine. 

— l-al... 

— Nici măcar nu întreba, spuse repede Bobby. Să spunem 
doar că a fost o noapte foarte lungă. 

Închizând telefonul, merse în bucătărie, de unde luă mai 
multe prosoape de bucătărie, se întoarse în dormitor și curăță 
mizeria lăsată de mucurile de ţigară ale Zeenei. 

Cine făcea astfel de lucruri? Era ceva grosolan. Se întrebă încă 
o dată de ce nu îi ceruse o scrumieră? Cu siguranţă, nu fusese 
timidă când îi ceruse să-i facă sex oral. De fapt, nu îi ceruse, cât 
mai degrabă îi poruncise într-un mod arogant. 

— Arată-i Zeenei ce poate să facă limba ta, Bobby, murmură 
ea, de parcă penisul lui era inutil. 

lisuse! Îl făcuse să se simtă al dracului de nelalocul lui. 

Îi făcuse sex oral timp de aproape jumătate de oră și degeaba. 
Se oprea intenționat, era sigur de asta. 

Apoi începuseră să și-o tragă din nou. El nu era deloc 
pleoștit, dar energia acestei femei era nesfârșită. Era un pachet 
de neoprit de mișcări yoga și de poziţii imposibile. Când 
terminaseră, se simțea de parcă se luptase timp de mai multe 


runde cu Mike Tyson, când se afla la apogeul carierei sale. 

Ceruse cătușe. El nu avea așa ceva. 

Ceruse un vibrator. El nu avea nici asta. 

Îi spusese că îi plăcea să fie lovită peste fund cu mănuși de 
piele. Păcat. Mănușile de piele nu erau plăcerea lui. Dacă se 
gândea bine - nici lovitul peste fund, nici vibratoarele și nici 
cătușele. Nu erau toate acestea fetișuri vechi ale bărbaţilor 
obsceni? 

Data viitoare, Zeena va veni pregătită, se plânsese ea. Ce-o 
făcea să creadă că va mai exista o dată viitoare? 

După maratonul de sex, adormise și se trezise când ea nu mai 
era prezentă. Acum era dimineață și ea era plecată. 

„Treci peste asta”, își spuse, „uit-o pe Domnișoara Superstar 
Pervers”. „Îţi face rău și tu știi asta” 

A terminat-o cu ea. Oh, da, cu siguranță a terminat-o cu ea. 


21 - Annabelle 


— Zburăm spre LA. Mâine, o informă Frankie pe Annabelle. 
Mergem prima dată la apartamentul din SoHo, ca să ne întâlnim 
cu avocatul tatălui tău. Ce zici de asta? 

Annabele îi aruncă o privire încruntată. 

— Credeam că ţi-am spus... 

— Nu, o întrerupse el brusc. Trebuie să fii acolo pentru 
înmormântarea mamei tale. Nu ţi-ai ierta-o niciodată, dacă nu 
ai fi acolo. Rămâne așa, iubito, am luat decizia asta și mergem. 
Avocatul a pregătit totul ca noi să călătorim confortabil. 

Annabele era gata să-l contrazică, dar apoi hotărî să se 
oprească. Frankie avea dreptate. Ar trebui să meargă la 
înmormântarea mamei sale. În plus, după ce urmărise povestea 
devastatoare prezentată la televizor, era nerăbdătoare să afle 
adevărul gol-goluţ. 

Era posibil ca tatăl ei să fie suspectat? 

Nu. Imposibil. Tati star-de-cinema nu i-ar fi făcut niciodată 
rău Gemmei. Își iubise și adorase frumoasa soţie până în 
punctul în care îi excludea pe toți ceilalți — inclusiv pe propria sa 
fiică. 

Annabelle criticase adesea puținele momente în care fusese 
singură cu tatăl ei, vedeta de cinema. El nu-i făcuse niciodată un 
compliment și nici nu o întrebase despre viața ei - întotdeauna 
era vorba despre cât de minunată și talentată era Gemma, 
precum și de cât de loială era și ce fire bună avea soţia lui. 

— Ar trebui să încerci să fii mai mult ca maică-ta, spusese el 
odată cu o voce aspră. Maică-ta e femeia perfectă. 

Annabelle înțelesese imediat din asta că ea era fiica 
imperfectă. 

Nu e de mirare că de-abia aștepta să plece. Departe, cât mai 
departe. 

Acum se întorcea, deoarece Frankie avea dreptate - 
întotdeauna ar fi regretat ceva dacă nu se ducea. 

„California, sosesc”, gândi ea amar. 


— De ce mergem la apartamentul din SoHo? întrebă ea, 
încercând să se hotărască ce îmbrăcăminte să împacheteze. 

— Pentru că acolo crede familia ta că locuiești, îi explică 
Frankie. Şi dacă află despre Park Avenue, e posibil să pună o 
serie de întrebări despre cum de poţi să-ți permiţi apartamentul 
asta. 

— Poate ar trebui să-i spun dragului meu tată despre afacerea 
noastră de foarte mare succes, spuse ea, cu o scânteiere 
răutăcioasă în ochi. Așa poate mă va observa în cele din urmă. 

— Haide, iubito, oftă Frankie. Nu se poate ca Ralph să fie atât 
de rău. 

— Așteapă până-l vei întâlni. Cu Domnul Star-de-Cinema nu 
e ușor, o să vezi cu ochii tăi. 

— Da, dar uiţi că eu mă înțeleg cu toată lumea, se lăudă 
Frankie. Tati, Domnul-Star-de-Cinema, mă va plăcea cât se 
poate de mult. 

— Vom vedea, spuse Annabelle, deschizându-și sertarul cu 
bijuterii și alegând câteva piese pe care să le ia cu ea. Și îți spun 
de pe-acuma, adăugă ea. Nici gând să locuiesc în casă. 

— Am avut grijă de asta, spuse triumfător Frankie. 
Apartament la hotelul Beverly Hills. O limuzină aflată la 
dispoziție non-stop. Sunt oaspete sau ce naiba? 

— Ralph a fost de acord cu toate astea? întrebă ea, surpinsă 
că tatăl ei atotstăpânitor nu insistase ca ei să locuiască în casă. 

— Te vrea în L.A., nu? 

— Bănuiesc, spuse ea, temându-se de faptul că va trebui să 
petreacă timpul alături de tatăl ei. Apropo, ce facem cu afacerea 
noastră? Nu putem să plecăm pur și simplu. 

— M-am ocupat de toate, iubito. Janey intervine ca să se 
asigure că totul merge ca uns. 

— Oh, e de-a dreptul grozav, râse dispreţuitor Annabelle. 

— De fapt, oricum face asta, spuse Frankie. 

— Nu chiar, îl contrazise Annabelle. Tu recrutezi fetele și eu 
mă ocup de obicei de clienți. 

— O să-i zic lui Janey să se mute aici cât timp suntem noi 
plecați. 

— Cred că ar trebui să-mi închid dulapul, spuse cu sarcasm 


Annabelle. Sunt sigură că va dori neapărat să-mi încerce toate 
rochiile. 

— De ce ești întotdeauna atât de pornită împotriva ei? spuse 
Frankie, iar ochiul său stâng începu să clipească. Face o treabă 
foarte bună. 

Annabelle avea dubiile ei. Nu-i păsa de Janey și se vedea 
lucrul acesta. Ea și Frankie aveau pusă pe roate o afacere 
înfloritoare, se scăldau în bani și nu voia ca cineva să-i dea 
planurile peste cap. S-o lase pe verișoara lui Frankie să se ocupe 
de tot s-ar fi putut dovedi o mare greșeală. 

— Poate ar trebui să rămâi aici cu Janey, sugeră. Ştii, în caz că 
apare vreo problemă. 

— Nici gând, spuse Frankie, încruntându-se. Nu avea de gând 
să rateze o călătorie la L.A. Janey poate să se ocupe de tot. În 
plus, adăugă el, apropiindu-se de ea și mângâindu-i braţul, fata 
mea cea mai bună nu pleacă nicăieri fără mine, iar asta o 
promite Frankie Romano. 


— Vreau să vorbesc cu persoana care se ocupă de asta, insistă 
Chip Bonafacio, aruncându-și privirea dintr-o parte într-alta. 

Era luni dimineaţă la prima oră și se afla la recepţia unei 
clădiri uriașe din sticlă și oţel, unde se găsea unul dintre cele 
mai mari tabloide din oraș - Truth & Fact. 

Fata care stătea în spatele biroului, o blondă spălăcită cu 
extensii de păr ca paiele și gene false prost aplicate, îi făcea viața 
grea, cu toate că îi spusese că avea de vândut o poveste extrem 
de importantă. 

— Ai programată o întâlnire? întrebă ea pentru a treia oară. 

— Ţi-am mai spus de-atâtea ori - nu am nevoie de nici o 
întâlnire, spuse el nervos, conștient că acneea de care îi era atât 
de teamă încolțea pe întreaga lui bărbie, doar pentru că această 
scursură îi dădea atâtea bătăi de cap, căci necazurile îi agravau 
întotdeauna starea. 

— Ba ai nevoie, spuse ea, privindu-l aspru. Oricine are 
nevoie. 

— Chiar și George Clooney? spuse el, provocând-o. 

— Tu nu ești George Clooney, răspunse ea cu dispreţ, 


întrebându-se dacă va trebui să cheme paza ca să scape de 
ratatul ăsta. 

— Cum te numești? răbufni el. 

— Numele meu? Ce nevoie ai de numele meu? 

— Pentru că, atunci când o să-mi cumpere povestea pentru 
un milion de parai, o să mă asigur că vei fi dată afară. 

— Oh, da, spuse ea cu un rânjet batjocoritor. De parcă ai avea 
o poveste care merită vândută. Chip făcu un pas înapoi. 

— Vrei să riști? întrebă el, aruncându-i ceea ce considera el a 
fi cea mai eficientă privire disprețuitoare. Conduc un Mercedes, 
nu sunt un pârlit de pe stradă, înţelegi. Am relaţii, cunosc 
oameni importanți. 

Fata lovi cu unghiile ei ca niște gheare pe tejgheaua acoperită 
cu sticlă a recepţiei. Și acestea erau false ca și genele, iar cu o 
noapte înainte, la o petrecere cu prietenul ei care se dădea 
rapper, una dintre ele căzuse. Avea o migrenă groaznică din 
cauza prea multor Appletini băute și această discuţie nu-i făcea 
plăcere. Cu siguranță, nu-i făcea plăcere să asculte amenințările 
dobitocului ăsta că va fi dată afară. Dar dacă totuși era sincer și 
avea o poveste tare? Va fi învinovăţită că nu l-a lăsat să intre? 

Hotărând să nu riște, luă pe neașteptate o decizie. 

— DI Waitrose nu este astăzi, dar mâna lui dreaptă este, 
spuse ea, evitând contactul vizual. Poţi să urci, etajul șase. Te va 
întâmpina cineva la lift. 

Chip era entuziasmat. Ideea cu luatul numelui unui angajat 
chiar funcționase! Îl văzuse pe Frankie folosind-o de o mie de 
ori și îi funcţionase întotdeauna. Acum el, Chip Bonafacio, era 
cel mai tare. 

Asta da, reușită. 


Dimineaţa, înainte să-și părăsească apartamentul ca să 
meargă în SoHo, Annabelle vorbi la telefon cu mai multe dintre 
fetele care lucrau ocazional pentru ei. Voia să fie sigură că știau 
toate că era doar ceva temporar faptul că aveau de-a face cu 
Janey, ea urmând să plece într-o scurtă călătorie de afaceri în 
L.A. 

Apoi o sună pe Janey și îi dădu instrucțiuni clare despre cum 


să se poarte cu fetele când treceau pe la apartament. 

— Fără bârfe, o avertiză ea. Fără să le înnebunești cu flecăreli 
prostești. Și să nu le ceri autografe. Ai înțeles? 

— De parcă aș face-o, se miorlăi Janey, uitând intenționat de 
momentul în care îi ceruse unui foarte cunoscut model care 
prezenta lenjerie intimă să se semneze pe posterul cu imaginea 
ei din Playboy. Janey ura să aibă de-a face cu Annabelle. Frankie 
era omul ei de bază. 

— Sper că am lămurit acest lucru, spuse Annabelle, 
gândindu-se la sugestia lui Frankie din noaptea precedentă de a- 
i da lui Janey combinaţia seifului lor. Îi spusese categoric nu. 

— Haide, iubito, îi zisese el, încercând să o convingă să 
cedeze. Ce să facă cu toți banii gheaţă pe care îi aduc fetele? 

— Poate să-i ascundă sub fundul ei gras, spusese Annabelle, 
fără nici o intenţie de a face concesii de data aceasta. Sunt sigură 
că are loc destul. 

Politica lui Frankie de a se plăti numai cu bani gheață era 
respectată. Uneori clienţii plăteau în prealabil - precum Sharif 
Rani, dar de obicei fetele strângeau banii și apoi lăsau 
comisionul. Nu era cea mai bună metodă de a face afaceri, dar 
Frankie era loial politicii sale fără hârtii, în acest fel, credea că 
nu vor putea fi prinși niciodată. 

Naivitatea lui era impresionantă. 


22 - Denver 


Nu sunt o stricată și, cu siguranţă, nu sunt nici târfă - cuvinte 
pe care le folosesc bărbaţii ca să le reducă pe femei la tăcere. Se 
întâmplă pur și simplu să-mi placă foarte mult sexul și, ca să fiu 
sinceră, de ce naiba nu mi-ar plăcea? Dacă cineva ia măsurile de 
precauție potrivite, nu e nimic greșit în a avea o scurtă aventură 
de-o noapte. 

Bine, greșeala mea, două scurte aventuri de-o noapte - și nu 
chiar atât de scurte. 

Hei — dacă eram un tip, nimeni nu ar fi zis nici câr. 

Cum am spus deja de nenumărate ori, vin după o perioadă 
lungă de secetă și s-a întâmplat să întâlnesc doi bărbaţi 
interesanţi și sexy. Mario, cel cu mușchi abdominali fabuloși, și 
Sam, care e puţin cam ciudat, dar pare să fie un tip de treabă. E 
posibil ca mușchii abdominali să nu fie la fel de fabuloși ca ai lui 
Mario, dar toate celelalte sunt într-o stare de funcţionare 
excelentă și da - sexul a fost din nou de neuitat. 

Nu-mi amintesc exact cum s-a întâmplat. De fapt, da, îmi 
amintesc. După ce am luat telefonul și am făcut toate pregătirile 
pentru apropiata călătorie a lui Annabelle și Frankie, Sam a 
hotărât că aveam nevoie să mă relaxez, așa că a deschis o sticlă 
de vin și am râs de faptul că vinul și ouăle jumări nu mergeau 
prea bine împreună. 

Nu, nu m-am îmbătat, ci am devenit ușor euforică. Când a 
început să mă sărute a fost reciproc, cald și plăcut. 

Ne-am sărutat destul de mult timp înainte ca el să se 
aventureze mai departe, ceea ce a fost bine fiindcă Sam sărută 
foarte bine. Hei - suntem amândoi adulţi, așa că atunci când 
sărutatul a progresat până într-un punct în care nici unul dintre 
noi nu voia să se oprească - nu ne-am oprit. 

Sam avea mișcări care îmi aminteau de acea odă dedicată 
artei de a face dragoste a celor de la Pointer Sisters - Slow Hand. 
Adele sau Duffy ar trebui neapărat să meargă din nou în studio 
și să facă un remake - ar fi un mare hit. 


Oricum, m-am abătut de la subiect. Lăsaţi-mă să formulez 
astfel: Sam era, de asemenea, un câștigător în pat. Un stil total 
diferit de-al lui Mario, dar tot un câștigător. Atingerea lui Sam 
era mai cumpănită, mai palpabilă, într-un fel, mai iubitoare. 
Acum înțeleg că ar putea să sune ridicol, din moment ce îl 
cunoșteam doar de câteva ore, dar am simţit legătura foarte 
puternic. 

Mi-am pierdut controlul? 

Nici gând. Sunt o femeie americană normală, sănătoasă, care 
se poartă precum un bărbat american normal, sănătos. Bravo 
mie! 

M-a dezbrăcat încet, fără să se grăbească. Și l-am lăsat. Nici o 
renunțare febrilă la haine din partea mea, cum făcusem cu 
Mario. Nu, de data asta era diferit. Mirosea bine, iar asta era 
excitant. Mușchii lui abdominali nu erau deloc perfecţi - dar 
asta era de așteptat - fiind un new-yorkez palid, nu un zeu al 
soarelui bronzat din L.A. 

Mi-a plăcut că nu se grăbea, sărutându-mă peste tot - chiar 
peste tot. Mi-a plăcut că a așteptat ca eu să ajung la punctul 
culminant înaintea lui. Mi-a plăcut că nu s-a îndepărtat de mine 
când a terminat. Da, sexul cu Sam a fost o experiență 
satisfăcătoare. 

Acum e luni dimineaţă și sunt nerăbdătoare. Astăzi îi voi 
însoți pe Annabelle și pe prietenul ei agresiv către L.A. 

Sam e la duș. Mă gândeam să mă duc lângă el, dar din 
moment ce nu suntem chiar un cuplu, am renunțat la acel gând. 

Josh și cu mine obișnuiam să facem duș împreună. Ne 
păstram astfel energia și probabil că am făcut cel mai bun sex al 
nostru în timp ce eram udaţi de cascadele de apă. Lui Josh îi 
plăcea extrem de mult când îi făceam sex oral la duș. Lucrul 
acesta îi plăcea cel mai mult. 

Mă întreb dacă face duș cu Domnișoara Stilistă-de-staruri. 
Probabil că nu. Eu eram cea care îl aţâţam întotdeauna. 

Acum, de ce oare mă gândeam la Josh? 

Mai fac asta din când în când. Fără nici un motiv. 

Sărind din patul confortabil și tihnit al lui Sam, m-am întins 
după BlackBerry-ul meu. Aveam numeroase mesaje, nici unul 


care să necesite o atenţie imediată. Am zâmbit la mesajul criptic 
de la Carolyn și i-am trimis imediat altul înapoi. „În New York. 
Înapoi în L.A. astăzi. De-abia aştept să aud vestea ta” 

Sam ieși plin de prospeţime de la duș, cu un prosop înfășurat 
simplu în jurul mijlocului. 

— E numai al tău, spuse el. 

Se referea la duș sau la ceea ce știam că stă ascuns sub 
prosop? 

În gândul meu, mi-am dat două palme. Mă distram prea 
mult, când de fapt ar trebui să mă concentrez asupra muncii. În 
afară de asta, eram nerăbdătoare să mă întorc în L.A. și să aflu 
exact ce se întâmplă. Era Ralph suspect în cazul de crimă al 
soţiei sale? Sau pur și simplu mass-media jongla cu o serie de 
titluri lipsite de înțeles, pentru a vinde ziare, reviste și show-uri 
de televizune? Trebuia să știu. Era slujba mea și era absolut 
necesar să sap în adâncime ca să aflu povestea adevărată. Era 
prea devreme ca să-l sun pe Felix, dar nu mai aveam răbdare. 
Ralph Maestro îmi ocupase mintea și aveam nevoie de 
informații. 

— Mersi, i-am spus lui Sam, nesimțindu-mă deloc ciudat 
pentru evenimentele din serile precedente, cu toate că eram 
înfășurată într-un cearșaf, fără să pot pune pe mine altceva 
decât hainele mele de ieri. 

M-am îndreptat spre baie și am închis ușa. Sam pusese o 
periuță de dinţi încă nedesfăcută și un tub mic de pastă de 
dinți. Am adăugat atenţia la lista lui de calități. 

Wow! De-abia așteptam să-i spun lui Carolyn despre cei doi 
tipi ai mei. Superarmăsarul Mario - sex pasionant, latino. Și Sam 
- liniștit, isteț și atent. 

Șederea sub un torent de apă caldă, mângâietoare era 
încântătoare. Anticipam întâlnirea mea cu Annabelle. Cum va fi 
acum? Aceeași ființă răzgâiată, plină de sine? Sau poate 
evoluase. lar Frankie Romano? La telefon păruse încrezut, cu 
lista lui de cereri. O să-l urăsc de cum o să-l văd? Eram pornită 
împotriva bărbaţilor care se considerau ființe superioare. 
Frankie părea să fie genul acesta de tip. 

Am privit atentă la reflexia mea din oglinda de la baie. Nu e 


bine. Exact Julia Roberts. Ha! Mai degrabă Julia Child! În orice 
caz, am făcut tot posibilul ca să arăt prezentabilă pentru 
apropiatele mele îndatoriri de însoțitor. 

După ce m-am îmbrăcat, am ieșit de la baie, și l-am găsit pe 
Sam ocupat în bucătărie, pregătind clătite. 

— Eşti sigur că ești scriitor, și nu bucătar? am glumit eu, 
gândindu-mă cât de bine arăta în jeanși și într-un tricou 
decolorat. Nu avea nimic în picioare și părul lui creţ - încă umed 
de la duș - era ciufulit și foarte sexy. 

— Ieri a fost o surpriză mare, remarcă el, aruncându-mi o 
privire recunoscătoare. Nu mă așteptam ca o femeie frumoasă să 
intre în cafeneaua din cartierul meu. 

Simţeam cum roșesc. Și nu sunt deloc genul de fată care 
roșește. 

— Nici eu nu mă așteptam să petrec noaptea cu un bărbat... 
uh... atât de interesant, i-am răspuns. 

Ridică o sprânceană și zâmbi cu jumătate de gură. 

— Interesant? Doar cu atâta poţi să vii? 

— M-ai prins nepregătită, dă-mi mai mult timp. 

— Ai la dispoziţie tot timpul de care ai nevoie. 

— Mersi, am spus, puţin agitată, dar trebuie să urc doi 
oameni într-un avion spre L.A., așa că va trebui s-o lăsăm pe altă 
dată. 

— E doar ora nouă, spuse el, dându-mi un pahar cu ceva ce 
semăna a suc de portocale proaspăt stors. la loc și savurează-ți 
clătitele. 

— Parcă ai fi maică-mea. 

— Grozav, mersi, spuse el prefăcându-se. Ambiţia mea în 
viaţă a fost dintotdeauna să par ca mama cuiva. 

Mi-a trecut brusc prin minte că ar trebui în mod categoric să 
iau micul dejun cu bărbatul acesta, cu care petrecusem noaptea, 
pentru că probabil nu-l voi mai vedea niciodată. Şi-mi plăcea de 
el — în afară de asta, nu aveam unde altundeva să merg. Nu 
puteam să stau în fața ușii de la intrare a lui Annabelle timp de 
o oră. 

— Pot să primesc și sirop la clătite? am întrebat. Ceva 
adevărat, nu un înlocuitor cu nivel scăzut de grăsimi. 


— Arăt eu ca un tip care ţi-ar da un înlocuitor? 

— Nu, am spus, așezându-mă pe un taburet și privindu-l cum 
întoarce o clătită. 

— Atunci relaxează-te și savurează, spuse el, mutând clătita 
pe o farfurie și înmânându-mi-o, urmată de o sticlă cu sirop 
organic de arțar - din ăla scump. 

Am turnat sirop și am luat o înghițitură. 

— Delicios! am exclamat. Cine te-a învăţat să fii un asemenea 
vrăjitor într-ale bucătăriei? 

— Îţi aminteşti de scorpia de logodnică de care îţi spuneam... 

— Glumești? 

— Era - este - bucătar profesionist. 

— Cel puţin ai rămas cu ceva de pe urma ei. 

— Depinde din ce perspectivă privești. 

— Pari neîmpăcat. 

— Deloc, spuse el relaxat. Cred cu tărie că lucrurile se 
întâmplă dintr-un anumit motiv și dacă eram în continuare cu 
ea, nu mi-aş fi petrecut dimineața cu o avocată strălucitoare și 
frumoasă din L.A. 

Hmmm... era a doua oară când îmi spunea că sunt frumoasă. 
Lingușirea îl va duce cu siguranţă oriunde voia să ajungă. 

— Faci cam ușor complimente, am remarcat eu, sorbind din 
sucul meu de portocale - care era, într-adevăr, proaspăt stors. 

— Doar când sunt meritate, spuse el, punând o a doua clătită 
pe farfurie. 

— Încerci să mă îngrași? am glumit eu. Sunt deja uriașă, după 
standardele din L.A. 

— Ai un corp nemaipomenit, spuse el. 

Wow! Complimentele veneau din ce în ce mai repede și mai 
puternice. Era deja destul! 

— Te deranjează dacă dau drumul la televizor? am spus 
repede. Trebuie să văd ce se întâmplă cu cazul Maestro. 

Îmi dădu telecomanda. 

— Chiar te rog. 

The Today Show se ocupa numai de asta. Matt, Meredith, Al 
și Anne erau în mijlocul uneia dintre discuţiile lor de grup. 
Subiectul era justiția de la Hollywood. Întrebarea era: cum se 


face că celebrităţile reușesc întotdeauna să scape? Nu pomeneau 
numele lui Ralph, dar aluzia era că exista o mare posibilitate ca 
el să fi fost cel vinovat. 

— Dă-mi telefonul tău mobil, spuse Sam, aplecându-se 
deasupra mea. 

— Pardon? 

— Pun în el toate informaţiile despre mine, ca să nu ai nici o 
scuză să nu păstrezi legătura. 

Nu am găsit nici un motiv real ca să obiectez. Pe lângă asta, 
voiam toate formele prin care puteam să comunic cu el: adresă, 
telefon mobil, telefon fix, e-mail. Tocmai petrecusem noaptea cu 
tipul acesta, așa că de ce nu? 

l-am dat ascultătoare telefonul meu și, în schimb, el mi l-a 
dat pe-al lui. În mod evident, aceasta e cea mai recentă formă de 
intimitate - descărcarea tuturor informaţiilor tale în telefonul 
mobil al altuia. 

— Așadar... m-am aventurat eu. Voi pleca în curând. 

— Am ceva pentru tine, spuse el. 

Oh, Dumnezeule, sper că nu este plata pentru noaptea 
noastră de dezmăţ. Cât de umilitor ar fi asta, să creadă că sunt o 
prostituată, mascată într-o avocată! 

V-am spus că am o imaginaţie foarte activă? 

— Despre ce e vorba? am întrebat într-o doară. 

— Fără nici o obiecţie, spuse el, întinzându-se spre mine și 
dându-mi basca lui tricotată și fularul vărgat. 

— Wow! am exclamat, acceptând grațios cadoul lui. 

— Cel puţin îţi va ţine cald în drum spre aeroport. 

— Mersi, Sam, am spus, foarte mișcată că-și făcea griji pentru 
sănătatea mea. Foarte frumos din partea ta. 

Zâmbi, afișându-și dinţii strâmbi. 

— Nu ai pentru ce, spuse el, înainte să se aplece din nou 
asupra mea și să mă îmbrăţișeze tandru. 

M-am întins spre el și l-am îmbrățișat înapoi, inspirând 
parfumul lui masculin și bucurându-mă de el. 

Ce păcat că nu locuiește în L.A. Ar putea fi începutul a ceva... 

Sau ar putea să nu fie. 


23 - Carolyn 


Trezindu-se întins într-un pat nefăcut, într-o cameră 
necunoscută, senatorul Gregory Stoneman se străduise să-și 
amintească unde se afla și ce se întâmplase exact. În mintea lui 
era o confuzie totală. Iisuse Hristoase! Fusese împușcat? Nu ar 
trebui să fie într-un spital? Ce naiba se întâmpla? 

Capul îi zvâcni cu putere, în timp ce încerca să se ridice și să- 
şi recapete orientarea. 

O fată mânioasă, dar drăguță, cu jeanși tăiați și un maieu 
strâmt de culoare portocalie, se arătă, îl privi insistent și strigă 
peste umărul ei: 

— Hei, Benito, s-a trezit bătrânul! 

Benito, bărbatul latin energic, cu bandana roșie care îi brăzda 
fruntea, apăru imediat în cameră. 

— Omule, mormăi Benito, cu ochii învârtindu-i-se în cap ca 
un șobolan în cușcă. Ai căzut ca un bolovan. Noi te-am luat ca 
să te-ajutăm. 

— Despre ce vorbești? spuse Gregory, întinzându-se ca să-și 
cerceteze capul cu mâna. Îl durea tâmpla, era neplăcută la 
atingere și extrem de sensibilă. Nu am căzut, spuse el, într-o 
izbucnire bruscă de furie. Dacă îmi amintesc corect, cineva m-a 
împușcat. 

— Un accident, omule, spuse Benito, mutându-și privirea 
spre tenișii lui colorați. Glonţul a trecut pe lângă - nu ai decât o 
julitură amărâtă. 

— Pardon? spuse Gregory, din ce în ce mai furios. 

— Ascultă, omule - nimeni nu vrea necazuri, iar tu nu vrei 
publicitate negativă la chestia ta, d-aia te-ajutăm. 

— Nu m-aţi ajutat, spuse furios la culme Gregory, ridicându- 
se până la capăt. Nu e nici un dubiu că tu m-ai împușcat. Chem 
poliția. 

— Ţi-am zis, strigă triumfătoare fata. O să te toarne naibii. 

— Taci dracului din gură, își arătă colții Benito, întorcându-se 
spre ea. N-o să cheme nici un pârlit de polițai. 


— De ce sunt aici? vru să știe Gregory. De ce nu m-aţi dus 
direct la camera de urgență? 

— Ți-am zis deja - nu ai nimic altceva decât o zgârietură, îi 
explică Benito. Nemernic norocos ce ești. Arma s-a descărcat din 
greșeală. Dar dacă polițaii miros ceva - mă duc înapoi, iar eu nu 
mă duc înapoi din nou pentru un accident tâmpit. Înţelegi? 

— Nu, spuse Gregory cu îndârjire. Sigur că nu înţeleg. 

Benito se mișca nervos de pe un picior pe altul. Medalionul 
mare de aur de pe piept începu să zboare peste tricoul lui 
lăbărțat. 

— Accident, omule, repetă el, scărpinându-se liniștit între 
picioare. Tre' să înţelegi. Ți-am făcut rău, acum ești aici și-ți arăt 
că-mi pare rău, rahaturi din astea. Și fac or'ce vrei să fac - or'ce — 
atunci vom fi chit. 

Gregory simți brusc că totul era la locul lui. Înțelese. 
Pricepuse. 

Dumnezeu îi auzise strigătul de ajutor și îi oferise soluţia la 
cea mai mare problemă a lui. 

Benito stătea înaintea lui. Salvatorul lui. 


Cei mai mulți oameni urau să meargă la lucru luni dimineaţa, 
întrucât asta însemna sfârșitul weekendului și la orizont se 
arătau cinci zile lungi de lucru. Cu toate acestea, Carolyn de- 
abia aștepta. Pentru ea, luni dimineața însemna cinci zile 
captivante, în care lucra în apropierea senatorului Gregory 
Stoneman. Senatorul ei, Gregory Stoneman, deoarece în curând 
va fi numai al ei. 

Nu putea să nu se întrebe dacă îi spusese lui Evelyn până 
acum. Apăruse această ocazie? Și dacă nu, de ce nu? Venise 
vremea ca el să renunţe la pretextele penibile. Venise vremea ca 
el să fie puternic și s-o înfrunte pe Evelyn o dată pentru 
totdeauna. Exact asta promisese el că va face. 

Zâmbi în momentul în care intră în birou. Îl salută pe cel mai 
nou intern al lui Gregory și dădu din cap la cealaltă asistentă a 
lui - Muriel - o femeie mai în vârstă, care se ocupa cu pregătirea 
discursurilor și a evenimentelor sociale. 

— Bună dimineaţa tuturor, spuse ea foarte veselă. Nu-i așa că 


e o zi superbă? 

Muriel, îmbrăcată într-un costum cu pantaloni de un 
maroniu noroios, care îi scotea în evidenţă silueta în formă de 
pară, se uită la ea de parcă nu ar fi fost în toate mințile. 

— De fapt, e foarte frig, spuse ea bosumflată. Și în după- 
amiaza asta, prognoza meteo spune că va fi ploaie și poate chiar 
ninsoare. 

— Ah, da, răspunse veselă Carolyn. Dar acum soarele se vede 
printre nori și, mai târziu, dacă avem noroc, e posibil să vedem 
un curcubeu. 

— Întotdeauna optimistă, spuse Muriel, pe un așa ton încât 
„optimistă” sună ca un cuvânt urât. 

Nu exista multă dragoste între cele două femei. Muriel 
lucrase pentru senator timp de zece ani și, când Carolyn venise 
la bord, se simţțise desconsiderată. Lui Muriel îi displăcuse 
întotdeauna Carolyn, mai ales când începuse să bănuiască că 
între „fata nouă”, cum îi zicea întotdeauna lui Carolyn, și șeful ei, 
stimabilul senator, exista mai mult decât o relaţie profesională. 

— Domnul senator Stoneman nu va veni la birou în această 
dimineață, spuse Muriel, încântată că ea era cea care îi 
comunica informaţia, și nu Carolyn ei. 

— Cum adică nu va veni la birou? întrebă Carolyn, iar 
zâmbetul îi dispăru de pe faţă. De unde știi? 

— D-na Stoneman m-a sunat acasă. 

— Şi ce-a spus? întrebă Carolyn, cu mintea alergându-i în 
toate direcţiile. 

— Mi-a spus că nu va veni la birou până după-amiază. 

— De ce te-a sunat pe tine? 

— Este asta o problemă? răbufni Muriel, întinzându-și gâtul 
ei costeliv. 

— Uh... nu, spuse. M-am mirat pur și simplu de ce nu m-a 
sunat pe mine. 

— O ştiu pe soția domnului senator de mulți ani, răspunse 
Muriel cu un zâmbet superior. Vorbim adesea la telefon. 

— Foarte - uh - bine, spuse Carolyn, hotărâtă să nu lase să se 
vadă faptul că era tulburată. Ţi-a dat vreun motiv pentru care 
domnul senator vine mai târziu? 


— Nu, spuse Muriel, satisfăcută că îi distrusese ziua „fetei 
noi”. Am anulat deja toate întâlnirile lui din dimineaţa aceasta și 
de la prânz. Nu e nevoie să te deranjezi. 

Furioasă că Muriel își asumase sarcina de a anula întâlnirile 
de care trebuia să se ocupe ea, Carolyn se retrase în micul, dar 
plăcutul ei birou. 

Gregory îi spusese lui Evelyn și de aceea nu venea decât mai 
târziu? Era o posibilitate. Evelyn poate era isterică, așa că avea 
sens ideea că el era ocupat cu rezolvarea situației. Poate se 
întâlneau deja cu un avocat de divorţuri. 

Simţind un fior de emoție, Carolyn hotărî că Gregory făcuse 
în cele din urmă ce trebuia, era sigură. După discuţia lor de 
sâmbătă, când îi dezvăluise că era însărcinată, el evident 
înțelesese că era momentul să acționeze. Nu mai era timp de 
nici o amânare. 

Bravo lui Gregory. De-abia aștepta să-l vadă. 


Duminică după-amiaza târziu, Gregory se întorsese acasă cu 
un plasture pe tâmpla zdrelită și cu o durere de cap 
insuportabilă. Evelyn era în camera de zi, găzduindu-le pe 
câteva dintre prietenele sale la un joc de canastă. De-abia își 
ridicase privirea când Gregory intrase în casă. Observase ulterior 
plasturele și, cu o lipsă accentuată de interes, îl întrebase ce se 
întâmplase. 

— M-am lovit de o ușă în mahalaua aia afurisită în care m-ai 
trimis, spusese el concis. Şi asta fusese tot. Nici măcar nu se 
deranjase să-l întrebe ce a discutat cu Ramirez. 

De-abia dormise în acea noapte - mintea îi lucra continuu -, 
întrebându-se dacă scenariul pe care îl aranjase cu fratele lui 
Ramirez, Benito, va funcționa. Era un plan nebunesc cel pe care- 
| născocise, iar el știa asta. Dar îi lăsase oare Carolyn vreo altă 
posibilitate? 

Nu. 

Carolyn era hotărâtă să-i distrugă și să-i nimicească viaţa. Îl 
obligase, astfel, să riposteze. Nu era vina lui, era a ei. 

Benito. Un tânăr bărbat latin cu porniri criminale. Un 
traficant de droguri care intrase și ieșise din școala de corecție, 


apoi din închisoare, începând de la vârsta de paisprezece ani. Un 
bărbat disperat, pentru că dacă Benito ar fi fost acuzat de 
împușcarea unui senator, cu siguranță ar fi închis pentru multă, 
multă vreme. Mai era apoi și chestiunea răpirii. În loc să-l ducă 
la un spital Benito îl urcase în jaful lui de mașină și îl 
transportase la dărăpănătura căreia el îi zicea casă. 

Da, era răpire în toată regula, o infracțiune federală. 

Adevărul era că Benito nu trăsese deloc în el. În timp ce 
părăsea centrul comunitar, o mașină plină cu membrii unei 
bande rivale trecuse pe-acolo. Aceștia îl observaseră și 
începuseră să tragă. Benito ripostase imediat, de-aici și glonţul 
rătăcit care șuierase pe lângă capul lui Gregory. 

Gregory știa prea bine că, dacă ar fi fost o împușcătură 
directă, ar fi fost omorât. Pur și simplu. În doar câteva secunde. 

Dar nu fusese o împușcătură directă, ci, cum se dovedise, un 
eveniment fortuit. Un eveniment de care plănuia să profite din 
plin. 


Timp de mai bine de o oră, Carolyn se întrebă dacă ar trebui 
să sune acasă la Gregory. În fond, era asistenta lui și era o zi de 
lucru. Cu siguranţă avea dreptul să sune acasă la el. 

În afară de cazul în care Evelyn știa despre ea; atunci nu ar fi 
fost o mișcare atât de inteligentă. Nu. Deloc inteligentă. 

Fără nici o tragere de inimă, se aventură să intre în biroul lui 
Muriel. Camera mirosea a liliac și a fum de ţigări stătut. Da, 
Muriel avea un obicei urât - fuma, cu toate că pretindea 
întotdeauna că s-a lăsat. Mirosul copleșitor de liliac nu ascundea 
NIMIC. 

— Doamna Stoneman a menţionat vreo oră la care ar putea 
să vină domnul senator la birou astăzi? întrebă ea. 

Muriel își ridică privirea de pe biroul ei, cu fruntea plină de 
cute. 

— Nu, dragă, nu a menţionat. 

— Înţeleg, spuse Carolyn, adăugând veselă: ei bine, sunt 
sigură că va veni în curând. 

— Sau poate nu, spuse Muriel cu asprime. 

— Pardon? 


— Poate își ia o zi liberă, sugeră Muriel cu un zâmbet viclean. 
Poate el și doamna Stoneman petrec timpul împreună, în timp 
ce copiii sunt la școală. 

Carolyn nu se putu abţine. 

— De ce-ar vrea să facă asta? zise ea. 

— Aniversarea căsătoriei lor urmează să fie săptămâna 
viitoare, spuse Muriel, zâmbetul viclean continuând să plutească 
pe buzele ei subţiri. Mă gândesc că poate o duce la cumpărături, 
la magazinul ei preferat de bijuterii. 

Carolyn se retrase din cameră. Cu siguranță, nu se întâmpla 
așa ceva. Va veni în curând și totul va fi bine. 


24 - Bobby și Annabelle 


În timp ce Bobby îl aștepta pe M.J. să vină după el, Frankie îl 
sună ca să-i spună că, dacă doreau să o vadă pe Annabelle, ar 
trebui să vină la apartamentul din SoHo. 

— Vom fi acolo, spuse Bobby. 

Oricât încerca, nu reușea s-o dea uitării pe Zeena. Gândul îi 
stătea în permanenţă la ea. Și cât de prostească era atitudinea 
asta! Femeia era faimoasă, un adevărat superstar, iar el nu avea 
nici măcar numărul ei de telefon. 

Nu i-l ceruse. 

Ea nu i-l oferise. 

Ceea ce însemna că, dacă voia să dea de ea, nu prea avea cum 
s-o facă? 

Nu avea importanță, pentru că nu avea nici o dorință s-o 
contacteze, nu? 

O voce din capul său îl avertiză: nici gând. 

O altă voce spuse: sigur. De ce nu? E o paradă al dracului de 
nebună. De ce să nu profite? 

Era evident că sentimentele lui erau contradictorii. Bănuiala 
lui era că, în clipa în care Zeena se va hotărî, va apărea pur și 
simplu la apartamentul său, neanunţată, la fel cum făcuse și 
prima oară; și, cunoscând-o pe Zeena, ea va aștepta o reluare 
imediată. 

Înţelese că nu se afla într-o situaţie liniștitoare. Femeia se 
juca cu mintea lui și, dacă era isteţ, trebuia să renunţe acum, 
înainte ca ea să apară la ușa lui, înarmată cu cătușe, vibratoare și 
Dumnezeu știe ce alte lucruri. 

Era oare destul de puternic ca să-i întoarcă spatele? Va trebui 
să încerce să vadă. 


Annabelle se foia pe bancheta din spate a Mercedesului. Avea 
toate lucrurile împachetate și era pregătită să meargă în L.A., 
dar în timp ce se îndreptau spre apartamentul din SoHo ca să se 
întâlnească cu avocatul pe care tatăl ei îl trimisese, nu putea să 


nu se simtă speriată. Cum va fi când îl va vedea pe Ralph? Nu-l 
mai văzuse de peste un an. De fapt, nu-i văzuse pe nici unul 
dintre stimaţii ei părinți de-atâta timp. Acum nu o va mai vedea 
niciodată pe maică-sa - în afară de cazul în care Ralph opta 
pentru un sicriu deschis, dar ea bănuia că nu va alege asta, din 
moment ce Gemma fusese împuşcată în față, frumuseţea ei 
diafană fiind distrusă pentru totdeauna. 

Annabelle își aminti ultima lor întâlnire. Cel mai recent film 
de excepţie al lui Ralph avea premiera la New York, iar ei o 
invitaseră să asiste la marea deschidere. Nu voise să meargă, așa 
că pretinsese că era prea ocupată cu afacerea ei de design; în 
schimb, trecuse pe la Hotelul Four Seasons, unde erau cazați. 

Luaseră micul dejun împreună, în luxosul lor apartament VIP. 
Ca de obicei, Annabelle își aminti că se gândea că erau cel mai 
frumos cuplu pe care îl văzuse vreodată, perfect din punct de 
vedere fizic în toate privinţele. Ralph, înalt și cu o față dură - 
strălucitor în pijama de mătase, halat roșu și papuci de casă 
pretenţioşi, cu monogramă. Gemma, o zână într-un neglijeu de 
un roz palid, cu bucle aurii care îi înconjurau chipul minunat și 
cercei bătuţi cu pietre mici de diamant, prinși de urechile ei 
delicate. 

Păruseră mulțumiți s-o vadă. 

— Arăţi minunat, spusese Gemma puţin surprinsă. 

— Da, dădu din capul său mare de supererou Ralph. E 
evident că New Yorkul ţi-a priit. 

Înţelesese din cuvintele lor că ar prefera ca ea să rămână în 
New York - ochii care nu se văd se uită -, departe de lumina 
orbitoare a iluștrilor ei părinți. 

Ralph îi strecurase un cec de zece mii de dolari. 

— Ceva mic în plus, spusese el, făcându-i semn cu ochiul. 
Cheltuiește-i cumpătat. 

„Da, tati”, gândise ea. „Îţi promit că îi voi cheltui cumpătat și 
nu mă voi întoarce în L.A. să vă tulbur viaţa idilică.” 

Asta a fost atunci, iar acum lucrurile stau cu totul altfel. În 
curând, va fi într-un avion ce va zbura spre L.A., locul ei deloc 
preferat. 

— Eşti ok? întrebă Frankie, bătând-o pe genunchi. 


— Sunt bine, răspunse cu răceală. De ce n-aș fi? 

Frankie ridică din umeri. O dată era isterică în legătură cu 
fiul dur al lui Sharif Rani - un incident de care părea, din 
fericire, să fi uitat. Și în clipa următoare era împăcată cu sine și 
plănuia ce haine va lua cu ea în L.A. Uciderea mamei sale nu 
părea să fi dus la o transformare anume. Nu o înţelesese 
niciodată cu adevărat pe Annabelle și nici schimbările ei de 
dispoziție. Dar cui îi păsa? Era prea ocupat încercând să pară 
blazat în legătură cu călătoria, cu toate că era cât se poate de 
entuziasmat că mergeau. Poate că circumstanţele nu erau ideale 
- dar hei! — Se îndrepta spre L.A. Şi de-abia aștepta. 


Atât Bobby, cât și M.J. aveau un sentiment bun în legătură cu 
oprirea la Annabelle, pentru prezentarea condoleanţelor. Toţi 
trei se cunoșteau încă din liceu și, cu toate că nu fuseseră 
niciodată foarte apropiaţi, aveau câteva amintiri comune - mai 
ales noaptea scandaloasă a balului de absolvire, când toți trei se 
făcuseră mai mult decât mangă și sfârșiseră prin a avea o partidă 
în trei într-un apartament din hotelul Beverly Hills, rezervată cu 
precauţie pentru Annabelle de către iubitorii ei părinţi - care 
voiau ca fata lor să aibă o noapte de bal memorabilă împreună 
cu prietenii ei. Oh, da, se dovedise a fi cu adevărat memorabilă, 
cu toate că amintirile tuturor despre ea erau foarte cețoase, din 
cauza cantităţii de alcool consumate. 

Frankie îi întâmpină pe băieţi la ușa apartamentului din 
SoHo. 

— De ce sunteţi aici, și nu la apartamentul de pe Park 
Avenue? vru să știe M.J. 

— Fiindcă aici crede Ralph că locuiește Annabelle, explică 
Frankie. Își trimite avocatul ca să ne însoţească spre L.A. Trebuie 
să avem grijă. 

— Corect, aprobă Bobby. 

— Călătorim la clasa întâia tot drumul, se lăudă Frankie. Am 
aranjat totul. 

— Nu mă îndoiesc, spuse Bobby. 

Annabelle  apăru îmbrăcată într-o salopetă lucioasă 
Valentino, cizme înalte Jimmy Choo peste pantalonii strâmţi și o 


jachetă scurtă, cochetă, din blană de vulpe. Părul ei de un roșu 
șters era prins pe jumătate la spate și o pereche mare de ochelari 
de soare Chanel îi ascundeau ochii. 

— Salut, băieţi, spuse ea plictisită. 

Fiecare dintre ei o îmbrăţișa pe rând, aplecându-se și 
spunând obișnuitul: „îmi pare rău pentru pierderea suferită”. 

— Şi mie îmi pare rău că v-am târât în locul ăsta - e o așa 
dărăpănătură, mormăi Annabelle, holbându-se în jur la spaţiul 
luminos și aerisit, care nu era nicidecum o dărăpănătură. 

— Stăm aici doar cincisprezece minute, spuse cu asprime 
Frankie. Nu te mai plânge. 

Annabelle își ridică ochelarii și îi aruncă o privire urâtă. 
Frankie începea s-o calce pe bătături. De ce nu se cuplase și ea 
cu cineva ca Bobby? Era din cale-afară de sexy și atât de chipeș. 
Ei doi ar fi reprezentat o combinaţie explozivă. În plus, era 
bogat. Megabogat. Dacă ar fi fost împreună cu Bobby, putea să 
renunţe la a mai conduce prostituate și putea să trăiască în 
continuare o viață de lux. 

Hmm... problema era că, după incidentul acela în trei, Bobby 
nu se mai uitase la ea, de parcă regreta povestea lor. În afară de 
asta, era unul dintre cei mai buni prieteni ai lui Frankie, așa că, 
atâta timp cât ea și Frankie rămâneau un cuplu, lucrurile nu 
puteau progresa. 

— Oricum, mersi c-ați venit, băieţi, spuse ea. E frumos din 
partea voastră c-aţi făcut atâta drum până aici. 

— Nici o problemă, spuse Bobby, gândindu-se că nu părea 
deloc tulburată de tragedia care avusese loc recent în L.A. 
Atitudinea ei era de un calm remarcabil. Frankie era cel nervos, 
umblând prin apartament agitat și mult prea energic, și, în plus, 
drogat până în măduva oaselor. 

Bobby încercă să-și imagineze cum ar reacționa el dacă i s-ar 
întâmpla vreodată ceva mamei sale, Lucky Santangelo - cea 
periculos de frumoasă și veșnic plină de viață. Cu siguranţă ar 
ucide, ar încerca să se răzbune, ar face ceva - căci, în fond, era 
un Santangelo. Fără îndoială că nu ar avea o stare de calm 
precum Annabelle. Un lucru era sigur - prin venele ei nu trecea 
deloc sânge italian. 


— Unde-i avocatul? întrebă Annabelle, privind nerăbdătoare 
la ceas. Nu ar trebui să fie aici? E aproape ora zece. 

— Am uitat să precizez, spuse Frankie. Avocatul e de fapt o 
avocată - zice că te cunoaște. 

— Mă cunoaște? îl întrebă Annabelle. Cum e posibil să mă 
cunoască? 

— Nu știu, spuse Frankie, pocnindu-și degetele. Nu contează, 
va ajunge în curând. Tot ce trebuie să știm e că pare să-i placă să 
dețină controlul. 

— Grozav! se plânse Annabelle, iar gura i se transformă într-o 
grimasă de irascibilitate. Va trebui acum să ne luptăm cu una 
dintre scorpiile nervoase ale lui Ralph, cu unul dintre câinii lui 
de pază. De-abia aștept! 

— Cred că noi plecăm, spuse Bobby. Nu avea de gând să stea 
și să-i asculte pe Annabelle și pe Frankie cum se ciondăneasc. 

— Mi-aș fi dorit să vii cu noi, oftă Annabelle. O să am nevoie 
de tot sprijinul pe care pot să-l primesc, iar tu ai fost 
întotdeauna un prieten atât de bun cu mine, Bobby. 

— Eşti o fată puternică, vei trece peste asta, o asigură el. Tot 
ce trebuie să faci este să-ți păstrezi calmul. Să nu lași pe nimeni 
și nimic să te afecteze. 

— Corect, aprobă M.J. Te vei întoarce aici înainte să-ți dai 
seama. 

— Presupun că da, reuși ea să zică, vocea ei stingându-se în 
timp ce se întindea să atingă brațul lui Bobby. 

Acesta se smuci instinctiv, simțind că Frankie nu va fi de 
acord cu modul în care ea părea să se apropie de el. Limbajul 
corpului o dădea de gol, iar Annabelle se apleca cu siguranță 
spre el. 

— Ar trebui să mergem, anunţă M.J. O întâlnire importantă 
cu un grup de investitori ruși. Mood, Moscova -deja văd totul! 

— Sună foarte interesant, murmură Annabelle. Dacă se 
rezolvă totul, voi veni la marea lansare. Toți împreună în Rusia, 
ce călătorie ar fi! 

— Da, mergeţi și daţi-i pe spate, băieţi, spuse Frankie, 
alăturându-li-se. Vom fi amândoi în Moscova, ca să sărbătorim 
cu voi. Caviar, votcă - presimt că Moscova e genul meu de oraș. 


— Tu presimți peste tot că e genul tău de oraș, glumi Bobby, 
în timp ce el și M.J. se îndreptau spre ușă. 

Annabelle își flutură mâna fără tragere de inimă, în semn de 
rămas-bun. 

Frankie deschise ușa de la intrare ca ei să poată ieși, iar în 
timp ce făcea asta - apăru Denver. 

Apariţia ei îi făcu pe toţi trei să se oprească brusc. 


25 - Denver 


— Bobby! Îmi scăpă numele lui înainte să pot să mă opresc. 
Bobby Santangelo? am adăugat, pretinzând că eram confuză, cu 
toate că nu eram - chiar deloc. Fusesem transportată înapoi în 
timp, la fata de treisprezece ani, bleaga și prea mare pentru 
vârsta ei, care avea o pasiune uriașă pentru un băiat dintr-o 
clasă mai mare, care habar nu avea că exista, darămite că îl 
plăcea. 

Bobby Santangelo Stanislopoulos era marea pasiune a tuturor 
fetelor care nu ajunseseră încă la pubertate. Chipeș, charismatic, 
campion la baschet și foarte bun la fotbal, se trăgea dintr-o 
familie extrem de interesantă și fermecătoare. Alături de cel mai 
bun prieten al său, la fel de chipeșul M.J., Bobby era un adevărat 
star, care putea să aibă orice fată dorea. Și avea, oh, da, avea! De- 
a lungul anilor, schimbase fetele cu o viteză uluitoare, incluzând 
aici și noaptea balului de absolvire, unde legenda spunea că el și 
M.J. fuseseră implicaţi într-un fel de hârjoneală sexuală 
nebunească cu Annabelle. Fusese subiectul de conversaţie 
favorit al școlii timp de câteva săptămâni. Annabelle umblase cu 
un zâmbet de cunoscător, cu toate că îmi amintesc că 
observasem că nu fusese niciodată una dintre norocoasele care 
ajunseseră să-și dea întâlnire cu Bobby. Cred că asta a enervat-o 
la culme. 

Acum mă aflam acolo, pe drum spre apartamentul lui 
Annabelle. Și acolo era el - pasiunea visurilor mele din copilărie 
-, Bobby Santangelo Stanislopoulos. A fost o nebunie că mi-am 
amintit numele lui întreg. 

— Te cunosc de undeva? întrebă el, oferindu-mi un zâmbet 
enigmatic. Era cât se poate de clar că habar n-avea cine eram. 

Recăpătându-mi calmul, m-am adaptat situaţiei. 

— Ah, de fapt, nu chiar, am zis eu, străduindu-mă să rămân 
relaxată. Îl reprezint pe Ralph Maestro. 

— Tatăl lui Annabelle? 

— Corect. Sunt aici s-o însoțesc pe Annabelle spre L.A. Și, ah, 


ei bine, e destul de ciudat, dar am mers la aceeași școală cu 
Annabelle, iar tu erai la același liceu. Deci... te cunosc, dar nu 
chiar. 

Îmi afișă un zâmbet larg. Dinţi perfecţi. Bineînţeles. M-aș fi 
așteptat la ceva mai puţin? Mă întrebam cum erau mușchii lui 
abdominali. 

— Ai o memorie fantastică, spuse el binevoitor. Eu nu sunt 
bun de nimic când vine vorba să-mi amintesc ceva. 

— Cred că e din cauză că sunt avocat, am răspuns. E unul 
dintre trucurile meseriei. Nu uit niciodată o față. Mai ales una 
ca a ta. 

— Avocat, hă? spuse el, cu ochii negri îndreptaţi asupra mea. 
Arăţi prea tânără ca să fii avocat. 

Dacă ăsta era un compliment, l-am acceptat. 

— Așa arăt? am spus, observând că arăta chiar mai bine decât 
în liceu. 

— Nu e un lucru rău, spuse el. Aș fi fost flatat dacă m-aș fi 
aflat în locul tău. 

Am făcut schimb de priviri. Una dintre acele priviri care 
durează cu câteva secunde prea mult, dar într-un sens bun. 

— Ei bine, am început. Și tocmai când eram pe punctul să 
continuăm dulcele nostru flirt, tipul slăbănog cu părul mai lung 
şi trăsături ascuțite ne întrerupse. 

— Tu ești avocatul trimis de Ralph? Corect? întrebă el. Ești 
aici ca să te ocupi de tot. 

— Tu trebuie să fii Frankie Romano, am răspuns, ochii mei, 
aflaţi în alertă permanentă, observând o rămășiță subțire de praf 
alb sub nara stângă a lui Frankie. Minunat. M-am pricopsit cu 
un drogat pe care trebuie să-l duc în L.A. 

— Așa-i, spuse Frankie, aruncându-mi o nouă privire cu ochii 
lui albaștri ca niște bucăţi de gheaţă. 

Aceasta era, evident, dimineața unei inspecții detaliate. Eram 
atât de fericită că mă spălasem pe cap și făcusem efortul să arăt 
cât de cât decent. Bineînţeles că mai aveam pe chip și strălucirea 
tocmai-mi-am-tras-o-două-nopţi-la-rând, așa că mă simțeam 
încrezătoare că arătam destul de bine - în ciuda hainelor 
nepotrivite pentru o iarnă în New York. 


M.]. Îmi aruncă o privire curioasă. 

— Hei, spuse el. 

— Salut, i-am răspuns, dând ușor din cap. 

Totul părea prea din altă lume. O zdruncinătură totală 
provocată din trecut. 

— Intră, spuse Frankie. Băieţii tocmai ieșeau. 

— Scurt, dar dulce, spuse Bobby, făcându-mi semn cu ochiul. 

— Corect, am răspuns, adăugând un pripit: Apropo, dacă ai 
vreodată nevoie de un avocat - tânăr, dar meseriaș - caută-mă. 
Denver Jones. Sunt la Saunders, Fields, Simmons & Johnson. Și 
apoi, înainte să pot să mă opresc, i-am strecurat cartea mea de 
vizită. 

Ce fac? Mi-e atât de rușine! Nu-mi stă deloc în caracter să mă 
dau în spectacol pentru afaceri. Oh, Dumnezeule! Vremea rece 
îmi transformă creierul într-un adevărat terci! 

Bobby și M.J. plecară, iar eu l-am urmat pe Frankie într-un 
apartament spaţios, luminos, dar care arăta ciudat de lipsit de 
viaţă. 

Annabelle era întinsă pe o canapea de culoarea lămâii, 
sorbind din doză o Coca-Cola dietetică. Televizorul era pornit pe 
The View, unde Elizabeth Hasselbeck și Joy Behar se ciondăneau 
- discutau despre ceva politic. 

Annabelle părea pregătită pentru o evadare rapidă. Era 
îmbrăcată toată în negru - negru scump, negru foarte scump. 
Părul ei roșcat era strâns la spate și ochii îi erau acoperiţi de 
niște ochelari exagerat de mari. Farmecul în persoană. Mă 
așteptasem la altceva? 

Îmi aruncă o privire, după care avu o reacție foarte rapidă. 
Ținând cont de ochelarii de soare enormi și de restul, mi s-a 
părut că faţa, sau ceea ce am putut să văd din faţa ei, îi fu 
străbătută de o expresie de surpriză - de fapt, chiar de șoc. 

— Denver? se întrebă ea cu o voce care se ridica. Oh... 
Dumnezeule! Tu ești. 

Nu mă așteptasem nici măcar să mă recunoască, darămite să- 
și amintească numele meu. Nu ne mai văzusem de ani buni și 
sunt sigură că arătam total diferit de adolescenta mai degrabă 
serioasă, cu părul de un maroniu murdar, câteva kilograme în 


plus, care purta aparat dentar. Sau, cel puţin, speram că arătam. 

Brusc, aveam din nou cincisprezece ani și eram fata simplă, 
isteață, spre deosebire de celelalte din grup. 

— Da, eu sunt, am spus, încercând să mă adun. Nu ne-am 
văzut de multă vreme. 

— Ai perfectă dreptate, spuse Annabelle, sărind în picioare. 
Uită-te la tine - arăţi fantastic. Grozavă transformare! 

Ultimul lucru pe care îl așteptam să iasă din gura lui 
Annabelle Maestro era un compliment. 

Pentru o secundă, am rămas mută de uimire. În toţi anii de 
când o cunoscusem, Annabelle nu-mi spusese niciodată ceva 
frumos. 

— Uh, la fel și tu, am zis, amintindu-mi de ultima expediţie 
de cumpărături la care fusesem împreună, când mă informase 
că eram mult prea grasă ca să intru în vreuna dintre perechile de 
blugi create de designeri care se vindeau la Fred Segal - Mecca 
cumpărăturilor pentru fetele bogate din Beverly Hills, cu bani 
de spart. 

La acea dată aveam sănătoasa mărime treizeci și opt, în timp 
ce Annabelle avea nesănătoasa mărime zero. 

— Chiar ești avocat? întrebă Annabelle, părând, de fapt, vag 
interesată. 

Am dat din cap că da. 

— E nemaipomenit! exclamă ea, așezându-se jos din nou și 
punându-și Coca Cola dietetică pe măsuţă. Sunt atât de mândră 
de tine. 

De ce-ar fi mândră de mine? După scurtul nostru an de 
prietenie unilaterală, de-abia luase cunoștință de existența mea. 

— Tatăl tău este foarte fericit că vii acasă, am spus, părând 
oribil de falsă. Și permite-mi să profit de această ocazie ca să-ți 
spun cât de rău îmi pare pentru mama ta. 

Annabelle își coborî ochelarii şi-mi aruncă o privire de piatră. 

— Deci, spuse hotărâtă. Bătrânul ticălos a făcut-o? Domnul 
Star-de-Cinema a cedat în cele din urmă și a spulberat afurisita 
de perfecțiune? 

Am rămas fără cuvinte. Veninul din vocea ei era palpabil. 

Frankie salvă situația. Prinzându-mă rapid de braţ, mă trase 


spre fereastră. 

— Nu băga-n seamă nimic din ce zice, mormăi el. E într-o 
fază de negare profundă, nu știe despre ce vorbește. Ignor-o. 

Vorbise prietenul îngrijorat. O persoană remarcabilă, cum nu 
mai văzusem niciodată. 

Aș fi vrut să-și şteargă nasul, căci restul de praf alb îl dădea 
imediat de gol. 

Uitându-mă pe fereastră, l-am observat pe Sam pe stradă, cu 
laptopul sub braț. Era probabil în drum spre cafenea, despre 
care îmi dezvăluise că era locul lui favorit pentru scris. Mă 
întrebam ce-ar face din această scenă. 

Annabelle se ridică din nou de pe canapea. 

— Plecăm sau ce facem? întrebă ea, tonul vocii sale devenind 
aproape irascibil. Cu cât termin mai repede cu asta, cu atât mă 
voi simți mai bine. 

Frankie îmi aruncă o privire. 

— Limuzina este jos? 

— E pregătită și așteaptă, am răspuns, deplin stăpână pe 
situaţie. 

— Ar trebui să-i spui șoferului să vină să ne ia bagajele. 

— Sigur, am răspuns binevoitoare. O cădere bruscă de la 
avocat la asistentă. De-abia așteptam să-i duc la destinaţie pe cei 
doi. 

Annabelle și Frankie. O pereche creată în rai. Sau nu? 

Bănuiesc că depindea de mine să aflu asta în lunga noastră 
călătorie spre vest. 


Nu mi-a trebuit foarte mult timp să-mi dau seama că 
Annabelle nu se schimbase deloc. Era mai în vârstă dar, cu 
siguranță, nu era mai înțeleaptă. Habar nu avea cum să se 
poarte cu oamenii - începând cu șoferul limuzinei noastre. Din 
momentul în care intră în limuzină, începu să se plângă în 
legătură cu calităţile lui de șofer. După cum spunea Annabelle, 
conducea prea repede; opririle lui erau prea bruște; căldura din 
mașină era insuportabilă; televizorul nu funcţiona cum trebuie. 

Căţea. Căţea. Căţea. Tot drumul până la aeroport. 

Am fost uimită că nu avea nici o întrebare în legătură cu 


moartea mamei sale, cum suporta Ralph situaţia, detalii despre 
înmormântare - nimic. 

Frankie părea obișnuit cu fluxul constant de plângeri. Alegea 
mai mult sau mai puţin să fie de acord și s-o ignore. 

Isteaţă strategie. 

La aeroport am aranjat pentru servicii speciale, care ne 
așteptau la coborâre. Annabelle îi înmână femeii geanta de voiaj 
grea, marca Louis Vuitton, după care se purtă ca și cum femeia 
nu exista. 

Din fericire, am trecut rapid de check-in, deși, când am ajuns 
la pază, Annabelle reuși să facă o scenă enervantă. 

— Trebuie să-mi dau jos cizmele? se miorlăi ea. Podeaua e 
jegoasă. 

— Toți trebuie, i-am explicat, rugându-mă să tacă. Cine naiba 
se credea? Şi trebuie, de asemenea, să-ți scoţi cureaua și să-ți dai 
jos jacheta, am adăugat, enervând-o și mai tare. 

— Rahat! răbufni Annabelle, în timp ce un șir de călători 
scoși din sărite așteptau nerăbdători ca ea să scape odată de 
cizmele ei înalte - ceea ce părea să dureze o veșnicie. 

Frankie o luase deja înaintea ei, lăsându-mă pe mine să mă 
ocup de situație. 

„Mersi, Frankie, și eu te iubesc. E prietena ta, tu ar trebui să 
te ocupi de rahaturile ei.” 

În momentul în care îi urcasem pe amândoi la locurile VIP, 
deja mă săturasem. l-am lăsat în mâinile escortei noastre și am 
ieșit să dau câteva telefoane scurte. 

Mai întâi Felix, șeful meu. Nu-mi păsa că era dimineaţa 
devreme în L.A. Voiam doar să raportez că, Slavă Domnului, 
eram pe drum. 

— Bravo, fată! spuse Felix. 

Nu suportam când îmi zicea „fată” - mă trata cu un aer atât 
de superior. Poate era timpul să schimb firma de avocatură, să 
merg mai departe. Nu vreau să par lipsită de modestie, dar am 
reușit să-mi câștig o reputaţie stelară și, uneori, am impresia că 
Felix nu mă tratează cu respectul pe care-l merit. 

Pe urmă l-am sunat pe taică-meu. Ştiam că familia mea 
trebuie să se fi întrebat ce naiba s-a întâmplat cu mine, deoarece 


o parte din tradiția familiei noastre este un telefon pe zi. 

— De ce te-au trimis la New York? vru tata să știe. Ar fi 
trebuit să trimită o asistentă. 

Îi dădeam dreptate din toată inima și l-am informat că voi fi 
acolo pentru obișnuita noastră cină de joi seara. 

— Ai face bine să fii, spuse el. 

Cina de joi seara este o tradiţie de familie. Toţi ne adunăm la 
casa părinților noștri. 

Seamănă cu o scenă a mafiei, cu cei trei frați ai mei, diferitele 
lor neveste și prietene și mai multe nepoate și nepoți. De fapt, e 
grozav, deoarece în toată nebunia de a lucra în LA., seara de joi 
reprezintă stabilitate și protecţie. Josh și cu mine iubeam serile 
noastre de joi petrecute cu familia. 

M-am gândit la Josh, apoi imediat la Sam și la Mario. Nu 
avusesem cu adevărat timp să trec în revistă evenimentele 
recente din viața mea. Ultimele două zile fuseseră 
nemaipomenite. Sex cu doi tipi total diferiți. Hmm... 
îndrăzneață de mine! 

Ascultând un impuls de moment, i-am trimis un mesaj lui 
Mario. „Urc în avion. Ce zici de cină diseară?” 

Apoi i-am trimis un mesaj lui Carolyn. „Îmi lipsești în 
continuare. Pe drumul de întoarcere spre L.A. Te sun când 
ajung. 

După ce-am terminat cu apelurile, m-am întors în sectorul 
VIP, unde Annabelle se întinsese pe o canapea și se afla la a treia 
votcă cu gheață. 

Încântător. Un dependent de droguri și o beţivă. Ce început 
de zi perfect! 


26 - Carolyn 


— Unde ești? întrebă Carolyn, ușurată că Gregory sunase în 
cele din urmă. Am înnebunit de grijă. Este totul în regulă? 

Întrucât nu venise la birou întreaga zi, începuse să se 
îngrijoreze. Nu-i stătea în fire lui Gregory să-și ia o zi liberă. 

— Totul e bine, o asigură el. De ce n-ar fi? 

— Ştii de ce, răspunse ea cu o voce scăzută, în timp ce vorbea 
la telefonul ei mobil. 

— Da, desigur, spuse el, dregându-și glasul. Dar trebuie să- 
nţelegi că sunt nevoit să mă mișc încet. 

Să se miște încet? Ce însemna asta? 

Nu se putu abține să nu facă o remarcă răutăcioasă. 

— Muriel a spus că bănuiește că ai mers să cumperi bijuterii 
cu nevastă-ta. 

— Oh, pentru numele lui Dumnezeu! exclamă el. Te rog, nu- 
mi spune că tu chiar ai crezut-o. 

— Nu știam ce să cred. 

— Mă știi mai bine de-atăt. 

— Da, știu, dar când nu ai venit astăzi... 

— Încetează, te rog, cu absurdităţile, spuse el iritat. 

— Nu e nici o absurditate, spuse ea, ţinând telefonul foarte 
aproape. Mi-am făcut griji. 

Urmă un scurt moment de tăcere. 

— Ştie cineva că vorbim? spuse el în cele din urmă.. 

— Pardon? 

— Nu mi-ai spus numele cu voce tare, nu? 

— Nu. 

— Eşti singură în biroul tău? 

— Da, spuse ea, puţin nedumerită. Şi nu înţeleg de ce suni pe 
mobilul meu? Cum se face că nu ai sunat pe numărul de la 
birou? 

— Pentru că, de-acum înainte, tot ce e între noi trebuie să 
rămână în particular. Își drese din nou glasul. Nu există nici un 
motiv ca cineva să știe ceva. Consolidez viitorul nostru, Carolyn. 


Ţine minte asta. 

— Asta înseamnă că... 

— Înseamnă că am grijă de toate în felul meu, așa că începe 
să ai încredere în mine și nu mai pune atâtea întrebări. 

Simţi un nou fior de fericire. Bărbatul pe care îl iubea avea 
grijă de toate, ceea ce însemna că, nu peste mult timp, secretul 
lor va fi făcut public și toți vor ști - inclusiv Muriel cu atitudinea 
ei încrezută, dezaprobatoare. 

— Am încredere în tine, spuse ea cu blândeţe. Dar nu puteam 
să nu-mi fac griji. 

— Am o surpriză pentru tine, spuse el. 

— Ai? 

— Ceva ce meriţi. 

Zâmbetul ei se transformă într-unui de izbândă. 

— Ce este? șopti ea emoţționată. 

— Ascultă-mă cu foarte mare atenţie, spuse el cu o voce 
încordată. Apoi vreau să-mi urmezi instrucțiunile la literă. 

— Sună misterios, spuse ea. 

— Nu e misterios. E exact cum am spus mai devreme, trebuie 
să fim perseverenți și să pășim cu foarte mare atenție. 

— Știu, tot îmi spui asta. 

— Atunci sper că asculți. 

— Ascult. 

— Ok, Carolyn. Ascultă, te rog, încă o dată, pentru că exact 
asta vreau să faci... 


27 - Bobby 


— Mi se pare doar mie sau ăștia doi sunt cel mai ciudat cuplu 
din lume? întrebă M.J., în timp ce el și Bobby se îndreptau spre 
întâlnirea cu potenţialii investitori ruși, o întâlnire care, 
anticipau ei, va duce la o extindere majoră a afacerilor clubului 
lor. 

— Hei, dacă asta te excită, răspunse Bobby, gândindu-se încă 
la Zeena. 

— Annabelle e rece ca un afurisit de camion de gheaţă, 
mormăi M.J. Ce naiba, nu se prinde că maică-sa a fost ucisă? Ce- 
ar fi dacă ar arăta un dram de sentimente? 

— Tot timpul a fost așa, remarcă Bobby. Adu-ţi aminte de 
liceu. 

— Îmi aduc și regret, spuse M.J., făcând o grimasă. 

— Ce regreţi? 

— Ştii tu, chestia cu noaptea balului. 

— Nimeni nu a încercat să profite de nimeni, sublinie Bobby. 
A fost de comun acord, eram toți mangă. 

— Da, dar felul în care-mi amintesc de asta - aș fi preferat să 
nu se fi întâmplat. 

— Prea târziu acum, după zece ani, spuse Bobby, scoțându-și 
telefonul care vibra. Se opri pentru o secundă înainte de-a 
răspunde, întrebându-se dacă ar putea fi Zeena, cerându-i să 
repete experiența. 

l-ar fi plăcut oare o astfel de repetiție? Poate că da. Poate că 
nu. 

Un lucru era sigur - era confuz. 

Din fericire sau din nefericire, nu era Zeena, ci Lucky. 

— Te-ai trezit devreme, spuse el. 

— Ce altceva e nou? răspunse Lucky aspru. 

— Ce pot să fac pentru tine, mamă? 

— Vino să locuiești în L.A. 

— Eh? 

— Glumeam doar, spuse Lucky încet, însă am o propunere 


care cred că te interesează. 

— Ai? 

— Ceva cu care m-ai sâcâit. 

— Ce? întrebă el cu vădit interes. 

— Aseară l-am dat afară pe nenorocitul care conducea 
principalul local de noapte, The Keys. A devenit neîndemânatic. 
leri am aflat cu certitudine că vinde droguri și spală bani. Îţi 
vine să crezi? Nu e o mișcare inteligentă să faci astfel de porcării 
pe proprietatea mea. 

— Corect. 

— l-am spus idiotului că, dacă nu vrea să-i tai boașele și să i 
le servesc la micul dejun cu două ouă prăjite și o felie de șuncă, 
ar face bine să plece dracului de tot! Imediat. 

Bobby începu să râdă. Lucky știa să jongleze cu cuvintele. 

— Ce-a spus idiotul? 

— Bobby, chiar crezi că i-am dat ocazia să spună ceva? Mă 
ştii. Respect regulile: nu te pune niciodată cu un Santangelo. 

— Da, mamă. Știu regulile. 

— Dobitocul ar fi trebuit să ţină cont de regulile mele, spuse 
Lucky. E dus. 

— Așa, pur și simplu? 

— Da, spuse Lucky ferm. Pur și simplu. 

— Şi acum? 

— Acum, aș putea, într-un final, să-ţi solicit serviciile pentru 
a prelua clubul. Ceva ce m-ai implorat să fac de când am deschis 
The Keys. 

— Hei - n-am implorat, mamă, o corectă Bobby. Sunt un 
Santangelo, ai uitat? Un Santangelo nu imploră. 

— Atunci, ce zici dacă-ţi cer? 

— Asta a fost în urmă cu câţiva ani. În curând, ne vom pune 
pe picioare în Miami. M.J. și cu mine avem un fel de franciză 
mișto pentru Mood. În dimineaţa asta ne întâlnim cu un 
sindicat de investitori ruși, deci nu sunt sigur. 

— Da sau nu, Bobby? spuse Lucky nerăbdătoare. Vrei sau nu? 
Nu te juca cu mine, pentru că amândoi știm cine va câștiga până 
la urmă. 

— Trebuie să vorbesc cu M.]. 


— Vorbește. Dacă răspunsul e da, te aștept mâine să batem 
palma. 

— Mâine? În Las Vegas? Nu-i cam repede? 

— E o afacere, Bobby. Şi aceasta e o ofertă unică. Sună-mă 
înapoi în decursul acestei ore. 

După aceea a închis. Lucky Santangelo. Femeie de afaceri. 
Frumuseţe de talie mondială. O pacoste. O forţă a naturii de 
neoprit. Mamă. 

— Ce-i? a vrut M.]. să știe. 

— N-o să-ţi vină să crezi, spuse Bobby, scuturându-și încet 
capul. 

— Încearcă-mă. 

— The Keys. Dacă vrem să preluăm concesiunea clubului, 
poate fi al nostru. 


Rușii formau un grup misterios de miliardari. Trei bărbaţi și 
soția unuia dintre bărbaţi, o femeie în vârstă, cu o formă sinistră 
a ochilor, o față ce părea umflată cu Botox, buze roșii 
strălucitoare și o atitudine disprețuitoare. 

Bărbaţii aveau toți chelie și burți proeminente, dinţi galbeni 
și personalități dezagreabile. Bobby îi urî pe toți la prima 
vedere. Moștenise simţul critic al lui Lucky și simțul dezvoltat 
pentru afaceri al lui Dimitri. 

Rușii le-au propus o înţelegere atât de ridicol orientată într-o 
direcție, încât Bobby și M.J. abia așteptau să iasă din biroul lor 
excesiv decorat. 

— Ştii, spuse Bobby pe când se îndreptau spre lifturi după o 
întâlnire dezamăgitoare, Lucky mi-a spus întotdeauna - când o 
ușă se închide, o alta trebuie să se deschidă. Cred că ne uităm la 
o ușă deschisă spre Las Vegas. Ce părere ai? 

— Cred că poţi face o înţelegere cu Lucky și atunci, cu 
siguranță, ne urcăm în avion, spuse M.J. entuziasmat. Mă știi, 
iubesc L.A.-ul. Cât despre Las Vegas, cu siguranță putem face 
lucrurile să meargă. 

Bobby îl aprobă. Tot timpul își doriseră Las Vegasul, care, 
până la urmă, era moștenirea lui: bunicul Gino, alături de Bugsy 
Siegal, fusese unul dintre pionierii sfârșitului anilor '40. Gino 


construise unul dintre primele mari hoteluri din Vegas, își 
începuse imperiul, pe cont propriu: două hoteluri magnifice. 

Pentru prima oară, Bobby se gândi să folosească avionul 
Stanislopoulos - deși nu obișnuia să profite de astfel de beneficii 
luxoase, era vorba despre Vegas, iar dacă foloseau avionul ar fi 
ajuns acolo mai repede. 

Lui M.J. îi plăcea ideea. 

— N-am fost niciodată în avionul Stanislopoulos, remarcă el. 

— Asta pentru că nu l-am folosit niciodată, răspunse Bobby. 

— Omule, dacă aș avea un avion la dispoziția mea... 

— E avionul companiei. E pentru Consiliul Director. 

— Și pentru tine, sublinie M.J. 

— Şi pentru Brigette, spuse Bobby repede. Ea poate să-l 
folosească oricând dorește. 

— Ce face Brigette? întrebă M.J. Nu mai vine pe la club. Mi-e 
dor să o văd. 

Bobby se confruntă cu un sentiment de vinovăţie, îi 
promisese lui Lucky că va avea grijă de nepoata lui, Brigette, și 
totuși nu o sunase de câteva săptămâni. Ultima dată când 
vorbise cu ea, îi menţionase ceva despre o persoană nouă cu 
care se vedea. Bobby știa că ar fi trebuit să insiste, cum ar fi 
făcut Lucky, dar ce naiba - avea altele pe cap. Brigette era mare, 
îşi putea purta singură de grijă - oare era în stare? 

Nu. Toată lumea știa că Brigette atrăgea ratați. Trăgeau în 
direcția ei precum furnicile care se întrec spre un bol cu miere. 

— O sun pe Brigette, decise Bobby, să văd dacă vrea să vină 
cu noi. Afaceri plus distracție. Să profităm din plin. 

— Mişto, răspunse M.J. Și dacă tot luăm avionul, ce-ar fi dacă 
mi-aş aduce prietena? 

— Ce prietenă? întrebă Bobby ușor surprins. 

— O fată cu care mă văd, răspunse M.J. pe un ton firesc. 

— Serios? 

— Ce? M.]. glumi. Crezi că o inventez? 

— N-ai zis niciodată că te vezi cu cineva. 

— N-ai întrebat niciodată. Dacă ai fi apărut aseară la cină, ai 
fi cunoscut-o. 

— Cine e? întrebă Bobby curios. 


— Cineva special, răspunse M.J., zâmbind satisfăcut de sine 
însuși. S-ar putea să-mi fi găsit aleasa. Bobby se încruntă cu 
cinism. 

— Acum îmi spui?! 

— Voiam să fiu sigur, omule! Nu-i nimic rău în asta. 

— Adu-o, spuse Bobby. Îţi spun ce cred. 

— Cu tot respectul, frate, dar când vine vorba de ea mi se 
rupe de ce crezi tu. 


— Da, spuse Brigette. 

— Da? repetă Bobby. 

— De ce nu? Sună ca o călătorie distractivă, spuse Brigette. 
Nu am mai folosit de secole avionul. ÎI aduc pe Kris. 

— Cine-i Kris? 

— Noul meu prieten. 

— Eşti sigură că vrei... 

— Da, Bobby, vă veți înțelege. Îţi promit solemn că Kris nu e 
unul dintre ratații mei. 

Desigur. Mai auzise asta înainte. Avea însă șansa să-l judece 
singur și, fără îndoială, Lucky ar fi vrut să-l cunoască pe noul 
bărbat din viaţa lui Brigette. 

Deci călătoria e sigură. Avionul va fi gata să decoleze la 8 
dimineaţa. M.J. Își va aduce noua prietenă, Brigette își va aduce 
noua iubire, și Bobby... Ei bine, Bobby... va zbura singur. 


28 - Annabelle 


Întoarcerea în Los Angeles îi trezi amintiri lui Annabelle. 
Când coborâse din avion, se oprise pentru o secundă și inhalase 
mirosul încă familiar din L.A. - un amestec de fum și iasomie. 
Inspirase adânc și se pregătise pentru întoarcerea acasă - așa 
cum era ea. 

Din fericire, nu va sta în casa familiei - Frankie fusese 
suficient de isteț încât să aranjeze să stea într-un apartament 
din hotelul Beverly Hills. 

Ahh, The Pink Palace, cum se numea luxosul hotel pe 
vremuri. De câte ori chiulise Annabelle de la școală și pierduse 
vremea la snack-barul de jos, înfulecând hamburgeri, 
milkshake-uri și faimoasa salată mărunțită Neil McCarthty a 
hotelului. Flirtase adesea cu bărbaţi aleși la întâmplare, cărora le 
plăcea să petreacă timpul cu o chiulangioaică de cincisprezece 
ani. Era nemaipomenit, mai ales, când, în cele din urmă, 
dezvăluia cine era. 

Un producător în vârstă pe care-l agăţase a făcut pe el când i- 
a spus că tatăl ei era Ralph Maestro. În acel moment, îi făcea sex 
oral în apartamentul lui de lângă piscină, iar scula i se retrăsese 
de-ndată ce auzise. 

Vremuri bune! 

Acum se întorcea la The Pink Palace cu prietenul ei, Frankie, 
şi cine ştie ce surpriză va avea! 

Denver îi cază pe amândoi și îi conduse la apartamentul lor. 

— Tatăl tău te așteaptă la reședință pentru cină, o informă pe 
Annabelle. 

— Cu tine? întrebă Annabelle. 

— Nu, nu cu mine. 

— Dar trebuie să fii acolo, se vaită Annabelle, sprijinindu-se 
pe brațul lui Denver. Nu pot să merg decât dacă vii și tu. Eşti 
omul meu de bază. Am nevoie de tine. 

— Nu sunt invitată, explică Denver. 

Frankie îi aruncă o privire pătrunzătoare. 


— Ea te invită, spuse el, punându-și mâna pe braţul ei și 
conducând-o spre ușă. Nu vrem cu toţii să meargă cât mai bine 
cu putință? 

— Sunt unul dintre avocaţii domnului Maestro, nu sunt 
dădacă, susținu Denver. 

— Fă asta pentru ea, insistă Frankie. E vulnerabilă acum, are 
nevoie de tot ajutorul. Tu ești una dintre prietenele ei cele mai 
vechi. 

— Sunt pe dracu'! spuse Denver aprinsă. 

— Nu contează. Pur și simplu, fă-o! spuse Frankie, dându-i 
un imbold delicat să iasă pe ușă. 

Annabelle era ocupată să exploreze apartamentul. Din 
fericire, era pe gustul ei. După ce testă patul, comandă o duzină 
de perne și o cuvertură curată. Inspectă apoi baia de marmură și 
ceru trei duzini de prosoape mari și mai multe halate de baie. 
După aceea își făcu o programare pentru La Prairie, la spa. 

Între timp, Frankie se plimbă prin hotel. Depășea cele mai 
nebunești visuri. Grădina era un amestec magnific de 
bougainvillea, trandafiri și palmieri exotici de toate tipurile; nu 
mai văzuse niciodată așa ceva. Vremea era călduță și senină, cu 
o briză răcoritoare. Piscina, cu toată grandoarea ei olimpică, era 
înconjurată de cabane private. Închirie imediat una, pe contul 
camerei. Își făcu apoi drum spre faimosul Polo Lounge și aruncă 
o privire. Avu impresia că îl vede pe Justin Timberlake stând 
într-un separeu cu o blondă delicioasă. 

Rahat! Acesta era genul lui de oraș de acțiune. Frankie se 
putea imagina instalat aici. Frankie Romano - furnizor de 
prințese clasa întâia unei suite de bărbați excitaţi, care preferau 
să plătească mai degrabă decât să se joace de-a întâlnirile. 
Bărbaţi excitați, faimoși, care curând vor deveni clientela lui. 

Frankie și-i imagină pe Cruise, Clooney, Snoop Dog - da - 
poate chiar Timberlake. 

Frankie rânji pentru sine. L.A. era locul lui, iar cu puţin ajutor 
din partea Annabellei putea să se asigure că vor rămâne acolo. 


Simon Waitrose se lăsă în scaunul ergonomie capitonat cu 
piele, situat în spatele biroului aglomerat și se holbă la tinerelul 


nehotărât care se strecura în biroul lui. 

— Ce ai pentru noi, Chip? spuse el. 

Chip Bonafacio clipi rapid de câteva ori. Acest bărbat, Simon 
Waitrose, cu accentul lui englezesc și ochii lui vicleni îl 
neliniștea - îi amintea lui Chip de infamul Simon Cowell, de la 
TV. Direct, provocator și nesimţit, dar Chip nu îl vizita pe Simon 
la birou ca să se împrietenească. Nu. Avea de vânzare o poveste 
și făcuse o tentativă de afacere pentru care ar fi fost plătit cu o 
grămadă de bani. Nu trebuia decât să aducă dovada că povestea 
pe care o vindea era adevărul-adevărat. 

Avusese deja două întâlniri la Truth & Fact, una cu mâna 
dreaptă a lui Simon, o femeie dură, cu dinţii de iepure și un 
strabism nefericit. 

Cea de-a doua întâlnire fusese cu Simon însuși, care îl 
informase că, dacă putea să-i aducă dovada solidă că Annabelle 
Maestro era implicată în afacerea cu dame de companie, atunci 
îi va obţine plata. 

Dovada solidă. În ce consta o dovadă solidă? 

Ei bine, pentru început, momentul nu ar fi putut fi mai 
potrivit. Frankie și Annabelle erau plecaţi din oraș și mama lui 
stătea în apartamentul lor din Park Avenue: avea ocazia perfectă 
să descopere orice ar fi putut să găsească. În primul rând trebuia 
s-o scoată pe maică-sa din schemă. Era curioasă, îi plăcea să se 
amestece în afacerile lui. 

Nici o problemă, avea un plan, iar într-o luni după-amiază îl 
puse în aplicare - strecurase două somnifere în ceaiul ei - 
mișcare ce-o trimisese pe tărâmul viselor, lăsându-l liber să 
hoinărească prin blestemăţia de apartament, căutând orice-ar fi 
putut să găsească pentru a închega povestea. 

Și a căutat; a început din dormitorul principal, unde nu a 
găsit altceva decât haine de firmă, pantofi și poșete. Evident că 
Annabelle Maestro cheltuia bani de parcă ar fi fost o adevărată 
divă. 

Se uită la porcăriile lui Frankie; descoperi cravate de două 
sute cinci zeci de dolari cu etichetele de preţ încă prinse; jachete 
Hugo Boss, costume Brioni; haine sport scumpe și o grămadă de 
bluze de cașmir negre și asortate. 


Trebuie să fi cheltuit o avere împreună. Chip simți că-l roade 
invidia. El făcuse toată afurisita de muncă, conducându-le pe 
curve oriunde aveau nevoie să meargă, în timp ce domnișoara 
cu-nasul-pe-sus Maestro și prietenul ei drogat culeseseră toate 
avantajele. 

La dracu' cu amândoi! Chip dăduse în vileag jocul lor sucit; la 
naiba cu consecinţele, curând va avea grămada lui de bani de 
aruncat. 

Sertarele încuiate din birou oferiseră toate dovezile și pozele 
de care ar avea vreodată nevoie. 

— lată dovada, spuse el încercând să pară macho, în timp ce 
îi încredința plicul maro, întinzându-l peste biroul dezordonat 
al lui Simon. 

— Şi ce anume avem aici? spuse Simon, deschizând și 
vărsând conţinutul lui pe birou. 

— Destule, se lăudă Chip. Toate chestiile siropoase. 

— Siropoase, ha? întrebă Simon. Ar fi bine să fie, pentru că 
mă scoate din sărite să-mi pierd vremea. 

— N-aș vrea să fac asta, răspunse Chip cu un chicotit scurt. 

— Nu, prietene, n-ai vrea, spuse Simon selectând obiectele 
din plicul lui Chip. Ridică o poză a lui Annabelle cu părinții ei 
faimoși și o scrută. Avea aproximativ cincisprezece ani când 
fusese făcută fotografia. 

— Drăguţă fata, remarcă el. Ai ceva mai recent? 

— Mai caută, spuse Chip. 

Simon luă o altă poză. Aceea era cu Annabelle, Frankie și 
două dintre fetele care lucrau ocazional pentru ei - una, o 
cântăreață destul de cunoscută, cealaltă, o actriță de serial 
săptămânal - ambele, persoane publice. 

— Pe aceste două fete care lucrează, spuse Chip, le-am 
condus la multe întâlniri. 

— Tu le-ai condus? 

— Da. Le plăcea să facă niște bani în plus - iau zece miare 
dintr-un foc. 

— Dovada? spuse Simon. 

— Vei vedea, răspunse Chip. Am poze cu ele cu măștile puse, 
am facturi de hotel, am întâlniri, date, nume de clienţi. Totul e 


acolo. 

— Bine atunci, spuse Simon frunzărind prin mai multe poze. 
Se pare că avem o poveste mortală. Partea bună e că, dacă o 
grăbesc, o facem prima pagină în ediția de miercuri; la timp 
pentru înmormântarea de joi. 


29 - Denver 


Norocul meu afurisit - Annabelle a decis că sunt cea mai 
bună prietenă a ei din lume și Felix are impresia că asta e o știre 
excelentă. Orice ca să-l păstreze pe clientul numărul unu, 
domnul Ralph Maestro, fericit, inclusiv să mă sacrifice pe mine 
pentru caz. 

Nu că ar fi fost vorba despre un caz în sine, deoarece în timp 
ce înghețam în New York, fuseseră reținuți doi suspecți. O 
mișcare rapidă a Departamentului de Poliție din Beverly Hills. 
Eram impresionată. 

Suspectul numărul unu - uzurpându-i prima poziţie lui 
Ralph, era obsedatul/fanul care se pare că ar fi făcut toată 
urmărirea (scrisori, cadouri, ameninţări, declaraţii de dragoste/ 
ură din New Orleans), deci nimeni nu luase amenințările în 
serios. După mult mediatizata ucidere a Gemmei, sora 
obsedatului/fanului a ieșit să dezvăluie că presupusul obsedat 
fan decolase spre Los Angeles cu două zile înainte, cu intenția 
de a se întâlni cu femeia visurilor/coșmarurilor lui. 

Suspectul numărul doi - îl îndepărta și mai mult pe Ralph de 
prima poziție - era un bărbat misterios pe care paparazzi îl 
surprinseseră luând prânzul cu Gemma într-un restaurant izolat 
de pe dealurile din apropiere de Malibu. Fotografiile fuseseră 
făcute cu o zi înaintea crimei. Nimeni - nici măcar Ralph - nu 
ştia cine este bărbatul. 

Avea Gemma o relație secretă? Îl înșela pe Ralph? Până la 
urmă, nu era cuplul de staruri chiar așa perfect? Site-urile de 
internet cu bârfe erau în alertă maximă. 

Dar să ne întoarcem la mine și la noua mea prietenă, 
Annabelle Maestro. 

— Am o viaţă, l-am informat pe Felix. De ce crezi că e așa 
important să mă duc în această seară la cină cu Annabelle? 
Ralph nici măcar nu mă place, mă tratează de parcă aș fi 
asistenta ta. Sunt o avocată excelentă, Felix, merit respect. 

Felix Saunders, cunoscut și ca Domnul Dinţi-de-Rechin, m-a 


liniștit în modul lui ușor îngâmfat. Era vorba despre cât de 
importante sunt relațiile client-avocat, despre felul cum clientul 
depinde de avocat, nu doar în calitatea lui de consilier legal, cât 
și ca un prieten loial și demn de încredere. 

Până la urmă am cedat, pentru că adevărul e că nu m-ar fi 
deranjat să observ interacțiunea dintre Annabelle și faimosul ei 
tată. Ca o fină observatoare a comportamentului uman, în acel 
mod întru câtva pervers, așteptam oarecum asta. Unul dintre 
lucrurile pe care le fac în instanță este să urmăresc cu atenţie 
juriul și reacţiile lui, pândind chiar și cel mai mic indiciu la cea 
mai mică informaţie. Descopăr că în momente critice, dă tot 
timpul roade. 

Mario îmi răspunsese la mesaj. „Cinăm împreună. Abia 
aştept.” 

Mă gândeam dacă să-l sun, dar am hotărât să nu. Un alt 
mesaj e suficient. Scurt și la subiect. „Scuze. Nu cinăm din motiv 
de lucru. Ce zici de mâine seară?” 

Nu îmi păsa așa de mult. Mario era o distracţie; cu siguranţă, 
nu era începutul a ceva important. 

Carolyn îmi trimisese un alt mesaj cât timp eram în avion. 
„Trebuie să vorbim. Se întâmplă atâtea” 

Trebuia să ajungă în Los Angeles pentru vacanţa de Crăciun, 
peste două săptămâni. Abia așteptam să discutăm, să-mi petrec 
timpul cu ea, făcând o grămadă de chestii de fete, pentru care 
părea că nu-mi găseam timp să le fac singură. Îmi imaginam o zi 
leneșă și relaxantă la spa-ul coreean. Cumpărături fără griji la 
The Grove. O grămadă de filme. Poate chiar un weekend 
prelungit în Palm Springs, cu hairstylistul homosexual suprem, 
Teddy. Carolyn era o prietenă adevărată, genul de persoană care 
îți e alături orice s-ar întâmpla. Îmi puteam da seama că era cu 
adevărat entuziasmată de ceva și așteptam cu nerăbdare să aud 
știrile ei. 


În timp ce aşteptam limuzina la intrarea hotelului, Annabelle 
mă luă de mână și îmi spuse: 

— Mulţumesc că ai făcut asta, Denver. Ştiu că nu face parte 
din fișa postului tău, apreciez cu adevărat. 


„Annabelle să aprecize ceva?! Nu-i stă în fire.” 

Apoi adăugă, sporindu-mi confuzia: 

— Ştii că te invidiam întotdeauna la școală? Viaţa ta părea așa 
normală în comparaţie cu a mea. Aveai părinţi care chiar veneau 
la evenimentele școlii și care păreau că ţin la tine. Eram 
invidioasă. 

Râdea de mine? Annabelle Maestro. Invidioasă pe mine? 
Imposibil așa ceva. 

Înainte să mai poată spune ceva, apăru Frankie, după ce se 
prezentase unui faimos jucător de baschet, care stătea lângă 
intrare așteptându-și mașina. 

— Doamne! exclamă Frankie, satisfăcut de sine pentru că 
observase o altă celebritate. Acest Rick Fox este un nemernic 
înalt. L-am invitat să treacă pe la Mood data viitoare când e în 
New York. l-am dat cartea de vizită. 

— Cine e Rick Fox? întrebă Annabelle absentă. 

— Cine e Rick Fox? chicoti Frankie. Un mare fost la Lakers. 
Toată lumea știe cine e Rick Fox. A fost căsătorit cu Vanessa 
Williams, o tipă bună. 

Chiar când Annabelle era pe punctul de a întreba cine e 
Vanessa Williams - și aș fi putut să-i explic pentru că sunt o 
fană înrăită a lui Betty cea urâtă -, limuzina opri și ne-am urcat 
cu toții în ea. 

Zece minute mai târziu am ajuns la reședință, iar Ralph 
Maestro, cu o figură neîndurătoare, ne întâmpină la ușa 
impunătoarei vile. Mă salută cu o mișcare a capului, îi strânse 
mâna lui Frankie și se înclină să o onoreze pe Annabelle cu o 
îmbrăţișare ciudată. Nici unul dintre noi nu a scos vreun cuvânt 
în timp ce îl urmam în casă. 

l-am aruncat o privire lui Annabelle. Faţa ei perfectă nu trăda 
NIMIC. 

Ralph ne conduse în uriașa cameră de zi, unde un portret 
uriaș al lui Ralph și al Gemmei trona deasupra poliței căminului, 
un buștean fals ardea strălucitor și un chelner se mișca tăcut în 
spatele unui bar excepțional de lung. 

— Comandaţi-vă băuturile, spuse Ralph cu o voce 
înstrăinată. Luaţi orice doriţi. 


Am observat că bronzul i se ștersese de ultima oară când ne 
întâlniserăm. Probabil că un salon de bronzat nu era cea mai 
bună idee în această perioadă dificilă. Cu siguranță că Ralph 
avea oameni care veneau la el. 

În timp ce meditam la bronzul dispărut, Annabelle ceru un 
Martini, iar Frankie un Jack cu gheață. Frankie avea în mod 
evident impresia că Jack (notă: Jack, nu Jack Daniels) era 
băutura fierbinte a Hollywoodului. Se pare că avea dreptate, 
deoarece Ralph comandă același lucru. 

Am optat pentru un pahar de vin alb. O băutură slabă, dar 
măcar rezistam până la sfârșit în timp ce toți cei din jurul meu 
erau beți. Să se îmbete era clar în program, pentru că Annabelle 
îşi goli paharul cu trei înghițituri rapide și ceru imediat un al 
doilea. 

Oh, da! Să-i dăm drumul! Ţineţi-vă bine, pentru că am o 
puternică bănuială că va fi o noapte dificilă. 

Imaginaţi-vă să fiți la o cină unde este destul de evident că 
toată lumea urăște pe toată lumea dar, de dragul aparențelor, 
domnește politețea. 

S-ar fi putut crede că Ralph găzduia o cină pentru câţiva fani 
avizi care câștigaseră o seară de petrecut cu marele Ralph 
Maestro. Era încordat, stânjenit și distant. 

Frankie, pe de altă parte, nu a tăcut deloc. Prins ca de obicei 
în mrejele cocainei (oh, da, nu-mi luase mult să-mi dau seama 
că numeroasele vizite la baie nu erau ca să urineze), a continuat 
să vorbească despre hotel, oraș, vreme și ce onoare era să-l 
întâlnească pe nemaipomenitul Ralph Maestro. 

— Am văzut toate filmele în care ai jucat vreodată, se 
entuziasma Frankie, cerșind o privire de la Annabelle, care 
habar n-avea că era așa mare fan. Brain-dead, The Great 
American Train Wreck, Jolt, Finding Mr. Lee. Am crescut 
uitându-mă la filmele tale. Tu și Bruce Willis. Voi, băieți, sunteţi 
mai tari decât oricine altcineva. 

Aveam o presimţire că Ralph intenționase să-i displacă 
prietenul lui Annabelle, dar laudele veneau atât de rapid și de 
furios încât enormul ego al lui Ralph nu putu rezista. Aproba 
din cap, acceptând slava de parcă i se cuvenea. 


Eu și Annabelle ascultam într-o tăcere deplină cum Frankie 
continua să vorbească în detaliu despre fiecare dintre 
numeroasele filme ale lui Ralph. 

După o vreme, a început să devină evident că Annabelle nu 
mai putea să reziste. 

— Scuzaţi-ne, spuse ea, ridicându-se și aruncându-mi o 
privire tăioasă. Ne întoarcem imediat. 

Hmm... se pare că asta înseamnă să merg cu ea și să îl lăsăm 
pe Frankie să îl pupe în continuare în fund pe Ralph - act care 
se pare că-i face plăcere. 

Annabelle mă conduse într-o cameră de baie pentru oaspeţi 
decorată cu o mulțime de nuanţe de turcoaz și auriu. 

— Am o nevoie cumplită de-o ţigară, mormăi ea, bâjbâind în 
poșeta ei Balenciaga după pachetul de Marlboro. Nu-i așa că e o 
tortură? 

— Îmi imaginez că tatăl tău e încă în stare de șoc, am spus eu 
neconvingător. Pe lângă asta, Frankie a cam monopolizat 
conversaţia. 

— Frankie poate fi așa nemernic, spuse Annabelle, alungând 
imaginea prietenului ei cu o mișcare tăioasă a mâinii. Cine ar fi 
știut că îl venerează pe Ralph? Eu, cu siguranță, nu știam. 

— Nu aveai nici o idee? 

— Nici una. Nada. Nici măcar nu am vorbit vreodată despre 
familia mea, iar acum acest spectacol de venerare. Sinceră să fiu, 
sunt furioasă. 

— Nu te învinovăţesc. 

— Oh, Denver, spuse Annabelle agățându-se brusc de braţul 
meu. Îți sunt atât de recunoscătoare că ești aici. Sincer, nu aș fi 
putut trece prin asta dacă nu ai fi fost prin preajmă să mă 
sprijini. 

— Astea-s fleacuri, am spus eu, înghițind repede. Ai fi fost 
bine. 

— Nu, nu aș fi fost. 

— Ba da, ai fi fost, am insistat eu. 

Ce se întâmplase aici? De ce devenisem dintr-odată Doamna 
Indispensabilă? 

— Oricum, continuă Annabelle, ești aici și, atâta timp cât 


stăm împreună, voi fi capabilă să fac faţă. Înmormântarea e joi 
și, imediat după aceea, vreau să fiu într-un avion înapoi în New 
York. Poţi să aranjezi asta? 

Rahat! Deci adaug agent turistic la fișa postului meu. 

La masă, Frankie cita replici din Brain-dead și Ralph părea, în 
sfârșit, plictisit. Ignorând că Frankie era în mijlocul citatului, 
Ralph o fixă pe Annabelle cu o privire rece și spuse: 

— Mă aştept să te uiţi printre lucrurile mamei tale cât timp 
ești aici. Menajerele te vor ajuta. Fii atentă să nu încerce să ia 
ceva. 

— Vrei să fac eu asta? spuse Annabelle, deloc încântată de 
idee. 

— Da, tu, spuse Ralph tăios. Nu mai e nimeni din familie, 
prin urmare este responsabilitatea ta. Să fii aici la zece 
dimineaţa. 

— Dar... 

— Annabelle, spuse Ralph, cu vocea lui rece ca gheaţa. Ești 
fiica ei. Este ceea ce și-ar fi dorit. 

— Nu prea cred, mormăi Annabelle. 

— Ei bine, eu cred, spuse Ralph, marea vedetă de cinema, 
uitându-se de sus la ea. 

Sfârșitul discuţiei. 

Într-un final, am scăpat de-acolo la nouă și jumătate. 

— E timpul de petrecere, spuse Frankie, frecându-și mâinile 
la perspectiva unei nopţi sălbatice de Hollywood. Care e locul de 
frecventat? 

Îmi ajunsese porţia de Frankie Romano pentru o noapte. 

— Mă depășește, am spus eu cu o rapidă strângere de umeri. 
Mă duc acasă, la culcare. 

— În nici un caz! exclamă Frankie. În seara asta ne facem de 
cap. Trebuie să știu ce se întâmplă în orașul ăsta. Să-i prind 
freamătul. 

— Îmi pare rău, am spus. Nu-mi plăcea deloc. Sunteţi pe cont 
propriu. 

— Da, spuse Annabelle, de acord. Ești pe cont propriu, 
Frankie. După cină și după toată tensiunea asta, sunt epuizată. 

— lisuse Hristoase! se plânse Frankie. Ce e în neregulă cu voi 


două? 

— Şoferul te va ghida în direcţia potrivită, am spus eu. 
Imediat după ce ne lasă pe noi la hotel, de unde îmi voi lua 
mașina, iar Annabelle poate să doarmă liniștită toată noaptea. 

— Câţi ani aveţi? Cincizeci? rânji Frankie. 

— De fapt, douăzeci și cinci, am spus eu disprețuindu-l și 
mai mult cu fiecare minut care trecea. Dar nu-ţi face griji, sunt 
sigură că te poţi distra de unul singur. 

Annabelle își înăbuși un chicotit. Nu se întâmpla des ca lui 
Frankie să nu i se facă pe plac. 

La hotel, Annabelle și cu mine ne-am strecurat din limuzină 
și Frankie a plecat Dumnezeu știe unde. 

Annabelle nu părea deranjată. 

— Ai dreptate, poate să-și poarte și singur de grijă, spuse ea. 
Ne vedem dimineaţă, Denver. 

— Ne vedem? 

— La ora zece. Vom merge împreună să rezolvăm cu lucrurile 
mamei. 

— Uite, Annabelle, am spus eu simțindu-mă ciudat. Chiar 
mi-ar plăcea să te ajut, dar e ceva - trebuie să fiu la birou mâine. 
Sunt în urmă cu toate. Am o mie de lucruri pe care trebuie să le 
rezolv. 

— Nu-ţi face griji, spuse Annabelle, fluturându-și mâna. Am 
să-l pun pe Ralph să rezolve cu șeful tău. Amintește-ţi asta — cât 
sunt în L.A., ești doar a mea. 

Că tot veni vorba de prins în capcană. Se părea că nu am de 
ales. 


30 - Carolyn 


Marţi dimineaţa, Carolyn se trezi devreme. Era prea agitată 
ca să poată dormi. Gregory îi promisese o surpriză și gândul la 
ce-ar putea fi o înnebunea. Era sigură că e vorba despre ceva ce 
îi plăcea, ceva ce avea legătură cu viitorul lor împreună, ceva 
extraordinar. 

Fredonând încet, pentru sine, se hotărî să alerge înainte de a 
merge la serviciu. Îmbrăcându-se într-un costum de sport 
albastru-deschis și încălțăminte Puma, părăsi apartamentul și se 
întâlni întâmplător cu Kerri. 

— Mă bucur să te văd, exclamă Kerri. Vreau să-ți cer o mare 
favoare. 

— Spune, răspunse Carolyn. 

— Ştii că tot timpul îi iau medicamentele lui Nellie o dată pe 
lună. 

— Ştiu că le iei, iar ea chiar apreciază asta. E foarte amabil 
din partea ta. 

Kerri ridică din umeri. 

— Cred că e una dintre cele douăsprezece fapte bune ale 
anului, dar acum vine rugămintea. Nu pot merge astăzi - mă 
așteaptă o întâlnire fierbinte și asta se întâmplă după serviciu. 
Cum lui Nellie i s-au terminat somnifierele și medicamentele 
pentru inimă, ai putea să le ridici tu în locul meu și să le lași la 
apartament? 

— Sigur că pot, spuse Carolyn. Nici o problemă. 

— Totul este plătit dinainte, explică Kerri. Am dat reţeta de 
ieri la farmacie. Vor fi gata după ora cinci. 

— Se rezolvă, spuse Carolyn. 

— Eşti o drăguță, spuse Kerri, aplecându-se și îmbrățișând-o 
rapid. 

— Ar trebui să facem cu rândul, oricum. 

— Sunt de acord cu asta. 

— Ar fi trebuit să ne gândim dinainte. 

— Ei, tu-ţi faci treaba ta, tot timpul ai grijă de draga de 


bătrână, asigurându-te că respiră. 

— Facem amândouă ce putem. 

— Ce-ai spune de un mic dejun devreme mâine? sugeră 
Kerri. Pot să-ți dau toate detaliile murdare de la ceea ce sper că 
va fi o noapte de dorință nebunească. 

— Sună bine, spuse Carolyn. Apoi nu se putu abține și 
completă: s-ar putea să am și eu niște vești minunate. 

— Grozav! spuse Kerri. Ai pe cineva? 

— S-ar putea... răspunse Carolyn, aproape tentată să-i divulge 
totul. 

— Așa te vreau. Mâine poţi să povestești totul despre el. 
Același loc, aceeași oră. Fac cinste. 

Carolyn dădu din cap. 

— Ai grijă să notezi fiecare detaliu. 

— Oh, așa voi face, spuse Kerri zâmbind. Nu-ţi face griji 
pentru asta! 


Mai târziu, în aceeași zi, Carolyn se strecură în biroul lui 
Muriel și spuse: 

— Voi pleca mai devreme astăzi. 

— De ce anume? o interogă Muriel, ușor jignită de felul rigid 
în care se postase exact în spatele biroului ei. 

— Senatorul știe, continuă Carolyn. l-am spus de săptămâna 
trecută. 

— Mie nu mi-a spus. 

— Îţi spune totul? 

— Unde mergi? întrebă Muriel, bătând ușor cu stiloul pe 
birou. 

„Nu e treaba ta, era tentată Carolyn să-i spună, dar nu a 
făcut-o. Și-a păstrat calmul. 

— La dentist, spuse ea scurt. 

— În miezul zilei? 

Carolyn ridică din umeri. 

— Senatorul a spus că e-n regulă și, fiindcă se pare că nu se 
mai întoarce, sincronizarea e perfectă. 

— Programările în interes personal ar trebui să aibă loc după 
orele de serviciu, spuse Muriel cu afectare. Cu siguranţă, ești 


conștientă de asta. 

— Da, sunt conștientă, răspunse Carolyn. Dar mai sunt și 
excepții. 

— Pentru unii oameni, pufni Muriel dezaprobator. 

Carolyn nu se putu abține să nu facă un comentariu care să o 
enerveze pe Muriel. 

— Ei bine, spuse ea, se pare că sunt unul dintre aceia. Pe mai 
târziu, Muriel. 

Scăpată din birou fără întrebări suplimentare, își croi drum 
spre parcarea subterană. Lucrurile erau pe punctul de a se 
schimba. Era minunat și ea de-abia aștepta. 

Se urcă în Pontiacul ei din 2006 și rămase liniștită pentru 
câteva momente, contemplându-și viitorul. Își imagina tot felul 
de scenarii. Gregory fusese misterios, dar extrem de ferm. A 
spus că avea o surpriză pentru ea. Ce-ar putea fi? 

Când vorbiseră la telefon în ziua precedentă, îi dăduse 
indicaţii stricte pe care trebuia să le urmeze fără nici o 
întrebare. 

— Nu spune nimănui nimic, o avertiză el. Dac-o faci, totul va 
fi stricat. 

De parc-ar fi făcut-o. Era puţin probabil să i se destăinuiască 
dezaprobatoarei Muriel sau noului stagiar care purta pantofi din 
piele lăcuită cu un număr mai mare și o cămașă Oxford, cu 
nasturi până jos, care îi stătea prost. 

Cuvintele lui Gregory îi răsunau în cap. Mergi pe autostrada 
principală, peste pod, apoi ia-o pe Șoseaua 105. Întoarce la 
ieșirea 10 și condu aproximativ cincisprezece minute până ajungi 
la o staţie Shell abandonată. Așteaptă acolo până te contactez. 

Avea o bănuială că știa exact ce plănuise el. Aranjase să se 
întâlnească cu ea într-un loc retras, departe de ochii curioși, iar 
apoi o ducea să vadă o casă. 

Da! Ce altceva ar putea fi? 

Era la mintea cocoșului. Gregory punea bazele noii lor vieţi 
împreună. Era sigură de asta. 


31 - Bobby 


Noua prietenă a lui M.J. era o versiune în miniatură a lui 
Janet Jackson. Sfâșietor de frumoasă, cu statura unei Venus de 
buzunar, avea doar optsprezece ani și încerca din greu să 
pătrundă în industria muzicală. 

Bobby îl luă deoparte pe M.J., în timp ce o așteptau pe 
Brigette să ajungă la aeroportul privat. 

— Oh, rahat! E un copil! exclamă el. Iisuse, M.J. e aproape de 
aceeași vârstă ca Max. La ce te-ai gândit? 

— M-am gândit că mi-am găsit, în sfârșit, aleasa, răspunse 
M.J. Nu e nimic rău în asta, ar trebui să încerci și tu odată. 

— Trecem cu ea peste graniţele statelor, sublinie Bobby. Bine 
măcar că e legal. 

— Ei, frate, are optsprezece, nu doisprezece ani, se răsti M.J. 
Și aş aprecia dacă ai termina cu comentariile și ne-am vedea de 
program. 

— Fie, mormăi Bobby. Răpirea unui copil, ce-mi pasă mie? 

EI și M.J. erau prieteni din clasa a opta. Fusese întodeauna un 
Don Juan, fetele îl iubeau, dar în ceea ce-l privea pe Bobby, 
prietenul lui era mult prea tânăr să se așeze la casa lui. Deși 
trebuia să admită că M.J. și Cassie formau un cuplu foarte 
arătos, iar Cassie părea drăguță - dar drăguță nu era în general 
genul lui M.].; îi plăceau cele neastâmpărate și sexy. 

Brigette sosi târziu, ca de obicei - o trăsătură pe care o 
moștenise de la Olympia, mama ei decedată. Olympia fusese 
sora vitregă a lui Bobby și, chiar dacă Brigette era cu zece ani 
mai în vârstă decât el, îi era într-adevăr unchi - un lucru pe 
seama căruia se amuzau des. 

— Ai întârziat, spuse el, anunțând ceea ce era evident. 

— Știu, spuse ea cu un rânjet care nu-și cerea scuze. 

Bobby era mulțumit să observe că Brigette părea fericită. 
Trebuie să fi fost influența noului prieten. 

O blondă înaltă și atletică se ivi din limuzina lui Brigette. O 
blondă cu părul scurt, umeri laţi, un bronz sănătos și un zâmbet 


larg. 

Brigette o luă de mână. 

— Bobby, anunţă ea, zâmbind. Vreau să o cunoşti pe Kris. Ea 
e femeia care mi-a readus zâmbetul pe buze. Nu e minunată? 


Pe tot timpul zborului spre Las Vegas, Bobby s-a gândit 
continuu la ce-ar fi spus Lucky despre această neașteptată 
turnură a lucrurilor. Schimbarea de echipă a lui Brigette venea 
ca o surpriză, deși când se gândi la asta nu era chiar atât de 
șocat. Până la urmă, Brigette experimentase un șir de ratați și de 
psihopaţi - toți bărbaţi -, deci, poate, cu o femeie ar avea mai 
mult noroc. Era, cu siguranţă, destul de fericită și arăta 
fantastic. Ea și Kris se prosteau ca niște adolescente. 

Kris era o jucătoare profesionistă de tenis cu destul de mare 
succes. 

— Ne-am cunoscut în Hampton la Petrecerea în Alb a lui P. 
Diddy, dezvălui Brigette. Eu eram cu un actor șomer care 
hotărâse că eu sunt cecul lui de plată a tuturor facturilor - 
inclusiv pensia alimentară a fostei soţii, iar Kris se despărțise 
recent de prietena ei cu care fusese mult timp. 

— Fusesem împreună opt ani, se amestecă Kris. Voia un 
certificat de căsătorie și un copil. Tot ce voiam eu era să se 
termine. 

— Nici una dintre noi nu ne uitam... 

— Până când ne-am uitat una înspre cealaltă, o întrerupse 
Kris. 

— Și apoi, adăugă Brigette cu un chicot timid. A fost o 
lovitură de fulger. Am știut imediat că îmi va schimba viața și, 
chiar dacă suntem împreună doar din vară, mi-a schimbat-o. 

Kris îi strânse mâna lui Brigette și apoi se concentră o clipă 
asupra lui Bobby. 

— Sunt fericită că în sfârșit, te-am întâlnit, spuse ea. Știu că 
familia înseamnă mult pentru Brigette, așa că, dacă s-a ivit 
ocazia să facem această călătorie împreună, amândouă am spus 
un răsunător „da”! Abia aștept să cunosc și restul familiei. 

— Îi vei cunoaşte, spuse Bobby, aruncând o privire spre MJ. 
și Cassie care erau unul peste celălalt. 


Părea că el era cel ciudat. De unul singur. Fără jumătatea lui. 
Tot ce avea era atracţia lui pentru o vedetă faimoasă, care îl 
folosise pentru serviciile sale sexuale. Frumos. 


Ultimul lucru pe care se aștepta Bobby să-l vadă, în timp ce 
limuzina argintie, foarte lungă, de opt pasageri îi ducea de la 
aeroport la The Keys, era un panou uriaș cu Zeena pe bulevardul 
principal, vestind o apariție de-o singură seară la hotelul The 
Cavendish. Trebuia să apară în seara următoare. 

Iisuse! Nu era nici o scăpare? 

The Cavendish - un hotel situat chiar lângă The Keys, iar 
proprietarii, un cuplu de lesbiene, erau prieteni buni cu Lucky și 
Lennie. 

Lui Bobby îi trecu prin cap că, mâine seară, împreună cu 
grupul său, va sta lângă scena de la The Cavendish urmărind-o 
pe Zeena. Nu e mare scofală, nici nu va ști că a fost acolo. Va sta 
în public ca oricare alt fan. 

— Oh, priviţi! exclamă Cassie, aplecându-se pe fereastră și 
uitându-se la panou. Zeena va apărea aici mâine seară. O iubesc! 
M.J., putem merge? 

Putea să-i ceară să se dezbrace la pielea goală și să alerge pe 
stradă, căci M.J. era îndrăgostit până peste cap. 

— Desigur, dragă, voi încerca să iau bilete, promise M.J. 

— Probabil că Lucky le-a luat deja, remarcă Bobby. 

— Sau, dacă nu le-a luat, de ce nu o suni tu pe Zeena? sugeră 
M.J. Tot timpul te privește de parcă ai fi următoarea ei cină. 

Bobby fu surprins să vadă că M.J. observase și nu spusese nici 
un cuvânt până acum. 

— Crezi? spuse el, încercând să pară degajat. 

— Haide, frate, spuse M.J. tachinându-l. Ştii la fel de bine ca 
mine că Zeena te place. Te vrea, omule. Vrea să-și facă de cap cu 
tine. 

— N-am observat. 

— Da, sigur, spuse M.J., făcându-i cu ochiul lui Cassie. Tu n- 
ai observat, dar toată lumea din club a observat. 

— Uah, exclamă Cassie, aplaudând. Zeena e nemaipomenită. 

— Şi bisexuală, adăugă Kris, alăturându-se conversaţiei. 


Trebuie să spun că nu-mi place o femeie care nu poate să se 
hotărască. 

„De-ar știi numai”, se gândi Bobby. 

Înainte să-și poată duce gândul până la capăt, limuzina intră 
în complexul The Keys. 


32 - Annabelle 


Micul dejun la Polo Lounge cu Frankie mahmur îi ocupă lui 
Annabelle toată dimineaţa. Se jucă în farfurie cu ouăle Benedict, 
în timp ce bătea nerăbdătoare cu piciorul ritmul pe podea. 

— Abia aștept să ne întoarcem în New York, mormăi ea. 

Frankie își ridică ochelarii retro Ray-Ban, care dezvăluiră 
niște ochi injectaţi. 

— Haide, locul ăsta e mișto, iubito, spuse el plin de 
entuziasm. Ar fi trebuit să vii cu mine aseară. Îți spun - e un loc 
minunat, l-ai ratat. 

— Sunt sigură că așa e, răspunse Annabelle cu afectare, 
uitând evident de anii nebunești ai adolescenţei ei. Știu foarte 
bine cum e L.A.-ul. Tipi bătrâni și decrepiți cuprinși de febra 
Viagra și aflați în căutare de femei și minore imbecile ce-și 
expun absenţa lenjeriei intime. Adorabil! 

— Genul nostru de oraș, glumi Frankie, dând pe gât un pahar 
de suc de portocale. Ştii, iubito, putem face un profit aici. Căci, 
din câte-mi dau seama, nu așteaptă decât să-l preluăm. 

— De ce am vrea Los Angeles, când avem New Yorkul? spuse 
Annabelle, încruntându-se. 

— Extindere, iubito. Despre asta e vorba în afaceri. 

— Dar, Frankie, pledă ea, hotărâtă să-l facă să se 
răzgândească. Sigur îți dai seama că trebuie să deținem 
controlul? Nu ne putem conduce afacerea dintr-un alt oraș. 

— Atunci ar trebui să ne gândim să petrecem mai mult timp 
în L.A., spuse el continuându-și gândul. Aducem pe cineva ca 
Janey, să conducă lucrurile când noi nu suntem aici. 

— Sigur, murmură Annabelle cu sarcasm. Există o Janey 
ascunsă după fiecare colț. 

— Voi găsi pe cineva, insistă Frankie. Mă știi, îi miros eu. 

— Nu înţeleg de ce nu poți fi mulțumit cu ceea ce avem, 
spuse Annabelle, dorindu-și să nu fie așa de al naibii de 
încăpățânat. 

— Pentru că vreau mai mult, iubito, explică el. Nu e nimic 


rău în asta. 

Annabelle își împinse farfuria. Frankie începea s-o calce din 
nou pe nervi. De ce era așa fixat pe L.A., când știa că ea îl ura? 

Se uită la ceas. Unde era Denver? Slavă Domnului că avea pe 
cineva pe care se putea baza s-o scoată din această încurcătură. 

Amintirile lui Annabelle despre Denver la școală erau 
înceţoșate. Își amintea vag că petrecuseră ceva timp împreună, 
dar lui Denver nu-i plăcea să meargă în cluburi și la cumpărături 
- tot timpul punea școala și familia pe primul loc, plus că nu 
avea niciodată bani de spart. Dacă se gândea mai bine, Denver 
fusese un adevărat cal de bătaie. 

Nu conta, pentru că ea era acum aici și Annabelle avea nevoie 
de sprijinul ei, din moment ce devenea dureros de evident că nu 
se putea baza pe Frankie. 

— Acela nu e cumva Mel Gibson? întrebă Frankie, 
coborându-și vocea atunci când faimosul actor trecu pe lângă 
masa lor. Iisuse, tipul arată minunat! 

— Cui îi pasă? spuse Annabelle, dându-și părul pe spate. Și 
ce-a fost toată prostia aia de-aseară dintre tine și Ralph? Ai idee 
cât de idiot ai părut? 

Cuvântul „idiot” nu i-a căzut bine lui Frankie. 

— Ce ţi s-a înfipt în fund în dimineața asta? spuse el iritat. 

— Se pare că nu tu, îi răspunse Annabelle, refuzând să se uite 
la el. 

— Ce vrea să-nsemne asta? 

— Înseamnă că ne îndepărtăm unul de celălalt, spuse ea, 
privind în gol. 

Frankie rămase tăcut pentru un moment, timp în care evalua 
ce se întâmplă. Prietena lui devenise nepoliticoasă cu el, lucru 
pe care el nu-l aprecia. Își dădu seama că era supărată din cauza 
mamei ei, deși nu părea să-și dea seama. Dar acesta nu era un 
motiv să se răzbune pe el. Erau în sfârșit în L.A. și ar fi trebuit să 
se bucure de fiecare minut, în loc să-și sară la gât unul altuia. 

Decise să salveze ziua, să dea drumul farmecului Frankie 
Romano, s-o ademenească înapoi în cea mai bună relație pe care 
va putea s-o experimenteze vreodată. 

— Ştii ce, spuse el, suntem amândoi agitaţi, au fost câteva 


zile de coșmar, dar știi cât de mult te iubesc, nu-i așa, iubito? Se 
aplecă asupra ei și-și frecă nasul de gâtul ei, exact cum știa că o 
excită. În seara aceasta te scot la cină, doar noi doi. Și apoi... 

— Frankie, începu ea să spună, făcând o încercare șovăielnică 
de a-l îndepărta. 

— Nu te obosi să te opui, spuse el ferm. Ai dreptate, avem 
nevoie de ceva timp pentru noi. Lasă pe mine, iubito, voi aranja 
totul. 


— Ai un prieten? întrebă Annabelle în timp ce limuzina le 
purta spre reședința Maestro. 

— Da, deși nu locuim împreună, răspunse Denver, nedorind 
să-i mai dezvăluie lui Annabelle alte detalii despre viaţa ei 
amoroasă. 

— Foarte înțelept, aprobă Annabelle pe când își aprinse o 
ţigară. Pe de altă parte, tu ai fost întotdeauna mai deşteaptă. 
Cine are nevoie de un bărbat să facă dezordine în apartament? 
Sau ai o casă? 

— Nici o casă. 

— Apartamentele sunt mai bune. 

— Presupun că da, spuse Denver, urând această conversaţie 
care nu ducea nicăieri. 

— Am un apartament fantastic în New York, se lăudă 
Annabelle. 

— Ştiu, l-am văzut. 

Annabelle tăcu imediat. Vorbea despre uluitorul și spațiosul 
apartament din Park Avenue, nu despre dărăpănătura din SoHo. 
Probabil că Denver nici n-ar fi observat diferența. 

Au parcurs restul distanței în tăcere, până când au ajuns pe 
proprietatea Maestro. Pe când aşteptau să se deschidă poarta de 
la capătul aleii, câțiva paparazzi rătăciți au ieșit din tufăriș și au 
început să fotografieze. 

Annabelle își acoperi imediat faţa cu mâinile. 

— Ah, Dumnezeule! se îngrijoră ea. Nu pot fi fotografiată. 
Oamenii din New York nu au nici o idee cine sunt. E imposibil. 

Denver decise să nu sublinieze că la înmormântare vor fi 
copleșiți de echipe ale televiziunilor, fotografi și presă. Va fi o 


frenezie mass-media. 

Odată ce au ajuns la reședință, Lupe, menajera lui Maestro, 
răspunse la ușă. Le conduse până la scara principală către 
somptuoasa garderobă a Gemmei, o încăpere aproape la fel de 
mare ca întregul apartament al lui Denver. 

Annabelle se aruncă pe o elegantă canapea roz, de două 
persoane și, cu un oftat de epuizare, spuse: 

— Pur și simplu nu pot face asta. Va trebui s-o faci tu în locul 
meu. 

Dintr-odată, Denver se simţi copleșită de un șir de amintiri 
neplăcute. Annabelle smiorcăindu-se la liceu: 

„Nu pot face testul la istorie, va trebui să-l faci tu în locul 
meu.” „Nu pot ajunge la cantină, va trebui să-mi iei prânzul.” 
„Nu mă pot duce la petrecerea lui Carolyn, va trebui să-i spui 
tu. 

Denver se trezise într-un iad al amintirilor neplăcute și nu-i 
plăcea asta. Fusese o vreme când încercase cu disperare să fie 
una dintre fetele tari. Era atât de disperată încât făcuse tot ce-i 
ceruse Annabelle. Acum însă lucrurile stăteau diferit și tot ceea 
ce voia era să se întoarcă la biroul ei și să-și reia cariera 
înfloritoare. 

— Ghici ce, exclamă ea, lovindu-și ușor ceasul. Am uitat de-o 
întâlnire foarte importantă la care ar trebui să fiu în această 
dimineaţă. Îmi pare rău, trebuie să plec. 

— Dar am nevoie de tine, hohoti Annabelle. Nu poți pleca. 

— Nu-ţi face griji, o voi trimite aici pe asistenta mea, Megan. 
Megan e foarte competentă, se va descurca minunat. Îţi va 
plăcea. Și, înainte ca Annabelle să mai poată obiecta, se îndreptă 
spre ușă. 

Annabelle era lividă. Nu-i venea să creadă că fusese părăsită 
când avusese nevoie de cineva. Denver Jones ar trebui s-o pupe 
în fund, nu s-o abandoneze. Ce prietenă bună s-a dovedit a fi! 


Din cortul privat al hotelului Beverly Hills, Frankie urmărea 
acțiunea. Nu se întâmplau prea multe, oricum, fiind încă 
devreme. Mai era o grămadă de timp ca o suită de vedete din 
filme să apară și să piardă vremea. De preferat, Jessica Alba și 


Megan Fox, în cei mai înguști bikini brazilieni. 

Fusese așezat un șezlong pentru el, lângă piscină, deci după 
ce se acoperi cu loțiune de plajă, ieșise din cort, așteptând 
Bloody Mary-ul comandat dinainte. 

Seara trecută fusese prins într-un scandal. Că veni vorba 
despre un paradis al femeilor - asta era L.A.! Fete pe săturate. 
Fete în outfituri minuscule, cu spatele gol, aproape topless. Fete 
cu păr blond și lung și sânii, evident, falși. Fete cu păr închis la 
culoare și lung, cu buze, evident, false - încercau cu disperare s- 
o întreacă pe zeița Angelina. Păcat că nici una nu reușea. 

Frankie mersese în câteva cluburi cu evenimente. În al doilea 
club ocupase un loc la bar și urmărise acțiunea. După ce-i 
strecurase barmanului cartea lui de vizită, îl întrebase dacă nu 
era vreunul dintre proprietari prin preajmă. 

Până la urmă, Rick Greco, tipul care conducea clubul, dar 
care era și acționar, a apărut și s-a prezentat. 

Lui Frankie i s-a părut că Rick are ceva familiar, dar nu știa de 
unde să-l ia. 

— Scuze, tipule, dar nu căutăm nici un DJ, spuse Rick 
lovindu-l prietenește pe spate. 

— Nu-ţi bate capul, că nu-mi caut de lucru, răspunse Frankie. 
Sunt în oraș pentru înmormântarea mamei prietenei mele. 
Gemma Summer. Probabil c-ai citit despre asta. Un caz care face 
vâlvă. 

— Rahat, spuse Rick, impresionat prostește. Ce aiurea! O 
pauză scurtă și apoi: fiica ei chiar e prietena ta? 

„Ce credea cretinul - că inventase asta?” 

— E-n regulă, spuse el, observând neatent încăperea. 
Annabelle Maestro. Locuim împreună în L.A. 

Rick pocni din degete către barman. 

— Pot să-ţi cumpăr ceva de băut. 

— Sigur, spuse Frankie amabil. De ce nu? 

Și așa au început să discute, iar Frankie a decis că Rick ar 
putea fi o legătură excelentă, mai ales atunci când Rick dezvălui 
că fusese o vedetă în adolescenţă și apăruse la TV în anii '9o. 

— Ştii, mi s-a părut că te cunosc, spuse Frankie, amintindu-și 
de anii adolescenței lui. Nu erai în show-ul acela cu mama 


fierbinte și doi mucoși enervanți? 

— Ăla sunt eu, spuse Rick mândrindu-se cu amintirea fostei 
lui glorii. A rulat trei ani. E ceva ce nu voi uita niciodată. 

Frankie se uită pentru a doua oară la bărbatul cocoţat pe 
scaunul de lângă el: Rick avea mai puțin de patruzeci de ani 
acum, dar încă mai păstra urme ale fostului idol al 
adolescenților. Ochi căprui ca de vițel, ascunși în spatele 
ramelor de sârmă ale ochelarilor. Părul șaten de culoarea 
nisipului era îngrijit, iar hainele erau cu siguranță la modă în 
anii '9o - o cămașă roz cu nasturii până jos, blugi Levi's strânși 
pe corp și cizme de cowboy cu vârf ascuţit. 

„Ce târâtură”, se gândi Frankie. „Orașul ăsta e pregătit pentru 
o preluare, și eu sunt omul potrivit s-o fac. Am nevoie de ajutor, 
iar bădăranul ăsta ar putea fi ceea ce caut. 

— Deci... Rick, se aventură el. Noi doi ar trebui să ne mai 
vedem. 

— Da, sigur, spuse Rick, mi-ar plăcea. 

— Ce-ai spune de mâine? sugeră Frankie. Am putea lua 
prânzul la piscina de la hotelul Beverly Hills. Am o propunere de 
afacere care te-ar putea interesa. 

— De ce nu? spuse Rick. Sunt întotdeauna deschis ideilor 
noi. 

Frankie zâmbi. Era regele relațiilor. Era în oraș de mai puțin 
de douăzeci și patru de ore și deja era în acţiune. 

Viaţa era bună. 

Viaţa era foarte bună. 


33 - Denver 


Am primit un mesaj de la Sam și l-am citit în drum spre 
birou: 


Îmi lipsește Los Angelina mea cu nasul roșu. Timpul petrecut 
împreună a fost special. Tu ești specială. Cui îi mai fac eu clătite 
acum? 


Un zâmbet îmi acoperi toată fața. Nu putea să nu-mi placă 
faptul că-i era dor de mine. Tare dor, din moment ce-mi 
trimisese un mesaj ca acesta. 

M-am gândit la răspuns. Trebuia să aibă exact tonul potrivit, 
nu putea să sune plat. Am ajuns în cele din urmă la: 


Hmm... amintirea clătitelor speciale. Cu siguranţă, aș mai avea 
chef de-o portie. 


Ambiguu. Numai bun. 

Încă zâmbeam când am intrat în birou. 

Domnul Dinţi-de-Rechin îmi șterse curând zâmbetul de pe 
față cu o prelegere acră despre importanţa relaţiilor client- 
avocat. 

Am fost de neclintit. l-am spus că ce e prea mult e prea mult 
și că nu eram un babysitter calificat. 

Acceptă în cele din urmă faptul că terminasem, iar apoi mă 
informă că amândoi vom asista la înmormântarea de joi în semn 
de respect. Am fost de acord. 

Am ajuns în sfârșit în biroul meu și am chemat-o pe Megan - 
interna mea personală, care, din păcate, nu era asistenta 
competentă pe care i-o promisesem lui Annabelle. Megan era 
fiica unui asociat de afaceri al Domnului Dinţi-de-Rechin și era 
cât se poate de grea de cap. Am încercat s-o învăţ un lucru sau 
două, dar a te face înțeles de către ea era ca și cum ai merge prin 
deșert la amiază în haine de schi. 


Megan era o fată de bani gata, cu nimic altceva în minte 
decât cumpărături, mers în cluburi și prieteni. Eroinele ei erau 
Lindsay Lohan și Paris Hilton. Îl venera pe Zac Efron și îi 
considera pe George Clooney și pe Brad Pitt doi bărbaţi foarte 
bătrâni. 

De fapt, dacă stai să te gândești, e probabil persoana perfectă 
ca să umble cu Annabelle. Două puștoaice răzgâiate, împreună. 

Am trimis-o la vila Maestro cu avertizarea aspră să aibă grijă 
cum se poartă și să încerce să reprezinte firma într-un mod 
mulțumitor. 

Megan fu încântată să scape de îndatoririle plictisitoare de la 
birou. 

După ce a plecat, m-am așezat la birou și m-am uitat peste 
cazurile strânse acolo. Un caz de furt din magazine ce implica 
un fost prezentator de televiziune și un magazin mic. Şi un caz 
de agresiune cu circumstanţe agravante între un rapper și un 
membru de seamă al lumii paparazzilor. Nimic prea interesant, 
dar, din moment ce ambele cazuri implicau oameni destul de 
cunoscuţi, voi încerca să scot cât mai mult din ele. 

Într-un fel, regretam faptul că Ralph nu fusese acuzat de 
uciderea soţiei sale. Ar fi fost o nebunie de caz să ajut la 
apărarea lui. Felix ar fi făcut o treabă excelentă și eu aș fi fost 
exact lângă el, privind și învățând. 

După o vreme, l-am sunat pe medicul veterinar ca să-l întreb 
despre câinele meu, Amy Winehouse. Lui Amy nu-i plăcea să fie 
închisă într-un adăpost, așa că, de fiecare dată când călătoream, 
o duceam la medicul meu veterinar, unde era tratată ca pe 
regina care credea ea că este. 

— Voi veni s-o iau pe Amy mai târziu, am informat-o pe 
recepționeră. 

— Ah, domnişoară Jones, prietenul dumneavoastră a venit cu 
pisica lui ieri dimineaţă și, când a observat-o pe Amy, a spus că 
o ia el. Mi-a spus că știți despre asta și că totul a fost aranjat. 

— Prietenul meu? 

— Domnul Meyer. 

Pentru un moment, am fost copleșită de un sentiment de 
uimire și de furie. Domnul Meyer. Josh Meyer. Fostul tip cu care 


fusesem. 

— Ce? am răbufnit. 

— Amy părea fericită să-l vadă, spuse recepționera. Coada i se 
zbătea de parcă o luase razna. Este OK că i-am dat drumul? 

Nu, nu este ok, vacă proastă ce ești! Josh a vrut întotdeauna s- 
o păstreze pe Amy și i-am spus că niciodată nu se va întâmpla 
asta. A o ține pe Amy era felul meu de a-l pedepsi pe Josh, de a-i 
face cunoscut că nu putea întotdeauna să facă tot ce vrea el. Si 
acum tocmai o luase. Ei bine, ducă-se dracului! Asta e război. 

— Uh... de fapt, pe viitor, vă rog să nu mai daţi câinele meu 
nimănui în afară de mine, am spus, încercând să nu-mi pierd 
cumpătul. 

— Îmi pare atât de rău, se tângui recepționera. Sper că... 

— Nu contează, am spus, întrerupând-o. Mă voi ocupa eu de 
asta. 

După ce-am trântit telefonul, l-am sunat pe Josh pe telefonul 
mobil. Din fericire, nu-și schimbase numărul, dar, din nefericire, 
nu l-am prins la telefon am dat de afurisita lui de căsuță vocală. 


Sunt Denver, am spus, folosindu-mă de cea mai bună voce a 
mea rece. Ai luat-o pe Amy și asta nu-mi place. Știi că am căzut 
de acord să rămână cu mine - așa că, ce dracu, Josh! Sună-mă 
de-ndată ce primești asta. 


Am închis, scoasă din sărite de tupeul lui. Cum de 
îndrăznește să-mi răpească câinele. 

Până la ora cinci, Josh încă nu sunase. 

Fiu de căţea! 

Răpitor de câini! 

Nemernicul naibii! 

Mi-am dat seama că era nevoie de-o confruntare dacă 
doream s-o recuperez pe Amy. Știam unde lucra Josh, adică 
unde avea grijă de membrele unora dintre cele mai mari staruri 
sportive din oraș, dar m-am gândit că am mai multe șanse să-mi 
recuperez câinele dacă merg acasă la el. Astfel, la câteva minute 
după ora cinci, am plecat și am condus spre casa lui din 
Hancock Park. Da, după ce ne-am despărţit, Josh a cumpărat o 


casă — ceva ce nu se gândise niciodată să facă atâta timp am fost 
împreună. 

Nu mai fusesem niciodată în casa lui, cu toate că, trebuie să 
recunosc, după ce-am aflat că a cumpărat-o, am trecut de vreo 
două ori pe-acolo. 

Casa lui Josh nu se afla la stradă, în față având o peluză verde 
bine îngrijită și o mulțime de pomi. Vechiul stil colonial era 
foarte impresionant. 

Am parcat pe șosea, am mers până la ușa de la intrare și am 
apăsat butonul soneriei. 

O femeie scundă, înspăimântător de slabă, cu bucle aurii 
lungi și o expresie dură pe față, deschise ușa. Având mai puţin 
de treizeci de ani și obligatoriul ten fals de L.A., era îmbrăcată 
din cap până-n picioare cu haine casual de firmă. 

— Da? întrebă ea, cu o mână pe șoldul ei osos. Tonul ei era la 
fel de prietenos ca o găleată plină cu rahat. 

— Salut, am zis, încercând să privesc pe lângă ea. Josh este 
pe-aici? 

Îşi miji ochii dați cu prea multă mascara. 

— Cine vrea să ştie? 

— Eu vreau. 

— Și tu ești...? 

— Denver. Nici un semn de recunoaștere nu se văzu pe faţa ei 
îngustă. Denver Jones, am adăugat, deoarece eram sigură că îi 
spusese despre mine. În continuare nimic. Fosta prietenă a lui 
Josh. 

Informaţia ajunse în sfârșit la creierul ei cât bobul de mazăre. 
Sunt nedreaptă? Nu cred. E o idioată, îmi dau seama foarte ușor. 

— Are câinele meu, am spus liniștită. ÎI vreau înapoi. 

— Ce ușurare, spuse Domnișoara Slăbănoagă. Nu suport 
creatura aia soioasă. Câinii îmi provoacă cele mai rele alergii. 

Ca și cum ar fi vrut să demonstreze că spune adevărul, 
strănută de două ori și se holbă la mine de parcă ar fi fost vina 
mea. 

Norocosul de Josh. Își găsise fata potrivită. 

— Unde e Amy? am întrebat, puţin jignită. 

— Amy? întrebă nedumerită. 


— Câinele meu. 

— Oh, chestia aia. L-am închis în magazia din spate, îmi 
venea s-o plesnesc. 

— De ce-ai făcut asta? 

— Ţi-am spus. Alergii, zise Domnișoara Slăbănoagă, 
înăbușindu-și un căscat. Pe deasupra, câinele ăla prost latră 
întruna. Cum îl suporţi? 

— Amy latră deoarece ai închis-o, am spus. Unde-i Josh? 

— În drum spre casă, bănuiesc. 

— Atunci o să-mi iau câinele și-o să plec. 

— Josh știe că iei câinele? 

— Da, am spus hotărâtă. Totul e aranjat. 

— Atunci, spuse ea. Ar trebui să intri, pentru că eu nu 
deschid ușa de la magazie, să nu mă muște câinele ăla tâmpit. 

Aş vrea eu! 

Am intrat în casă, unde era o mare dezordine. Teancuri de 
haine erau întinse prin sufragerie și diferite grămezi de accesorii 
umpleau fiecare masă. Domnișoara Slăbănoagă, stilist-de- 
staruri, își marcase cu siguranţă teritoriul. 

Singurul semn că Josh locuia aici era un televizor cu ecran 
plat uriaș și vechiul său scaun confortabil, scaunul pe care n-am 
reușit niciodată să-l conving să-l arunce. 

Ha! Nu renunțase niciodată la scaun, dar nu avusese nici o 
problemă să renunţe la mine. 

Nu că-mi păsa. Sincer, nu-mi păsa deloc. 

În depărtare, am auzit-o pe Amy lătrând. Brusc, Josh intră 
valvârtej în casă. 

Josh Meyer. Fostul meu prieten. Bărbatul cu care petrecusem 
odinioară mai mulți ani preţioși. 

M-am uitat la el. S-a uitat la mine. Pentru o clipă, a fost ca și 
cum timpul încetase să mai curgă, eram din nou împreună și 
nimic nu se schimbase. 

— Ce se-ntâmplă aici? întrebă Josh, punând capăt vrăjii. Ce 
cauţi aici, Denver? 

M-am uitat la el cu răceală. Cum îndrăznește să-mi fure 
câinele? lar apoi mai are și tupeul să mă întrebe ce caut în casa 
lui? 


Am observat că luase în greutate. Pusese cel puţin vreo cinci 
kilograme și n-am putut să nu mă simt mulțumită, știind că arăt 
bine, chiar dacă, probabil, arătam ca o uriașă stând lângă 
Domnișoara Slăbănoagă, care nu are mai mult de un metru 
cincizeci. 

— Mi-ai luat câinele, am spus pe un ton acuzator. 

— Câinele nostru, mi-o întoarse el. 

— Nu. Câinele meu. 

— Ai lăsat-o pe Amy la veterinar. Am văzut-o că era 
nefericită, așa că am luat-o de-acolo. 

— Nu aveai nici un drept să faci asta. 

— Aveam toate drepturile. Am găsit-o pe Amy împreună, îţi 
aminteşti? 

— Micii tale prietene nici măcar nu-i plac câinii, așa că de ce- 
ai lua-o? 

— Vezi, întotdeauna încerci să controlezi totul, rânji 
disprețuitor Josh. Amy a fost câinele nostru. Am dreptul s-o iau. 

— Nu. Nu ai. 

— Ba da, am. 

— Liniștiţi-vă! spuse Domnișoara Slăbănoagă, băgându-și 
corpul ei inexistent între noi. la-ţi câinele și pleacă. Voi doi îmi 
provocaţi o migrenă. 

Alergii, migrene. Josh își găsise un adevărat trofeu. 

— Da, Josh, am spus, obosită de-atâtea certuri. Dă-mi 
câinele. 

Gura lui Josh luă forma unei linii subțiri, drepte - semn sigur 
că era scos din sărite. 

L-am iubit vreodată cu adevărat pe acest bărbat? 

Bănuiesc că da, dar acum nu-l mai iubesc. 

— Bine, spuse el, bosumflat în continuare. 

— Bine, am răspuns, fixându-l cu privirea și făcându-l să-și 
întoarcă capul. 

Câteva minute mai târziu, am plecat de-acolo cu Amy 
Winehouse, amândouă fericite că scăpasem. 

A trebuit să fac o scurtă oprire la birou, după care am luat o 
cină târzie cu Mario, așa cum plănuisem. Îmi trimisese deja un 
mesaj, confirmându-mi că ar trebui să ne întâlnim la Ago. Aș fi 


avut timp doar să merg acasă și să mă schimb în ceva potrivit 
pentru o ieșire în oraș cu Mario. Urma să se termine, probabil, 
acasă la el. 

Hmm... După confruntarea mea cu Josh, aveam nevoie de 
puțină atenție drăgăstoasă, iar Mario era tipul potrivit s-o 
furnizeze. 

Am mers cu mașina direct la birou, am lăsat-o pe Amy cu 
paznicul meu favorit de la parcare și am luat liftul până sus, la 
etajul patruzeci și doi. 

Megan se întorsese și strălucea de fericire. 

— M-am distrat cel mai tare, se entuziasma ea. Annabelle e 
nemaipomenită! 

Ah, da, nimic nu se compară cu umblatul prin hainele unui 
star de cinema ucis, ca să aducă zâmbetul pe fața unei fete. 

— Domnul Sanders ţi-a cerut să arunci o privire la aceste 
fotografii, adăugă Megan, înmânându-mi un plic. 

— Ce sunt astea? 

— N-a spus. Pot să plec acum? 

— Sigur, am spus, deschizând plicul. 

Felix pusese în plic un bilet mic. 


Denver. Uită-te la pozele acestea cu Gemma Summer. Ceva 
sugestii? Ralph e nerăbdător să știe cine e bărbatul. 


Bineînţeles că Ralph era nerăbdător să știe. Frumoasa lui 
soţie fusese fotografiată cu un alt bărbat cu o săptămână înainte 
să fie ucisă. 

Am privit îndelung fotografiile. Erau patru. Gemma arăta 
bine, era evident că se simțea bine, ciocnea paharul cu străinul - 
un bărbat abia vizibil, și doar din profil. Erau făcute la un 
restaurant retras, sus pe dealurile de lângă Malibu. Fotograful 
trebuie să o fi urmărit pe Gemma acolo, după care se ascunsese 
în tufișuri ca să facă fotografiile. 

M-am uitat o dată, de două ori, de trei ori. Apoi mi-am dat 
seama. 

Bărbatul misterios era tatăl lui Carolyn. 


34 - Carolyn 


Ultimul lucru pe care și-l amintea Carolyn era că-și oprise 
mașina lângă benzinăria Shell părăsită - închisă cu mult timp în 
urmă - și aştept răbdătoare să sosească Gregory. Nu putea să-și 
amintească tot ce se întâmplase mai departe, cu toate că avea 
amintiri vagi despre o fată care-i bătuse la geam - o tânără 
hispanică aparent agitată și poate într-un fel de încurcătură. 
Fiind un bun samaritean, Carolyn își coborâse geamul să vadă 
dacă putea să ajute și asta era tot — nici o altă amintire. 

Acum se trezise în portbagajul prăfuit al unei mașini aflate în 
mișcare, cu mâinile și gleznele legate și cu o cârpă jegoasă în 
gură. 

Panica puse imediat stăpânire pe ea. Era un coșmar? Se va 
trezi cu siguranță imediat. Dar nu. Era legată în portbagajul 
unei mașini, iar vehiculul se afla în mișcare. 

Fierea îi umplu gâtul, dar o înghiţi, temându-se că s-ar putea 
sufoca. 

Încercă să se miște. Imposibil. 

Mâinile îi erau legate la spate cu un cablu electric. Acesta îi 
tăia încheieturile mâinilor și o durea. „Doamne, te rog, ajută- 
mă! 

Voia teribil să spună cuvintele cu voce tare, dar lucrul ăsta era 
imposibil, așa că le cântă în liniște în capul ei, ca o incantațţie 
liniștitoare, și speră că, într-un fel sau altul, El o va auzi. 

— Sigur nu va muri? întrebă Rosa, prietena de șaisprezece ani 
a lui Benito. Rosa era o fată frumoasă - frumuseţea îi era stricată 
de o cicatrice albă subţire, care îi acoperea în întregime obrazul 
stâng, rezultatul unei lupte de bandă doar între fete. Mama ei o 
pedepsise pentru asta, o ţinuse închisă în casă două săptămâni 
întregi. 

— De câte ori trebe să-ți zic, răspunse Benito cu o căutătură 
urâtă. Doar băgăm puţină frică în puta, ca să piardă copilul ăla 
nenorocit. 

— Tot ce trebuia să facă era să-l facă pe tip să și-o scoată, fu 


de părere Rosa. Merge de fiecare dată. 

— Şi de-aia ai un copil de zece luni care trăiește cu mama ta, 
spuse Benito cu o expresie acră. În plus, ea nu vrea să-și arunce 
copilul, nemernicul de senator vrea asta. 

— Un împuțţit, mormăi Rosa, sorbind hulpavă dintr-o doză 
de Red Bull, după care se șterse la gură cu dosul palmei. 
Oricum, de ce faci asta pentru el? 

— O fac pentru că n-am chef s-ajung iar la pârnaie, spuse 
Benito enervat. 

— Ce vrei să faci cu ea? întrebă Rosa, deschizându-și poșeta 
și luând o pudrieră Cover Girl, pe care-o șterpelise din farmacie. 

— Crezi că știu? spuse Benito, clipind rapid. Cât de mult îţi ia 
să pierzi un afurisit de copil? 

Rosa ridică din umeri, după care începu să-și examineze cu 
atenţie faţa în oglinda retrovizoare. 

— Nu știu, spuse în cele din urmă, descoperind un coș care 
trebuia stors. Dar o fată de la școală a mers la un tip irlandez - a 
făcut un avort pentru cincizeci de parai. De ce n-o ducem acolo? 

— Pentru că trebuie să pară un accident, insistă Benito, 
dorind ca Rosa să-și țină gura închisă măcar o dată. 

— De ce? întrebă Rosa, trecându-și limba peste buze. 

— Încetează odată cu întrebările tale nenorocite, mârâi 
Benito. 

Se vedea cu Rosa cu întreruperi de când ea avea cincisprezece 
ani, de aproape șase luni - un record pentru el. Era dispusă să 
facă diferite lucruri pentru el, nu-l bătea la cap prea mult și i-o 
sugea ca o veterană. 

Dezavantajul era că ea avea un copil cu un membru al unei 
bande rivale și, de fiecare dată când apărea o ocazie, nenorocitul 
încerca să-l facă dispărut. Era o râcă perpetuă, iar Benito se 
gândea serios s-o părăsească pe Rosa din cauza asta. 

Dar nu acum, nu cu târfa însărcinată a senatorului legată în 
portbagajul mașinii lui. N-ar fi isteț din partea lui. 


— Diseară e cu ținută obligatorie, îi aminti Evelyn Stoneman 
soțului său la interfon. 
Un alt eveniment cu ţinută obligatorie era ultimul lucru de 


care avea nevoie Gregory. 

Dar știa prea bine cât de prudent era din partea lui să 
participe, deoarece, în timp ce Carolyn era pe lista absenţilor, el 
trebuia să se asigure că fiecare mișcare pe care o făcea era 
observată. 

Nu că cineva ar fi raportat dispariţia lui Carolyn. Ținând 
seama de faptul că trăia singură, asta putea să dureze zile, iar 
până atunci ea se va întoarce în mod sigur, fără vreun copil care 
să crească în pântecul ei. Când se va întoarce, Gregory o va 
compătimi, va face gălăgie în legătură cu necesitatea unor legi 
mai dure pentru combaterea infracțiunilor. Și apoi - se va ivi 
momentul potrivit - se va despărți de ea. 

Dacă norocul era de partea lui, șocul răpirii ar trebui s-o facă 
să piardă copilul în scurt timp - poate în câteva ore. Și când se 
va fi întâmplat asta, ea va fi eliberată, iar Gregory va fi, de 
asemenea, eliberat. Era planul perfect. 

Îi dăduse instrucțiuni lui Benito să nu-i facă rău, doar s-o 
zguduie puțin. Nu că Benito ar fi fost cea mai de încredere ființă 
umană de pe planetă, dar Gregory nu avusese de ales. Copilul 
trebuia să dispară și Benito părea să fie singura lui salvare. 

Evelyn apăru la ușa dressingului său, înveșmântată într-o 
rochie albă și lungă, Carolina Herrera, și cu niște diamante 
elegante. 

— Nu ești gata, îl dojeni ea, ridicând spre el un deget pe care 
avea un inel. 

— Dă-mi cinci minute, spuse  morocănos Gregory, 
întinzându-se după o cămașă albă apretată de pe un umeraș din 
apropiere. E tot ce am nevoie. 


Carolyn simţi încă o dată cum fierea îi urcă în gât și încă o 
dată reuși s-o înghită. 

Mașina mergea pe un teren dur și ea era incapabilă să 
protesteze pentru faptul că era aruncată în toate direcţiile. 

Încercă să se calmeze și să gândească rațional. Când Gregory 
ajunsese la întâlnire și observase că lipsea -raportase cu 
siguranţă dispariţia ei la poliție? 

Sau nu? Cunoscându-l pe Gregory, e posibil să fie prea 


circumspect ca să facă asta - întotdeauna se îngrijora atât de 
tare în legătură cu prețioasa lui reputaţie. 

Dar dacă mașina ei era în continuare lângă stația de benzină 
abandonată, atunci Gregory știa cu siguranţă că ceva nu e în 
regulă și bineînțeles că va raporta. Conștiinţa lui îl va forța să 
facă asta. 

Dar dacă acela sau aceea care o ţinea închisă în portbagajul 
mașinii sale îi furase Pontiacul și o luase din loc? Atunci cum va 
ști Gregory că a fost răpită? 

Lacrimile îi umplură ochii și începură încet să-i curgă pe 
obraji. 

Cum va ști Gregory? Asta era întrebarea. 

Și cine o va salva? 


35 - Bobby 


Inspectând locaţia clubului The Keys cu M.J. și Lucky, Bobby 
simţi bucuria succesului. Va prelua în sfârșit locul, îi va schimba 
numele în „Mood” și va crea cel mai de succes loc de întâlniri 
nocturne din Las Vegas. Era ceva la care visase de când Lucky 
construise The Keys. O bătuse întotdeauna la cap să-i permită să 
obțină concesiunea clubului, dar ea se împotrivise, spunând că 
trebuia mai întâi să demonstreze că poate să facă asta. Ei bine, o 
dovedise cu prisosință. Deschis de aproape trei ani, Mood din 
New York înota în bani și în curând, va face o înţelegere să 
deschidă Mood în Miami, iar acum avea Las Vegasul. 

— Ştii că vom face schimbări majore, o informă el pe Lucky. 

— Wow, rosti ea. Sunt atât de surprinsă. 

— Vrei amprenta noastră pe el, nu? spuse el, observând că 
mama lui nu se schimba deloc - cu buclele ei întunecate și 
lungi, pielea măslinie și ochii mai negri decât noaptea -, fiind în 
continuare cea mai frumoasă femeie pe care o văzuse vreodată. 
Şi cea mai deşteaptă. 

— De-aia te-am sunat, Bobby. 

— Nu, o contrazise el. M-ai sunat pentru că sunt singurul în 
care poţi să ai încredere că nu-mi construiesc propria mea 
afacere pe banii tăi. 

— Deloc adevărat, obiectă Lucky. Sunt o grămadă de 
proprietari onorabili de cluburi pe care puteam să-i solicit: 
Rande Gerber, Brent Bolthouse... 

— Continuă, mamă, spuse el sigur de sine. Ştii că ai nevoie de 
mine. 

— Am? 

— Da - spune-o, o îndemnă el. Haide - spune-o. 

— Am nevoie de tine! spuse Lucky teatral, într-o manieră 
batjocoritoare. Şi de tine, M.J. 

— Mersi, doamnă Gol... 

— Lucky. 

— Uh, mersi, Lucky, mormăi M.J. Incredibila mamă a lui 


Bobby reușea întotdeauna să-l facă să se simtă din nou ca un 
copil. 

— Îţi dai seama, M.J., vă cunosc pe tine şi pe familia ta de 
când aveai doișpe ani, spuse Lucky, zâmbind spre M.]. Tatăl tău 
a avut grijă de Gino, când a avut problema aia cu anevrismul. lar 
mama ta este cea mai încântătoare femeie din lume. 

— Da. Şi pun pariu că nu știai că M.J. are în continuare o 
pasiune pentru tine, glumi Bobby. Numai că acum are o 
prietenă, așa că am o bănuială că, probabil, ești în siguranță. 

— Cine vrea să fie în siguranță? îl tachină Lucky, flirtând 
ușor. 

MJ. se uită la Bobby. Era mai mult decât rușinat. 

— De ce nu-i spui mamei tale cine are ceva cu tine? spuse el, 
încruntându-se. 

— Şi cine ar fi aceea? întrebă Lucky, ușor amuzată. 

— Zeena, zise M.J. Îi ard călcâiele după Bobby, la modul 
serios. 

Bobby îi aruncă lui M.J. o privire urâtă. 

— Prostii, mormăi el. 

— Ce coincidenţă, spuse Lucky. Pentru că mâine-seară îi 
vedem show-ul. Am auzit că e uimitor, așa că am cumpărat 
bilete pentru toți. 

— Dă-l încolo de show, spuse Bobby, hotărât să scape de 
subiectul superstarului prădător. Nu ești interesată să auzi ce fel 
de schimbări voi face? 

— Am o puternică bănuială că aș putea ghici, spuse Lucky 
zâmbind. Dar dă-i bătaie - spune-mi oricum. 

Bobby își prezentă planurile sale pentru Mood în Las Vegas. 
Avea multe idei și prima dintre ele era să scape de scara 
luminată, fântânile interioare și operele de artă scumpe. Planul 
lui era să creeze o copie a lui Mood din New York. 

— Trebuie să aibă un ventilator, ceva care să te dea pe spate, 
insistă el. Acum e Las Vegas la modă. 

— Afacerile au fost întotdeauna bune, sublinie Lucky. 
Aducerea oamenilor în club nu a fost niciodată o problemă. 

— Nu e vorba despre cât de mulți bani învârţi, insistă Bobby. 
E vorba mai mult de mulțime. 


— Şi mulțimea ar trebui să fie? întrebă Lucky. 

— Fără turiști - în afară de cazul în care sunt tineri și arată 
bine. Fără grăsani. Așa cum ţi-am spus când l-ai deschis prima 
oară - trebuie să faci din club un loc unde localnicii să stea după 
ce termină lucrul. Deci... fete sexy în haine sexy. Tipi bogaţi cu 
Ferrari-urile și Bentley-urile parcate afară. Celebrităţi aflate în 
vizită. Oricine cu o atitudine mișto. În căutarea acestui freamăt 
mergem noi. 

— OK, băieţi, spuse Lucky, fiind repede de acord. Cred că am 
înţeles ideea. 

— Sigur? spuse Bobby, surprins că nu se împotrivea 
schimbărilor pe care el avea de gând să le facă. 

— Sigur că am înțeles, așa că ce-aţi zice să încheiem un 
contract? Apoi putem să ne relaxăm și să ne distrăm. 

Bobby zâmbi satisfăcut. 

— Mi-ai captat atenția. 


Mai târziu, sora lui pe jumătate, Max, a fost cea care îi captă 
cu adevărat atenţia. Veni la camera lui de la The Keys fără să 
anunţe, bătu cu putere în ușă și intră. 

N-o mai văzuse de câteva luni și, la vârsta de șaptesprezece 
ani, înflorise și devenise de-o frumusețe desăvârșită -, dar încă 
nu-și pierduse latura sălbatică. Max era imaginea în oglindă a lui 
Lucky la aceeași vârstă. Înaltă, suplă și cu o grămadă de bucle 
negre rebele, pielea măslinie arsă de soare, buze pline și 
personalitate din plin. Singura diferență erau ochii ei. Ai lui 
Lucky erau întunecaţi și intenși, ai lui Max erau verzi ca un 
smarald strălucitor. 

În momentul în care deschise ușa, se aruncă în braţele lui, își 
încolăci picioarele lungi în jurul taliei lui și îl îmbrăţișă strâns. 

— Uah, spuse el râzând, în timp ce încerca să se desfacă. Nu 
se cade, ești mult prea mare. 

— Ha! explodă Max într-un râs sălbatic. Am zburat până aici 
doar ca să te văd. Mă aștept măcar la o primire decentă. 

— Răzgâiato! spuse el afectuos. 

— Afemeiatule! răspunse ea, ochii verzi strălucindu-i. Eşti 
atât de nasol, Bobby. De ce nu mi-ai spus că vii? A trebuit să aud 


de la mama. Așa că m-am urcat într-un avion și uite-mă aici. 

— Şi eu mă bucur să te văd, spuse el, râzând în continuare. 

— Dar oricum te iubesc, fratele meu mai mare, adăugă ea cu 
un zâmbet molipsitor. 

— Mă iubești, ha? 

— Da. 

— E bine de știut. 

— Şi tu mă iubești, nu? 

— Uneori, o tachină el. Când nu mă scoţi din sărite. 

— Haide, Bobby, spuse ea, încruntându-se în glumă. Nu mă 
face să-mi pierd vremea. 

— Cine te face să pierzi vremea? 

— Tu! Tu! Tu! urlă ea. 

— Calmează-te. 

— Unde e M..? întrebă ea, schimbându-și dispoziţia și 
deschizând minibarul. Ar trebui să-l târăsc după mine înapoi în 
LA. 

— Și de ce-ai face asta? 

— Pentru că prietena mea cea mai bună, Cookie, e disperată 
să-și facă de cap cu el. 

— Prietena ta Cookie e mult prea tânără ca să-și facă de cap 
cu oricine. 

— Liniștește-te! spuse Max, dându-și ochii peste cap. În ce 
secol te-ai născut? 

— E grozav să te văd, puștoaico, spuse Bobby, zâmbind. Ai 
aceeași gură mare. 

— Ţi-a spus vreodată cineva că începi să semeni cu bunicul 
Gino? întrebă ea, scoțând un pachet de m&m din minibar. 

— Şi ăsta-i un lucru rău? 

— Uite care-i treaba, Bobby, oftă ea, îndesându-și o mână de 
m&m în gură. Cred că e timpul să vin la New York și să mă mut 
cu tine. Un plan mișto, nu? 

— Nu, spuse el, dând negativ din cap. Nu-i deloc un plan 
mișto. 

— De ce? vru ea să știe. Tocmai mi-ai spus că mă iubești. Și 
m-aș purta frumos. Sincer, Bobby - tu îți vezi de-ale tale și eu 
de-ale mele. 


— Mersi, spuse el sec. Asta înseamnă că am permisiunea ta? 

— Ha! Ha! Liniștește-te, Bobby. 

— Îmi pare rău. Răspunsul este nu. 

— De ce? De ce? De ce? 

— Pentru că trebuie să mergi la facultate, îi ţinu el o predică. 
Ştii că Lucky și Lennie asta se așteaptă să faci. 

— N-o să fac asta, spuse ea cu încăpățânare. 

— Şi ce motiv ai? 

— Pentru că mama nu a mers, tu ai mers două minute și ai 
renunțat imediat. Așa că de ce trebuie să sufăr eu? Nu e corect. 

— O educaţie corectă înseamnă foarte mult, Max. 

— Rahat! mormăi ea, trântindu-se pe canapea, cu picioarele 
ei lungi și bronzate întinse sub cea mai scurtă dintre fuste. 

— Nu, spuse el scurt. Asta-i viața. 

— Omule! se plânse ea. Devii la fel de nasol ca mama. 
Înseamnă că va trebui să plec pe cont propriu fără nici un ajutor 
de la tine. 

— Şi să mergi unde? 

— O să vezi, spuse ea grațios. Nici o facultate pentru fata 
asta. Tânjesc după aventură cu A mare. Și dacă vrei să știi, 
nimeni - și vorbesc serios că nimeni - nu poate să mă oprească. 

Bobby dădu din cap dezaprobator. Îi părea rău pentru Lucky 
și Lennie - aveau probleme mari pe cap. 

— Ce fel de aventuri ai în minte? întrebă el. 

— Oh, știi tu, răspunse ea vag. Să mi-o trag cu o grămadă de 
tipi - alegerea mea. Un fel de a trăi la limită. 

— La limita a ce? întrebă el, încercând să nu râdă. 

— Tu pur și simplu nu înţelegi, nu? spuse ea, aruncându-i o 
privire urâtă. Eu îmi aparțin mie. Nu sunt fata cea mică a lui 
Lucky sau surioara ta ori copilul lui Lennie Golden. Sunt eu. 

— Nimeni nu are ceva cu acest sentiment. 

— Mișto, pentru că sunt unică și plănuiesc să-mi fac propria 
afacere. 

— Şi când se va întâmpla asta? 

— Mai devreme decât cred toţi, spuse ea în chip misterios. 

— Da? 

— Fii sigur de asta, fratele meu mai mare, spuse ea, ochii 


verzi trimițând semnale periculoase. 

— Acum pari a fi Lucky. 

— Şi ăsta-i un lucru rău? spuse ea, imitându-l. 

— Haide, surioară, spuse el, luând-o de mâini și trăgând-o de 
pe canapea. Avem o cină importantă la care trebuie să ajungem. 
Brigette și noua ei prietenă. M.J. și fata lui. Așa că ai face bine să 
te porţi frumos. Va fi destul timp să vorbim despre viitorul tău 
mai târziu. 

— Crede-mă, Bobby, ameninţă ea. O să vorbim. Şi o să câștig 
de data asta - o să vezi. 


36 - Annabelle 


— Împachetează totul și spune să fie pus la păstrare, o instrui 
Annabelle pe Lupe. Sunt prea supărată ca să mă ocup acum de 
ceva. O să văd eu altă dată. 

— Da, domnişoară Anna, spuse ascultătoare Lupe. Pentru un 
motiv oarecare, nu reușise niciodată să pronunţe corect numele 
întreg al Annabellei. Bijuteriile doamnei Gemma? adăugă Lupe, 
foarte îngrijorată. Ce fac cu ele? 

Annabelle bănuia că toate bijuteriile scumpe ale mamei sale 
se aflau în siguranță într-o bancă sau erau puse într-un seif 
ascuns undeva în casă. Sincer, nu-i păsa. Bijuteriile Gemmei nu 
erau pe gustul ei. 

— Lasă-le, răspunse ea nehotărâtă. O să mă uit la ele mâine. 

În momentul acela era nerăbdătoare să scape de-acolo. 
Întoarcerea acasă era deprimantă, o făcea să-i fie rău fizic. Toate 
amintirile urâte ale anilor ei de adolescenţă o cotropiseră și se 
răzbunaseră. Avea nevoie să scape din casa ei din copilărie și să 
facă ceva care să-i ia gândul de la apropiata înmormântare. 

Când ajunse jos, Megan stătea chiar lângă ușa de la intrarea 
principală. 

— Denver m-a trimis, anunţă Megan. Menajera ta m-a lăsat 
să intru. Sunt Megan și am venit aici să te ajut. 

Annabelle aruncă o scurtă privire în jur. Din fericire, Ralph 
nu se vedea nicăieri. 

— Vino, spuse ea, măsurând-o rapid din cap până-n picioare 
și hotărând că părea să fie partenera potrivită 

Pentru o zi distractivă de activitate comercială. Mergem la 
cumpărături. 


Frankie se asigură că era așezat la o masă principală, lângă 
piscină, de unde putea să-i vadă pe toţi. Se gândi că ar fi putut 
să comande prânzul în cabană, dar o masă excelentă, chiar în 
față, era mult mai impresionantă. În plus, cine voia să stea 
ascuns? Frankie simţea nevoia să fie văzut. 


Spionase deja o fată perfectă pentru activitatea lor din L.A., 
unde trebuiau să ia totul de la zero. Fata era înaltă și bine legată, 
cu un corp mortal, care îi amintea de Ursula Andress ieșind din 
mare într-unui din primele filme cu James Bond - un film pe 
care-l văzuse la televizor de nenumărate ori. Își amintea cu 
ușurință că-i plăcuse faptul că Bond era un tip atât de șmecher - 
genul lui de tip. lar în ceea ce o privește pe Ursula... ei bine, ea 
era femeia imaginară care îl călăuzise în multe dintre nopțile 
sale de adolescent singur. Trăise primul lui orgasm cu 
încântătoarea Ursula. 

Fata în chestiune era cu un bătrân decrepit, care părea gata să 
dea ortul popii în orice minut. Tipul avea părul cărunt - în mod 
surprinzător, o grămadă de păr - și o barbă albă lățoasă. Fata 
purta o pereche de bikini atât de mici încât nici n-ar fi trebuit să 
se deranjeze să și-i pună. Frankie o prinse privind, din când în 
când, în direcţia lui. Simţise că tipa voia cu disperare să și-o 
tragă. Boșorogul nu părea capabil nici măcar de-un strănut, 
darămite de altceva. Frankie era pregătit în cazul în care ea ar fi 
venit pe la el. 

Rick Greco ajunse cu zece minute întârziere, îmbrăcat în 
întregime în alb. 

— Credeam că ai zis că ne întâlnim la Polo Lounge, spuse el, 
simțindu-se evident ofensat. Așteptam sus. 

— Nu, răspunse Frankie, fără să se ridice, în semn de putere. 
Am zis de la început lângă piscină. Sunt un tip din New York, 
trebuie să mă bronzez. 

— Da, spuse Rick, trăgându-și un scaun și așezându-se. Ce 
zici de vremea noastră? E decembrie. Nu e rău, nu? 

— Tocmai de-aia nu m-ar deranja să mă mut aici, își îngădui 
Frankie să se destăinuie, mestecând un colț de pâine. 

— Serios? 

— Îmi place clima, spuse Frankie. Ca să nu mai zic de peisaj, 
adăugă el, arătând spre fata în bikini care stătea acum pe 
marginea piscinei, legănându-și picioarele lungi în apă. 

— Poţi avea ceva mai bun decât ea, spuse Rick cu un chicotit 
obscen. Ai văzut deja păsărica fierbinte care umblă pe la clubul 
meu. 


— Exact! spuse Frankie. 

— Dar să nu uităm că ai o prietenă, nu? remarcă Rick. 

— Da, Annabelle, spuse Frankie, făcând semn chelnerului — 
un bărbat căruia îi dăduse mai devreme un bacșiș frumos, ca să 
se asigure că era servit non-stop. Dar sunt aici să-ți spun, Rick, 
că doamna mea este foarte înțelegătoare, mă lasă să-mi văd de 
treburile mele. 

— Ăsta-i genul de fată pe care e bine s-o ai, spuse Rick, 
frecându-și palmele una de alta. 

— Ai dreptate, fu de acord Frankie, comandându-și o 
Mimosa, în timp ce Rick ceru o votcă cu gheaţă. 

„E un băutor de zi, gândi Frankie. „Cu atât mai ușor de 
manipulat. O să-mi fac un renume cu tipul ăsta. O să-i preiau 
întregul oraș. Toată lumea va ști cine este Frankie Romano." 


Annabelle se simți mulțumită de ziua petrecută la 
cumpărături cu Megan. Merseseră în cele mai bune locuri, 
inclusiv în locul favorit al lui Annabelle, Fred Segal, și în cel pe 
care Megan nu-l rata niciodată - Kitson de pe Robertson. Apoi 
străbătuseră toate magazinele mari - Neiman's, Barney's și Sak's, 
sfârșind cu Maxfield, de pe Melrose, unde Annabelle lăsă vreo 
opt mii pe două haine mișto. 

Când ajunsese înapoi la hotel, era încărcată cu sacoșe de 
cumpărături și se simțea al naibii de mulțumită de sine. 
Cumpărăturile o făceau întotdeauna să se simtă atât de bine. 

Frankie avea cocaina lui. Ea avea cardul ei negru de la 
American Express. Un schimb echitabil. 

Era pe punctul să o sune pe Janey, să verifice dacă era totul în 
regulă, când cei de la centrul spa al hotelului sunară în 
apartament, să-i reamintească de programarea de după-amiază. 

Renunţând la telefonul către Janey, plecă, gata de un răsfăț 
minunat. 


În timp ce lua prânzul, Frankie primi un telefon de la Bobby. 

— Scuză-mă, îi spuse lui Rick, în timp ce se întorcea într-o 
parte ca să răspundă. 

— Ghici unde suntem, spuse Bobby, părând drogat. 


— În Atlantic City, făcându-vă de cap cu chelnerița mea, 
glumi Frankie. Cum o chema? 

— Nu, omule, suntem în Las Vegas, spuse Bobby râzând. 

— Îţi baţi joc de mine. 

— Sunt aici cu M.]. și cu prietena lui. 

— M). are prietenă? spuse surprins Frankie. Cum arată? 

— Tânără, negresă și drăguță. E îndrăgostit. 

Frankie nu era interesat să audă despre viața amoroasă a lui 
M.J. Avea lucruri mai importante pe cap. 

— Cum de sunteţi aici? spuse el. Tocmai v-am văzut în New 
York, nu păreaţi să vă pregătiți să mergeţi undeva. 

— Am primit un telefon de la Lucky, care ne-a întrebat dacă 
vrem să preluăm concesiunea clubului The Keys. 

— Ce surpriză, dar asta ai dorit dintotdeauna, nu? 

— Sigur. Şi mă gândeam că tu și Annabelle ați putea să vă 
luaţi o vacanță de douăzeci și patru de ore în Las Vegas. Voi 
trimite avionul după voi. 

— Îţi foloseşti, în sfârșit, avionul? zise Frankie, șocat că 
Bobby proceda astfel. Ce te-a apucat? 

— Aveam nevoie să ajung aici repede. 

— lisuse, spuse Frankie, cu mintea zbârnâindu-i ca de obicei. 
Las Vegas sună ca un plan. 

— Nu sună. 

— Da, dar faza e că trebuie să fim aici joi pentru 
înmormântare. 

— Nici o problemă. Zburăm toţi înapoi spre LA, joi 
dimineaţă. Lennie e plecat, așa că Lucky m-a rugat s-o însoțesc. 

— Lucky merge la înmormântare? 

— Se pare că Gemma a făcut vreo două filme pentru Panther 
pe când Lucky conducea studioul. Îi plăcea de ea. 

— O să vorbesc cu Annabelle, spuse Frankie surescitat. Dar 
poţi să fii sigur că o să fiu acolo, cu sau fără ea. 

— Atunci o s-o iau înainte și fac toate pregătirile. Sună-mă 
mai târziu. 

— Desigur, spuse Frankie, închizându-și telefonul. 

Rick îl privi în expectativă. 

— Cel mai bun prieten al meu, Bobby Santangelo, îi explică 


Frankie pe un ton banal, în timp ce se gândea că Bobby nu ar fi 
putut să sune într-un moment mai bun. Rick era deja 
impresionat. Asta ar trebui să-l dea direct pe spate. Uh, trimite 
avionul lui ca să mă ducă în Las Vegas. 

— E acel Bobby Santangelo? întrebă Rick. Fiul lui Lucky 
Santangelo? Tipul care deține Mood în New York? 

— Bobby e cel mai apropiat prieten al meu. Ne gândim să 
devenim parteneri. 

— Frumos? 

— Nu e așa? spuse Frankie cu un rânjet mulțumit de sine. Și 
apoi, după o lungă pauză: Deci, Rick, ce-ai zice ca tu și cu mine 
să vorbim puţin despre afaceri. Nu m-ar deranja să deschid un 
local în L.A. 


— Cum a fost azi? întrebă Frankie, când el și Annabelle se 
întâlniră în cele din urmă în apartament în jurul orei cinci. 

— De rahat, se plânse Annabelle, hotărând să nu zică nimic 
despre cheful ei de cumpărături și despre timpul relaxant 
petrecut la spa. 

— Trebuie să fi fost greu să sortezi lucrurile mamei tale, 
spuse Frankie, încercând să pară plin de compasiune. Te înţeleg, 
iubito. 

— A fost, fu de acord Annabelle cu un oftat ipocrit. Nici nu-ţi 
poţi imagina. 

— Nu-ţi face griji, pentru că am plănuit o cină romantică 
pentru diseară. Și mâine te duc cu avionul în Las Vegas pentru o 
zi. Am hotărât că ai nevoie de o pauză. 

Annabelle făcu ochii mari. 

— Las Vegas? întrebă ea. Ce-i în Las Vegas? 

— Pentru început, Bobby. Şi am reușit să-l conving să trimită 
avionul lui după noi. 

— Ce face Bobby în Las Vegas? întrebă ea, gândindu-se că 
lucrurile începeau să meargă mai bine. 

— Preia un club. Şi va fi la înmormântarea mamei tale alături 
de mama lui, așa că ne vom întoarce toți înapoi cu avionul joi 
dimineață. Nu e tare? 

— Da, spuse Annabelle, încântată pe ascuns. Ai atât de mare 


dreptate, chiar am nevoie de-o pauză. 

— Sigur că ai, fu de acord Frankie, neștiind sigur dacă era 
mulțumit sau dezamăgit că mergea și ea în Las Vegas. 

Înainte să plece la cină, sună Ralph. Annabelle era ocupată cu 
aplicatul ultimelor retușuri machiajului ei în baie, așa că Frankie 
ridică telefonul. 

— Vă aștept pe amândoi la cină acasă, spuse Ralph brusc. 

— Ne aștepți? spuse Frankie, rămas fără grai pentru prima 
dată. Nu ne-am gândit la asta. Tocmai ne pregăteam să mergem 
să mâncăm la Spago. 

— Bine, spuse Ralph, un bărbat al hotărârilor rapide. Ne 
vedem acolo. Închise telefonul înainte ca Frankie să poată 
obiecta. 

Nu că Frankie ar fi obiectat, căci îl venera pe Ralph Maestro, 
dar, cu toate acestea, era sigur că venirea lui Ralph la Spago nu 
va fi pe placul Annabellei, ba chiar o va scoate din sărite. 

După ce se gândi la asta câteva minute, hotărî că lucrul cel 
mai inteligent era să nu-i spună că Ralph sunase. Să facă pe 
prostul și, când apărea Ralph, să pară surprins. 

Annabelle ieși de la baie purtând una dintre noile ei achiziții. 

— Arăţi ca o vedetă, iubito, comentă Frankie. Fierbinte și 
sexy, ăsta-i genul meu de fată. 

— M-am oprit pe drumul de întoarcere spre hotel și am făcut 
cumpărături, îi mărturisi Annabelle, făcând o piruetă cu 
eleganta ei rochie din piele de culoarea bronzului, marca Dolce 
& Gabbana. Îţi place? 

— Îmi place mult rochia, spuse Frankie, întinzându-se după 
ea și prinzând-o de mijloc. Dar ce îmi place cu adevărat e trupul 
care e în ea. 

Annabelle zâmbi ușor. Câteodată, Frankie știa exact ce să 
spună. 


37 - Denver 


Primul lucru pe care-l aveam în minte era să încerc să o sun 
pe Carolyn. Nu aveam nici cea mai mică idee ce-i voi spune. 
Ştiam doar că trebuia să vorbim înainte să spun altcuiva despre 
descoperirea mea. 

Carolyn nu răspunse, așa că i-am trimis un mesaj. 


Sună-mă imediat. Urgent! 


M-am gândit că asta o să-i atragă atenua. 

Apoi am început să mă gândesc la părinții ei. Clare și George 
Henderson. Nu îi mai văzusem de mult timp, dar Carolyn 
vorbea întotdeauna despre cei doi cu dragoste și afecțiune. Când 
eram mai tinere și Carolyn locuia acasă, de fiecare dată când 
treceam pe la ea păreau să se înțeleagă de minune. 

George Henderson era un chirurg estetician foarte respectat. 
Mă întrebam dacă așa se întâlnise cu Gemma. 

Clare Henderson - odinioară asistenta lui George - lucra în 
imobiliare. Mi-o aminteam pe Clare ca pe o femeie plăcută - 
drăguță, dar nu o mare frumuseţe. 

George, pe de altă parte, era un bărbat foarte atrăgător, înalt 
și slab, cu un farmec natural. Toate prietenele adolescente ale lui 
Carolyn avuseseră o pasiune pentru el. 

Nu-i mai văzusem pe soții Henderson de cel puţin doi ani, 
dar Carolyn menţiona adesea că amândoi o duceau bine, în 
special George. Păstrase o atitudine retrasă, nu-și făcuse 
publicitate, dar, potrivit lui Carolyn, lucrase cele mai faimoase 
chipuri de la Hollywood. Făcea de asemenea o muncă pro bono 
la un spital de copii și, de două ori pe an, vizita ţările sărace ale 
lumii, folosindu-și abilităţile ca să-i ajute pe oamenii desfiguraţi. 
Carolyn spunea adesea cât de mândră era de el. 

George Henderson nu era deloc candidatul potrivit pentru 
implicarea într-o relație cu una dintre cele mai frumoase femei 
din lume. Dar fusese fotografiat cu Gemma și orice neghiob 


poate să observe, doar uitându-se la fotografii, că acești doi 
oameni erau puternic atrași unul de altul. 

De ce am fost eu singura care l-a recunoscut? 

Deoarece nu era prea probabil ca faimoșii lui clienți să facă 
un pas înainte - conform aproape fiecărei actrițe de la 
Hollywood, frumuseţea ei era dată de Dumnezeu, neatinsă de 
bisturiul unui chirurg estetician. 

Hmm... George Henderson. Ar trebui să-l sun pe Felix și să-i 
spun că l-am identificat pe bărbatul care se afla alături de 
Gemma? Sau ar trebui să aștept până ce voi fi vorbit cu Carolyn 
și voi fi aflat exact ce se întâmplă? 

Am hotărât să aștept. Nu voiam să declanșez ceva fără să mă 
consult cu ea. 

Între timp, Mario mă aștepta la Ago. Nu-mi strica puţină 
relaxare binemeritată, ca să nu mai vorbesc de o masă bună, 
urmată de niște sex în stilul lui Mario. 

Uah! Mă transformam într-un maniac sexual?! 

Nu. Eliberez pur și simplu tensiunea. 

Să-l văd pe Josh ancorat în noua lui viață alături de 
domnișoara Stilista Slăbănoagă nu era modul meu favorit de-a 
petrece o după-amiază. În plus, Mario făcea ca Josh să arate ca 
un pierde-vară ieșit din formă. 

M-am grăbit să ajung acasă, am hrănit-o pe Amy, am făcut un 
duș scurt, mi-am făcut unele retușuri la machiaj, mi-am luat pe 
mine o bluză decoltată, pantaloni de mătase fără lenjerie 
intimă, după care am urcat în mașină și m-am îndreptat spre 
Ago. 

Mario mă aștepta. Ei bine, nu chiar aștepta - mai degrabă 
stătea la ceea ce bănuiam că e masa noastră, prins într-o 
conversație intimă cu o blondă de Hollywood. 

Le numesc blonde de Hollywood pentru că există un grup de 
femei care arată exact la fel. Toate au un păr blond lung, gros, 
strălucitor (extensiile ajută părul să rămână așa). Feţe netede, 
bronzate slab, fără riduri (un amestec de Botox, cremă 
autobronzantă și tratamente faciale săptămânale). Trupuri 
lungi, fără grăsime (pilates, yoga, spinning). Şi sâni falși exact de 
mărimea potrivită. 


Aceasta, cu jeanșii ei True Religion mai mult decât mulați și o 
bluză lejeră, cu cercei care se legănau și o duzină de brățări Me 
& Ro - inclusiv sfoara roșie Kabbala -, se potrivea perfect în 
tipar. 

Mario mă observă venind și se ridică imediat, dar blonda de 
Hollywood nu avea nici o intenţie să-și mute fundul ei atât de 
frumos turnat. Rămase fermă pe scaunul ei și încercă să mă 
ignore, de parcă eu aș fi fost intrusa. 

— Salut, am spus. Mai bine să fii prietenoasă decât 
răutăcioasă. 

Blonda de Hollywood îmi aruncă o privire lipsită de interes, 
iar Mario își încolăci braţele în jurul meu și mă întâmpină cu o 
îmbrăţișare călduroasă. 

— Bine ai venit înapoi, îmi șopti în ureche. Mi-a fost dor de 
tine. 

— Ţi-a fost? am spus, orbită de extraordinarele sale gropițe 
din obraji. 

— Ai face bine să crezi, răspunse el. 

Blonda de Hollywood se holbă la mine, după care, dându-și 
seama în sfârșit că era în plus, se ridică în silă. 

— Cred că ar trebui să mă întorc la prietenii mei, se aventură 
ea, sperând, în mod evident, că Mario îi va cere să rămână. 

Nu i-a cerut. Dar asta nu o opri să-l ia de mână, să se aplece 
spre el și să-i șoptească ceva la ureche. 

Spre meritul lui, Mario se dădu imediat înapoi. 

— Mi-a făcut plăcere să te întâlnesc, spuse el. Ne mai vedem. 

— Sună-mă, zise ea, ignorându-mă încă o dată - ceea ce era 
de fapt vina lui Mario, deoarece ar fi trebuit, cel puţin, să ne 
prezinte. 

În sfârșit, a plecat și m-am așezat repede. Scaunul era cald 
încă de la fundul îmbrăcat în True Religion al fetei. 

Mario se așeză și el, timp în care pe chip i se așternu un 
zâmbet timid. 

Am hotărât să nu pun nici o întrebare. Nu era genul meu să 
fac pe prietena geloasă. În fond, nu avusesem decât o întâlnire, 
nu aveam cum să-mi arog vreun drept de proprietate. 

— Lisa e o prietenă veche, îndrăzni el să spună. 


— Nu atât de veche, am ripostat eu, incapabilă să mă 
stăpânesc. 

Aplecându-se peste masă, îmi luă mâna într-a lui. 

— Geloasă? a întrebat, cu același zâmbet timid pe chip. 

Aș putea fi. Dar tocmai am făcut sex cu un străin foarte 
atrăgător în New York. Așadar, geloasă? Nu prea cred. 

— Poate, am contracarat eu, hotărând că nu era nimic greșit 
dacă îi gâdilam orgoliul. 

— Nu trebuie să fii, mă asigură el. Legătura dintre mine și 
Lisa aparţine trecutului. 

Prea multe informaţii, nu voiam să mi-l imaginez pe Mario în 
pat cu Lisa, oricine ar fi fost ea. Nu erau favorabile unei nopţi de 
poftă trupească nestăpânită, iar eu anticipam o noapte foarte 
pofticioasă. 

— Mersi pentru informaţie, am spus cu hotărâre. O voi 
depozita undeva în vederea unor referinţe viitoare. 

Afișându-și dinţii lui mai albi decât albul, spuse: 

— Asta îmi place la tine. 

— Ce anume? 

— Eşti bătăioasă. 

— Sunt? 

— Reprezintă o schimbare înviorătoare. O grămadă de femei 
frumoase nu au multe de spus. 

Îmi spunea că sunt frumoasă? Da, îmi spunea. 

Mario va avea cu siguranță noroc diseară. 


Există ceva legat de sex care dă o dependenţă totală. Când nu 
a mai avut parte de asta de ceva vreme, o fată poate categoric să 
trăiască și fără. Dar când este înapoi în acţiune - păzea! 

Și eu eram înapoi în acţiune la modul serios. 

După cina de la Ago - calcan delicios pentru mine, paste 
primavera pentru el și o sticlă de vin roșu între noi - ne-am 
îndreptat în grabă spre apartamentul lui. L-am urmat în mașina 
mea, anticipând ce va urma. 

L-aș fi invitat la mine în apartament, dar m-am gândit că 
Amy Winehouse trăise o traumă destul de puternică pentru o zi. 
Nu avea nevoie de stresul pe care l-ar fi adăugat giugiuleala 


dintre mine și Mario. 

De cum am trecut dincolo de ușa lui de la intrare, am început 
amândoi să ne purtăm ca niște adolescenţi ahtiați după sex. 
Hainele începură să cadă cu o viteză alarmantă. Prima dată ale 
lui, apoi ale mele, până când amândoi stăteam dezbrăcaţi în 
micul living al casei sale modeste. Mă trase aproape, astfel încât 
sânii mei îi atingeau pieptul și penisul lui apăsa pe coapsa mea. 

— Pune-ţi picioarele în jurul mijlocului meu, ordonă el, 
prinzându-mă de fund ca să mă ajute. 

Oh, da, nici o problemă. 

Dar stai o secundă - unde era preludiul la care se pricepuse 
atât de bine ultima dată? Poate eram excitată (din nou?!!!), dar o 
mică atenţie de a mă porni și mai tare ar fi fost frumoasă. Și, 
exact în momentul în care mă gândeam la asta, se auzi soneria. 

Era trecut de miezul nopții și încălecatul în livingul lui, fără 
haine pe noi, mă făcu să mă simt brusc destul de vulnerabilă. 

— Uh, aștepți pe cineva? am întrebat, desfăcându-mi 
picioarele din jurul mijlocului său. 

— Eu? Nu, spuse el la fel de surprins. 

— Ar trebui să-l ignorăm? 

— Ar putea fi important, hotărî el. Du-te și așteaptă-mă în 
dormitor, mă ocup eu de asta. 

Nu era nevoie să-mi spună de două ori. M-am grăbit în 
dormitorul lui și m-am furișat între așternuturi. Apoi mi-am dat 
seama că îmi lăsasem poșeta în camera cealaltă și voiam să nu o 
fi făcut, pentru că aveam nevoie să-mi verific telefonul, să văd 
dacă Carolyn încercase să dea de mine. Era imperios necesar să 
dezvălui identitatea lui George Henderson mâine la prima oră și 
aveam mare nevoie să vorbesc mai întâi cu Carolyn. 

Deodată, sexul cu Mario nu mai părea atât de urgent. Oricine 
sunase la ușa lui de la intrare îmi stricase plăcerea. Simţeam o 
dorință puternică să mă îmbrac și să merg acasă. Dar nu puteam 
din cauză că hainele erau împrăștiate pe podeaua lui din living. 

Mario se întoarse. Încă dezbrăcat. Cu un penis încă 
impresionant. 

Am decis să rămân până terminăm ce începusem. Și apoi s-o 
iau din loc. 


— Cine-a fost? am întrebat. Și nu-mi spune că ai răspuns la 
ușă fără haine pe tine? 

— Mi-am protejat bărbăţia cu o pernă, glumi el. O pernă 
foarte mare. 

— Credeam că mărimea nu contează, am spus veselă. 

— Glumești, nu? spuse el, sărind în pat alături de mine și 
începând să-mi lingă sfârcurile. Ah... acum primim preludiu! 

— Îţi plac aventurile, nu? spuse el cu o voce joasă și aspră. 
Pregătită să încerci orice? 

— De ce? am întrebat cu sufletul la gură, pornită din nou la 
maximum. 

— Pentru că eu sunt. Îmi face plăcere să îmbrățișez 
întotdeauna neașteptatul. Se poate dovedi a fi o adevărată 
călătorie. 

Și, cu aceste cuvinte, aruncă cearșaful și începu să coboare cu 
limba lui magică pe corpul meu, depărtându-mi coapsele cu 
mâinile lui puternice, lingându-mă până în adâncuri. 

Am oftat puternic și mi-am ridicat mâinile, acoperindu-mi 
ochii. Un bărbat care știe cu adevărat să ofere sex oral este un 
giuvaier. Şi Mario știa prea bine cum să satisfacă o femeie. 
Brusc, toate gândurile de plecare dispărură, în timp ce stăteam 
pe spate și mă bucuram de serviciile limbii lui talentate. 

Se opri pentru un moment. L-am îndemnat să nu se 
oprească. 

— Orice faci, e atât de bineee, am murmurat. Sunt aproape 
acolo... 

Și limba lui se întoarse să-mi ofere plăcere serioasă. 

Nu mă mai puteam abţine, era mult prea bine. Mi-am dat 
drumul și am experimentat un orgasm arzător, interminabil, de 
proporții uriașe. 

— Oh... Dumnezeule, am icnit, cu trupul vibrându-mi de 
plăcere. A fost... orgiastic! 

— Se descurcă atât de bine cu cuvintele, șopti Mario, 
mușcându-mi urechea. 

Stai o secundă - cum putea să fie lângă urechea mea, când 
capul lui era încă între picioarele mele? 

Atunci mi-am dat seama. Exista o a treia persoană în 


dormitor. 


38 - Carolyn 


— Să nu mă contactezi sub nici o formă, îl avertizase Gregory 
pe Benito. Dacă e necesar, o să te contactez eu. 

Lui Benito nu-i păsa, primise o misiune și, odată ce misiunea 
era îndeplinită, el și senatorul nu mai aveau nici un motiv să 
vorbească vreodată. Doar dacă nu intra în bucluc și avea nevoie 
de ajutor, caz în care nu va avea nici o problemă să-i ceară 
sprijinul senatorului. Un lucru pe care Benito îl știa sigur era că 
nu-și va permite niciodată să fie băgat din nou la răcoare. 
Niciodată. Mort și îngropat era singura alternativă rațională la 
închisoare. 

Între timp, misiunea de-a o lua pe târfa senatorului și a o 
zdruncina astfel încât ea să piardă copilul dura prea mult. 
Crezuse că totul se va termina repede. O lua pe puta asta o 
plimba câteva ore în portbagajul mașinii sale și bingo! — 
Copilul dispărea. 

Dar nu - mersese ore nesfârșite în afara orașului, pe cele mai 
desfundate drumuri pe care le găsise, până când, în cele din 
urmă, Rosa începuse să se plângă că era obosită și îi era foame, 
și că ar face bine să se oprească și să vadă dacă realizaseră ceea 
ce își propuseseră. 

— Deschid portbagajul, mârâi Benito, oprind pe o stradă 
lăturalnică și pustie. Era deja miezul-nopţii și, dacă stătea să se 
gândească, ar putea să-și ia și el un hamburger. Mergi și uită-te 
la ea, porunci el. 

— De ce trebe s-o fac eu? obiectă Rosa, la fel de certăreaţă ca 
de obicei. 

— Pentru că eu nu mă uit între picioarele ei, izbucni Benito. 
Asta nu-i o treabă de bărbat. 

— E afacerea ta de rahat, spuse Rosa pe un ton beligerant. Tu 
ne-ai băgat în asta. 

— Taci din gură și ajută, porunci Benito, luând o lanternă și 
ieșind din mașină. Merse în spate, deschise portbagajul și o 
lumină cu lanterna pe Carolyn. Ea era întinsă acolo, tot legată, și 


acum era nemișcată, ceea ce-l sperie de moarte. Primul gând 
care îi trecu prin cap a fost: dacă puta murea la el în mașină? 
Dacă se întâmpla asta, însemna că se îndrepta spre pârnaie sau - 
chiar mai rău - spre scaunul de execuţie. 

Închise imediat portbagajul și, fără să spună un cuvânt, se 
întoarse în mașină și merse la dărăpănătura lui de casă - 
împrumutată de la un văr traficant de droguri, care era la 
pușcărie. Odată ajuns acolo, parcă mașina pe aleea din spatele 
casei, printre gunoaiele care putrezeau și, cu puţin ajutor dat în 
silă de către nemulțumita Rosa, mai mult o trase după el decât o 
transportă înăuntru pe prietena însărcinată a senatorului, 
înainte să-i dea drumul pe pat și s-o dezlege. 

Vestea cea bună era că respira. Vestea cea rea era că nu se 
vedea nici un pic de sânge și chiar și el știa că, dacă ar fi pierdut 
copilul, ar fi fost sânge. Rosa îl asigurase de asta. 

— Normal, îi spusese prietena lui de șaisprezece ani, de parcă 
ar fi fost un soi de expertă. Nu știm cât e de borțoasă. Dacă 
bebelușul e mare, îl vedem când iese. Vară-mea a pierdut copilul 
și prostul ăla de copil era atât de uriaș, că nici măcar nu l-a 
putut arunca la budă. 

Benito nu voise să asculte. Ce știa Rosa? Absolut nimic. 

După ce-i fixă femeii încheietura de tăblia patului cu un 
cablu electric rezistent, se furișă în cealaltă cameră, porni 
televizorul, se aruncă pe un scaun și se holbă pierdut la ecran. 

Instinctul îi spunea că nu era o situaţie lipsită de primejdii. 

Instinctul îi spunea că trebuia să scape de femeie, purta 
ghinion, era o karma negativă. 

Din fericire, nu-l văzuse, dar o văzuse pe Rosa. 

Și ce dacă? Existau milioane de fete care arătau ca Rosa, cu 
fustele lor scurte, pantofi cu platforme, prea mult machiaj și păr 
înfoiat. Prizoniera lor nu ar alege-o niciodată pe Rosa la o 
aliniere și, chiar dacă ar face-o, Rosa nu ar risca să-și deschidă 
gura și să-l implice și pe el. 

De un lucru era sigur: trebuia să vină cu un plan nou, pentru 
că păstrarea târfei însărcinate a senatorului în casa lui nu mai 
reprezenta o opţiune. 


În timp ce Benito era așezat în fața televizorului, Rosa profită 
de ocazie ca să se strecoare afară pe alee și să deschidă ușa din 
spate a mașinii lui. Căuta poșeta femeii. Când o luaseră, 
acoperindu-i fața cu un tampon cu cloroform, Rosa îi smulsese 
poșeta și o aruncase în grabă pe bancheta din spate. Benito nu 
observase, fiind prea ocupat să-și lege victima inconștientă și s-o 
înghesuie în portbagajul mașinii lui. 

Benito era câteodată atât de tâmpit... Chestia asta cu luatul 
femeii era o tâmpenie, dar Rosa era de acord cu orice voia 
Benito, pentru că era prietenul ei și nu era ușor să găsești un 
prieten când ai un bebeluș care plânge acasă, în afară de asta, 
faptul că avea un prieten mai în vârstă, precum Benito, îi dădea 
putere în școală, când se obosea să treacă pe-acolo. Nimeni nu 
îndrăznea să-i facă necazuri prietenei lui Benito. Toţi știau că 
era proprietatea lui și, prin urmare, era de neatins. 

Rosa hotărâse că smulgerea poșetei era bonusul ei pentru că-l 
ajutase. Nu pleca cu mâna goală. De ce ar fi făcut-o? 

După recuperarea poșetei din mașină, se grăbi înapoi în casă 
și o ascunse sub chiuveta de la bucătărie. Mai târziu, când 
Benito va adormi, va arunca o privire și va vedea ce se găsește 
înăuntru. Spera că bani, fiindcă Benito nu-i dădea nimic. 
Trebuia să fure din buzunarele lui când el dormea. 

— Hei! urlă el de pe scaunul său din fața televizorului. Adu- 
mi o altă bere și mișcă-ți fundul aici. 

Rosa se conformă. Ştia ce voia el. Bere, urmată de o felație 
serioasă. 

Nu era niciodată înțelept să te cerți cu Benito. 


Recăpătându-și cunoștința, Carolyn înţelese că trebuie să fi 
leșinat, pentru că nu mai era legată în portbagajul unei mașini, 
ci se afla întinsă pe un pat îngust, lăsat în jos, într-o cameră 
întunecată, cu încheietura mâinii drepte legată strâns de tăblia 
patului. 

Habar nu avea că aceasta era aceeași cameră în care Gregory 
se trezise cu doar două zile în urmă. 

Valuri de frică puseră stăpânire pe ea în timp ce încerca să se 
ridice. Era disperată să folosească baia, stomacul o durea și 


începu să tremure incontrolabil. 

Camera era mică, rece și umedă. În aer se simţea miros de 
fum de ţigară și de ceapă, pe podeaua goală nu se afla nici un 
covor, iar zdreanța care acoperea fereastra era bătută cu cuie. 
Prin pereţi auzi zgomotul unui televizor dat tare, iar deasupra 
capului - zgomotul slab al unui elicopter. 

Unde se afla? 

Ce se întâmpla cu ea? 

Nu era bogată și faimoasă, așa că de ce-ar vrea cineva s-o 
răpească? 

Panicată, nu știa sigur cât timp trecuse de când fusese răpită. 
Câteva ore? O zi? Nu avea nici cea mai mică idee, dar i se păru 
că ar fi noapte, iar stomacul ei care chiorăia o informă că era 
flămândă, în timp ce gura uscată tânjea după apă. 

Copleșită de frică și de confuzie, tot ce putea face era să spere 
și să se roage să se trezească mai repede și totul să se dovedească 
a nu fi altceva decât un coșmar nebun. 

Apoi îi veni o idee. Gregory se va grăbi s-o salveze. Trebuia. 

În fond, purta copilul lui. 


39 - Bobby 


Cina cu Brigette, Kris, M.J. și Cassie, Lucky, Max, plus cele 
două femei ce deţineau hotelul The Cavendish, Renne și Susie, a 
decurs bine. Ca de obicei, Bobby a fost impresionat de abilitatea 
lui Lucky de a face pe toată lumea să se simtă bine, deși Max o 
cicălise în cea mai mare parte a serii. 

Max Santangelo Golden era în formă și nu părea să renunțe 
prea repede. 

Lucky păru încântată de iubita aleasă de Brigette, în timp ce 
Kris era complet fermecată de Lucky. Renee și Susie erau în raiul 
lesbienelor, în timp ce Cassie și Max se înțelegeau de minune. 

„De ce nu? se gândi Bobby, uitându-se la cele două fete care 
vorbeau fără oprire. Au aproape aceeași vârstă” M.J. era 
categoric un corupător de minori. 

Până la urmă avu ocazia s-o prindă pe Lucky singură și să 
vorbească doar ei doi. 

— Ce se întâmplă cu domnișoara Nebunatică? întrebă el, 
referindu-se la sora lui mai mică. 

— Max ne înnebunește, mărturisi Lucky, făcând un gest de 
neputinţă, dar ce putem face? 

— Ce-ar fi s-o lăsaţi să ia propriile decizii? sugeră Bobby. Are 
aproape optsprezece ani și e suficient de deșteaptă. 

— Nu atât de deșteaptă pe cât ai fost tu la optsprezece ani și 
are încă șaptesprezece, răspunse Lucky. M-ar înnebuni să o văd 
trecând prin aceleași experiențe pe care le-a îndurat Brigette. 

— Ce te face să crezi că s-ar întâmpla asta? întrebă el. 

— Fii serios, spuse Lucky, scuturându-și capul. Max e tânără 
și minunată, plus că provine dintr-o familie foarte bogată. Știm 
amândoi că toţi dobitocii care vor să marcheze în stil mare vor 
umbla după ea. De aceea o vreau ascunsă bine la facultate, până 
va fi suficient de mare. 

— Nici o șansă, mamă, spuse Bobby, scuturându-și capul. 

— De ce spui asta? 

— Pentru că surioara e gata de acţiune cu sau fără 


permisiunea ta. 

— Crezi? 

— Deja mi-a spus că nu va face chestia cu facultatea. 

— Păcat, pentru că nu există nici o șansă s-o las să-și facă de 
cap. Asta nu e o opţiune. 

— Poate că nu ai nici o opţiune. 

— Tot timpul există o opţiune, spuse Lucky întunecându-se 
la față. Făcu o pauză lungă înainte de a continua. Ştii care e 
problema principală, Bobby? Seamănă cu mine când eram de 
vârsta ei și crede-mă că nu ascultam de nimeni. 

— Asta nu ar trebui să te facă să înţelegi cum e? 

— Crede-mă, încerc. 

— Dacă îmi amintesc bine, nu te-a căsătorit Gino la 
șaisprezece ani? 

— Oh, da, cu siguranţă, spuse Lucky, cu un râs sec. Gino a 
făcut-o, pentru că a crezut că așa mă poate controla. Normal că 
nu a funcționat. Am fost mai deșteaptă ca el tot timpul. 

— Dar, mamă, ai ajuns o învingătoare. Ai realizat atâtea. Și ai 
făcut-o pe cont propriu. 

— Mulţumesc, Bobby, dar tot nu înţelegi. Nimic nu mai e 
simplu, trăim vremuri periculoase. 

— Mama ta nu a fost ucisă înainte? Și fratele tău, și tipul cu 
care ai fost logodită? Și-mi spui mie că lucrurile nu erau 
periculoase atunci? lisuse, mamă, scutește-mă. 

— Sigur că au fost, dar, așa cum ţi-am spus e o lume diferită 
acum. Pe lângă asta, eram o tipă șmecheră, știam să am grijă de 
mine în orice situație. 

— Max e deşteaptă. A ieșit din chestia aia cu răpirea de-acum 
câţiva ani. 

— Noroc chior. 

— Bănuiesc că știi că vrea să se mute în New York. 

— Oh, da, știu totul despre asta. Mi-a invocat această 
fantezie de-a locui cu tine. 

— În nici un caz, spuse el, scuturându-și capul cu energie. O 
iubesc pe surioara mea, dar nu am de gând să fiu responsabil 
pentru ea. 

— Crede-mă, Bobby, te înţeleg. 


— Hei, tu și Lenny o s-o scoateţi la capăt, tot timpul o faceţi. 

— Mai mult ca sigur o să încercăm. 

— Mult noroc, spuse Bobby rânjind. O să ai nevoie. 

Lucky zâmbi mâhnită. 

— Destul despre Max, ce se mai întâmplă cu fiul meu 
preferat? 

— Preiau conducerea clubului tău. Asta e suficient să mă ţină 
ocupat. 

— Mă refeream la o relaţie, Bobby. Cum stă treaba? Vreo fată 
despre care ar trebui să știu? 

— Nimeni special, răspunse lejer. O pauză, un alt rânjet. 
Trebuie să caut în continuare. 

În dimineața următoare, Max zbură înapoi în Los Angeles. 
Bobby o conduse la aeroport. Încă o dată, o îndemnă să se 
gândească să dea o șansă facultăţii și lăsă lucrurile așa. Nu avea 
sens să se contrazică cu ea. Max își voia libertatea și, în ceea ce o 
privea, nimeni nu o putea opri. 

Mai târziu își petrecu ziua cu M.J. la club. Au adus un 
arhitect, un designer și un constructor. Cu toată viteza înainte. 

Deși se cufundase în întâlnire, Bobby era cu ochii pe ceas, ca 
să fie prin preajmă să-i întâmpine pe Frankie și pe Annabelle, 
când vor sosi la hotel. Nu era sigur de ce îi invitase, fusese o 
decizie dictată de un impuls de moment, pe care începea s-o 
regrete. Meditând mai profund, își dădu seama că poate se 
gândise că avea nevoie de un zid de oameni în jurul său care să-l 
protejeze de Zeena, devoratoarea de bărbaţi. Nu că ar fi plănuit 
să se lase prins din nou, dar poate era inevitabil. 

Oare unde erau toate fetele drăguțe? Fetele elegante, 
inteligente, de vârstă potrivită. Cu siguranţă, nu pierd vremea la 
Mood. Se săturase de modele, de petrecăreţe și de moștenitoare 
bogate. 

Pentru moment, gândurile i s-au îndreptat spre Denver - 
avocata cu care se întâlnise întâmplător în New York, la 
Annabelle. Ea menţionase că au fost la același liceu. Nu-și mai 
amintea de ea de-atunci, dar îi plăcea stilul - deși întâlnirea 
fusese scurtă. Îi dăduse cartea ei de vizită și îi trecuse prin cap 
că ar putea s-o sune. Părea suficient de normală. Avea o 


strălucire atrăgătoare și nu era uscăţivă, arăta de parcă s-ar 
putea bucura de o friptură-două. Ar fi trebuit să-i spună lui 
Frankie s-o aducă. 

Hei - prea târziu acum. De fapt, de ce? încerca pur și simplu 
să se protejeze de Zeena. 

Sau nu încerca? „Arată tot ce poţi, Don'șoară Superstar. Pot 
face faţă la tot ce ai.” 


Când întâlnirea luă sfârșit, Bobby se trezi de unul singur. M.J. 
plecase cu Cassie, Brigette și Kris erau la spa și Lucky era la 
telefon, în biroul ei somptuos, rezolvând afaceri. 

Se întreba dacă putea să scape de participarea la concertul 
Zeenei din acea seară, când își aminti că îi invitase pe Frankie și 
pe Annabelle alături de toţi ceilalți, deci nu era cale de ieșire. 

Zeena va fi pe scenă, facându-și treaba. Nu era ca și cum ar fi 
fost nevoit să o vadă sau să-și petreacă timpul în particular cu 
ea. 

Impulsiv, decise să facă drumul cu limuzina până la aeroport 
și să se întâlnească el însuși cu Frankie și cu Annabelle. Era mai 
bine decât să stea aiurea, fără să facă nimic și poate se vor opri 
cu toţii la The Wynn și vor juca câteva partide de blackjack, 
înainte de-a se întoarce la The Keys. 

În timp ce mergea prin holul hotelului, trecu pe lângă standul 
cu reviste și ziare. Un titlu îi atrase atenţia. Un titlu ce-l opri din 
drum. 

Rahat! Chestia asta nu va fi plăcută. 


40 - Annabelle 


La bordul avionului Stanislopoulos erau două însoţitoare de 
zbor, Gitta - o olandeză atrăgătoare, și Hani - o frumuseţe 
hawaiiană. Ambele femei erau plăcute și competente și 
amândouă știau cum să se descurce în orice situație. Lucrau 
pentru Stanislopoulos Shipping & Industries de peste zece ani - 
Gitta de când avea douăzeci și cinci de ani și Hani cu o zi 
înainte de aniversarea a nouăsprezece ani. Astăzi, erau însă 
conștiente că aveau o problemă și amândouă cugetau la diferite 
idei despre cum s-o rezolve. 

Frankie Romano era la bordul avionului cu prietena lui, 
Annabelle Maestro. Era pe drum spre Las Vegas - și aici era 
problema. Să spună încântătorului cuplu despre ce-ar putea să-i 
aștepte în momentul în care vor coborî din avion sau să păstreze 
o tăcere discretă? 

Gitta optă pentru tăcere. Hani credea că e mai bine ca 
frumosul cuplu să fie avertizat dinainte. 

Certându-se, l-au consultat pe unul dintre piloți, un bărbat 
căsătorit, mai în vârstă, care nutrea o pasiune secretă pentru 
Hani. 

— Ar trebui să faci ceea ce ți se pare corect, spuse pilotul, 
uitându-se la Hani - femeia pe care nu ar fi putut să o aibă 
niciodată din cauza soţiei și a celor trei copii mici pe care îi avea 
acasă. 

— Atunci le spunem, spuse Hani hotărâtă. E mai bine să fie 
avertizaţi dinainte. 

— Nu ei, el, spuse Gitta, diplomată ca întotdeauna. El ar 
trebui s-o informeze. Mai puţin rușinos. 

— Aș putea să arunc o privire în revistă, sugeră pilotul. 

— Nu mai avem un alt exemplar, răspunse Gitta. 

— Gitta crede că e mai bine dacă nu am aduce revista la bord, 
explică Hani. 

Pilotul ridică din umeri. 

— Dacă e unul dintre tabloide, atunci probabil că povestea se 


bazează pe minciuni, spuse el. Poate ar fi mai bine să nu 
pomeniţi nimic. Hani îi aruncă o privire de gheaţă ce-l forță să 
se răzgândească rapid. Deși, adăugă el repede, ați putea să-l 
luaţi deoparte pe tipul ăsta, Romano, și să-l avertizaţi. 

— O voi face eu, spuse Gitta hotărâtă. E mai bine dacă vine 
de la mine. 

— De ce? ripostă Hani. Nu ești sigură că mă descurc? 

— Ştiu că te descurci, spuse Gitta liniștitor. Dar dacă se 
enervează, sunt expertă în a calma oamenii. 

— Și eu nu sunt? 

— Amândouă suntem, acceptă Gitta. Ce-ar fi să-l aduc în 
bucătărie și să-i spunem împreună? 

— Problemă rezolvată, spuse pilotul, fericit că scăpase. Să-mi 
spuneţi cum se rezolvă. 


— Am o bănuială ascunsă că s-ar putea să fi fost abuzată în 
copilărie, medita Annabelle, ridicând un bol de alune în timp ce 
avionul lui Bobby rula spre Vegas. 

— Şi-ţi amintești acum?, spuse Frankie neîncrezător. Spui 
numai prostii! 

— E limpede că am blocat amintirea, insistă Annabelle, dar 
acum, că m-ai târât înapoi în L.A... 

— Nu te-am târât niciunde, spuse Frankie mijindu-și ochii. 
Iisuse! 

Ea era într-o dispoziție proastă. 

— Trebuie să-ți amintesc că a fost ideea ta minunată să 
zburăm la Los Angeles pentru înmormântare, lăsând o afacere 
perfect funcțională în New York, pe care Janey și fiul ei idiot 
probabil că o dau peste cap chiar acum. 

— Janey nu dă nimic peste cap, răbufni el. 

— Ai vorbit cu ea? întrebă Annabelle, luându-și ochelarii de 
soare și uitându-se la el. Ai verificat-o? 

— lisuse Hristoase, iubito, abia am ajuns aici, murmură el. 
Nu crezi că e timpul să nu mă mai freci la ouă? 

— Credeam că ţi-ai lăsat ouăle cu tati, răbufni Annabelle. 


Legate cu panglică roz de satin și mulțumirile pentru ultimul lui 
film. 


— Poţi fi așa de afurisită, spuse Frankie, clătinându-și capul. 

— Ralph Maestro. Eroul tău, îl înțepă Annabelle. Și probabil 
agresorul meu. 

— Mai scutește-mă, dracului, spuse Frankie brusc. Când ai 
decis să inventezi povestea asta? 

— Oh, crezi că e o poveste, așa crezi? spuse Annabelle, 
înfuriindu-se că nu o crezuse imediat. Până la urmă ar putea fi 
adevărat. Încruntându-se, decise că trebuie să meargă la unul 
dintre acei psihiatri care ar săpa adânc în copilăria ei sinistră și 
ar descoperi totul. 

— Nu e vorba că nu te cred, iubito, spuse Frankie, gândindu- 
se că ar trebui cel puțin să-i facă pe plac, pentru că odată ce 
intra într-una dintre dispoziţiile ei imposibile putea foarte ușor 
să se ajungă la una dintre scandaloasele certuri despre nimic, ce 
te pun la pământ. Cred doar că uciderea mamei tale te afectează 
emoțional. 

În mod neașteptat, ochii Annabellei se umplură cu lacrimi. 
Da, bineînţeles că o afecta. Asta și atacul fiului gras al lui Sharif 
Rani - în privinţa căruia Frankie nu o făcuse absolut nimic. 

În acel moment, luase o decizie ce urma să-i schimbe viaţa. 
Trebuia să scape de prietenul ei. Frankie era un ticălos toxic care 
nu se gândea la altceva în afară de a priza cocaină, a face bani și 
a avea grijă de el însuși. Plus că nu putea suporta ideea că se 
lingușise pe lângă Ralph de parcă ar fi fost nenorocitul de 
președinte al Americii. Fiorul dispăruse cu siguranţă. 

Ar trebui să-i spună acum, în avion, și să rămână liberă să 
fugă la Booby? 

Hmm... ce gând interesant, dar probabil că e mai înțelept să 
aștepte până se întorc în New York și se calmează lucrurile. 

Bobby reprezenta, cu siguranță, o perspectivă de viitor, dar, 
fiind prieten cu Frankie, trebuia să fie sigură că momentul era 
potrivit. Dacă îl părăsea pe Frankie, era sigură că Bobby îi va 
oferi un umăr pe care să plângă. 

Și de aici... cine știe ce se putea întâmpla. 


— Mă scuzaţi, domnule Romano, spuse Gitta, atingându-l 
ușor pe umăr. Pot discuta puţin cu dumneavoastră? 


— Poftim? spuse Frankie, întrebându-se dacă lăsase resturi 
de cocaină pe dulapul de la baie, iar această femeie în uniforma 
ei elegantă roz și verde era pe punctul de a-i spune că era 
împotriva legilor federale să prizeze cocaină în avion. 

Rahat! Ce-ar putea face? Să-l aresteze? În nici un caz. Era 
paranoic. 

— E vreo problemă? întrebă el, trecându-și automat mâna pe 
sub nas și ștergând orice urmă trădătoare de praf alb. 

— E ceva despre care ar trebui să fiți informat, spuse Gitta. 
Nu cred că ar trebui s-o deranjăm pe domnișoara Maestro în 
acest moment, deci ați putea veni cu mine. 

Se uitară amândoi la Annabelle, care căzuse într-un somn 
ușor, cu un exemplar din US Magazine aproape alunecându-i 
din poală. 

Lui Frankie îi trecu prin minte că era o problemă cu avionul. 
Un motor defect, un mecanism de aterizare blocat. Iisuse 
Hristoase! Putea fi orice! 

Părăsindu-și locul, o urmă pe însoţitoarea de zbor în 
bucătărie, unde a doua însoţitoare de zbor, o hawaiiană drăguță, 
stătea cu braţele încrucișate. Nu părea panicată, ci era mult prea 
calmă ca ceva să fie în neregulă cu avionul. 

— Ce s-a întâmplat, doamnelor? întrebă el, gândindu-se că 
însoţitoarea de zbor cea tânără era sexy într-un fel exotic. 

— Este destul de neplăcut, domnule Romano, spuse Gitta, 
dar am decis că ar fi mai bine pentru toţi cei implicaţi, dacă vă 
informăm despre situație. 

Blestematul de avion se prăbușea. Norocul lui afurisit. 

— Ce situație? reuși el să spună. Și unde e blestematul de 
pilot? 

— E un articol de prima pagină într-unui dintre tabloide, 
spuse Hani direct și la obiect. Este vorba despre dumneavoastră 
și domnișoara Maestro. 

Deci... relaţia lor a ajuns într-un final pe prima pagină. Ce era 
atât de neplăcut în asta? Annabelle nu cochetase niciodată cu 
publicitatea, dar pe el nu-l deranja deloc. Își imagina titlurile. 


FRANKIE ROMANO - MASCUL ÎN LIBERTATE PRIETENUL 


ARĂTOS AL FIICEI VEDETEI DE FILM CUCEREȘTE 
HOLLYWOODUL 


Adevărul e că întodeauna îl atrăsese ideea de-a fi celebru. 

— Mi-e teamă că nu este un articol foarte respectuos, 
continuă Gitta, trezindu-l din reverie. Adevărul e că este destul 
de scandalos, de aceea ne-am gândit că ar trebui să vă avertizăm 
înainte de debarcare. 

— Nu e foarte respectuos în ce sens? întrebă el, întrebându- 
se dacă făcuse ceva ca să stârnească valuri. 

— Ei, bine, spuse Hani ezitând. O numesc pe doamna 
Maestro, o cunoscută matroană, și mai spun că sunteți un 
dependent de droguri și că faceţi rost de fete pentru afacerea cu 
prostituate pe care o conduceţi voi doi. 

— Firește că noi înțelegem că nu este adevărat nimic, spuse 
Gitta, alăturându-se rapid, dar ne-am gândit că e mai bine să vă 
spunem înainte să sosească paparazzi. 

— Sper că am făcut ceea ce trebuie, adăugă Hani, 
întrebându-se dacă era ceva adevărat în povestea aceasta. 

Frankie rămase nemișcat. Era în stare de șoc. Un articol de 
prima pagină în tabloide despre riscanta afacere privată. Să o 
numească pe Annabelle „o cunoscută matroană” și pe el un 
dependent de droguri și proxenet. Cine-ar putea fi? 

Annabelle și-ar pierde mințile și l-ar învinovăţi pe el, pentru 
că, după spusele minunatei prietene, totul fusese întotdeauna 
vina lui. 

— Unde este bucata asta de hârtie mincinoasă? întrebă el, iar 
vocea lui sună ca un mârâit slab. 

— Îmi pare rău, domnule Romano, spuse Gitta, nu am adus 
un exemplar la bord. 

— De ce dracu' nu? spuse el, pierzându-și dintr-odată calmul. 
Îmi băgaţi povestea asta de rahat și acum nu aveţi nimic să-mi 
arătaţi?! Ce dracu' e în neregulă cu voi? 

— Domnule Romano, începu Gitta. 

— Nu mă lua pe mine cu „domnule Romano”, se înfurie el. Vă 
spun ce puteţi face pentru mine. Puteţi să vă ţineţi dracului 
gurile închise și să nu-i suflați o vorbă prietenei mele despre 


acest rahat inventat. Înţeles? 

— Cum spuneți dumneavoastră, spuse Gitta, aruncând o 
privire de „ţi-am spus eu” în direcţia lui Hani. 

Hani nu a fost mulțumită de reacţia lui Frankie. Cum 
îndrăznise să le vorbească în felul acela nepoliticos? Povestea 
din tabloid probabil că era adevărată, se gândi ea, iar apoi 
începu să se întrebe cum se face că cineva atât de agreabil și de 
nepretențios precum Bobby Stanislopoulos e prieten cu un 
bădăran. 

Frankie Romano era un porc. Ca de obicei, Gitta avea 
dreptate, nu ar fi trebuit să spună nimic ci pur și simplu să-l lase 
să descopere singur. 


Annabelle dormise pe parcusul întregii aterizări. Frankie nu 
se obosise s-o trezească. Cu cât o ţinea mai departe de cele două 
însoţitoare de zbor cu gură mare, cu atât mai bine. 

Mintea lui era epuizată, dar își dăduse seama că nu era nimic 
de făcut până nu arunca o privire în tabloidul jignitor și nu citea 
fiecare cuvânt. 

Ticăloșii! Îi va da dracului în judecată. Va angaja cel mai tăios 
avocat din New York. Ralph ar plăti. Ralph ar fi fost la fel de 
indignat pe cât era el, când venea vorba despre reputaţia fiicei 
lui. 

De unde dracu' luase tabloidul informaţiile? 

Hristoase! Trebuia să știe exact ce scriseseră. Momentul nu 
putea fi mai nepotrivit, cu înmormântarea din ziua următoare. 
Ralph ar face pe el. 

Trebuia s-o sune pe Janey, să vadă dacă ea știa ceva, dar acum 
cea mai mare grijă era s-o dea pe Annabelle jos din avion, s-o 
urce în limuzina pe care o trimitea Bobby la aeroport și să ia un 
exemplar al tabloidului. 

Nu putea fi așa de rău. 

Sau putea? 


41 - Denver 


Dacă aș spune că am fost furioasă ar însemna să fiu blândă. 
Mai degrabă umilită, înjosită și descompusă din punct de vedere 
moral. Cum de m-am lăsat prinsă într-o capcană atât de 
respingătoare? 

Nu sunt o mironosiță, dar o partidă în trei, fără să știu? Nu! 
Nu! Nu! O altă femeie strecurată în dormitor de către Mario - 
cavalerul meu în armură deloc strălucitoare? Cu siguranţă, nu. 

Ce nemernic! Ce ticălos! Cum a putut să-mi placă vreodată de 
el? Mie, care m-am considerat întotdeauna o judecătoare 
excelentă a caracterului oamenilor. 

Și ghici cine era persoana în plus? 

Da, ai ghicit, blonda de Hollywood în persoană, fără jeanșii 
True Religion și fără bluza dantelată. Mult păr blond pe cap și 
nimic mai jos. Bărbaţilor le plac rase în întregime la Hollywood 
- așa pot să pretindă că i-o trag uneia de doisprezece ani! 

Odată ce mi-am dat seama de situație, am plecat de-acolo 
într-o secundă. Am fugit din dormitor, mi-am luat hainele de pe 
podeaua livingului și am țâșnit pe ușă, cu un Mario dezbrăcat 
urmărindu-mă și urlând: 

— Întoarce-te. Ce s-a întâmplat, iubito? Credeam c-o să-ți 
placă puţină distracție nevinovată. 

Distracţie nevinovată! Își bătea joc de mine? 

Distracţie nevinovată cu o blondă de Hollywood sau cu 
oricare altă femeie nu era pur și simplu, genul meu. 

Am ajuns la mașină și am pornit, în timp ce Mario, în 
continuare dezbrăcat, fugea alături, bătând în geamul din 
dreapta. Odată ajunsă acasă, am stat sub duș mai bine de zece 
minute, încercând să spăl toate amintirile farsei lui Mario. 

Acum e miercuri dimineaţă și sunt în continuare enervată. 
M-am simţit ca și cum aș fi fost luată de proastă - și, de 
asemenea, mă simţeam violată și foarte idioată că permisesem 
să se întâmple așa ceva. Indiciul ar fi trebuit să fie venirea în pat 
a lui Mario fără să-mi spună cine fusese la ușă. Și bleaga de 


mine - fără nici un motiv, nu l-am forțat să-mi spună. 
Dumnezeule! Cât de proastă pot să fiu? 

După ce am făcut un alt duș lung, mi-am luat pe mine un 
trening confortabil, mi-am prins părul în coadă de cal și, fără 
machiaj, am plimbat o Amy Winehouse dornică de mișcare în 
jurul cvartalului de vreo două ori. 

Coada lui Amy începu să-i fluture de îndată ce ne-am 
apropiat de apartamentul meu. 

Am descoperit în curând că exista și un motiv pentru asta. 
Fostul meu prieten, Josh, pândea afară. Exact persoana pe care 
nu aveam nevoie s-o văd, mai ales că nu eram îmbrăcată pentru 
o confruntare cu un fost prieten. 

Josh ţinea în mâini două recipiente cu cafea de la Starbucks și 
o pungă cu covrigi. Avea, evident, intenţia să intre. 

Amy Winehouse sări pe el, plină de-o emoție de câine. l-am 
aruncat o privire neîndurătoare. 

— Salut, spuse el. 

— Ce cauţi aici? i-am răspuns scurt, hotărând că nici măcar 
nu-mi păsa că mă vedea fără machiaj, îmi dădu o cafea. 

— Ofertă de pace, spuse el, alegând o abordare prietenească. 
Am exagerat luând-o pe Amy și voiam să-mi cer scuze. 

Josh alegea întotdeauna momentul potrivit. Nu. 

— Pot să intru? întrebă el, aplecându-se s-o mângâie pe Amy. 

— De fapt, am început eu, prefăcându-mă că îmi privesc 
ceasul. Trebuie să mă pregătesc. Întârzii. 

— Cinci minute, mă imploră. Doar atât îţi cer. 

Am cedat. Nu că aș fi vrut ca Josh să intre, dar am fixaţia asta 
stupidă să nu rănesc sentimentele oamenilor; și îmi adusese și 
cafea. În plus, aveam poftă de un covrig prăjit înainte să fac față 
restului zilei. 

— Bine, am oftat. Doar cinci minute. 

— E o femeie dificilă, spuse Josh cu vocea lui glumeață, dar 
nu mă impresiona. 

Am mers în apartamentul meu - odinioară, apartamentul 
nostru. 

Am arătat spre punga de hârtie. 

— Covrigi? am întrebat. 


— De la magazinul tău preferat, spuse el, foarte mulțumit de 
sine. Am onoarea de a-i prăji eu? 

— Te rog, am spus, simţindu-mă brusc obosită și plictisită. 
Habar n-aveam de ce mă vizita Josh și, sincer, nici nu-mi păsa. 

Josh merse în spatele blatului care despărțea sufrageria mea 
de zona bucătăriei și puse doi covrigi în prăjitor. 

— Ţi-ai cumpărat o casă, am zis indiferentă, așezându-mă pe 
blat. 

— Cum ţi s-a părut? mă întrebă vesel, ca și cum eram cei mai 
buni prieteni. 

— Foarte frumoasă. Norocosul de tine, am spus, incapabilă să 
renunţ la veninul din tonul meu, pentru că ceea ce voiam să 
spun cu adevărat era: Ţi-ai cumpărat o casă fără mine, iar asta 
nu-i corect. 

— E o investiţie sigură, remarcă Josh. Mai ales în economia 
asta. 

— De ce? Te căsătorești? am întrebat ca o adevărată scorpie. 

— Nici gând, spuse el cu vehemenţă. Tori și cu mine... e ceva 
temporar. Tori. Desigur! 

— Ea știe asta? am întrebat, ușor curioasă să aflu dacă îi 
cânta în strună. 

Josh hotărî să ignore întrebarea mea. Caracteristic pentru 
Josh. Scoase covrigii din prăjitor, puţin arşi, exact cum știa că-mi 
plac. După ce întinse unt pe-al meu, îl puse pe o farfurie și mi-l 
înmână. 

Era exact ca pe vremuri. Dacă ar fi fost duminică, până acum 
am fi luat New York Times și am fi început să citim fără nici o 
grabă. 

Dar nu e duminică, e miercuri, și am o tonă de lucruri care 
trebuie rezolvate. În plus, Josh și cu mine nu mai suntem 
împreună, așa că ce naiba caută în apartamentul meu? 

— Arăți grozav, spuse el, scărpinându-și bărbia în timp ce mă 
examina din cap până-n picioare. Ai mai slăbit? 

Spunea că ultima oară când mă văzuse eram grasă? 
Nemernicul! 

— Nu, am răspuns scurt, gândindu-mă că el sigur mai pusese 
câteva kilograme. Aceeași veche Denver. 


— Aceeași veche și frumoasă Denver, spuse el, accentuând 
puternic cuvântul „frumoasă. 

Omule, ce era cu toate complimentele din ultima vreme? 
Făcutul de cap trimite cu siguranță semnale nebune. 

Mi-am molfăit covrigul, am sorbit din cafea, apoi am spus: 

— Mersi că ai trecut, Josh, dar chiar trebuie să plec. 

— Da, sigur, spuse el amabil, după care adăugă, de probă: ar 
trebui să mai facem asta și altă dată, nu? 

Greșit! Dar, oricum, am dat din cap că da. 

Mai târziu, la birou, mi-aș fi dorit să-i fi spus să se care. Avea 
mult tupeu să treacă pe la apartamentul meu fără să fie invitat. 
Cine se credea? 

Megan bătu la ușa biroului meu și intră ducând o vază uriașă 
cu trandafiri roșii. 

— Cineva te place, zise ea pe un ton tărăgănat, punând 
trandafirii pe biroul meu. lar domnul Saunders a cerut să vii cât 
mai repede. 

Am luat bilețelul atașat trandafirilor. 


„Imi pare rău” par să fie cuvintele cel mai greu de rostit. 
Mario. 


Da, sigur. 

Apoi mi-am verificat telefonul mobil pentru a cincea oară, să 
văd dacă nu cumva Carolyn îmi răspunsese la mesaj. Nu 
răspundea nici la telefon, iar când încercasem mai devreme la 
birou, mă informaseră că nu venise astăzi. M-am întrebat dacă 
știa despre George și Gemma. Întotdeauna fusese apropiată de 
tatăl ei. Poate că avea încredere în ea. 

Hmm, trebuia să-i dau Domnului Dinţi-de-Rechin numele 
bărbatului din poza cu Gemma. Nu mai puteam păstra secretul, 
era timpul dezvăluirilor complete. 


Felix stătea în spatele biroului masiv, cu o expresie aspră pe 
fața lui ascuţită, cu picioarele încălțate în șopârle ridicate pe 
birou. Astăzi, pantofii din piele de șopârlă erau vopsiți într-un 
roz șocant de luminos, atât de nepotrivit pentru lucru. 


Înainte să pot spune un cuvânt, aruncă un ziar de scandal pe 
birou și spuse: 

— Ai văzut asta? 

Am luat ziarul și am aruncat o privire. Titlul era suficient ca 
să mă îngrozesc: 


FIICA VEDETEI DE CINEMA UCISE CONDUCE O REŢEA 
DE PROSTITUATE ÎMPREUNĂ CU PRIETENUL EI 
NARCOMAN. 


Și lângă titlu se găsea o poză mai degrabă mondenă cu 
Annabelle purtând o rochie de seară subţire, având o expresie 
ispititoare pe chip. 

Trebuie să fi rămas cu gura căscată, fiindcă Domnul Dinţi-de- 
Rechin spuse: 

— Bănuiesc că nu știai despre asta? 

Bănuia corect. Eram într-o stare de șoc total. 

— Uh... nu, am reușit să spun. 

— Nu ai fost cu ei în New York? mă întrebă acuzator, de 
parcă ar fi trebuit să aflu tot în puţinul timp pe care îl 
petrecusem cu ei. Adică, sunt isteață, dar nici chiar așa isteață. 

— Da, suficient ca să-i iau și să-i duc la aeroport, i-am 
explicat. De-abia am petrecut o zi sau două umblând cu ei, deci, 
cum, Dumnezeule, aș fi putut să știu despre așa-numita lor 
afacere? 

— Un avocat bun știe tot, spuse Felix, aruncându-mi o privire 
critică. 

Un avocat bun nu ar trebui să poarte niciodată pantofi roz din 
piele de șopârlă. E total nepotrivit. În plus, culoarea îmi rănește 
ochii. 

— Îmi pare rău, abilitățile mele detectivistice nu sunt la 
înălțime, am spus tăios. Cu toate acestea, am numele bărbatului 
din pozele cu Gemma Maestro făcute la Malibu. 

Asta stârni interesul Domnului Dinţi-de-Rechin. 

— Ai? spuse el, lovindu-și ușor strălucitorii săi dinți din față 
cu degetul arătător, lung și subțire. 

— Numele lui este George Henderson, am continuat. Este 


chirurg estetician. 

— Eşti sigură? 

— Foarte sigură, am răspuns plină de încredere. De fapt, este 
tatăl unei prietene de-a mea, Carolyn Henderson. Carolyn, eu și 
Annabelle am mers împreună la același liceu. 

— Se pare că-i cunoști pe toţi, spuse Felix pe un ton sarcastic. 

— Păi, trăiesc aici de la unsprezece ani. 

— Oricum ar sta lucrurile, spuse Felix, luându-și picioarele 
de pe birou, Ralph ne așteaptă. Va dori să mușamalizăm 
aberaţiile astea din tabloide. Şi hai să vedem exact cât de multe 
știe despre George Henderson. 

— Vă gândiţi că ar trebui să vin și eu? am întrebat, dorind să 
spună nu. 

Bineînţeles că n-a spus. Norocul meu afurisit! 

Deci, vilă Maestro, iată-mă, vin din nou! 

Tot ce mai lipsea era ca Mario să mă aștepte afară, și ziua mea 
ar fi, din nou, perfectă. 


42 - Carolyn 


După ce îndurase o noapte lungă și agitată ascultând ploaia 
torențială de afară și simțindu-se disperată din cauza situaţiei în 
care prinsă, Carolyn nu era sigură dacă dormise sau nu. 
Stomacul o durea tare și începea să fie îngrijorată pentru 
sănătatea copilului ei. 

Lumina pătrundea prin zdreanţa care acoperea fereastra, așa 
că presupuse că trebuie să fie dimineață. 

Începu să se gândească la fata care îi adusese pâine și apă în 
noaptea precedentă. Fata nu făcea asta singură. Era implicat și 
un bărbat, un bărbat care nu voia ca ea să-i vadă fața. După ce 
fata o legase la ochi, bărbatul o dusese la baie și stătuse acolo în 
timp ce ea urina. O altă umilinţă. 

Cine erau acești oameni? Și chiar mai important: ce voiau de 
la ea? 

Lovită de valuri de disperare adâncă, încercă să gândească 
lucid și să calculeze când se întâmplaseră toate. Știa că fusese 
luată marți după-amiază și, după aceea, fusese dusă, înghesuită 
în portbagajul unei mașini, un nesfârșit număr de ore. Trebuie 
să fi leșinat de vreo două ori, pentru că atunci când se trezise 
era întinsă pe acest pat jegos, cu încheietura mâinii drepte 
legată de tăblia patului cu un cablu electric gros. 

Acum trebuia să fie miercuri, deci oamenii ar trebui să-i 
simtă lipsa. Kerri ar ști că ceva nu este în regulă, când ar vedea 
că nu îi luase medicamentele lui Nellie și nu se va întâlni cu ea 
la micul dejun. Muriel va fi cu siguranță bănuitoare, când va 
observa că nu a venit la birou. În ceea ce îl privește pe Gregory... 

Se întreba ce făcea el, la ce se gândea. 

Când apăruse să se întâlnească cu ea la stația de benzină 
abandonată și ea nu se aflase acolo, care fusese reacţia lui? 

Totul depindea de întrebarea dacă mașina ei mai era acolo. 
Dacă îi abandonaseră mașina și ea nu era înăuntru, atunci 
trebuia să știe că se întâmplase ceva groaznic și, fără îndoială, 
sunase la poliţie. 


Sau nu? 


Benito își petrecu noaptea de marți dormind pe fotoliul lui 
din fața televizorului, în timp ce Rosa se ghemuise pe o veche 
canapea uzată. Încercase să plece acasă, dar Benito nici nu voise 
să audă. 

— Hei! Tu rămâi aici, urlase la ea într-o manieră 
amenințătoare. Și nu mă mai bate la cap. 

Înainte să adoarmă, o obligase să arunce o privire la 
prizoniera lor, să vadă dacă mai respiră. 

Femeia - legată de tăblia patului - o fixase cu ochii plini de 
groază şi cerşise niște apă. 

Pentru un moment scurt, Rosei îi păruse rău de ea. Îi adusese 
o cană cu apă și două felii de pâine învechită. 

După ce înghiţise lacomă apa și devorase pâinea, femeia îi 
ceruse să folosească baia. 

Rosa fugise la Benito și îl întrebase ce trebuia să facă. 

— Nu vreau să se pișe la mine în pat, mormăise el. Leag-o la 
ochi, o ducem noi. 

De ce tot spunea „noi'? O scotea din sărite pe Rosa, dar 
făcuse în silă ceea ce-i ceruse. 

Când terminase, Benito intrase în cameră, o desfăcuse pe 
femeie și aproape o târâse spre toaletă. 

De îndată ce ea o băgase înapoi în dormitor, el îi prinsese din 
nou încheietura de tăblia patului și ieșise rapid. 

Rosa înțelesese că era la fel de captivă ca și femeia de pe pat. 
De ce trebuia să fie implicată ea în treburile lui Benito? Nu era 
rahatul ei, era al lui. 

După ce luase bandajul de pe ochii prizonierei lor, ieșise 
înainte ca femeia să zică ceva și i se alăturase lui Benito în fața 
televizorului. 

Acum era dimineață și hotărî că ar face bine să-i mai ducă 
femeii pâine și apă. Nu voia să le moară în brațe, asta nu ar fi 
fost deloc bine. Și, din cauza lui Benito, ar putea sfârși la fel de 
vinovată ca el. 


Cu mintea pierdută în toate direcţiile, Carolyn nu știa ce să 


creadă. Într-un moment era panicată, în următorul reușea, într- 
un fel sau altul, să rămână calmă. 

Când fata cea tânără se întoarse cu vreo două felii de pâine 
învechită și cu jumătate de sticlă de apă călduță, hotărî că ar 
trebui să încerce să lege un fel de comunicare cu ei. Citise 
undeva că, dacă deveneai vreodată ostatic, trebuia să încerci să 
legi o relaţie cu răpitorii tăi, să-i faci să înțeleagă că ești o ființă 
umană. 

— Mersi, mormăi ea, sorbind recunoscătoare din apă. 
Numele meu e Carolyn. 

Fata stătea nemișcată și o privea fără nici o expresie pe chip. 

— Dacă urmăriţi să obţineţi bani, spuse Carolyn, încercând 
să vorbească rar, astfel încât această tânără să înțeleagă, tatăl 
meu va plăti. Pot să vă zic cum să-l contactaţi. Se opri pentru un 
moment. Sau pe șeful meu. Șeful meu este senator, e o persoană 
foarte importantă, va plăti să mă aducă înapoi. 

Fata rămase mută în continuare. 

— Nu știu dacă sunteți conștienți de ceea ce faceţi, spuse 
Carolyn, făcând tot posibilul să vorbească încet și rar. Dar tu și 
prietenul tău m-aţi răpit. Răpirea este o infracțiune federală. 
Pedeapsa este foarte severă și uh... cred că ar trebui să vă spun 
că sunt însărcinată, așa că nu mă răpiți doar pe mine, ci și... 

Fata reveni brusc la viaţă. 

— Știu că ești borțoasă, răbufni ea. De-aia ești aici. Apoi, 
dându-și seama că spusese probabil prea mult, se grăbi să iasă 
din cameră. 

Carolyn simţi cum o copleșesc valuri de greață. Singura 
persoană care știa că este însărcinată era Gregory. Așadar, de 
unde știa fata aceasta? 

Apoi îi veni un gând atât de urât și de rău, încât încercă 
imediat să-l alunge. 

Gregory avea ceva de-a face cu asta? 

Era posibil? 

Nu. 

Ba da. 

Poate. 


— Nici gând s-o păstrez pe târfă aici, anunță Benito în 
momentul în care se sculă, privind-o încruntat. Rahatul ăsta mă 
bagă sigur la închisoare, adăugă el, scărpinându-și cu vigoare 
ouăle. Îi dau drumul. 

— Şi cu senatorul? întrebă Rosa, plănuind în minte cum să 
scape din casă. Avea o presimţire foarte rea în legătură cu 
sfârșitul acestei povești, mai ales după cuvintele înfricoșătoare 
ale femeii despre răpire și despre pedeapsa severă. Nu era 
responsabilă pentru nimic din ce se întâmplase. Totul era vina 
lui Benito. Ea doar făcea ceea ce-i poruncea el să facă. În afară 
de asta, se uitase deja la conţinutul poșetei femeii și erau câteva 
câștiguri serioase inclusiv un telefon mobil și optzeci de parai. 
De-abia aștepta să pună mâna pe tot. 

— Împuţitul nu știe cum să mă găsească, spuse Benito, plin 
de bravadă. Imbecilul nu poa' să facă nimic. 

— Când ai de gând s-o scoţi de-aici? întrebă Rosa, 
nerăbdătoare să afle. 

— O să-i dăm drumu' pe stradă diseară, spuse Benito, 
întinzându-și braţele tatuate la greu. Curând se face noapte. 

— Dacă rezistă până atunci, mormăi Rosa, dorindu-și să nu o 
mai includă în planurile lui. 

— Ce? 

— Nu arată prea bine. 

— Târfa a pierdut copilul pân' acum? 

— Nu. 

— La dracu'! 

— Trebuie să plec acasă, riscă Rosa. Am vorbit cu mama azi- 
noapte. Copilul meu e bolnav și mama trebe să ajungă la slujbă. 
Grădiniţa nu ia copilul când e bolnav, așa că trebe să merg. 

— Nu mergi nicăieri, spuse Benito, uitându-se în continuare 
urât. Nu până ce nu o scoatem pe puta afară de-aici. 

— Nu înţelegi, trebe să plec, se miorlăi ea. Maică-mea o să 
mă omoare dacă nu iau copilul. 

— Încetează cu plânsu' tău nenorocit și fă și tu o dată ce-ţi 
spun! îi ceru el. 

— Dar copilul meu e bolnav, repetă ea, încercând să stoarcă o 
lacrimă sau două, aproape crezând propria ei minciună. 


— Nu dau doi bani. 

— Ce-o să-i spun lu' mama? 

— Nu-i spui nimic, spuse el, în continuare încruntat. Și de ce 
trebuie întotdeauna să-mi dai atâtea bătăi de cap? 

— Îmi pare rău, spuse ea supărată, retrăgându-se. 

— Ştii, spuse el cu un rânjet viclean. Am destule femei care 
sunt cu ochii pe mine. Pot să aleg orice puta vreau, așa că ai 
grijă. 

— O să-ţi facă cum îţi fac eu? spuse Rosa, luându-și singură 
apărarea. 

— Nu-i nevoie de diplomă ca să mi-o sugă, se lăudă el cu un 
râs îngâmfat. O să fie plăcerea lor. 

— Hijo de puta, mormăi Rosa singura insultă în spaniolă pe 
care o știa. 

Din fericire, Benito nu o auzi. 


43 - Annabelle și Bobby 


Oare văzuse Frankie un exemplar din Truth & Fact? Aceasta 
era întrebarea pe care și-o punea Bobby. Și dacă văzuse, trebuie 
să fi turbat. 

Pentru orice eventualitate, Bobby ascunse exemplarul din 
jignitorului ziar de scandal sub jachetă și așteptă nerăbdător să-i 
întâmpine pe Annabelle și pe Frankie la aeroport. 

În momentul în care cei doi coborâră din avionul particular 
Stanislopoulos, Bobby își dădu seama că Annabelle nu știa 
nimic. Era numai zâmbete și plină de entuziasm în legătură cu 
petrecerea nopții în Las Vegas. Nu prezenta mai deloc imaginea 
unei fiice îndurerate. 

— De-abia aștept să văd spectacolul Zeenei, spuse ea, 
îmbrăţișându-l călduros pe Bobby. Zeena e o interpretă 
nemaipomenită. Am văzut spectacolul ei anul trecut în Miami. 
E un adevătat superstar, ca Madonna. 

Į se părea lui sau Annabelle își freca intenţionat sânii de el? 

Frankie, pe de altă parte, arăta, cu siguranță, de parcă știa că 
se întâmplase ceva. 

— Trebuie să urinez, spuse Frankie în timp ce se apropiau de 
limuzină. 

— De ce nu ai făcut în avion? spuse Annabelle, întorcându-se 
spre el cu o privire încruntată. 

— Pentru că nu-mi venea atunci, spuse el, clipind din ochiul 
stâng. Regina tuturor lucrurilor e de acord ca eu să merg să 
urinez? 

— Vin cu tine, se oferi Bobby. 

— Ce comod, zise tărăgănat Annabelle. Toţi băieţii împreună. 

— Venim imediat, spuse Frankie. 

— E o șampanie în limuzină, îi propuse Bobby. Simte-te în 
largul tău. 

Porniră amândoi, depărtându-se de mașină și intrând în 
clădirea aeroportului. 

— Bănuiesc că știi, declară Frankie. 


— Normal că știu, răspunse Bobby. E un titlu senzațional la 
toate chioșcurile de ziare. Toate au Truth & Fact. 

— lisuse! exclamă Frankie, în timp ce se îndreptau spre 
toaleta bărbaţilor. Serios? 

— Ai văzut, nu? întrebă Bobby. 

— Nu încă. Cele două însoţitoare de zbor ale tale m-au 
avertizat că a apărut, dar nu au adus un exemplar la bord. 

— Pregătește-te, îl avertiză Bobby. E dur. 

— Nu, zău, spuse posac Frankie. 

— Uite. Bobby scoase exemplarul din Truth & Fact pe care îl 
ţinuse sub jachetă. Citește și taie-ți venele! 

Frankie luă revista și începu să citească. Titlul era suficient de 
brutal, dar nu-i venea să creadă ce se spunea în articol. Orele, 
datele, însemnări cu tranzacțiile financiare, numele 
presupușilor clienți și ale fetelor care lucrau pentru ei. Încă și 
mai rele erau fotografiile intime pe care el și Annabelle le 
făcuseră doar de distracţie. Fotografii din colecţia lor personală. 
Fotografii furate. Annabelle făcând glume cu câteva dintre fete, 
ținându-și măștile ridicate. Fotografii intime cu ei doi 
trândăvind împreună în pat. Fotografii din copilăria Annabellei, 
cu Gemma și Ralph în faţă și în centru. 

Cum dracu' a pus mâna pe ele tabloidul ăsta împuţit? 

Nu exista decât un răspuns. Cineva trebuie să le fi spart 
apartamentul din Park Avenue și să le fi furat. 

Frankie simţi cum furia crește în interiorul lui ca un vulcan 
pe cale să explodeze. De ce naiba nu-l informase Janey că 
avusese loc o spargere la apartament? Ce dracu, o plătea 
suficient, așa că de ce nu-l sunase să-l avertizeze? 

O altă târâtură proastă. Annabelle avea dreptate. Nu ar fi 
trebuit niciodată s-o angajeze. 

— Trebuie să dau un telefon, îi spuse lui Bobby. 

— Avocatului tău? 

— Nu. Verișoarei mele reduse mintal, care ar fi trebuit să aibă 
grijă de lucruri în locul meu. 

— Pot să spun că face o treabă minunată. 

— Du-te naibii, spuse Frankie, aruncând cu revista în Bobby. 
Vezi fotografiile astea? Sunt toate șterpelite din apartamentul 


nostru. Annabelle o să-și iasă din minți. 

— Nu ai ce face, acum e peste tot, spuse Bobby, încercând să-l 
calmeze. Săptămâna viitoare va fi o știre răsuflată. 

— La naiba cu asta, spuse Frankie, copleșit de furie. O să-i 
dau în judecată pe toţi cei implicaţi. 

— Te va costa, sublinie Bobby. Odată ce ajungi în mâinile 
avocaţilor... 

— Am banii necesari, răspunse Frankie, gândindu-se la 
grămada din seiful lor de la New York. Merg până la capăt. 

— Da, dar dacă-l ignori, o să dispară. 

— S-au căcat pe toată reputaţia mea, Bobby, și genul ăsta de 
rahat rămâne şi-mi împute lumea. Să-l ignor - nici gând. 

— Îmi pare rău, e o situaţie nasoală. 

— Ascultă, spuse Frankie. Fă-mi o mare favoare - mergi cu 
Annabelle la hotel, în timp ce eu încerc să-mi calculez 
următoarea mișcare. Spune-i că am diaree sau ceva de genul 
ăsta. 

— Frumos. 

— Poate nici nu va vedea, nu? 

— Haide, Frankie, fii serios. O să-i zică cineva de asta. Pentru 
început, tatăl ei. Și nu te amăgi - o să fie o grămadă de presă la 
înmormântare. 

— Mersi. Mă faci să mă simt mult mai bine. 

— Spun doar cum stau lucrurile. Vrei adevărul. 

— Da. Corect. 

— Atunci, linişteşte-te. O însoțesc eu pe prietena ta la hotel. 
Și ține minte: săptămâna viitoare, asta va fi o știre fumată. 


Annabelle trândăvea pe bancheta din spate a limuzinei, 
sorbind șampanie, în timp ce își analiza opţiunile. Bobby fusese 
cu siguranță destul de fericit s-o vadă. Salutul lui fusese mai 
mult decât prietenos, și ei îi plăcuse asta. Zâmbi pentru sine. 
Odată ce va fi scăpat de Frankie, Bobby va fi pradă ușoară, și de 
ce nu? Fără Frankie care să-i stea în cale, era o partidă grozavă. 
Va renunţa la afacere și i-o va da fostului ei prieten ca pe o 
compensație, pentru că, de când cu incidentul cu fiul lui Sharif 
Rani, încheiase socotelile. Bobby va putea cu siguranță s-o 


răsfeţe, nu va mai trebui să conducă o afacere stupidă cu dame 
de companie. El era - sau va fi când va moșteni totul - un 
miliardar. 

Da, de îndată ce se vor întoarce în New York, îi va spune lui 
Frankie să se mute. Vor împărți banii din seif, iar apoi vor putea 
amândoi să-și continue viețile. 

Înmormântarea era joi. Vineri se vor întoarce cu avionul la 
New York. Şi sâmbătă îi va da vestea prietenului ei dependent de 
cocaină. 

„S-a terminat, Frankie. Îți doresc o viaţă frumoasă” 


— Hei, spuse Bobby, sărind pe bancheta din spate a limuzinei 
și așezându-se lângă Annabelle. 

— Hei și ție, răspunse ea, gândindu-se cât de chipeș era și ce 
decizie înțeleaptă lua în legătură cu viitorul ei. Unde-i Frankie? 

— Are probleme cu stomacul, așa că mai stă la baie. Ne 
ajunge la hotel. 

Lui Annabelle nu-i venea să creadă ce noroc avea. Singură cu 
Bobby atât de curând... Părea momentul perfect să înceapă să 
planteze semințele viitorului lor împreună. 

— Ştii, se aventură ea, coborându-și vocea astfel încât șoferul 
să nu audă. Obiceiul cu cocaina al lui Frankie începe să scape de 
sub control. Nu sunt sigură cât timp mai rezist. 

— Mie mi se pare ok, spuse el, hotărât să rămână neutru, în 
special în perspectiva a ceea ce era pe punctul să afle. Nu era 
acum momentul ca ea să înceapă să-și facă griji în legătură cu 
dependenţa de cocaină a lui Frankie. Avea probleme mult mai 
mari, gata să o izbească în plin. 

— Tu nu trăiești cu el, spuse ea cu amărăciune. Tu nu mergi 
peste el să vezi cum prizează praful ăla alb dezgustător, iar apoi 
jură că o face rar, când eu știu că e un lucru constant. 

— Da, trebuie să fie o pacoste, spuse Bobby, încercând să pară 
înţelegător. 

— E mai mult decât o pacoste, spuse ea cu vehemenţă. Ştii 
ce, Bobby? Nu mai pot să îndur. Vreau să închei cu asta. 

La naiba! Asta era ceva ce nu dorea să audă în acel moment. 
Annabelle și Frankie aveau de înfruntat o adevărată furtună - și 


cea mai bună cale de a-i face față era să facă front comun. 

— Ai vorbit cu el, i-ai spus că asta te supără? zise el. 

— Frankie nu e responsabil ca tine, Bobby, spuse ea, 
întinzându-se și acoperindu-i mâna cu a ei. Ai încercat vreodată 
să-i bagi mințile-n cap? 

— Nu e iubitul meu, remarcă Bobby, întrebându-se cum ar 
putea să-și scoată mâna de sub a ei fără să pară evident. 

— Ştii, medita ea. Frankie nu e unul de-al nostru, nu a fost 
niciodată. Tu, cu mine și cu M.J. — Noi am fost întotdeauna 
apropiaţi. Îţi amintești de liceu? Eram ca și cei trei mușchetari, 
toți voiau să facă parte din grup. 

Bobby habar nu avea despre ce vorbea. El și MJ. nu 
umblaseră niciodată cu Annabelle - doar în noaptea aceea fatală 
a balului de absolvire, iar după aceea au făcut tot posibilul să o 
evite pe ea și grupul de prințese privilegiate cu care-și petrecea 
timpul. 

Îşi scoase mâna de sub a ei sub pretext că vrea o sticlă de 
Evian. 

— Fără șampanie? spuse ea timidă, ținând paharul spre a fi 
reumplut. 

— Nu pot să beau în timpul zilei, spuse el, turnându-i mai 
multă șampanie. Îmi creează mahmureală. 

— Săracul copil, fredonă ea încet. Trebuie să recuperezi 
diseară. Oh, apropo, asigură-te că stau lângă tine, căci s-ar putea 
să am nevoie de suportul tău moral. 

lisuse! Ce se întâmpla cu Annabelle? Brusc, perspectiva de a 
petrece seara cu Zeena părea foarte îmbietoare. Orice era mai 
bine decât să fii încurcat cu biata de Annabelle Maestro în 
ajunul înmormântării mamei ei ucise. Chiar și o altă hârjoneală 
sexuală cu devoratoatea de bărbați. 


44 - Denver 


Uh! Ralph Maestro furios reprezintă un spectacol demn de 
urmărit. Faţa marelui star de cinema, toată roșie și zbârcită. 
Ochi fulgerători ca o furtună. Vocea, un mârâit aspru și dur. Un 
trup copleșitor și foarte ameninţător. 

Se plimba cu pași mari prin sufrageria lui și nu era un bărbat 
fericit. Vechiul lui agent de publicitate, Pip, un bărbat scund, 
aflat la vârsta a doua, purtând un costum alb și o pălărie 
elegantă, stătea tăcut într-un fotoliu uriaș. Totul, cu excepţia lui 
Pip, era uriaș în conacul Maestro, inclusiv Ralph. 

Ignorându-mă ca de obicei, se năpusti asupra lui Felix ca o 
panteră neagră ce-și încolțește prada. 

— Sunt revoltat și îngrozit, urlă el. Această mizerie e doar o 
încercare de-a mă face de rușine. Ce-ai de gând să faci cu asta? 

— Îi lovim cu un ordin judecătoresc ca să oprim numărul de 
săptămâna viitoare, spuse Felix, calm ca de obicei. 

— Numărul de săptămâna viitoare, răcni Ralph. Vrei să-mi 
spui că mai este? Se întoarse furios spre Pip. Tu știai de asta? 

Pip, cu o expresie vinovată, dădu din cap că nu. 

— Mă tem că da, spuse Felix în apărarea sa. Odată ce 
zdrenţele astea pun mâna pe un subiect, se agaţă de el până ce 
tot sângele e golit din trup. 

Chiar și eu eram surprinsă că mai urma și altceva. Citisem 
articolul jignitor pe drum și era destul de împopoţonat. Cât de 
rău mai putea deveni? Și de ce Felix nu-mi spusese că mai urma 
și altceva? Mă scoate din sărite când nu mă pune la curent cu 
informațiile. 

— Ai văzut articolul de săptămâna viitoare? am întrebat. 

Ochii aproape închiși ai lui Ralph mă căutau. 

— Tu, răcni el cu vocea lui puternică. Nu ai fost cu fiica mea 
în New York? Cu siguranță, știai ce se întâmplă. 

— Eu... uh... doar i-am însoţit înapoi în L.A., i-am explicat. 

— E vina prietenului ei dependent de droguri, tună Ralph. El 
e cel care a băgat-o în asta. Ar trebui să pun o recompensă 


pentru capul ticălosului ăluia încrezut. 

Pip se făcu și mai mic în fotoliul său. Felix și cu mine am 
schimbat priviri șocate. 

Ralph chiar spusese cu adevărat asta? 

Da. Din nefericire, spusese. 

Pip își drese vocea. 

— Ai grijă ce spui, Ralph. Pereţii au ziduri, iar dacă prietenul 
lui Annabelle ar sfârși pe o lespede la morgă... 

Nu mai trebuia să spună nimic. Sugestia era foarte clară. 

— Unde sunt? zbieră Ralph. Am sunat la Beverly Hills și am 
fost informat că nu se vor întoarce până mâine. 

Mi-am amintit de mesajul pe care îl primisem de la 
Annabelle, în care spunea că pleacă la Las Vegas ca să vadă 
spectacolul de-o noapte al Zeenei și se vor întoarce la timp 
pentru înmormântare. Annabelle adăugase un PS. criptic, 
declarând că se aștepta s-o însoțesc la înmormântare. Se pare că 
sunt foarte curtată pentru înmormântări. Mai întâi Felix voise 
să-l însoțesc pe el, iar acum Annabelle insista să merg cu ea și 
cu Frankie. 

AR... alegeri, alegeri. 

l-am transmis informaţia despre Las Vegas lui Ralph. 

— Las Vegas! se enervă el. Pentru ce? Ca să înhaţe și mai 
multe vagaboande mici și murdare pentru afacerea lor 
înjositoare? Cum credeţi că se reflectă gunoiul ăsta asupra mea? 
Sunt un mare star, nu tatăl unei târfe afurisite. Asta ar putea să- 
mi distrugă cariera. 

Că vorbeam de exagerări. Ralph era, evident, un maestru. 

— Se vor întoarce mâine la prima oră, am spus eu, sperând să 
dezamorsez situația. 

— Nu-i suficient de repede, anunţă Ralph amenințător. 

Se întoarse încă o dată spre Pip. 

— Fă-mi rost de un avion, porunci el, de parcă ar fi cerut o 
ceașcă de cafea. Mergem în Las Vegas. 


Un avion particular și iată-ne pe toţi în drum spre Las Vegas. 
Nu am avut timp să merg acasă, să mă schimb. Nu am avut timp 
să fac nimic, în afară de a-l suna pe vecinul meu - un expert în 


artele marţiale - și să-l rog s-o plimbe pe Amy. 

Felix nu era încântat. Aveam o puternică bănuială că și el ar fi 
dorit să-și schimbe hainele - poate să-și ia o pereche de pantofi 
mai puţin colorați. 

Pip aranjase pentru Ralph să folosească un avion al studioului 
dar, odată ajuns la bord, Ralph se purtă ca și cum ar fi fost al lui. 

De îndată ce ajunserăm în aer, Felix aduse în discuţie 
subiectul George Henderson. 

— Normal că știam că se vedea cu el, spuse Ralph, tare și 
abraziv. 

— Vrei să spui că știai că el era în fotografiile acelea? întrebă 
Felix, foarte deranjat. De ce nu ai spus poliției? Sau, cel puţin, ar 
fi ttebuit să-mi spui mie. Sunt avocatul tău. 

— Gemma îşi  prețuia intimitatea, răspunse Ralph, 
aprinzându-și un trabuc urât mirositor. Nu voia să se știe că se 
gândea la unele schimbări. 

Deci, așa îi explicase fotografiile intime soțului ei. Foarte 
inteligent. 

— Detectivii trebuie să știe, spuse Felix, un bărbat tăios, un 
maniac al lucrurilor făcute corect. 

— Sunt detectivi, lasă-i să afle singuri, spuse Ralph, pufăind 
din trabucul său și suflând un fum otrăvitor prin cabină, înainte 
de a da pe gât două pahare mari de whisky, unul după altul. 

Amândoi bărbaţii hotărâră că era treaba mea să descopăr 
unde stăteau Annabelle și Frankie în Las Vegas. 

Cine-i detectivul acum? 

De îndată ce am aterizat, am sunat pe mobilul lui Annabelle. 
Nici un răspuns. După aceea l-am încercat pe al lui Frankie. A 
răspuns imediat, de parcă aștepta telefonul meu. 

— Frankie? am întrebat. 

— Cine-i la telefon? întrebă el, foarte suspicios. 

— Denver. 

— Ce vrei? 

Încântător! Un salut atât de frumos. 

Am decis să nu menţionez de revista de scandal. Prea riscant. 
S-ar putea să o ia razna. Asta, dacă aflase. 

— Doar verificam pentru mâine, am spus pe un ton normal. 


Annabelle mi-a spus că sunteţi în Las Vegas noaptea aceasta. La 
ce oră vă întoarceți în L.A.? 

— Nu știu, zise el. Trebuie să-l întrebi pe Bobby, ne 
întoarcem cu avionul lui. 

Deci, Bobby avea un avion. Despre ce era vorba? 

— Unde pot să-l găsesc pe Bobby? am întrebat, păstrând un 
ton detașat. 

— La The Keys. 

— Staţi toţi acolo? 

— Trebe să plec, spuse Frankie brusc. Primisem răspunsul. 

Da, cred că aș fi fost un detectiv excelent. 

Pe drumul de la aeroport, într-o limuzină albă, extrem de 
lungă, care ar fi putut caza confortabil cincisprezece oameni, 
mi-am verificat mesajele și voice-mailurile, în timp ce Pip suna 
la The Keys și îi înștiința că este nevoie de un apartament 
disponibil pentru Ralph Maestro. 

Nu primisem încă nici un mesaj de la Carolyn și începeam să 
fiu puţin îngrijorată că nu dădea nici un semn de viață. Să plece 
fără să spună un cuvânt nimănui nu era genul lui Carolyn, așa că 
de ce nu-mi răspundea? De câte ori am zis urgent într-un 
mesaj? 

M-am hotărât ca, odată ajunși la hotel, să găsesc un colț 
liniștit și să sun din nou la biroul ei. Dacă era plecată, cu 
siguranţă vor ști unde plecase. 

Între timp, i-am trimis un alt mesaj. 

Aveam mai multe voice-mailuri de care trebuia să trec, cele 
mai multe legate de afaceri, plus două apeluri de la Mario, care 
mă întreba dacă am primit florile de la el și când ne puteam 
întâlni din nou. 

Uh, ce zici de... niciodată? 

Apoi veni surpriza - un telefon de la tatăl lui Carolyn, George. 
Aflase cumva că știam că el era bărbatul din fotografia cu 
Gemma? Era o nebunie. Am ascultat repede mesajul lui. 


„Denver. Sunt George Henderson. Îmi pare rău că te deranjez, 
dar Clare și cu mine am primit un telefon foarte tulburător de la 
politia din Washington. Se pare că mașina lui Carolyn, care e 


înregistrată pe numele meu, a fost găsită abandonată. Nu reușesc 
să dau de ea și, cum știu că voi două sunteți apropiate, m-am 
gândit că poate ai vreo idee unde e. Sună-mă, te rog, de îndată ce 
primeşti acest mesaj.” 


Inima începu să-mi bată cu putete. Intuiţia îmi spunea că nu 
era o veste bună. Am alunecat pe nesfârșitele scaune din piele 
și, în cele din urmă, am ajuns suficient de aproape de șofer ca 
să-l întreb cât mai durează până ajungem la hotel. 

— Cinci minute sau cincizeci, anunţă șoferul, privindu-mă cu 
un zâmbet enervant. Totul depinde de traficul din Las Vegasul 
nostru. 

— Vezi dacă poţi să ajungi în cinci, am spus, direct și la 
obiect. Domnul Maestro se grăbește. 

— Desigur, domnişoară. 

Arătam ca o domnișoară? Ar trebui să mi se adreseze cu 
„doamnă” 

Mintea îmi umbla aiurea. Întotdeauna face așa când sunt 
stresată. Trebuia să-l sun pe tatăl lui Carolyn și nu voiam s-o fac 
din limuzină, prin urmare, trebuia să aștept, oricât ar fi fost de 
frustrant. 

Am încercat să mă gândesc la alte lucruri. Bobby Santangelo 
Stanislopoulos îmi veni în minte. Așadar... avea propriul său 
avion. Cum se întâmplase asta? 

Apoi mi-am amintit. Nu numai că era rușinosul fiu al lui 
Lucky Santangelo, dar zvonurile care circulau în jurul școlii 
spuneau că tatăl lui era un fel de magnat grec al transporturilor, 
un miliardar care murise când Bobby era tânăr și că Bobby și 
nepoata lui aveau să moștenească totul când ajungeau la o 
anumită vârstă. 

Hmm... bănuiesc că avionul face parte din tot. 

— Am ajuns? mârâi Ralph, părând mai degrabă un câine 
furios decât un star de cinema de talie mondială. 

— Cinci minute sau cincizeci, am răspuns, încercând să nu 
inhalez prea mult fum de ţigară. Totul depinde de traficul din 
Las Vegas. 

— Dă-l dracu' de trafic, zbieră el. Se întoarse spre agentul lui 


de publicitate intimidat, care îmbătrânea cu fiecare minut care 
trecea. Pip, ordonă el, sună pe cineva și adu-mi o escortă a 
poliţiei, trebuie să fiu acolo acum! 


45 - Carolyn 


Senatorul Gregory Stoneman ducea aceeași viață ca de obicei. 
Pentru unii, era un om eficient, muncitor, care își vedea de 
afaceri. Totuși, sufletul lui era rece ca un sloi de gheață, așa că 
spera că o va revedea în curând pe Carolyn fără copil în burtă și 
că toate vor fi ca înainte. Ei bine... aproape ca înainte, mai puțin 
un copil - nici măcar un copil - doar un fetus cate creștea în 
pântecele lui Carolyn. 

Nu-i lăsase altă portiţă, în afară de a acţiona cumva, înainte 
să fie prea târziu. Nu avea nici o alternativă, decât să se 
gândească la un mod oarecare de-a o opri să-i distrugă viaţa lui 
și a familiei sale - mai ales a celor doi copii minunaţi care 
trebuiau să fie protejaţi cu orice preţ. 

Angajarea unui gangster și traficant de droguri nu era nici pe 
departe cea mai bună soluţie în situația actuală, dar fusese 
singura la îndemână. Dar atunci i se păruse atât de simplu... 

Acum începea să-și facă griji că mersese prea departe. Slavă 
Domnului că-i spusese lui Benito să nu dea prea tare în ea, ci 
doar s-o scuture atât cât să piardă sarcina, iar după aceea s-o 
elibereze. 

Dar nu avea cum să-i ia atâta timp. 

Fusese răpită marți după prânz, iar acum era aproape 
miercuri seară, așa că unde naiba era? 

Avea numărul de mobil al lui Benito, dar nu îndrăznea să-l 
sune. Telefoanele mobile puteau fi urmărite și era absolut 
necesar ca nimeni să nu facă legătura între el și dispariția lui 
Carolyn. 

Gregory tocmai întorcea problema pe toate fețele, când 
Muriel intră în birou. 

— Domnule senator, zise ea, părând îngrijorată. A venit un 
detectiv care vrea să discute cu dumneavoastră. Pot să-l aduc 
aici? 


Rosa reuși să iasă din casă, sub pretextul că se ducea la 


magazin să cumpere de mâncare. Lui Benito îi plăcea la nebunie 
mâncarea nesănătoasă, se dădea în vânt după Twinkies, gogoși și 
cartofi prăjiţi, pe care îi înmuia în mult sos picant. În pușcărie 
nu învățase să mănânce sănătos. 

Rosei nu-i păsa, pentru că și ea se hrănea cu aceeași mâncare; 
era gustoasă și ieftină. 

Înainte să plece de acasă, pusese lucrurile din geanta de piele 
a lui Carolyn în poșeta ei contrafăcută, Louis Vuitton, 
cumpărată de la un vânzător stradal cu 15 dolari. Achiziţiile erau 
grozave, cea mai importantă fiind un iPhone. Un iPhone 
excelent, cu muzică, poze și tot felul de alte chestii. Rosa era în 
al nouălea cer. Avea și ea un mobil ieftin care nu era bun de 
nimic. Dar acum avea un iPhone! 

Chestia era cum să umble cu drăcovenia asta. Părea 
complicat. Reuși să-l deschidă și apăsă pe aplicaţia iTunes. Cât 
de tare! Au apărut zeci de cântece, iar ea a selectat Boom Boom 
de la Black Eyed Peas. 

Ascultând melodia cu zâmbetul pe buze, merse în pași de 
dans până la magazinul din colț, uitând tot ce se petrecea în 
jurul ei. Era atât de cufundată în muzică, încât nici nu le-a 
observat pe cele trei adolescente care au înconjurat-o pe 
nesimţite, i-au smuls poșeta și iPhone-ul din mână, au pus-o la 
pământ, au lovit-o în faţă, în cap și în stomac și au șters-o. 

Ultimul lucru la care s-a gândit Rosa a fost - „Benito are să 
mă omoare”. Apoi și-a pierdut cunoștința. 


46 - Bobby și Annabelle 


— Hei, puștiule, acum ești de capul tău, îi spuse Lucky lui 
Bobby. Am să returnez biletele la spectacolul Zeenei și nu uita să 
le zici că Renee și Susie dau o cină după concert, așa că vino 
neapărat. Renee vă așteaptă pe toți. 

— Hai, mamă, sunt prietenele tale, se plânse Bobby. lar acum 
ne lași baltă. Asta ce mai e? 

— Lennie stă doar trei ore în L.A., în drum spre locaţia de 
filmare din Noua Zeelandă, îl lămuri Lucky. Şi vreau să petrec cu 
el toate cele trei ore. E-n regulă, primul meu născut? 

— Cred că de-asta aveţi cea mai grozavă căsnicie din oraș, 
spuse Bobby, întrebându-se dacă o să aibă și el vreodată o 
asemenea relaţie. 

Lucky îi adresă zâmbetul ei strălucitor. 

— Da, Bobby, chiar ăsta e motivul. Lennie e tot timpul pe 
primul plan. 

Asta însemna că era prins. Concert. Cină intimă. Zeena. 
Zeena. Zeena. 

Toţi musafirii lui de-abia așteptau să-i vadă spectacolul. 
Brigette și Kris, M.J. și Cassie, Annabelle și Frankie. Ce mai 
gașcă! 

De ce nu putea să zboare înapoi în L.A. cu Lucky și să-i lase 
pe toţi acolo? 

Pentru că-i invitase și ar fi fost o bădărănie și o lipsă de 
respect din partea lui. 

Așa că... n-avea scăpare. 

Se întrebă ce mai făcea Frankie. Aflase oare cine vânduse 
povestea tabloidului? Oare avusese curajul să-i spună lui 
Annabelle? Și dacă i-ar spune, i-ar mai rămâne boașele la locul 
lor? Annabelle deja mormăia ceva despre despărţire, iar 
povestea din Truth & Fact avea să grăbească lucrurile. 

Dorind să afle ce făcea fiecare din ei, o sună pe Brigette, care 
îi spuse că ea și Kris se pregăteau să se ducă la cazinou. 

— Kris nu a mai jucat niciodată, zise Brigette emoționată. 


Am s-o învăţ blackjack. 

Bobby spera că ea nu va profita de pe urma patimii pentru joc 
a prietenei sale. N-ar fi fost corect. 

Apoi îl sună pe M.J., care îi spuse că el și Cassie aveau de gând 
să rămână în apartament până la spectacol. 

— Ne vedem în holul hotelului la șapte, zise Bobby. Să nu 
întârziați. 

— Da, frate, venim la timp, îl asigură M.J. Cassie e foarte 
încântată. 

„Cred și eu”, se gândi Bobby. M.J. era o cucerire grozavă. 

Când Lucky construise The Keys, se gândise și el să cumpere 
un apartament în blocul de lux de lângă hotel. Acum era 
mulțumit că nu o făcuse - Vegasul era pentru petrecerile de 
burlaci, pentru căsătoriile făcute fie din dragoste, fie la beţie, și 
pentru a pierde bani la mesele de joc. Lucky iubea orașul, dar lui 
nu-i prea plăcea, cu toate că provocarea de a face din Mood cel 
mai spectaculos club din oraș îl atrăgea foarte mult. Se hotărâse 
deja să facă naveta în primele luni, ca să pună clubul pe 
picioare, iar apoi să lase acolo un director de încredere, pentru 
a-l conduce după indicaţiile lui. 

Sătul de singutătate, se gândi să se ducă jos ca să se vadă cu 
Brigette și Kris. Era mai bine decât să nu facă nimic. 


Până să dea de Janey la telefon, Frankie intrase deja la 
bănuieli în privința implicării ei în povestea cu tabloidul. 
Trebuia să știe ceva despre asta, altfel de ce nu-l sunase pe el? Şi 
mai rău, nu răspundea la telefonul din apartamentul din Park 
Avenue, unde trebuia să ţină situaţia sub control. Doar după ce 
o sună de trei ori îi răspunse în cele din urmă la mobil: 

— Ce pana mea, Janey? îi ţipă el în telefon. Cine a făcut asta? 
Și își dădu seama imediat după ce pusese întrebarea. Era javra 
aia leneșă și ticăloasă de băiat al lui Janey. 

— Chip e, nu? urlă el. Cretinul ăla ne-a vândut. 

— Eu n-am nici un amestec. N-am știut nimic, zise Janey, 
intrând imediat în defensivă. 

— Nu mă lua de fraier, Janey, o avertiză Frankie. Sper că n-ai 
de gând s-o faci. 


— Păi... spuse Janey în silă, dacă a fost Chip, atunci trebuie s- 
o fi făcut pe la spatele meu. 

— Nu mai mânca rahat, zise Frankie, cu ochiul stâng 
bătându-i-se de furie. Cum a pus mâna pe poze, dacă nu l-ai 
ajutat tu? N-avea cum. Tu ești cea care are grijă de apartament. 
Trebuie să-i fi dat o mână de ajutor. 

— Le-a furat, recunoscu Janey, începând să se smiorcăie. Mai 
mult ca sigur, a căutat peste tot cât timp am fost leșinată. Urmă 
o pauză stânjenitoare. Frankie, suspină ea, am o groaznică 
bănuială că m-a drogat. Pe mine, pe propria lui mamă! Cum de- 
a putut să facă așa ceva? 

— Unde-i ticălosul? întrebă Frankie, imaginându-și în detaliu 
ce avea să-i facă lui Chip când punea mâna pe el. Ai face bine să 
afli, pentru că, atunci când mă întorc, am să-i frâng în două 
gâtul ăla slăbănog. 

— O, Frankie, se tângui Janey disperată. Te rog să nu mai zici 
așa ceva. Chip face parte din familie. Doar știi ce băiat bun e-n 
fond. 

— Rahat! E un ratat de primă mână! 

— Sigur i-a oferit cineva o grămadă de bani. E tânăr și nu știe 
multe. 

— Nu-mi pasă nici cât negru sub unghie! Când o să pun 
mâna pe dementu' de fi-tu, are să înțeleagă al naibii de bine! De 
fapt, o să regrete ziua în care s-a născut. 

— Nu, Frankie, se rugă Janey de el. Te rog, nu te pripi, te 
implor! 

— Taci naibii din gură, Janey! Mai bine ţi-ai mișca fundul ăla 
gras și te-ai duce să-l cauţi. Chip are să plătească scump pentru 
asta. S-a dus dracului afacerea noastră, ca să nu mai zic de 
reputația mea. 

— Îmi pare rău, Frankie, se smiorcăi ea. 

— Ar trebui să-ți pară rău că l-ai născut pe ticălosu' ăla mic, 
zise Frankie, înainte să închidă telefonul. 

Mai era încă la toaleta bărbaţilor de pe aeroport, iar mai 
mulți inși care-și făceau nevoile se holbau la el. 

Vârându-și telefonul în buzunar, se uită și el fix la ei. 

— Ai o zi proastă? îndrăzni unul dintre bărbaţi. 


— Lasă-mă naibii în pace! mormăi Frankie, iar când ieși, 
dădu imediat de un chioșc de ziare care avea un teanc de 
numere ale nerușinatului tabloid Truth & Fact. 

Făcu un gest amplu cu mâna și dobori la pământ revistele, 
care se risipiră peste tot. 

Bombănind, porni în căutarea unui taxi. 


Apartamentul pe care i-l rezervase Bobby la The Keys era și 
mai luxos decât cel de la hotelul Beverly Hills, care era un pic 
prea tradițional pentru gusturile lui Annabelle. 

Apartamentul de la The Keys avea un enorm pat rotund, 
acoperit cu o cuvertură de blană (artificială, desigur, căci Lucky 
susținea cu tărie PETA), un televizor uriaș cu ecran plat și o 
întreagă bibliotecă în cate erau cele mai recente DVD-uri, CD- 
uri și cărți de succes. 

Baia era toată în marmură verde pal, cu un televizor încastrat 
în tavan, chiar deasupra căzii, pentru ca oaspetele să stea 
confortabil pe spate în apă și să-și vadă programele preferate. 

Annabelle regretă că nu rămâneau acolo mai mult timp. Și-ar 
fi dorit să împartă patul cu Bobby, nu cu Frankie. 

Da, în curând, în curând. Era sigură de asta. 

Da' unde naiba era Frankie? Întârzia de la aeroport, iar ei nu-i 
plăcea deloc să aștepte. 

Se gândi să provoace o ceartă monstruoasă, când ajungea el și 
să termine în sfârșit cu el. Sau... nu era mai bine să aștepte până 
după înmormântare? 

Poate că da. Dar când Annabelle dorea ceva, se aștepta să 
obțină imediat, ceea ce în acest caz însemna să-i dea papucii de- 
ndată ce sosea. 

Dar nu, trebuia să fie deșteaptă și să aștepte până se 
întorceau amândoi la New York. Dacă o făcea acum, Frankie era 
în stare să plece imediat la New York fără ea și să golească seiful. 
Îi stătea în fire să facă așa ceva și erau mulți bani gheaţă în seiful 
lor - cel puțin câteva sute de mii de dolari. 

Apoi îi trecu prin minte un gând - de ce-ar fi împărţit banii 
cu el? Ea era creierul operaţiunii. De ce n-ar păstra totul pentru 
ea? 


Era o idee genială. Înainte să-l părăsească, avea să scoată toți 
banii și să-i pună într-o casetă la bancă doar pe numele ei. 
Frankie o s-o ia razna, dar n-o să mai poată face nimic. Ce păcat 
de tine, Frankie! 

Annabelle își dădu seama că mai trebuia să se gândească la 
multe, ca să nu ia decizii pripite. 


Vrând să-și încerce norocul, Frankie se opri la o masă de 
ruletă în drum spre apartament și puse două mii de dolari pe 
negru. Câștigă. Lăsă miza de patru mii și ieși din nou negru. 
Câștigase șase mii de dolari în câteva minute - după ce pusese 
în joc doar două mii. Poate că norocul i se schimba și toată 
povestea asta cu tabloidul avea să treacă neobservată. 

Da, sigur, când o face plopul pere și răchita micșunele. 

Își încercă din nou norocul cu toți cei opt mii de dolari. Și, 
spre uimirea lui, ieși din nou negru! 

Luându-și cei șaisprezece mii de dolari câștigați în jetoane de 
o mie, se duse să încaseze banii. Pe drum o zări pe Brigette 
Stanislopoulos care stătea la una dintre mesele de blackjack. 
Lângă ea era o blondă cu trup de zeiţă. 

Nevrând să piardă vreo ocazie, Frankie se îndreptă spre ele. 

— Scuze, zise el, bătând-o ușurel pe Brigette pe umăr. Eşti 
Brigette, nu? Ne-am întâlnit la Mood din New York de câteva 
ori. Eu sunt Frankie Romano, bun prieten cu Bobby. Ne vedem 
cu toții diseară. 

— Desigur, Frankie, spuse Brigette, zâmbind politicos. Bobby 
mi-a zis de tine și te țin bine minte. Eşti cel mai tare DJ. 

Măiculiță, era așa frumoasă, dar un pic mai în vârstă decât îi 
plăcea lui - în jur de treizeci de ani —, dar era superbogată, ca și 
Bobby. Auzise multe despre Brigette Stanislopoulos și fatala ei 
atracție pentru ratați. De n-ar fi fost cu Annabelle, o femeie ca 
Brigette, cu scânteietorii ei ochi albaștri, părul blond în valuri și 
doldora de bani ar fi fost exact ce-i trebuia. N-avea nimic dacă se 
combina cu o femeie mai în vârstă. Da, voluptuoasa 
moștenitoare era fix pe placul lui. 

— Ea e partenera mea, Kris, zise Brigette, prezentându-l 
celeilalte blonde de lângă ea, altă femeie trăsnet. 


Ce nașpa! Moștenitoarea era lesbiană. Nasol de tot! Deși... ar 
putea face o partidă în trei, căci era încântat de ce vedea. 

Bobby îl trezi din visare venind prin spate și spunându-i: 

— Te-ai întors. 

— Da, da, zise Frankie. 

— Văd că ai făcut cunoștință cu Brigette. 

— Măi băieţi, spuse Brigette cu un zâmbet plăcut. Oricât mi- 
ar plăcea să stau aici și să trăncănesc, încerc să-i arăt lui Kris 
cum se joacă blackjack. Putem să ne vedem mai târziu? 

— Ai priceput, zise Bobby, luându-l pe Frankie de braţ. Să ne 
cărăm, frate. 

S-au învârtit prin cazinou. 

— Tocmai am câștigat o groază de bani, zise Frankie, încă 
ușor amețit de marele său câștig. Trebuie să încasez jetoanele. 

— l-ai zis și lui Annabelle? îl întrebă Bobby în timp ce se 
duceau la casă. 

— Despre marele câștig? făcu Frankie cu nepăsare. 

— Nu, despre povestea din tabloid, tâmpitule! 

— Sper că n-o să afle, zise Frankie, aruncând jetoanele pe 
tejgheaua de la casă. 

— Atunci ești un dobitoc mai mare decât am crezut, zise 
Bobby, scuturând din cap, uluit de nesimţirea lui Frankie. Sigur 
c-o să afle. Crede-mă - ar fi mai bine s-o audă de la tine. 

— N-o ştii pe Annabelle, zise Ftankie ursuz. 

— Ba cred c-o știu. Ascultă-mi sfatul și spune-i. 

— Mai încolo, zise Frankie, îndesându-și teancurile de bani 
în buzunare. Acum am mână bună, iar pe Frankie nu-l oprește 
nimeni când dă o lovitută! 


47 - Denver 


Ralph Maestro era escortat de poliție. Nu-mi venea să cred! 
Doi polițiști (bine făcuţi, nu glumă!) pe motociclete apăruseră 
pe neașteptate, cu sirenele pornite, făcându-ne loc în trafic. În 
opt minute am ajuns la hotel. 

Dar ce hotel, The Keys - o clădire măreață. Spre deosebire de 
majoritatea hotelurilor din Vegas, The Keys era elegant și sobru. 

Nu mai fusesem în Vegas de când petrecusem un weekend cu 
Josh la Hard Rock, când avusese o întâlnire cu foștii colegi de 
facultate și insistase să-l însoțesc. Ce coșmar! Totuși, nu știu 
cum, dar sexul cu el a fost grozav. Cred că Vegasul l-a excitat pe 
Josh. 

Valeţii, portarii, hamalii și doi tipi în costume negre ne-au 
înconjurat limuzina, iar când Ralph a coborât, toţi s-au repezit 
la el, dorind să-l pupe în fund pe marele star de cinema. Era 
ceva ce nu vedeai în fiecare zi, deși Ralph părea obișnuit cu așa 
ceva, căci n-a băgat în seamă pe nimeni cât timp a fost condus 
prin holul de recepţie la liftul privat, iar apoi la un minunat 
apartament cu patru camere, cu o masă de biliard, un bar cu de 
toate și un pian alb în living. Lângă apartament, scânteia un 
bazin cu apă azurie, aflat în mijlocul unei terase spectaculos 
aranjate. 

Stăteam doar vreo două ore, dar Ralph Maestro, marea vedetă 
de cinema, trebuia să aibă tot ce era mai bun. 

Trebuia să-l sun pe George Henderson, dar nu voiam s-o fac 
din apartament, așa că m-am scuzat că trebuie să cumpăr ceva 
de la farmacie și am întins-o. 

Dacă pomenești de farmacie unui bărbat, se sperie imediat, 
iar Felix nu făcea vreo excepţie, dar mi-a zis să vin repede 
înapoi. La parter, am căutat un colț liniștit pe lângă o intrare 
laterală și mi-am scos mobilul, dar, înainte să telefonez, cine se 
îndrepta spre mine? Bobby și Frankie. 

Nu aveam unde să mă ascund, era prea tâtziu. Frankie mă 
văzuse și cei doi veneau cu pași grăbiţi în direcția mea. 


— Ce naiba faci tu aici? m-a întrebat Frankie, bătându-i-se 
tare ochiul stâng. Nu m-ai sunat din L.A. adineauri? 

— N-am zis că sun din L.A., i-am răspuns, intrând în 
defensivă. 

— Ce dracu' se întâmplă? se interesă Frankie, apropiindu-se 
prea mult de mine. 

La naiba! Ce aș fi putut să-i spun? Că zburasem aici cu Ralph 
care vrea să-l omoare? Și, dacă era deștept, ar fi fugit fără să se 
mai uite înapoi. 

— Lasă fata în pace, zise Bobby, adresându-mi unul dintre 
zâmbetele sale strălucitoare. O iei la întrebări de parcă ai fi 
procuror. 

— Nu-mi place să se joace nimeni cu mine, mormăi Frankie. 
De ce m-a minţit că-i în L.A.? Simt că e ceva putred la mijloc. 

Bobby mă privi înțelegător. Nu puteam să nu mă uit la buzele 
lui. Cum putea avea un bărbat buze atât de apetisante? Era 
posibil, pentru că el sigur le avea. 

— Uite ce e, am zis eu, hotărându-mă să spun adevărul. Dacă 
vrei să știi, am zburat cu Ralph Maestro. Este tare supărat de 
articolul din Truth & Fact și a venit aici după Annabelle, ca s-o 
ia acasă cu el. Frankie arăta de parcă i-ar fi dat cineva o palmă. 

— Ralph Maestro-i aici? reuși el să îngaime. Aici în Vegas? 

— Mă tem că da, am răspuns eu calmă, aruncând din nou o 
privire pe furiș la buzele lui Bobby. 

— La naiba! exclamă Frankie, complet dezumflat. Doar n-a 
crezut rahatu' ăla? 

— Ba cred că da! Ştii că sunt poze, amănunte, am continuat 
eu. 

Frankie era cât pe ce să facă o criză de nervi. 

— Care-i treaba? întrebă Bobby. Oare trebuie să se ducă 
Frankie să-l vadă și să-i explice că totul e o mare neînțelegere? 

L-am admirat pe Bobby că încerca să-și scoată prietenul din 
încurcătură. Pe de altă parte, ce neînțelegere ar fi putut să fie? 

— Cred că, dacă Frankie reușește să-l evite, ar fi foarte 
inteligent din partea lui, am sugerat eu. Trebuie să înţelegi că 
Ralph e tare furios. E însetat de sânge, probabil al lui Frankie. 

— Annabelle nu a văzut încă articolul, zise Frankie, bătându- 


i-se ochiul stâng din ce în ce mai tare. Trebuie să dau de ea 
înaintea lui Ralph. 

Bobby se aplecă și mă luă de braţ. 

— Poate ne faci tuturor o favoare și nu-i zici lui Ralph că l-ai 
văzut pe Frankie, spuse el. Dă-i timp de gândire. 

— Cred că pot s-o fac, am replicat eu, nederanjată de faptul 
că Bobby se apropia din ce în ce mai mult de mine. 

— Trebe să plec, ne anunţă brusc Frankie. 

N-am mai apucat să zicem nimic, că el a și întins-o, lăsându- 
mă singură cu Bobby. 

— Măiculiţă! oftă Bobby. Ce chestie de rahat! Trebuie să beau 
ceva. Tu nu vrei? 

— S-a făcut, i-am răspuns eu, uitând de Felix, de Ralph și de 
lingușitorul Pip. Va trebui să se descurce și fără mine. 

— Să mergem la The Cavendish, propuse Bobby, preluând 
inițiativa. E mai liniște acolo. 

Cine eram eu să-l contrazic? Urma să beau ceva cu tipul după 
care mi se aprinseseră călcâiele în adolescență, Bobby 
Santangelo Stanislopoulos, și nimic și nimeni nu mă putea 
împiedica. 


După o oră, tot nu-l sunasem pe George Henderson și nici 
nu-i dădusem raportul lui Felix, care acum era sigur foc și pară 
pe mine. Dar uneori trebuie să te lași purtat de val, iar acum era 
momentul. 

Săteam afară pe terasa barului de la Cavendish sorbind 
cocktailuri Mojito - mă rog, nu era chiar așa - eu beam un 
Mojito, iar Bobby, bere direct din sticlă. 

— E mai gustoasă așa, m-a asigurat el. 

Vorbeam amândoi fără oprire, iar el mi se părea foarte 
interesant și deloc superficial. La școală, credeam că era cel mai 
arătos dintre toți - dar era bogat - așa că sigur plictisitor și plin 
de el. 

Dar nu era așa. Nu era deloc așa. 

Îmi povestea despre clubul lui din New York și că dorea să 
preia controlul asupra celui de la The Keys. Era plin de idei 
sclipitoare și de entuziasm. Apoi a început să mă întrebe ce îmi 


doream să fac eu în viitor. 

Uau! Purtam o conversaţie cu el, ceea ce era foarte 
neobișnuit, ca să nu zic mai mult. Majorităţii bărbaţilor le 
plăcea să vorbească așa de mult despre ei la prima întâlnire, 
încât nu mai simțeau nevoia să afle și unele lucruri despre 
femeia cu care erau. Nu că ar fi fost o întâlnire, ci doar discutam 
la un pahar despre problema lui Frankie. Nu că-mi păsa mie de 
Frankie, dar Bobby - fiindu-i prieten de nădejde - părea 
îngrijorat. 

Da, o întâlnire ar fi fost cu totul altceva. Și poate că... 

Nu! Ce prostii mai spun și eu! Bobby probabil se vedea cu 
top-modele și actrițe, frumuseți adevărate și anorexice, cărora le 
plăcea să-și verse maţele. 

— De ce zâmbești? m-a întrebat el deodată. 

— Păi... nu mi-am dat seama. 

— Da, aveai chipul destins de un zâmbet larg. 

— Da? am făcut eu, de parcă eram inocenţa întruchipată. 

— Sigur că da. 

— Poate că mă gândeam la muncă, am zis eu pe un ton vag. 

— Poftim? îmi aruncă el o privire întrebătoare. Ei bine, mă 
flatezi, zise el ironic. Dar de ce te face să zâmbești gândul la 
muncă? 

— Domnul-Dinţi-de-Rechin. Şeful meu. Mă face întotdeauna 
să zâmbesc. 

— l-a găsit o poreclă șefului ei, zise Bobby, scuturând din cap. 
Ştii că ești amuzantă? 

— Încerc să fiu, am completat eu, simțindu-mi telefonul 
vibrând a șasea oară. Te superi dacă-mi verific mesajele și dau 
un telefon scurt? 

— Te rog. Vrei să rămâi singură? 

— Nu-i nevoie. Am o prietenă la Washington care pare să fie 
pe lista de petsoane dispărute și trebuie să-l sun pe taică-său, să 
văd dacă a găsit-o. 

Bobby dădu din cap aprobator. Avea cei mai frumoși ochi din 
lume, întunecați și pătrunzători. Îmi închipui că e mortal în pat. 

George Henderson îmi lăsase alt mesaj să-l sun, dar, când l- 
am apelat, nu a răspuns. Așa că i-am lăsat un mesaj în care i-am 


scris că nu știu unde e Carolyn și l-am rugat să mă sune din nou. 
În acest timp, i-a sunat și lui Bobby telefonul. S-a ridicat și a 
plecat de la masă. Se părea că el avea nevoie de intimitate. 

Când s-a întors, avea o expresie gânditoare pe fața lui 
frumoasă. 

— E totul în regulă? l-am întrebat, sorbind din Mojito. 

— Cred că pot să-ți spun, deoarece sunt încredinţat că ești de 
partea noastră, zise el, luându-și sticla de bere și trăgând încă o 
dușcă zdravănă. 

— Ce să-mi spui? l-am întrebat, fericită că avea încredere în 
mine. 

— Annabelle și Frankie se întotc în L.A. Sunt deștepţi că-și 
iau zborul cât mai pot. 

— Uau! am făcut eu. Ralph are să fie și mai furios. 

— Nu trebuie să-i spui, mă avertiză Bobby. Rămâne între noi. 

— Pe cuvântul meu de cercetaș, am răspuns, fără să mă 
gândesc cui ar trebui să fiu loială. 

— Nu prea arăţi a cercetaș, zise el zâmbind. 

— Nu? i-am răspuns ca o fată care-i face ochi dulci. 

— Nu, nu pari, îmi zise el, flirtând la rândul său. 

O, Doamne! Tare-mi mai plăcea asta! 

— Apropo, zise Bobby, am niște bilete în plus la concertul 
Zeenei de diseară. Nu vrei să vii? Dacă vrei, poţi să mai iei pe 
cineva cu tine. 

— Sunt singură, am adăugat repede. N-am pe nimeni acum. 

S-a uitat la mine cercetător. 

— Atunci vino cu noi, zise el. 

Pe când ne priveam în ochi, s-a produs o mare agitaţie, iar 
celebra cântăreaţă Zeena și cele cinci gărzi de corp care erau cu 
ea și-au făcut o intrare furtunoasă în bar. 

Bobby s-a ridicat imediat în picioare și a studiat-o curios cu 
privirea. O văzusem odată pe Madonna în carne și oase și mi se 
păruse mult mai scundă decât pe scenă sau la televizor. Cu 
Zeena se întâmpla exact pe dos. Era o femeie înaltă, graţioasă ca 
o lebădă, cu părul negru ca tăciunele, care îi cădea pe spate 
până în talie, cu ochii ca de pisică, machiaţi din plin, și buze 
rubinii, cărnoase. Când a trecut pe lângă noi, ne-a învăluit 


parfumul ei puternic. Bobby s-a uitat la ceas și a cerut imediat 
nota de plată. 

— Te duc la hotel, a zis el. Și nu uita, nu știi că Annabelle și 
cu Frankie se cară de-aici. 

— Nu știu nimic, am repetat eu, gândindu-mă ce poveste să-i 
îndrug lui Felix ca să mai stau o noapte în Vegas. 

Chelnerul a venit cu nota de plată, Bobby i-a dat banii și ne- 
am ridicat să plecăm. Când ne îndreptam spre ieșire, l-a strigat 
pe nume o voce profundă și răgușită. 

Bobby s-a oprit deodată și s-a întors. 

— Zeena, zise el, de parcă nu o observase mai înainte. Cum 
ar fi putut să n-o vadă? Ce surpriză! 

— O surpriză, Bobby, rosti ea tărăgănat, în timp ce rotea 
piciorul pahatului cu degetele ei subțiri într-un mod foarte 
sugestiv. Ce fel de surpriză e asta când vii la concertul meu 
diseară? 

— Chiar așa, zise el concis. De-abia așteptăm! 

Fără să mai spună nimic, mă luă de braţ și mă duse de acolo. 


Felix era furios, îi sticleau ochii și părea scos din minţi, exact 
cum mă așteptam. 

— Pe unde-ai umblat? îmi șuieră el la ureche. Era atât de 
aproape de mine, că îi simțeam mirosul de mentă al respirației. 

— Să vezi ce chestie, i-am răspuns, începând să-i vând gogoși. 
Am dat nas în nas cu sora maică-mii și familia ei. Locuiesc în 
Detroit și nu i-am văzut de cinci ani. 

— Am venit aici cu treabă, îmi aminti Felix pe un ton sever. 
Nu e timp de reuniuni de familie. 

— Înţeleg, i-am răspuns, refuzând să mă las intimidată. 
Tocmai de aceea, de îndată ce-am putut, am fugit spre voi. Dar 
mai e ceva -a trebuit să-i promit că stau peste noapte aici. Nu-ţi 
face griji, am adăugat repede, fără să-i las timp să protesteze. O 
să iau un avion de dimineaţă spre L.A. O să mă întorc la timp 
pentru înmormântarea lui Maestro. 

Felix nu avea un răspuns gata pregătit - ceea ce nu i se 
întâmpla prea des. 

— Ralph nu dă de fiică-sa, zise el într-un final. Din moment 


ce nu-i răspunde nimeni din apartament, Ralph vrea să dai tu de 
ea și s-o aduci aici fără prietenul ei. Are să se ocupe mai târziu 
de Frankie Romano. 

— Şi cum să fac așa ceva? am întrebat eu perplexă. Ar putea fi 
oriunde. În afară de asta, nu se duce nicăieri fără Frankie. 

— Annabelle are încredere în tine, zise Felix. 

— Ştiu, am răspuns eu gândindu-mă: ce legătură are asta? 
Orașul ăsta e imens, am adăugat. Cum s-o găsesc? 

— Te descurci tu, spuse Felix repezit. Ai o oră la dispoziţie. 
După aceea, ne întoarcem cu avionul în L.A. lar tu, tânără 
doamnă, faci o greșeală că nu vii cu noi. M-a ameninţat cu 
degetul arătător și mi-a mai aruncat o privire foarte severă. O 
foarte mare greșeală! 


48 - Carolyn 


Nimeni nu știa cine e latino-americana aia într-un top ieftin 
și pătat de sânge și cu o fustă minusculă. Zăcuse un timp pe 
stradă în ploaia torențială, înainte ca un trecător să sune la 
salvare și să vină paramedicii. 

Doctorița de gardă de la urgenţă a văzut că era foarte tânătă, 
dar, după o consultaţie amănunțită, și-a dat seama că fusese 
violată înainte să fie bătută și că născuse un copil cu puţin timp 
în urmă. 

Fata era inconștientă, avea răni grave la cap și la față, iar 
ochiul drept era cel mai afectat. Doctorița nu era sigură că îi 
poate salva ochiul. Nu era specialitatea ei. Așteptau s-o 
examineze un oftalmolog. 

Între timp, fata era tot inconștientă și, până nu s-a trezit din 
leșin, nimeni n-a știut cine era. 


— Nu mai am chef de nici un alt eveniment caritabil, spuse 
Gregory Stoneman, negru la față de supărare. Seară de seară mă 
târăști după tine, Evelyn, la chestii de-astea, deși știi prea bine 
cât le detest. 

— Oamenii cate vin la evenimente ca acela din seara asta 
sunt cei care te sprijină în funcţie, zise Evelyn, încruntându-se la 
el ca de obicei. Ei sunt aceia care votează pentru tine, Gregory, și 
ar fi bine să nu uiţi asta. 

O, doamne, ce prefăcută era Evelyn! 

l-ar fi plăcut să i se facă facă sex oral chiar acum. Scula lui 
tânjea după gura strâmtă a lui Carolyn, după felul în care îl ţinea 
strâns cu mâinile când își dădea drumul, după faptul că nu-l 
refuza niciodată și după cum îl lăsa să ejaculeze în gura ei. 

— Mă asculţi, Gregory? făcu ea pe un ton poruncitor. Ai o oră 
la dispoziţie să fii gata! Nu-i ţinută de gală, un costum e de 
ajuns. Să-ţi pui cămașa albastră cea nouă și butonii de aur pe 
care ţi i-a dăruit taică-meu de Crăciun. 

Acum îi mai spunea și cum să se îmbrace? Dumnezeule! 


Femeia asta chiar era nesuferită. 

Se întrebă în treacăt ce-ar face ea dacă s-ar apleca peste birou 
și ar lua-o pe la spate, băgându-și scula excitată în gaura cea 
strâmtă din spate și i-ar trage-o. Ar țipa, asta ar face. 

O, Carolyn, Carolyn. Ce-am făcut? Unde ești? 

Venise un detectiv la biroul lui în acea dimineaţă. Poliția 
găsise mașina lui Carolyn abandonată, cu portiera de pe partea 
șoferului larg deschisă. Detectivul voia să știe dacă avea vreo 
idee unde ar putea fi. 

Scututase din cap și reușise să pară îngrijorat. Atunci, Mutiel 
îi spusese poliţistului că fata plecase la dentist în ziua 
precedentă și nimeni n-o mai văzuse de atunci. 

— Nu s-a întâmplat nimic grav, nu? întrebase el, prefăcându- 
se extrem de îngrijorat. 

Detectivul rămăsese impasibil. 

— Telefonaţi-ne dacă auziţi ceva, domnule senator. 

— Desigur, spusese Gregory. 

Sigur că era grav. O femeie dispărută. O mașină abandonată 
la dracu-n praznic. Era extrem de grav. 

De ce nu ascunsese Benito mașina? 

Dar unde naiba era el acum? 

Era un gangster, nu un tip cu minte. 

Deodată, Gregory se simți cuprins de remușcări. 

— Apropo, zise Evelyn, jucându-se cu unul dintre cerceii ei 
cu rubine. Mi-a spus Ramirez mai devreme să-i telefonezi sau să 
treci pe la centru. Are ceva să-ți spună. 

Gregory simţi un gol în stomac. Ce naiba voia Ramirez de la 
el? 


Lui Benito nu-i venea să creadă că Rosa îi arăta atâta lipsă de 
respect, după ce îi dăduse voie să meargă la magazin după 
mâncare. Ştia exact unde era: alergase acasă la copilul ei - 
copilul făcut cu alt bărbat, un dușman dintr-o bandă rivală. 

Blestemând printre dinţi, jură să o pedepsească pe Rosa 
pentru asta. Nici o femeie care nu-i arăta respectul cuvenit nu 
scăpa nepedepsită. Cum de îndrăznea să-și pună copilul mai 
presus de el? Era o insultă. Avea noroc că o ţinea pe lângă el. 


Târfa asta nerecunoscătoare! 

Acum trebuia să găsească o soluţie s-o scoată pe târfa gravidă 
a senatorului din casă fără ajutorul Rosei. Cine avea timp de 
prostiile astea? El avea treburi de făcut, oameni de întâlnit. 
Afacerea lui cu droguri era ilicită, dar profitabilă și nu mergea 
singură. 


Înlemnită de frică, Carolyn încercă cu disperare să-și dezlege 
cablul electric de la mâna dreaptă. Cei care o răpiseră nu s-au 
gândit că era stângace și, cu toate că nodurile erau greu de 
desfăcut, avea senzaţia că se descurca. 

Măcar să fi avut un cuţit sau altceva ca să taie cu el 
nenorocitul de cablu. Ar fi fost mult mai ușor. Din cealaltă 
cameră se auzea mereu zgomotul făcut de televizor. Trecuseră 
mai multe ore și nu venise nimeni la ea. Oare voiau s-o ţină 
legată de pat ca pe un câine, până când murea de foame? 

Spaima îi era amestecată cu o furie din ce în ce mai mare. Nu 
era proastă. Începea să înțeleagă că dragostea probabil o orbise 
și nu-și dăduse seama cine era adevăratul Gregory Stoneman. 

De ce îi dăduse întâlnire într-un loc așa de pustiu? 

De ce îi interzisese cu desăvârșire să spună cuiva că era 
gravidă? 

Dar putea fi și mai rău - oare aranjase Gregory să fie răpită 
pentru că-i purta copilul în pântece? 

Cu cât se gândea mai mult la asta, cu atât era mai convinsă că 
Gregory putea fi implicat. 

Į se făcea rău. Ce om ticălos putea să fie ca să născocească așa 
un plan! Și ce credea că va realiza? 

Oare oamenii ăștia o vor omorî pe ea și pe copilul din burtă? 
Asta să fie? 

Încerca în continuare să se elibereze. 


49 - Bobby și Denver 


Bobby nu fusese prea impresionat când o văzuse pe Zeena la 
Cavendish. De fapt, fusese încântat să vadă cum arăta Zeena în 
lumina puternică a zilei. I s-a părut foarte dură, cu machiajul ei 
exagerat și strident și cu lunga coamă de păr negru ca abanosul. 
Deși era o adevărată sportivă în pat, în afara lui, celebrul corp 
bine lucrat părea foarte masculin. Avea mușchi de bărbat și 
braţele lungi cu vene proeminente. Nu avea nimic feminin. 

Stătea aici cu o fată normală, foarte atrăgătoare, cu un trup 
armonios, cu buze cărnoase de la natură și cu cei mai fascinanți 
ochi căprui. Denver. Drăguţă, deşteaptă, iar el o plăcuse imediat. 

După ce s-a despărțit de ea, s-a întors în apartament, 
simțindu-se în culmea fericirii. Poate ăsta era începutul unei 
relaţii. Ea spusese că era singură, ca și el - și cine știe ce se putea 
întâmpla? 

Zeena era doar o aventură, o altă experienţă. Și cu asta, basta. 

Într-o clipită, își dădu seama că-i trecuse pasiunea pentru ea. 

Ar fi fost bine să facă un duș. Scoţându-și hainele, intră în 
baie și deschise televizorul din perete pe un canal sportiv. Apoi a 
stat sub cele șase capete de duș cu jet puternic, lăsându-se în 
voia torenților de apă care îl biciuiau. 

Se întrebă cum s-ar înțelege minunata și autoritara sa mamă 
cu Denver. Lui Lucky i-ar plăcea Denver, pentru că era deșteaptă 
și independentă - genul ei de femeie preferat. Însă Max ar 
detesta-o, căci sora lui mai mică era extrem de geloasă pe orice 
femeie cu care se întâlnea. Pentru Max, el era fratele mai mare și 
s-o ferească Dumnezeu pe femeia care ocupa un loc mai 
important decât ea în inima lui. 

Apa rece era revigorantă. Televizorul era dat așa de tare, că 
Bobby nu auzi ușa de la baie deschizându-se. Când cineva se 
strecură în cabina de duș, fu luat prin surprindere. 

— Bună, Bobby, rosti tărăgănat Zeena în pielea goală, cu 
vocea ei profundă și răgușită. Apoi, luându-i în mână boașele, 
adăugă: ţi-a fost dor de mine? 


Era tipic pentru Zeena să-i facă așa ceva. 

— Cum naiba ai intrat aici? întrebă el uimit, încercând să se 
dea înapoi - lucru imposibil, dat fiind că ea îl strângea foarte 
tare de testicule. 

Zeena izbucni într-un râs răgușit. 

— Sper că știi că Zeena poate pătrunde oriunde vrea și poate 
obține orice dorește. lar acum Zeena vrea să ţi-o sugă. Așa că nu 
te opune, doar simte-te bine. 

Și, înainte să poată face o mișcare sau altceva, marea vedetă 
se puse în genunchi să-i sugă scula - care reacționa cum voia ea 
- pentru că se întărise deodată ca piatra. El nu avea nimic de 
spus în treaba asta. 

Zeena nu făcea nimic pe jumătate. De asemenea, i se potrivea 
mai bine și porecla de regină a felaţiilor. 

L-a supt până a tămas fără pic de vlagă, iar el nu s-a opus 
câtuși de puţin - mai bine zis, scula lui. După ce-a terminat, i-a 
zis că trebuie să se pregătească de spectacol, lăsându-l la duș cu 
apa curgând pe el și a plecat pe nesimţite, așa cum și venise. 

Slavă Domnului că nu trebuia să-i explice asta vreunei iubite, 
pentru că, dacă ar fi avut o iubită, nu l-ar fi crezut niciodată. 

Simţindu-se folosit și mânios pe sine însuși, ieși din duș și se 
îmbrăcă în grabă. De fapt, Zeena abuzase de el, iar scula lui se 
lăsase de bunăvoie. 

La naiba! De ce nu încuiase ușa de la cameră sau măcar pe 
cea de la baie? 

Dar, cunoscând-o pe Zeena, ușile încuiate nu aveau nici un 
efect asupra ei. Supervedeta era în stare să spargă o usă cu 
păsărica. 

Încă supărat, ieși din apartament și se duse jos. 


Și iată-mă în Vegas, fără să am unde să mă duc până la ora 
întâlnirii (da, consider asta o întâlnire amoroasă) cu Bobby. 

Era aproape cinci, așa că mai aveam două ore de pierdut până 
să mă văd cu el. Când Ralph și anturajul său au plecat, 
apartamentul de lux nu mai era disponibil, așa că rămăsesem pe 
cont propriu. Așa că am hotărât rapid că trebuia să-mi cumpăr 
niște haine și poate să mă aranjez la un coafor. Mai trebuia și să- 


mi găsesc o cameră pentru la noapte, dacă nu... Nu! Era prea 
devreme! Bobby nu e un tip oarecare, ci e special. 

M-am dus la mall și mi-am căutat ceva potrivit. Nimic prea 
sexy — m-ar fi dat de gol. Ceva atractiv, dar și discret. 

Eram în Vegas și era imposibil să găsesc ce voiam. 

După ce-am colindat mai multe magazine, am găsit în sfârșit 
rochia perfectă: o creație Donna Karan cu un umăr gol, făcută 
din jerseu de mătase moale și roșu. Mult prea scumpă, dar nu- 
mi păsa cât cheltuiam, așa că eram dispusă să dau pe ea salariul 
pe două săptămâni. 

Problema era că, după ce-am cumpărat rochia, știam că 
trebuie să-mi iau și pantofi asortaţi la ea. 

Treaba e că de obicei nu sunt o persoană extravagantă, dar 
pentru întâlnirea de azi aveam de gând - evident să cheltui o 
pălărie de bani. Și nici acum nu-mi dau seama de ce. 

Ba nu, îmi dau seama. Această așa-zisă întâlnire cu Bobby îmi 
aduce aminte de penibilii ani ai adolescenţei. Ce fericită sunt că 
băiatul după care mureau toate fetele pe atunci îmi dă atenţie 
mie! 

Mă comportasem atât de imatur! Mă descotorosisem de șeful 
meu, ca să nu mai spun de un client important al firmei ca să 
mă simt și eu bine odată. Ce purtare prostească! Ce se 
întâmplase cu fata pentru care serviciul era pe primul loc? 

Parcă nu mai eram eu însămi. 

Apoi am găsit pantofii potriviţi, nişte sandale aurite cu bride, 
tocuri foarte înalte și extrem de scumpe. 

Să le cumpăr? Să nu le cumpăr? 

O, Doamne! Mă transform într-una dintre fetele din Totul 
despre sex, iar eu nu sunt deloc așa. 

Am cumpărat pantofii, iar apoi m-am dus la coafor, unde mi 
s-a spălat părul și mi s-au făcut bucle cu fâhnul, apoi am fost 
sfătuită să-mi fac un machiaj profesionist. Un gest și mai 
nebunesc! 

După ce machieurul și coafeza și-au terminat treaba, mi-am 
pus la toaletă noua rochie și m-am studiat în oglinda enormă. 
Eram eu în versiunea ultrașic. O schimbare radicală. 

Oare îmi plăcea cum arătam? Nu eram sigură. Dar eram 


sigură că așa, puțin schimbată cum eram, o să fiu mai pe placul 
lui Bobby, cu gene false și tot restul. 


Atât M.J., cât și Cassie zâmbeau amețiți când Bobby a venit la 
ei, în barul de la parter. 

— Păreţi fericiţi, observă Bobby și își comandă o bere. 

— Da, suntem, replică M.J., schimbând un zâmbet cu 
subînţeles cu tânăra sa prietenă. 

— Da' ce-i? întrebă Bobby. Aţi câștigat la blackjack? 

— Mai bine, răspunse MJ., lărgindu-i-se zâmbetul pe față. 

— Hai, zi! 

— Ne-am căsătorit! chițăi Cassie, strălucind de fericire. Nu e 
grozav? 

— Ce aţi făcut? 

— Ne-am căsătorit, frate, zise M.]., emoţionat. Am fi vrut să 
ne fii martor, dar a fost ceva făcut sub impulsul momentului. 

— Ce naiba! zise Bobby, scuturând din cap. Maică-ta o să te 
omoare. 

— Dacă o vede pe Cassie, n-are s-o facă, zise M.J. Încrezător. 
O s-o îndrăgească. 

— Eşti sigur? 

— Da, frate. Nu poți să pari mai fericit pentru noi? 

— De-abia aștept s-o întâlnesc pe Zeena, spuse Cassie cu o 
voce pițigăiată. Nu ne vedem cu ea după spectacol? 

— Sigur că da, zise Bobby, deplângând pierderea prietenului 
său cel mai bun, căci nu se îndoia că, după anunţul lui M.J., n-o 
să mai aibă ocazia să stea de vorbă între patru ochi. 

— Unde sunt Annabelle și Frankie? întrebă M.J. Trebuie să le 
spunem și lor. O să facem o petrecere de pomină mai târziu. 

— S-a ivit ceva urgent, explică Bobby. A trebuit să se întoarcă 
amândoi degrabă în L.A. 

— Păcat! N-o să-mi vadă mireasa. 

Bobby nu era pregătit să se confrunte cu nebunia lui MJJ. 
chiar acum. Să te căsătorești în Las Vegas! Ce dovadă de prost 
gust! Fără contract prenupţial. Fără o nuntă ca la carte. Părinţii 
lui M.J. Își vor ieși din minți. 

Deodată, au apărut Brigette și Kris, amândouă numai zâmbet. 


Toţi păreau să se distreze de minune, în afară de el. Bobby era 
convins că s-ar fi simţit și el minunat, de n-ar fi fost incidentul 
cu Zeena. Se gândi că ar fi trebuit s-o dea afară de la duș și să-i fi 
spus că se care naibii din viaţa lui, dar era prea târziu. 

Dar nu o făcuse, pentru că nenorocita aia a lui de sculă voia 
cu tot dinadinsul să fie în centrul atenţiei. 

La naiba! Un pic de stăpânire nu i-ar fi stricat deloc. 


Făcându-mi drum prin cazinou pe tocuri mult mat înalte 
decât purtam de obicei, mi-am dat seama că, în rochia roșie cea 
ţipătoare, cu noua coafură și cu machiajul strident și strălucitor, 
nu mă simțeam deloc bine. 

Bărbaţii îmi acordau multă atenţie și nu-mi plăcea - mă făcea 
să mă simt expusă și vulnerabilă. Cât despre vulnerabilitate, cu 
rochia asta nu se putea purta sutien, așa că se vedea aproape 
totul. 

Ce nu era în regulă cu mine? Ce era cu dorinţa asta subită să 
iau ochii tuturor? 

Evident că intram în competiţie cu droaia de femei care îmi 
închipuiam că se țineau ca scaiul de Bobby. 

Fără să știu de ce, am început să mă enervez. Pe el! Era numai 
vina lui! De ce m-am pus într-o asemenea situație? Eram cât se 
poate de ridicolă. Trebuia să iau avionul de L.A. cu Domnul- 
Dinţi-de-Rechin și cu Ralph, starul de cinema. Am o profesie, 
sunt avocat, nu una dintre gâsculițele alea îndrăgostite care 
încearcă să se facă observate. 

Până să ajung la bar, unde stabilisem să ne întâlnim, mă și 
hotărâsem să-i spun lui Bobby că îmi pare rău, dar nu puteam să 
mai stau. 

Dar decizia mea n-a mai valorat nici doi bani când s-a ridicat 
să mă salute. Purta o cămașă albastră deschisă la gât, blugi de 
culoare închisă și o curea subțire de piele, iar părul lui negru, 
încă umed, îi cădea în bucle peste guler. 

Mario Lopez, cu gropiţele și mușchii săi abdominali bine 
lucraţi, nu arăta nici pe departe așa de bine. 

— Uau! exclamă Bobby, trăgându-mă spre el ca să mă strângă 
blând în braţe, de parcă ar fi fost ceva intim între noi. Uită-te la 


tine! 

Era oare un compliment? Doamne, te rog să fie un 
compliment! 

— Uau! am ripostat. Uită-te la tine! 

— Cred că arătăm amândoi foarte bine, zise el, cu un zâmbet 
larg și irezistibil. 

— Așa zic și eu, am reușit să spun, abia putând să respir. 

M-a prezentat prietenilor lui, iar apoi m-am pierdut toată în 
ochii lui adânci și pătimași. 

Ştiam fără umbră de îndoială că avea să fie o noapte de 
neuitat. 


50 - Annabelle 


Nu numai că a trebuit să se întoarcă în LA. Înainte să-i 
găsească Ralph și să se confrunte cu ei, dar au avut de îndurat și 
rușinea de a zbura cu un avion de linie. 

Annabelle era furioasă la culme. Frankie îi distrusese viaţa; 
planurile ei minuţios elaborate de a duce cu Bobby un trai 
simplu și încântător se duseseră pe apa sâmbetei. 

Problema era că prietenul ei dependent de droguri le făcuse 
rău amândurora angajând-o pe vaca aia de vară-sa și pe băiatul 
ei retardat. A tunat și i-a adunat! Îl avertizase pe Frankie în 
repetate rânduri că ăia doi nu erau buni de nimic, dar, din 
păcate, el nu o ascultase. Acum povestea lor se lăfăia pe prima 
pagină a celui mai mizerabil tabloid din oraș, iar ea era descrisă 
ca o matroană! Ea, matroană, ce ridicol! 

Mai înainte, când își făcuse Frankie apariţia în apartament, 
fusese gata să-l repeadă că întârziase. Dar, până să scoată un 
cuvânt, el îi și întinsese un pachet învelit cu gust în hârtie 
pentru cadouri și o îndemnase să-l deschidă. 

Annabelle nu avea nevoie de multe îndemnuri ca să deschidă 
un cadou. A rupt repede ambalajul, dând la iveală o cutie neagră 
de piele, în care erau niște cercei cu diamante scânteietoare. 

Așa... se gândi ea. La urma urmei, poate că Frankie nu-i un 
ratat chiar așa de mare. 

Cerceii erau scumpi și rafinați. Annabelle era și ea o dată 
impresionată. 

După ce și i-a pus și s-a admirat în oglinda de la baie, s-a 
întors în dormitor, unde l-a găsit pe Ftankie cu chef de 
hârjoneală. Îi răspunsese cu entuziasm, căci, atunci când era în 
toane bune, sexul cu el era remarcabil, iar în ultimul timp, nu 
mai făcuseră dragoste. 

A dezbrăcat-o încet, până n-a rămas decât cu cerceii și cu 
pantofii cu bride de la Jimmy Choo. Apoi a sprijinit-o de jacuzzi, 
i-a depărtat picioarele, s-a pus în genunchi și s-a coborât spre 
ea. 


Frankie nu-i făcea niciodată așa ceva, așa că a fost încântată, 
în final, a avut un orgasm cutremurător. 

Dar apoi, Frankie stricase totul - așa cum făcea de obicei — 
spunându-i de povestea lor publicată pe prima pagină din Truth 
& Fact. lar pe deasupra, a mai anunţat-o că Ralph era în Vegas 
ca să-i despartă, s-o ia cu el în L.A., s-o închidă în camera ei și să 
arunce eventual cheia la gunoi. 

Frankie exagera, dar Annabelle nu avea de unde să știe. 

Când, în cele din urmă, și-a făcut curaj și i-a arătat un număr 
din Truth & Fact, şi-a ieșit din minți. Ea să fie descrisă ca o 
matroană și uneori ca o prostituată, asta întrecea orice măsură! 

— Trebuie să plecăm de-aici, zise Frankie asudând și 
agitându-se. Fă bagajele și hai s-o întindem. 

— Da' cum rămâne cu spectacolul Zeenei? întrebase ea. „Și 
cu Bobby?” a vrut să adauge, dar s-a abținut. 

— Să-l ia naiba de concert! Vrei să ne găsească Ralph? 
Trebuie să ne despărțim ca acum jumătate de oră. 

Annabelle făcuse ce i se spusese, dar nu fără să protesteze și 
să se plângă tot drumul. 

Au ajuns în cele din urmă la aeroport, iar acolo, dezastru 
total! 'Trebuiau să se îmbarce într-un avion de linie care nu avea 
clasa business! Ba și mai rău, locurile lor erau în coada 
avionului. 

Annabelle și-a exprimat nemulțumirea însoţitoatei de bord 
afro-americane, care nu dădea doi bani pe ei. 

— Îmi pare rău, zise aceasta, deși nu-i păsa nici cât negru sub 
unghie. Avionul e plin. Aveţi noroc că ați găsit și aceste locuri. 

— Noroc? Nu cred, zise Annabelle pe un ton dispreţuitor. 

Însoţitoarea de bord plecă de la ei. Avusese o zi grea și nu 
avea dispoziţia necesară de a trata cu un client dificil. 

— Detest chestia asta! zise Annabelle cu voce tare. Cine sunt 
urâții ăștia care vin cu atâtea rahaturi la bord? 

— Se numesc bagaje de mână, zise Frankie, dorindu-și ca ea 
să nu facă scandal. Încerca să plănuiască următoarea lor mișcare 
și nu era ușor. Să se întoarcă la New York? Sau să nu renunțe și 
să mai rămână pe-aici pentru înmormântare? 

— Bagaje de mână! pufni Annabelle. Arată ca tot ce se află în 


casele lor mizerabile! 

— Scuzaţi-mă, zise femeia între două vârste cu un permanent 
prost făcut de pe partea cealaltă a culoarului, nu sunteţi cumva 
fiica starurilor de cinema care a ajuns prostituată? 

Annabelle se albi la față. Cotoroanţa asta umflată îi zicea ei 
prostituată! Cum de era cu putință? 

— O confundați, doamnă, zise repede Frankie, aplecându-se 
în față ca s-o ferească pe Annabelle de privirile indiscrete ale 
femeii. 

— Nu, insistă femeia cu o voce stridentă. Nu fac nici o 
confuzie. Am citit despre voi doi azi-dimineaţă, la cafeneaua din 
hotel. Îi amenință cu degetul. N-aţi făcut bine! Deloc! 

— Aţi înţeles greșit, zise Frankie supărat, dorindu-și ca 
femeia să-și vadă de treaba ei. 

Dar enervanta pasageră n-avea nici o intenţie să facă așa ceva. 

— Voi sunteți. Știu că sunteţi voi, zise ea, înghiontindu-și 
soțul care se cufundase în locul de lângă ea, încercând să 
pretindă că habar n-avea despre ce era vorba. Ei sunt, Fred, ţipă 
ea. Ți-am zis eu! Să le cer un autograf? 

— Las-o baltă, Gladys, spuse Fred iritat. 

— Da' de ce? nu se lăsă femeia. Autograful lor poate valora 
câțiva dolari pe e-Bay, nu se știe niciodată. 

— Mă-ndoiesc, zise Fred, băgându-și capul în revista 
companiei aeriene. 

— O, zise ea dezaprobator. Te îndoiești de tot ce spun eu. Da' 
îţi zic că-s ei şi am să-i fac eu să semneze ceva. 

Frankie încercă să facă abstracţie de cei doi. Avea prea multe 
pe cap ca să-i pese de o babă cu gura mare care îi tot deranja. 

Annabelle se cufundă în fotoliu și-l rugă pe Frankie să-i 
aducă un pahar cu șampanie. 

— Nu și pe linia asta, îi spuse el, gândindu-se că fata trăia pe 
altă lume. Trebe s-aștepţi până ajungem la hotel. 

Deja i se contura un plan în minte. Dacă ar fi putut folosi 
povestea asta în avantajul lor? Să profite de ea ca să-și facă 
reclamă? Să-și facă apariţia la înmormântarea Gemmei Summer 
Maestro și să-i sfideze pe toţi? Annabelle ar fi fost cea care ar fi 
atras toate privirile asupra ei. Ea ar fi adevărata vedetă, iar Ralph 


ar trece pe planul doi. Presa se dădea în vânt după scandaluri, 
iar ăsta era unul enorm. Frumoasa fiică a două supervedete - 
dintre care una fusese recent asasinată - prinsă vânzându-le ca 
prostituate de lux pe cele mai atrăgătoare femei din elita New 
Yorkului! 

Dacă Annabelle era vedeta, trebuia să existe și un ticălos. El 
ar fi fost bun în acel rol. Cuplului din reality show-ul The Hills 
nu i-a mers prea rău. Heidi și Spencer sau Speidi, cum îl 
poreclise presa. 

Da, această poveste i-ar fi putut propulsa în sferele înalte ale 
celebrităţii, aşa cum sperase el mereu. Și ce dacă deveneau 
cunoscuți în urma unui scandal? Tot aveau să fie celebri. 

Aveau nevoie de un manager inteligent ca să-i pună pe 
drumul cel bun, o persoană competentă ca să-i îndrume și să-i 
apere. O persoană care să-i scoată din anonimat. 

Annabelle nu trebuia să se ducă la Howard Stern Show sau la 
Access Hollywood. Primul ei interviu ar trebui să fie cu Barbara 
Walters sau Diane Sawyer. După această exclusivitate, pe 
canapea, la The View. Annabelle le va spune femeilor povestea 
ei, care va fi despre „săraca fată bogată” sau, în cazul lui 
Annabelle, „săraca târfă bogată”. Moderatoarele de la The View 
aveau să înghită gălușca. 

Asta avea să-i facă rost de o apariţie la Oprah, iar după aceea 
va semna un cotract de mai multe milioane de dolari pentru o 
carte. Dacă totul mergea ca pe roate, ar fi ajuns mai celebri 
decât și-au visat. 

Fluxul de adrenalină din sângele lui Frankie atinsese cele mai 
înalte cote. Nu trebuia cu nici un preţ să piardă această ocazie. 

Tot ce-i rămânea de făcut era s-o convingă și pe Annabelle. 


51 - Carolyn 


După ce mai luă o înghiţitură-două de whisky ieftin direct 
din sticlă și aruncă o privire afară, Benito constată cu satisfacție 
că în curând avea să fie destul de întuneric ca s-o scoată pe târfa 
senatorului din casă și s-o lase pachet pe undeva - oriunde, atât 
timp cât era departe de el. 

Băuse toată ziua, furios că Rosa îl părăsise, lăsându-l fără 
nimic de mâncare, cu excepția câtorva biscuiţi vechi și a 
jumătate de borcan de unt de arahide rânced. 

Nu-i venea să creadă că Rosa avusese tupeul să-i facă una ca 
asta. Târfulița. Toate erau niște târfulițe nenorocite - inclusiv 
cea care-i ocupa acum dormitorul. Cu cât avea să scape mai 
repede de ea, cu atât mai bine. 

Se săturase să stea închis în casă și să nu-și poată vedea de 
treburi, înțepenit în fața televizorului, privind la toate 
rahaturile. Plictiseala punea stăpânire pe el. Avea nevoie de-un 
film porno, să-l scoată din toropeală. 

Se trase lângă masa șubredă de lângă televizor și scormoni în 
DVD-urile îngrămădite pe podea, care alcătuiau colecţia vărului 
său. 

Printre Rambo I și II şi un morman de DVD-uri cu lupte, găsi 
unul cu titlu promițător: Păsărici negre și grase. 

Nu că s-ar fi dat în vânt după curve de culoare, nici vorbă. 
Dar în asemenea momente nu era cazul să facă nazuri. 

După ce introduse discul în player, mai luă o gură de whisky 
și se așeză, gata să-și ofere puţină plăcere. 


— Aţi găsit vreun act de identitate asupta ei? o întrebă 
detectivul Lennox pe doctoriţă, o brunetă micuță de statură. 

Stăteau amândoi în picioare, lângă patul de spital al Rosei. 
Detectivul era un bărbat înalt, cu păr rar și cărunt și trăsături 
pronunțate. În mod ciudat, îi amintea doctoriţei de Clint 
Eastwood - avea acel aer liniștitor care părea să-ţi transmită că 
are totul sub control. 


Doctotiţa Glass scutură din cap. 

— Nimic, spuse, dorindu-și să-i fi putut oferi mai multe 
informaţii. Cine a bătut-o pe săraca fată i-a luat și pantofii. Nu 
avea pe ea decât bluza și fusta. 

— Violenţa stradală a scăpat de sub control în acel cartier, 
remarcă detectivul Lennox, notând ceva în caietul lui. Bande, 
dependenţi de droguri, hoţi, prostituate. Adevărata scursură a 
societății. Mișună pe-acolo într-o veselie și atacă pe cine pot. 
Nimeni nu e în siguranţă. 

Doctorița Glass încuviință printr-o mișcare a capului și se 
surprinse întrebându-se dacă o fi însurat. 

— Dacă vreţi să știți, continuă detectivul Lennox, nici măcar 
eu n-aş călca pe-acolo după căderea nopţii. Atât de afurisită e 
haznaua aia. 

— Chestia asta nu s-a întâmplat noaptea, îi atrase atenția 
doctorița Glass. Era lumină când au adus-o. 

— Biata copilă, murmură detectivul Lennox, întinzându-i 
doctoriței cartea lui de vizită și spunându-și în sinea lui că era o 
femeie extrem de atrăgătoare. Faceţi-mi o favoare și puneţi pe 
cineva să mă sune când începe să vorbească. 

— Vreţi să spuneţi dacă începe să vorbească, replică doctorița 
Glass. 

— Da, zise detectivul Lennox, clătinând obosit din cap. Nu 
strică să punem binele înainte. 


Cu ochii pe dâra de lumină care răzbătea din ce în ce mai 
stins din spatele draperiei care acoperea fereastra, Carolyn 
aproape reușise să se elibereze de legăturile care-i strângeau 
încheieturile. Teama însă creștea. Inima îi bătea nebunește și o 
mulțime de întrebări noi i se învălmășeau în cap. 

Avea un plan de scăpare? Nu chiar, și trebuia să ia în calcul o 
grămadă de necunoscute. Chiar dacă ar reuși să iasă de acolo, 
ce-avea să facă după aceea? Mai ales că habar nu avea în ce parte 
a orașului se află. 

Nu avea nici bani, nici telefon, iar hainele îi erau murdare și 
pline de unsoare lipicioasă, dat fiind că fusese încuiată în 
portbagajul unei mașini. Pe deasupra, murea de foame, de sete, 


de oboseală și de grijă pentru bebelușul ei. 

Dar mai presus de orice era hotărâtă - hotărâtă să iasă cumva 
din capcana asta degradantă și să-l înfrunte pe Gregory, căci 
acum era aproape sigură că el era răspunzător de toate. 

Dacă era așa, avea să-l facă să plătească pentru trădarea lui, 
trădarea a ceea ce ea își imaginase a fi iubire împărtășită. 

Avea să-l facă să plătească cu însăși cariera lui, fiindcă 
înţelesese în cele din urmă că nenorocita lui de carieră era tot 
ceea ce conta cu adevărat pentru el. 

Domnule senator Gregory Stoneman, veți avea parte de-o 
surpriză urâtă. 


52 - Bobby și Denver 


Bobby nu era aproape deloc surprins de primirea călduroasă 
care i se făcuse lui Denver. Era deșteaptă și plăcută și - la naiba! 
- teribil de atrăgătoare. Puțin cam prea atrăgătoare, fiindcă, pe 
lângă faptul că M.J. se holba în decolteul ei, nici Kris nu-și lua 
privirea de la ea. Nici Brigette, nici Cassie nu păreau să bage de 
seamă, atât erau de surescitate la gândul că urma să meargă la 
spectacolul Zeenei. 

Bobby era departe de-a le împărtăși entuziasmul. Ultimul 
lucru pe care și-l dorea era să stea și s-o urmărească pe Zeena pe 
scenă timp de două ore. Dar cum să se sustragă? 

Nu-i venea în minte nici o scuză potrivită. 

Renee și Susie, patronii hotelului The Cavendish, îi 
întâmpinară în lobby la sosire. 

— Zeena e nerăbdătoare să se întâlnească cu voi toți după 
spectacol, spuse Renee. Îmi pare rău că Lucky nu poate să ni se 
alăture. 

— Da, zise Bobby. Lucky vă transmite toată dragostea ei. 

— Dumnezeule! De-abia aștept s-o văd pe Zeena pe scenă, 
exclamă Cassie, plină de un entuziasm copilăresc. E un star 
absolut. Îi ascult muzica și o urmăresc la televizor și în filme de 
la cinci ani! 

— Să nu cumva să-i spui și ei asta, o avertiză Renee. Nici un 
artist nu ţine să-i fie amintită vârsta, mai ales de către o 
scumpete mică, așa cum ești tu. 

— la mâinile de pe nevastă-mea, zise M.J. În direcţia lui 
Bobby, sotto voce. 

— Eşti în siguranță, răspunse Bobby, după care, amintindu-și 
ceva ce îi spusese Lucky, adăugă: o părea Susie blândă, dar dacă 
lui Renee îi dă prin gând să calce strâmb -păi să te ţii! 

— E bine de știut, zise M.J. 


Prietenii lui Bobby păreau de treabă. Mi l-am amintit pe MJ. 
din liceu - întotdeauna fusese tipul îmbrăcat la modă, cu o 


mașină ultimul răcnet. Prietena lui era o puștoaică dulce, 
fremătând de nerăbdare la gândul că avea s-o vadă pe Zeena în 
concert. 

Trebuie să recunosc că nu mă dau în vânt după genul de 
muzică pe care o cântă Zeena. E puțin cam prea dance-techno 
pentru gustul meu. Sunt mai degrabă genul de fată care ascultă 
John Mayet și Jason Mraz. De asemenea, îmi place mult muzica 
soul mai veche, de prin anii optzeci. 

Am vrut să știu ce fel de muzică îi plăcea lui Bobby. Rock? 
Rap? Soul? O combinaţie între acestea? Erau atât de multe 
lucruri despre el pe care nu le știam. 

— Hei, mi-a spus, ţinându-mă de braț în timp ce ne 
îndreptam spre locurile noastre, care se nimeriseră chiar în 
rândurile din față, pe centru. Dacă nu-ţi place show-ul, putem să 
ne fofilăm și să-i prindem pe ceilalți din urmă mai târziu. 

— Nu, nu putem, i-am replicat, savurând atingerea mâinii lui 
pe brațul meu dezgolit. Suntem chiar în câmpul vizual al 
Zeenei. 

— N-o să observe, a spus el pe când Brigette se așeza pe 
scaunul de lângă el. 

— Ba sigur o să observe. 

— Şi... ăăă, ia spune, a zis el cu un zâmbet în colțul buzelor. 
Ai scos rochia aia sexy din poșetă? 

— Poftim? am făcut eu, înfrânându-mi dorința puternică de a 
ridica mâna ca să-i ating perii aspri și scurți de pe bărbia nerasă. 

— Ai zburat încoace doar pentru o zi, așa-i? 

— Corect. 

— Te așteptai să rămâi? 

— De fapt, i-am mărturisit, dacă ţii neapărat să știi, m-am 
dus și-am cumpărat rochia asta după ce ne-am întâlnit. Am 
cumpărat-o special ca s-o port în seara asta. Pentru tine, am 
adăugat cu îndrăzneală. 

— Pentru mine? a spus el, ridicând o sprânceană. 

— Cel mai popular băiat din liceu, care nici măcar n-a știut 
vreodată că exist, am zis în glumă. Așa că m-am gândit să mă 
fac remarcată în seara asta. 

— O, remarc din plin, a răspuns el, și zâmbetul i s-a 


transformat într-un rânjet până la urechi. 

— Excelent, am zis răspicat. Asta înseamnă că nu mi-am 
irosit salariul pe două săptămâni. 

— Vai, Denver, a oftat el. Nu știi ce se spune - că nu rochia 
face o femeie, ci femeia face rochia. 

Am roșit. Jur că da. Și eu nu roșesc. 

O, la naiba, de ce nu luasem avionul înapoi spre L.A. 
Împreună cu Felix? 

Chestia asta ar putea fi începutul a ceva ce avea toate șansele 
să-mi răstoarne lumea cu susul în jos. 

Voiam asta? 

Da, în clipa aceea chiar voiam. 


Înainte ca Zeena să-și facă apariţia, o prezentatoare de 
origine asiatică îmbrăcată într-un smoching albastru electric, cu 
un bici în mână, urcă pe scenă și, adresându-se publicului pe un 
ton sever, spuse că nu aveau voie să facă fotografii și că erau 
rugaţi să-și închidă telefoanele mobile. 

Vestea nu o bucură prea tare pe Denver. 

— Aştept un telefon important, îi șopti ea lui Bobby. 

— Pune-l pe vibrații, o sfătui el. lar dacă e cumva vreun iubit 
excitat, spune-i că s-a trezit prea târziu. 

— Nu aştept telefoane de la iubiți excitați. Şi, crede-mă, dacă 
mi-ar fi vreunul iubit, n-ar fi excitat, ci complet mulțumit și 
satisfăcut. 

— Oho! făcu Bobby și izbucni în râs. Ai o părere foarte bună 
despre tine. 

Îşi zâmbiră unul altuia în timp ce luminile scădeau în 
intensitate, până când sala rămase într-un întuneric compact. În 
clipa următoare, un reflectot poziționat central lumină o cușcă 
aurie ce cobora din tavan și în care se aflau Zeena și doi tigri albi 
vii. Publicul își reținu un strigăt de emoție la auzul acordurilor 
tot mai puternice ale single-ului Power, cel mai recent hit al 
superstarului, care se afla pe prima poziţie în topuri. 

Îmbrăcată într-o salopetă mulată fumurie, care îi scotea în 
evidenţă toate rotunjimile corpului ei tonifiat, cu tigri tolăniți 
de-o parte și de alta, Zeena își întreținea publicul adorator ca o 


adevărată profesionistă. 

leșind din cușcă, lăsă tigrii în urmă și începu să cânte și să 
danseze pe o coregrafie complicată, alături de șase dansatori de 
culoare în costume mulate cu imprimeu leopard, care la sfârșit o 
ridicară pe braţe și o ţinură în aer într-o postură amintind de o 
regină a faraonilor. 

Publicul se dezlănțui. Zeena era regina lor în carne și oase, iar 
ei o adorau în faţa altarului. 

După alte două numere elaborate, Zeena se îndreptă relaxată 
spre microfon pentru un schimb de replici spirituale cu publicul 
ei adorator. Fiecare cuvânt pe care-l spunea era primit cu 
suspine și aplauze, dar și cu emoție anticipativă, căci lumea se 
întreba ce-are să-i iasă pe gură în clipa următoare. Zeena era 
cunoscută pentru faptul că spunea cele mai scandaloase lucruri. 

Ca de obicei, avea publicul la degetul mic, iar asta o încuraja 
întotdeauna să-și forțeze limitele. 

Privind-o, Bobby începea să se simtă incomod. Și-ar fi dorit 
să-și poată șterge din memorie hârjoneala de la duș de mai 
devreme. Era mult spus hârjoneala - de fapt, Zeena obținuse 
ceea ce dorise, ca de obicei. Își promise sieși să nu mai lase acest 
lucru să se întâmple vreodată. 

Aruncând o privire furișă spre Denver, văzu că citea un mesaj 
pe telefonul mobil. Cu siguranță, rămăsese tot atât de puţin 
impresionată de Zeena și de teatrul ei ieftin ca și el. 

— Dacă vocea mea sună atât de bine în seara asta, aș vrea să 
menționez contribuția iubitului meu, Bobby Stanislopoulos, 
îngână Zeena în microfon. Bobby este bărbatul care știe exact de 
ce are nevoie Zeena ca să scoată sunetele dulci pe care le iubiți. 

Publicul urlă aprobator. 

Bobby nu-și credea urechilor. lubit? Era cumva o nenorocită 
de glumă?!! 

M.J. se aplecă peste Brigette cu un rânjet până la urechi și-și 
ridică degetul mare în semn de apreciere. 

Denver se opri din citit și se concentra asupra femeii de pe 
scenă. 

— Vedeţi voi - rosti Zeena tărăgănat, savurând fiecare 
moment al straniului ei anunţ -, când Zeena vrea ca vocea ei să 


fie la înălțime, Zeena caută un anumit tip de nectar masculin... 

Urmă o pauză lungă și sugestivă. 

— Așadar, Bobby... profit de această ocazie ca să-ți 
mulțumesc pentru dușul din seara aceasta și pentru deliciosul 
nectar al dragostei care și-a făcut atââât de bine efectul. 

Publicul își însoţi aprobarea cu ţipete. 

Numai incredibila Zeena putea îndtăzni să meargă atât de 
departe. 


Încercam să citesc un mesaj urgent de la George Henderson, 
când pe neașteptate Zeena a menţionat numele lui Bobby. Mai 
mult decât atât - l-a numit iubitul ei. Iubit? Uau! De data asta 
chiar că s-a asigurat de atenţia mea exclusivă. 

Duduia Superstar a continuat apoi să scuipe o pletoră de 
eufemisme. 

Nu sunt proastă, credeți-mă - am prins ideea. La fel a făcut și 
restul lumii din nenorocita aia de sală. 

Ce prefăcută unsă cu toate alifiile! Gândul la ea și la Bobby 
mi-a provocat greață. Fir-ar să fie, că bine-i mai nimeream și eu! 

Bobby a început să mă tragă de braţ, cu o expresie îndurerată. 

— Nu e ceea ce crezi, a șoptit cu jumătate de gură, 
pierzându-și calmul și aproape bâlbâindu-se. E nebună. 

De ce spun bărbaţii întotdeauna „nu e ceea ce crezi” când 
sunt prinși? E o replică mai puțin convingătoare chiar și decât 
„nu ești tu de vină, eu sunt”. 

Mi-am revenit repede. Nu-i lăsa niciodată să vadă că-ți pasă. 
Aşa m-a învățat mama. Mersi, mamă! 

— Uite ce e, am spus, reușind să-mi păstrez stăpânirea de 
sine. Te asigur că nu are legătură cu anunţul pe care l-a făcut 
Zeena; pur și simplu trebuie să plec. Am primit un mesaj cu 
privire la o urgenţă survenită la Washington, care o implică pe 
prietena mea cea mai bună. Trebuie să merg direct la aeroport 
acum. 

Sigur că nu m-a crezut. De ce-ar fi făcut-o? 

Zeena începuse un alt număr. N-aveam nici o intenţie să mai 
rămân, așa că m-am ridicat cât de încet am putut, m-am 
strecurat printre prietenii lui și am ieșit repede. 


Bobby a sărit în picioare și m-a urmat. Intuisem că așa avea 
să se întâmple, dar nu îl ajuta cu nimic, cu absolut nimic. 


53 - Annabelle 


Frankie nu era niciodată mai fericit ca atunci când se afla în 
miezul acţiunii, iar a întoarce o situaţie fără sorți de izbândă în 
favoarea sa implica acţiune din plin. Refuza să le permită celor 
de la Truth & Fact să-i păteze reputaţia și să se încununeze cu 
laurii victoriei. Nici vorbă, avea să întoarcă lucrurile așa cum 
numai el știa să o facă. 

Când avionul lor ateriză pe Aeroportul Internaţional din Los 
Angeles, o informă pe Annabelle că nu se vor mai caza la hotelul 
Beverly Hills. 

— Nu-i o mișcare bună, îi spuse el. Ralph o să ne găsească și 
exact chestia asta vrem noi s-o evităm, așa că uite care-i planul... 

Anabelle ascultă în timp ce el îi expuse ce-avea de gând. O 
informă că intenționa să angajeze un impresar care avea să se 
ocupe de toate, inclusiv de minimizarea pierderilor în povestea 
cu cei de la Truth & Fact. 

— O s-ajungem celebri, iubito, o asigură el. Apariţii la 
televizor, un reality show, tot tacâmul. O să ne scăldăm în bănet. 

Suna bine în teorie, dar cine-ar fi putut spune dacă Frankie 
avea să reușească? 

— Nu-ţi face griji, spuse el pe când se cazau sub un nume fals 
într-un apartament de la Sunset Marquis - un hotel la care 
credea că Ralph nu-i va găsi. 

— Cum rămâne cu bagajul meu? întrebă ea, făcând în 
continuare pe prințesa de Hollywood. Toate lucrurile mele sunt 
la hotelul Beverly Hills. Am nevoie de lucrurile mele, de haine, 
de cosmetice. 

— Mă ocup eu de ele, îi spuse el. Tu stai liniștită și las' pe 
mine. 

— Doamne, Frankie, se plânse ea, apărând dintr-odată 
aproape vulnerabilă. Suntem în rahat până la gât. 

— Ba deloc, iubito. leşim noi la liman, n-o să te dezamăgesc 
niciodată. 

Annabelle decise că, la urma urmei, tipul nu era chiar rău. 


Cel puţin era lângă ea și se putea baza pe el până la capăt, iar 
asta nu era de lepădat. 

Frankie alergă încoace și-ncolo, încercând să-și instaleze 
prietena cât mai comod. Îndată ce o văzu așezată în faţa 
televizorului cu o sticlă de șampanie Cristal și un film cu 
Leonardo DiCaprio care putea fi vizionat exclusiv în sistem pay- 
per-view, dădu primul telefon. 

Doar de un telefon avea nevoie ca să-și pună relaţiile în 
funcțiune. 


Fanny Bernstein avea o reputaţie. Fanny Bernstein nu era o 
femeie cu care să îndrăznești să te pui rău. La vreo cincizeci de 
ani, era mare și insolentă, cu o claie de păr cârlionţat și vopsit 
portocaliu, sâni enormi pe care nu se sfia să-i arate când se ivea 
ocazia, ochelari cu rame bătute cu pietre strălucitoare și o gură 
cât o șură. Se adresa oricui cu „scumpule” sau „păpușă, iar dacă 
erai pe lista ei neagră, te făcea „pizdă”. 

Nimeni nu voia să fie pe lista neagră a lui Fanny, cu atât mai 
mult Rick Greco, care rămăsese în relaţii apropiate cu fostul lui 
impresar, deși Fanny nu-i mai găsise niciodată alt job după 
terminarea sitcomului care-l făcuse celebru în anii '9o. 

Când Frankie îl sună pe Rick - care știa totul despre povestea 
cu Truth & Fact, ca de altfel toată lumea de la Hollywood - și îl 
întrebă cu cine-ar trebui să se vadă, Rick nu stătu pe gânduri. 

— Fostul meu impresar, Fanny Bernstein. Fanny a făcut mai 
mulți bulangii la viața ei decât ai făcut tu curve. Nu e om pe 
care să nu-l știe. 

— Poţi să-mi aranjezi o întâlnire cu ea imediat? întrebă 
Frankie. Și prin „imediat” vreau să zic astăzi. 

— Sigur că da, conveni Rick. lar dacă ajungeţi să faceţi afaceri 
împreună, aștept o atenţie pentru că v-am pus în legătură. Ne- 
am înţeles? 

— Pune-ne în legătută în următoarele două ore și ai s-o 
primești. 

Exact o oră mai târziu, Frankie se afla în biroul strident 
decorat al lui Fanny, privind fotografiile înrămate de pe pereţi, 
care o înfățișau pe Fanny cu tot felul de personalităţi, de la 


președintele Clinton la John Travolta. Rick Greco era și el de 
față, mirosind puternic a aftershave și îmbrăcat tot în alb, ca de 
obicei. Amândoi așteptau să apară Fanny. 

Frankie trăgea mereu cu ochiul la ceas. Rick spusese o oră; 
unde era atunci femeia asta, care - potrivit lui Rick -urma să 
rezolve totul? 

— Lui Fanny îi place să-și facă intrarea în stil mare, remarcă 
Rick. E excentrică, dar îţi jur că e singura persoană pe care ţi-ai 
dori-o de partea ta. Are toată puterea și influența de care ai 
nevoie. Cum ţi-am spus - Fanny e o tornadă. 

Tornada își făcu intrarea cea mare douăzeci de minute mai 
târziu. Intră în birou fără să se grăbească, înveșmântată într-un 
caftan purpuriu, care nu se asorta deloc cu părul ei portocaliu, 
șlapi cu paiete, cercei mari cât roata carului și zeci de brățări 
zăngănitoare de aur. Sub braț strângea un pudel minuscul, cu 
blana vopsită în aceeași nuanţă ca părul ei. 

— Băieți, îi abordă, trântindu-și fundul de dimensiuni 
considerabile pe scaunul cu imprimeu leopard din spatele mesei 
cu blat de sticlă. Am venit, nu m-am ţicnit, ce dracu' de 
problemă aveţi de-a trebuit să renunţ la ședința mea de 
acupunctura? 

— Fă cunoștință cu Frankie Romano, zise Ricky. Poate că l-ai 
văzut pe coperta revistei Truth & Fact săptămâna asta. 

— Dacă l-am văzut! l-am și tras-o! hohoti Fanny, 
întrerupându-și diatriba pentru a face o glumă. Nu, copii, nu i- 
am tras-o, continuă ea. Ăla trebuie să fi fost băiatul de la livrări. 
Ai văzut o puţă, le-ai văzut pe toate! 

Frankie îi aruncă lui Rick o privire amenințătoare. Asta era 
femeia pe mâna căreia trebuiau să se lase el și Annabelle? 
Niciodată. 

Dădu să se ridice. 

— Stai pe loc, ordonă Fanny, scoțându-și ochelarii cu pietrte 
false și învârtindu-i pe deget. Învață să guști o glumă și noi doi o 
să ne înțelegem de minune. 

Pentru prima dată în viață, Frankie rămăsese fată cuvinte. 

— Am citit tărășenia, continuă Fanny. Așa că ia spune-mi, 
domnule Pește, cu ce vrei să te alegi din asta? Faimă? Bani? 


Glorie? Fiindcă pot să ţi le ofer pe toate. 

— Eşti sigură de asta? 

— Păpușel, sunt la fel de sigură cum sunt de pofta de curve a 
unui marinar stătut. 

Și, fără să știe de ce, Frankie se simți deodată convins. 


Odată terminat filmul cu Leonardo DiCaprio, Annabelle 
începu să se plictisească. Frankie îi spusese să nu plece nicăieri, 
dar ei nu-i convenea să stea închisă într-o cameră de hotel. Se 
așeză în mijlocul patului imens, se rezemă de-o grămadă de 
perne puse una peste alta și începu să butoneze telecomanda, 
schimbând canalele până dădu de Entertainment Tonight, o 
emisiune la care se uita câteodată - probabil pentru că Mark 
Steines era atât de drăguţ. 

Mary Hart se afla pe un platou de filmare în aer liber alături 
de Shia LaBeouf, chestionându-l pe tânărul actor cu privire la 
viața lui amoroasă. 

Neavând ce face, Annabelle îi urmări până când un calup de 
reclame invadă ecranul. 

După reclame, un Mark Steines cu mină gravă anunţă că 
întrerupe programul cu știri de ultimă oră și, din turuiala lui, 
Annabelle își dădu seama că era vorba despre uciderea mamei 
sale și că cineva fusese arestat. 

Ridicându-se, îl strigă imediat pe Frankie. Apoi își aminti că 
era plecat, ca să se îngrijească de viitorul lor. 

La naiba! Trebuia să vorbească cu el. Și trebuia s-o facă acum. 


— Simon, englezoi ticălos, răcni Fanny în telefonul ei roz și 
demodat, cocoţat pe masa cu blat de sticlă. Cuvintele erau 
rostite cu un amestec de afecțiune veselă și venin abia mascat. 
Ce-ţi fac boașele alea mari astăzi? 

— Fanny Bernstein, făcu Simon Waitrose, editor la Truth & 
Fact. Boașele mele sunt cum nu se poate mai bine. Ce fac ale 
tale, iubito? Tot mari și săltărețe? 

— Ale mele sunt ţâţe, ticălos în călduri, hohoti Fanny. 

— Cum aș putea să le uit? 

— M-ai nimerit aici, porcovanule. Odată ce le-ai văzut, nu le 


mai uiţi. 

Toată această conversaţie se ţinea cu difuzorul telefonului 
pornit. Frankie și Rick alcătuiau publicul atent al lui Fanny. 

Frankie era impresionat de faptul că ea știa precis pe cine să 
sune și că avea numărul de-acasă al omului, dat fiind că în New 
York era cu trei ore mai târziu. 

— Presupun că ţi-am insultat vreun client, spuse Simon 
Waitrose. Așa-i, iubito? De ce m-ar suna altfel doamna în 
persoană, întrerupându-mi cina cu o bucăţică fragedă. 

— Ai întâlnire cu altă curvă, Simon? întrebă Fanny sarcastic, 
făcând cu ochiul înspre publicul care o asculta vrăjit. E vreuna 
dintre fetele lui Frankie Romano? 

— lisuse! Să nu-mi spui că Frankie Romano e clientul tău, 
gemu Simon. 

— Ba da, dragule. Așa că vreau să aflu două lucruri. Cine ţi-a 
vândut povestea? Și-ai face bine să-mi trimiţi partea a doua pe 
e-mail, dacă nu vrei ca un proces mare, gras și suculent să se- 
abată asupra fundului ăluia slăbănog al tău. 

— La naiba, Fanny, se împotrivi Simon. Fiecare cuvinţel 
publicat e adevărat. 

— Sigur că da, păpușel, zise Fanny cu glas cântat. La fel de 
adevătat ca faptul că tu nu folosești Viagra. 

— Ce? 

— Trimite-mi partea a doua pe e-mail și mai vorbim. 

Închise cu un zâmbet satisfăcut, deschise sertarul biroului ei 
și scoase de acolo un teanc de faxuri pe cate i-l întinse peste 
masă lui Frankie. 

— Partea a doua, zise. Citește-o, apoi pune-te în genunchi și 
mulțumește-mi. 

— Dar abia i-ai cerut să-ți trimită partea a doua! făcu Rick 
transpirând abundent, căci Fanny refuza să pornească aerul 
condiționat. Insista ca temperatura din biroul ei să rămână 
mereu la 30° C. 

— Asistenta principală a lui Simon e ochiul meu din ceafă, 
dacă înţelegi ce vreau să spun, zise ea cu un alt zâmbet 
atotștiutor. Imediat ce mi-ai spus care-i scopul acestei întâlniri, 
mi-a picat fisa. Simon Waitrose merită să-și miște fundul drept 


răsplată pentru înţelegerea pe care am să i-o propun. 

Frankie era ocupat să citească partea a doua. Deodată avea 
rude și prieteni de existența cărora nu știuse niciodată, vedea 
poze cu el de când era copil și declaraţii ale lui taică-său - 
ratatul ăla nenorocit care-l bătea până-l lăsa lat și pe care l-a 
durut în fund când a plecat de-acasă la cincisprezece ani. 

— Ce căcat, zise el furios, aruncând faxurile înapoi pe masă. 
N-am auzit în viața mea de vreunul dintre nenorociţii ăștia care 
pretind că au fost la școală cu mine. Cât despre taică-meu, n-am 
mai vorbit cu el de zece ani. 

— Stai liniștit, păpușel, zise Fanny. O să-i pun eu capăt. 
Simon mi-e dator vândut. Și în schimb, după informațiile 
publicate în exclusivitate de presa respectabilă - și folosesc 
termenul „respectabil” în sens larg - o să-i aruncăm un os. Un 
tête-à-tête cu Annabelle. Ia spune-mi, păpușel, unde e partenera 
ta în afacerile cu carne vie? 

— La hotel, spuse Frankie. Ne ascundem ca să nu pună Ralph 
mâna pe ea. Am auzit că e nebun de furie și-mi poartă 
sâmbetele. 

— O, Ralphie, oftă Fanny cu un licăr îndepărtat în privire. L- 
am avut la cincisprezece ani, când eram încă virgină. A fost o 
aventură de-o noapte. A pus ochii pe mine la o petrecere, l-a 
trimis pe trepădușul lui să vadă dacă țâțele mele sunt adevărate, 
după care m-a dus sus și și-a făcut damblaua cu mine. 

Izbucni în hohote de râs la această amintire. 

— Faină sculă. Nu destul de mare pentru mine. 

Încă o dată, Frankie rămăsese fără cuvinte. 


54 - Carolyn 


Păsărici negre și grase nu era nici pe departe filmul lui porno 
preferat, însă Benito tot începea să se simtă excitat. Fu tentat să 
se masturbeze, de vreme ce Rosa nu era acolo să-l satisfacă. 

Nu tu mâncare, nu tu păsărică. Ce dracu' se presupunea că 
trebuie să facă un bărbat ca să aibă parte de puţină distracție? 

Îşi aminti apoi că pe patul lui zăcea o păsărică numai bună. O 
păsărică suficient de bună chiar și pentru un senator. lar dacă își 
împlânta scula mare și grasă în păsărica aia, poate că reușea să 
desprindă copilul pe care-l purta în pântece și atunci toată 
lumea avea să plece acasă mulțumită. 

Da. Avea s-o lege la ochi, să i-o tragă, s-o ameţească cu niște 
cloroform, s-o vâre în portbagajul mașinii și s-o lase la vreun 
colț de stradă, destul de departe ca să nu poată arăta nimănui 
drumul spre casa lui văru-său. 

La naiba cu Rosa. N-avea nevoie de ea. Rezolvase singur 
problema. 

Se îndreptă spre ușa dormitorului și o crăpă câţiva centimetri. 
În cameră era destul de întuneric, dar putu să-și vadă victima 
zvârcolindu-se pe pat. 

Apoi, chiar în clipa în care se pregătea să trântească ușa de 
perete și să-și conducă penisul în erecţie în dormitor, sună 
telefonul. 

Rahat! Cum nu se poate mai prost! Închise totuși ușa și ridică 
receptorul, în caz că era vreun telefon de afaceri. 

Era frate-său cel mare, Ramirez. 


O clipă, Carolyn rămase complet paralizată. Frica o învălui 
asemenea unei perdele de ceaţă și se simți incapabilă să se 
miște. Aproape reușise să se elibereze, când ușa începu să se 
deschidă. Din fericire, sună un telefon și cine o fi fost în prag 
închise ușa și plecă. 

Era aproape prea speriată ca să fugă. 

Vino-ţi în fire, îşi auzi vocea interioară în cap. Cel puțin 


încearcă să scapi din gaura asta de iad. Fă-o! Fă-o acum! 

Desfăcând și ultima legătură, își lăsă picioarele pe podea. Nu 
mai avea pantofi, îi căzuseră mai mult ca sigur când o luaseră 
prima dată, dar lipsa pantofilor era cea mai mică dintre grijile ei. 

Tremurând, se dădu jos din pat și alergă la fereasttă, 
smulgând înnebunită draperia ruptă care-o acoperea. 

Afară era întuneric beznă. Nu vedea nimic. 

Inima îi bătea să-i sată din piept, dar persevera. 

Fereastra se deschidea spre exterior cu ajutorul unui mâner 
ruginit. Nu exista încuietoare și știa că spaţiul era strâmt, dar cu 
puţin noroc avea să se poată strecura pe acolo. Trebuia s-o facă. 

Mintea îi fu invadată de tot felul de gânduri. 

Dacă răpitotii ei intrau în cameră și o trăgeau înapoi când ea 
reușise să iasă doar pe jumătate? 

Dacă se înfuriau atât de tare încât o luau la bătaie sau poate 
chiar o omorau! 

Oricât de înfricoșată ar fi fost, nu mai putea da înapoi. 

Într-un fel sau altul trebuia să-și înceapă evadarea. 


— Să te ia dracu'! urlă Benito în telefon. N-am de gând s- 
ascult nimic din ce-ai de zis! 

— Stai calm, frate, răspunse Ramirez. Nu-ţi cer decât să vii la 
centru mâine ca să vorbim. 

— De ce dracu' aș face asta? răcni Benito. 

— Umblă vorba că te-au luat în vizor, spuse Ramirez calm. Și 
eu pot să te ajut. 

— Nu mă freca la melodie doar fiindcă te crezi tu regele 
samaritenilor, se strâmbă Benito. Am vești noi pentru tine. Dacă 
se-apropie vreunul de mine, o să fie război. Am o armată 
întreagă în spatele meu. 

— Cu ce te mai ajută armata dacă-ţi trage unu' un glonţ în 
cap? zise Ramirez, vocea rațiunii. Nici o armată n-o să te salveze 
atunci. 

— Du-te dracului! urlă din nou Benito, înainte să trântească 
receptorul în furcă. 

Frate-său îl scotea din minţi. Mereu încerca să-l convingă să 
vină la centru și să se căiască. Ultima dată când mersese acolo 


fusese cât pe ce să fie împușcat la plecare. Tot tăticuţul 
nenorocitului de copil al Rosei. Ştia că venise vremea să schimbe 
situația și să-l curețe pe puţoiul ăla jegos. 

Rememoră conversaţia cu frate-său. Nu l-ar mira dacă 
Ramirez ar încerca să-l prindă-n cursă. Să scape de el și, sub 
aparența domnului Curat-ca-Lacrima, să-i ia locul și să preia 
afacerea lui de succes cu droguri. 

Aha, asta era, Ramirez era gelos, voia să pună mâna pe bunul 
lui. 

Cu-atât mai rău. Frăţiorul cel mare n-avea să primească 
NIMIC. 


55 - Bobby și Denver 


Eram în drum spre aeroportul din Vegas - eu și Bobby. Când 
i-am spus despre urgenţa care mă chema la Washington, a 
insistat să mă ducă cu avionul lui, în ciuda obiecţiilor mele. A 
hotărât apoi că era mai bine să vină cu mine, în caz că aveam 
nevoie de orice fel de ajutor din partea lui. 

Ce era să fac? Mesajul lui George Henderson suna ca un 
strigăt disperat de ajutor și, cu toate că George nu-mi cerea să 
mă duc la Washington - unde el se afla deja împreună cu soţia 
-, ştiam că trebuie să plec. lar dacă cel mai rapid mijloc de a 
ajunge acolo era cu avionul lui Bobby, așa să fie. 

Carolyn dispăruse - nu la modul „a plecat vreo câteva zile”, ci 
la modul „a fost răpită”, care-ţi dădea fiori. Și oricine s-a uitat 
vreodată la știri știe exact ce înseamnă asta. 

De cele mai multe oti, sintagma „femeie dispărută” este 
sinonimă cu viol și crimă. 

Potrivit lui George, poliția găsise mașina lui Carolyn 
abandonată într-o locaţie îndepărtată, cu ușa din dreptul 
șoferului deschisă și unul dintre pantofii ei aruncat pe jos. Nu 
apăruse la serviciu, lipsise de la micul dejun pe care stabilise să-l 
ia împreună cu o vecină și nu mai fusese văzută de joi după- 
amiază, când plecase de la birou pentru o așa-zisă programare la 
dentist. În momentul în care fusese contactat, dentistul 
declarase că nu făcuse nici o programare. 

Nu aveam idee cu ce aș fi putut fi de ajutor, dar Carolyn era 
prietena mea cea mai bună și știam că trebuie să fiu acolo, 
măcar pentru a-i sprijini moral pe părinţii ei, dacă nu mai mult. 

L-am sunat pe Felix în drum spre aeroport. 

— Nu înţeleg ce-i cu tine în ultima vreme, m-a repezit Felix, 
fermecător ca de obicei. Nu-ţi pasă de slujba ta? 

Felix făcând pe rănitul. Sigur că-mi păsa. În tot timpul cât am 
lucrat la Saunders, Fields, Simmons & Johnson, am pus 
întotdeauna slujba pe primul loc - Josh poate să confirme. 

M-am întrebat din nou dacă nu cumva venise timpul să trec 


la nivelul următor. Sunt sigură că pot obţine un post excelent în 
altă patte. 

După aceea mi-am sunat vecinul de alături, ca să-i spun că nu 
mă întorc acasă în următoarele zile și să-l rog să aibă grijă de 
Amy Winehouse în locul meu. 

— E bine, m-a asigurat el. Stai liniștită. 

De îndată ce-am închis telefonul, Bobby a început să se 
intereseze de caz. 

— E totul în ordine? m-a întrebat cu o solicitudine care mă 
scotea din sărite, de parcă asta avea să mă facă să uit discursul 
revelator al Zeenei - discurs pe care nici eu, nici el nu-l 
menţionasem. 

Discursul acela nemenţionat stătea între noi ca un elefant 
într-o cameră - cu excepţia faptului că noi nu ne aflam într-o 
cameră, ci într-o limuzină în drum spre aeroport și spre avionul 
personal al lui Bobby. 

Noi doi nu ne potrivim deloc - unde mi-o fi mintea? 


De când Bobby își dăduse seama că avea o anumită putere 
mulțumită moștenirii lui, reușise să preia controlul în mai toate 
situațiile. Avusese de învățat de la fiecare dintre părinții lui și, 
cu toate că era copil când murise Dimitri, îl studiase pe 
răposatul său tată în fotografii și pe casete video și observase 
felul în care acesta acționa. Dimitri se remarcase întotdeauna 
prin charismă, compasiune și control neabătut. Cei trei C. 

Lucky avea la rândul ei o manieră proprie de a rezolva 
lucrurile, care nu părea să dea greș. 

Ambii părinţi erau duri, loiali și ambiţioși, amândoi știau ce 
vor și întotdeauna ieșeau învingători. 

Bobby ar fi vrut să fie la fel. Își dădea seama că se născuse 
într-o familie privilegiată, dar avusese grijă să nu pice în 
capcanele pe care ţi le întinde o avere enormă și, cu siguranţă, 
nu se folosise niciodată de fizicul lui extrem de atrăgător pentru 
a obține avantaje personale. Se străduise din răsputeri să se 
realizeze prin forţe proprii și reușise. 

Unul dintre lucrurile cu care se mândrea era faptul că se 
purtase întotdeauna bine cu femeile, asigurându-se că ruptura 


nu era dureroasă atunci când relaţia nu funcționa, încercase să 
fie un băiat bun. 

Acum, Zeena reușise să-l facă să pară jucăria ei tâmpită. Și era 
furios. Pe Zeena. Dar mai presus de toate, pe el însuși. 

Din clipa în care acele cuvinte zburaseră de pe buzele 
sângerii ale Zeenei, Denver începuse să-l trateze ca și cum ar fi 
fost o cunoștință îndepărtată, cu care era nevoită să-și petreacă 
timpul. Sigur, acceptase să meargă cu avionul lui, dar acest lucru 
se datora unei urgenţe survenite la Washington, nu faptului că 
voia să fie cu el. 

Nu știa ce să-i spună. Să încerce să se explice? Aăă, Denver, 
uite cum a fost - Zeena a intrat în cabina mea de duș pe 
neașteptate, eu n-am invitat-o niciodată, și, ăăă, da, mi-a luat-o-n 
gură, dar, ăăă... 

Rahat! Ce-ar fi putut rezolva cu asta? 

Era prima fată pe care o plăcea după mult timp, iar Zeena îi 
spulberase orice speranţă de a duce lucrurile mai departe. 

Limuzina se opri la aeroport și o escortă ce făcea parte din 
serviciile speciale îi conduse la avion. 

Odată îmbarcaţi, Denver observă unde se așezase Bobby și 
alese intenționat un loc de partea cealaltă a culoarului de 
trecere. Gitta, una dintre atrăgătoatele însoţitoate de zbor, o 
întrebă dacă avea nevoie de ceva. 

— Nu, spuse ea. Mulţumesc oricum. 

— Ştii, zise Bobby, aplecându-se spre ea, peste spaţiul care îi 
despărțea. Există un dormitor la bord, în caz că vrei să dormi... 

Cuvintele i se stinseră pe buze. Menţionarea unui dormitor 
părea un apropo ridicol, ca și cum ar fi încercat să-i facă 
avansuri. Ceea ce nu făcea. Chiar deloc. 

Deși i-ar fi plăcut. O, da, tare i-ar fi plăcut. 

Problema era că Zeena îi distrusese orice șansă. 


Ce ciudat, atunci când în viaţa cuiva se petrece o dramă, orice 
altceva pare lipsit de importanţă. Cu două ore în urmă fusesem 
de-a dreptul obsedată de Bobby; în clipa aceea însă nu-mi mai 
păsa. Fusesem chiar eu cea care alergase încoace și-ncolo și-și 
cheltuise tot salariul pe o rochie și pantofi de designer? Cea cate 


fusese la coafor? Cea care îndurase disconfortul cauzat de niște 
idioate de gene false și o tonă de machiaj? Ce proastă fusesem! 
Trebuie să fi avut un moment de rătăcire. 

Acum nu mă puteam gândi decât la Carolyn. Unde era oare? 
Fusese răpită, așa cum părea să bănuiască George Henderson? 
De unde trebuia să începem căutarea? 

Nu aveam răspuns la nici una dintre aceste întrebări, iar 
pentru cineva care simte nevoia să aibă tot timpul situaţia sub 
control, era cât se poate de frustrant. 

Am început să mă gândesc la mesajele recente pe care mi le 
trimisese. Din fericire, le păstrez pe toate în memoria 
telefonului - pentru orice eventualitate. Era vreun indiciu pe 
undeva? 

Mi-am scos telefonul și le-am luat pe rând. Ultimul mesaj pe 
care-l primisem de la ea era de luni. „Irebuie să vorbim! Se 
întâmplă o grămadă de lucruri!” 

Ce însemna asta? Se împăcase cu Matt, fostul ei prieten? 
Cunoscuse pe altcineva? 

Trebuia să aibă legătură cu un bărbat, eram sigură. 

Am aruncat o privire înspre Bobby. Se prăbușise în scaunul 
lui, epuizat probabil după partida de sex oral cu care-l fericise în 
seara aceea înspăimântătoarea vedetă. Zeena îmi amintea de 
Vampira - o superfemeie de pe altă planetă. 

Îmbrăcată tot cu rochia mea roșie mult prea decoltată și 
purtând pantofii aceia incomozi cu toc, am înșfăcat punga de 
cumpărături în care se aflau hainele mele vechi, mi-am desfăcut 
centura de siguranţă și m-am ridicat. 

O însoţitoare de zbor drăguță, de origine hawaiiană, care se 
prezentase drept Hani, a dat fuga să vadă de ce aveam nevoie. 

— Aș vrea să-mi schimb hainele, Hani, am spus. Se poate? 

— Sigur că da, a răspuns Hani zâmbind politicos. Urmaţi-mă. 

Am urmat-o într-un dormitor complet mobilat. Un dormitor! 
În avion! 

Am văzut acolo un pat dublu, un televizor cu ecran plat, un 
șifonier și o baie adiacentă, cu tot cu cabină de duș! 

M-am întrebat dacă Bobby o plimbase și pe Zeena cu avionul 
lui. 


Nu, probabil că și ea avea propriul 747. Oamenii mega-bogaţi 
trăiau într-o altă lume. 
Nu mă interesa. Tot ce voiam era s-o găsesc pe Carolyn. 


Denver se închise în dormitor și ieși după un sfert de oră, 
îmbrăcată cu hainele pe care le purtase mai devreme. Pantaloni 
bej largi, o cămașă albă și răcoroasă, și o jachetă 
supradimensionată. Părul îi era strâns la spate într-o coadă de 
cal și își înlăturase aproape tot machiajul. 

Bobby își spuse că e minunat de frumoasă. Fata asta avea o 
frumuseţe naturală, nu trebuia să se aranjeze. Rememora rapid 
momentele plăcute pe cate le petrecuseră mai devreme în barul 
hotelului The Cavendish. Între ei doi păruse să se înfiripe o 
legătură atât de puternică. Ştia că nu-și imaginase nimic. 
Atracția dintre ei fusese palpabilă. 

Fir-ar să fie! De ce trebuise să intre Zeena pe fir și să strice 
totul? 

— Ăăă, ai găsit tot ce-ţi trebuia? întrebă el, simțindu-se 
nelalocul lui, lucru care nu-i stătea în fire. 

— N-am căutat, răspunse Denver rece. Aș putea să dau un 
telefon de-aici? 

El o chemă pe Gitta și-i ceru să-i arate lui Denver unde se afla 
telefonul. 

Denver ridică receptorul și se întoarse cu spatele la el. 

Murea de cutiozitate să știe pe cine sună. Îi spusese că nu are 
un iubit, dar de unde să știe dacă era adevărat? 

Încercă să se pună în locul ei. O vedetă de sex masculin dă 
sfoară-n ţară că i-a făcut sex oral lui Denver. Un gând nu prea 
plăcut. Nu era de mirare că se răcise față de el. 

Încercă să privească partea plină a paharului. Cel puţin 
acceptase să o ducă cu avionul lui. Poate că exista o modalitate 
să-și plătească greșeala. 

Apoi se gândi - „nici într-o mie de ani”. 

Ceva îi spunea că Denver nu era genul de fată care să ierte 
prea ușor. 


56 - Carolyn 


Frica era atât de copleșitoate, încât Carolyn abia reușea să 
respire. Cuprinsă de disperare și trăgând scurt aer în piept, 
încercă să se liniștească și să se concentreze, fiindcă știa că, 
indiferent de necazul în care se afla, nimic nu avea s-o oprească 
din a face ceea ce trebuie. lar ceea ce trebuia să facă era să iasă 
dracului de-acolo. 

Era hotătâtă să fugă din locul ăla dezgustător, unde fusese 
tratată atât de inuman. 

Smucind de fereastră pentru a o deschide cât mai mult, fu 
lovită drept în față de stropi grei de ploaie. Adunându-și toată 
forța care-i mai rămăsese, reuși să se cațere pe pervaz și să-și 
împingă trupul prin fereastra aceea mică, rămânând aproape 
înţepenită, dar reușind în cele din urmă să iasă printr-un efort 
supraomenesc. 

În clipa în care atinse pământul, picioarele ei goale se 
afundară în noroiul gros, iar ploaia deasă care căzuse fără 
încetare toată ziua începu să-i biciuiască trupul, udând-o în 
câteva secunde până la piele. 

N-avea idee unde se află. Nu se vedea nici o lumină pe drum, 
iar noaptea era neagră ca păcura. Undeva, în depărtare, se auzea 
un câine urlând și huruitul continuu al unui elicopter 

Instinctul de supravieţuire i se declanșă și o luă disperată la 


fugă. 


Bombănind și înjurând, Benito încercă să-și șteargă din minte 
telefonul lui Ramirez și să-și îndrepte atenţia spre filmul porno 
care rula pe ecranul televizorului. 

Cretinul de frate-său îl hărțuise dintotdeauna, încă de pe 
vremea când erau copii și locuiau într-o cocioabă cu un singur 
dormitor, împreună cu o mamă drogată și fără nici un tată. 
Ramitez fusese cel care îl obligase să intre în lumea interlopă la 
doisprezece ani, iar când împlinise treisprezece, Ramirez îl 
trimisese pe stradă să vândă droguri. 


Ramirez era un ticălos înrăit care schimbase dintr-odată 
macazul și devenise o jigodie virtuoasă și ipocrită. Pe Benito îl 
scotea din minţi tupeul lui. 

Holbându-se la ecranul televizorului, încercă să oprească 
avalanșa amintirilor din copilărie. 

Îi luă ceva timp, dar în cele din urmă Păsărici negre și grase 
avu efectul dorit, iat scula începu să i se întărească din nou - 
stârnită de combinaţia dintre partida de sex explicit la care se 
uita și ura și furia pe care le resimțea față de frate-său. 

Curând, hotărî că era timpul să-i atare târfei senatorului cine- 
i șeful. 

Se ridică brusc și se îndreptă sigur pe el spre ușa 
dormitorului. 


57 - Annabelle 


— Cum adică au arestat pe cineva? se miră Frankie, 
scărpinându-se pe frunte. 

Annabelle se repezise la el în clipa în care se întorsese la 
hotel, nelăsându-i ocazia să-i povestească despre viitorul lor 
impresar și despre cât de plină de idei inovatoare era Fanny 
Bernstein. 

— Dă drumul la televizor, e pe toate canalele, anunţă 
Annabelle cuprinsă de frenezie. 

— Pe cine-au arestat? întrebă Frankie. Pe hărțuitor? 

— Ce hărțuitor? făcu Annabelle, privindu-l nedumerită. 

Annabelle Maestro nu era informată. Se pare că nu urmărise 
ancheta privind uciderea propriei sale mame. 

— Au spus ceva de-un hărțuitor, zise Frankie. Un fan obsedat 
din New Orleans care a venit în oraș să se închine la picioarele 
Gemmei. Poliţia l-a inclus printre suspecți. 

— De data asta n-au spus cine e, tot ce-au spus e că cineva a 
fost arestat. 

— Probabil te simţi ușurată, zise Frankie, luând un 7UP fără 
zahăr din minibar. 

— Poate că e drăguţul de tati, sugeră Annabelle chicotind 
răutăcios. 

— Ce naiba, Annabelle, dacă era Ralph, am fi știut cu toţii, 
zise Frankie, ușor dezgustat de faptul că ea nu lua treaba în 
serios. Şi dacă vrei să afli părerea mea despre asta, simplul gând 
că Ralph ar fi putut s-o facă mi se pare bolnav. Punct. Poate c-ar 
trebui să consulți un psiholog pe chestia asta. 

— lar tu poate c-ar trebui să consulți un psiholog cu privire la 
obiceiul tău infect de-a trage pe nas, ripostă Annabelle, 
gândindu-se din nou că poate făcea o greșeală stând cu Frankie. 

— Ascultă, iubito, zise el, încercând să evite o ceartă. Trebuie 
să cunoști pe cineva. Tipa e o afurisită de tornadă, și ea o să ne 
scoată din mizeria asta. 

— Şi cum o să facă chestia asta, mai exact? se interesă 


Annabelle aruncându-i o privire neîncrezătoare. 

— O să-ți spună ea când vă întâlniți, spuse Frankie, 
străduindu-se să nu-și piardă răbdarea. Fanny o să ne explice 
fiecare mișcare pe care o vom face. 

— Și când se presupune c-ar trebui să mă întâlnesc cu 
tornada asta? întrebă Annabelle, prefăcându-se că a apucat-o 
căscatul. 

— În seara asta. La ora zece, în grădina restaurantului 
Chateau Marmont. 

— E prea târziu la zece, făcu Annabelle irascibilă. Am 
schimbat avioane toată ziua. Sunt frântă de oboseală. 

— Trebuie să mâncăm ceva, nu? zise Frankie exasperat. 

— Mda. 

— Foarte bine, atunci hai s-o facem. 

— Dacă vrei, spuse Annabelle, fără pic de entuziasm. 

— Şi iubito, trebuie să te avertizez, zise Frankie, gândindu-se 
că era mai bine s-o pregătească pentru torpila care era Fanny. 
Femeia asta e cam sărită. Dar crede-mă, Fanny Bernstein o să ne 
ajute să obținem tot ce vrem. 


Îndată ce dădu ochii cu Fanny, Annabelle adoptă atitudinea 
aceea snoabă și superioară tipică starletelor de Beverly Hills. 

Fanny se prinse imediat de jocul ei. Fetiță bogată. Fetiţă rea. 
Fiică de vedete de cinema care-a beneficiat de toate privilegiile, 
dar nu și de atenţie și de iubire. 

Pe parcursul lungii și ilustrei sale domnii la Hollywood în 
calitate de impresar de top, Fanny întâlnise o grămadă de fete ca 
Annabelle. 

Calmează-te, fu tentată să spună. „Te-ai combinat cu un 
dependent de cocaină din tabăra greşită. Aşa că lasă aerele, 
drăguțo, și hai să discutăm despre viitorul tău.” 

Annabelle îi întinse o mână moale, oripilată la gândul că 
Frankie intenționa să facă afaceri cu nenorocirea aia de femeie. 

Fanny nu luă în seamă mâna întinsă, ci optă pentru o 
îmbrăţișare, dezgustând-o pe Annabelle și mai mult, căci o 
învălui într-o mireasmă de Poison, parfumul pe care Annabelle 
nu-l suporta. 


— Fanny Bernstein, zise Frankie. Fă cunoștință cu Annabelle 
Maestro, iubirea vieții mele. 

Fanny îi făcu cu ochiul lui Annabelle pe când se așezau la o 
masă afară. 

— Nu-i așa că-ţi vine să vomiţi când auzi dulcegăriile astea 
ieftine? hohoti ea. 

Annabelle trebui să se declare de acord cu ea. 

— Ăștia-s bărbaţii, păpușă, continuă Fanny. Toţi scuipă 
aceleași replici obosite. Știi ce vreau să spun, nu? 

Și imitând vocea joasă a unui bătbat, spuse: 

— La naiba, ești atât de frumoasă în seara asta. Nu, fundul 
tău nu pare mare în rochia aia. Sigur că o să-ți cumpăr o mașină 
nouă. Ce-ar fi să-mi sugi cocoșelul acum, scumpo? Promit să nu 
ejaculez în gura ta. 

Neputând să se mai abțină, Annabelle izbucni în râs. Femeia 
asta îmbrăcată în caftanul ei purpuriu și extravagant, cu cercei 
enormi, păr portocaliu și gura mare era din cale-afară de 
COMICĂ. 

— l-am spus-o pe-asta și președintelui, se confesă Fanny. 
Ticălosul excitat a gustat-o din plin. Adevărul stârnește 
întotdeauna hohote. 

Annabelle nu voia să întrebe despre care președinte era 
vorba. Probabil Clinton, nu Bush, și mai mult ca sigur că nu 
Obama. 

Frankie se relaxă. Fusese nervos din cauza întâlnirii lui 
Annabelle cu Fanny, dar acum își dădea seama de ce avea Fanny 
atâta succes: știa cum să abordeze lumea. În scurt timp, 
Annabelle căzuse complet sub vraja lui Fanny Bernstein. 


La New York, Janey Bonafacio era pradă panicii. Pe lângă 
faptul că fiu-său fugise cu suma exorbitantă pe care era sigură că 
o primise pentru că vânduse unui tabloid povestea despre 
afacerea lui Annabelle și Frankie, ea trebuia să înfrunte singură 
repercusiunile. lar repercusiunile nu erau puţine. Telefoanele 
sunau fără încetare. Reporterii și paparazzi se îmbulzeau în fața 
clădirii în care se afla apartamentul șic al lui Annabelle, stârnind 
furia vecinilor săi snobi. Clienţii amenințau cu procese 


răsunătoare în caz că numele lor erau făcute publice. lar odată 
dezvăluite identitățile așa-ziselor starlete, câteva dintre ele se 
înființaseră la ușa din faţă, gata să-i ucidă pe Frankie și pe 
Annabelle, sau pe oricine se nimerea. 

Janey era un pachet de nervi. Dar cu toate că Frankie îi 
vorbise atât de urât la telefon, încă mai nutrea un sentiment 
duios față de el. Rămăsese tot Frankie al ei și întrucât Chip 
fusese cel care săvârșise o faptă atât de reprobabilă, simţea că, 
într-o anumită măsură, responsabilitatea era a ei. 

Potrivit unui vecin care avea cheia apartamentului ei din 
Queens, Chip se evaporase. Își strânsese toate lucrurile și fugise 
în toiul nopţii. Norocul lui, fiindcă atunci când era călcată pe 
coadă, Janey avea un temperament vulcanic și i-ar fi luat piuitul 
lichelei de fiu-său fără nici o remușcare. 

Oricare alta ar fi abandonat apartamentul din Park Avenue 
și-ar fi fugit să se ascundă în afara orașului. Dar Janey îi rămânea 
loială lui Frankie, sperând că acesta o va ierta odată întors la 
New York. 


— Rămâne stabilit atunci, spuse Fanny, atacând farfuria cu 
desertul pe care-l comandaseră împreună și care trona în 
mijlocul mesei. Știm cu toţii ce-avem de făcut? 

Annabelle dădu din cap în semn că da. Se simţea cu mult mai 
în siguranță acum că Fanny preluase frâiele situației. 

— Cum te îmbraci? o chestionă Fanny, ca să se asigure că 
Annabelle reținuse instrucțiunile privind înmormântarea de-a 
doua zi. 

— În negru, răspunse Annabelle ascultătoare. Nu cu 
pantaloni, cu fustă... 

— De lungime decentă, o întrerupse Fanny. 

— Fără bijuterii, cu excepţia crucii mele malteze. Machiaj 
foarte puţin, în nuanţe închise. 

— Perfect, spuse Fanny, întinzând furculița ca să mai ia o 
bucată de prăjitură cu ciocolată. Și tu, Frankie? 

— Da, da, am priceput, zise el nerăbdător. Nimic strident și 
trebuie să-mi ţin gura orice s-ar întâmpla. 

— Nu-ţi face griji, o să fiu și eu acolo să mă asigur că Ralph 


nu se ia de tine - lucru puţin probabil de altfel, dat fiind că 
presa va fi prezentă în număr mare și Ralph e un actor adevărat. 
N-o să riște niciodată să-și mânjească reputaţia de star de 
cinema făcând vreo prostie în fața camerelor. 

— Ce facem dup-aia? se interesă Annabelle. Ne întoarcem 
acasă? 

— O să ne orientăm la fața locului, spuse Fanny, cu bărbia 
mânjită de glazură de ciocolată. 

— Ne-am înţeles atunci, zise Frankie. 

— Da, încuviință Fanny, înfigându-și furculița într-o prăjitură 
cu brânză. A, și Frankie, mâine după-amiază avem interviul cu 
cei de la revista People, așa că încearcă să nu prizezi prea mult. 
Și vezi să nu te dai de gol apărând cu prafalb pe nas. 

— Uite ce e... începu Frankie. 

— Nu te obosi, spuse Fanny, întrerupându-l. Am auzit toate 
scuzele posibile și nu dau doi bani pe ce faci tu în timpul liber, 
dar când lucrăm împreună, n-ai voie cu droguri. Pricepi? 

Annabelle zâmbi. În sfârșit, cineva care putea să-l ţină pe 
Frankie în frâu. Ce mai bonus! 


58 - Carolyn 


Pipăindu-și turul pantalonilor în timp ce se apropia din nou 
de ușa dormitorului, Benito apăsă pe clanță. Își simţea scula din 
nou tare și cu chef, ceea ce-nsemna că târfa senatorului urma să 
aibă parte de-o trataţie ca la carte. O să vadă ea ce poate o sculă 
adevărată, nu o puţă bleagă de boșorog. Benito Ortego era genul 
de bărbat pe care nu-l puteai trece cu vederea. 

Dormitorul era cufundat în întunetic, dar oricum avea de 
gând să-și lege victima la ochi - o măsură de prevedere în caz că 
avea să încerce vreodată să-l identifice. Da, avea s-o lege la ochi, 
apoi să aprindă lumina, ca să vadă exact cu ce fel de păsărică se 
alesese. 

Intrând în cameră, fu izbit de o pală de aer rece ca gheaţa 
venind dinspre fereastră. Proasta de Rosa trebuie s-o fi deschis 
din cine știe ce motiv. Locul ăla părea un nenorocit de aisberg. 

Înaintând pe bâjbâite până lângă pat, își dădu seama cu un 
amestec de uimire și neîncredere că prizoniera nu mai era acolo. 

Rahat! Târfa nenorocită fugise! 


Ochii Rosei se deschiseră cu o pâlpâire a genelor - unul 
singur, de fapt, căci cel drept pulsa dureros și era acoperit cu un 
bandaj gros. 

Încercă să vorbească, dar tot ce reuși să scoată fu un soi de 
orăcăit, fiindcă gura îi era foarte uscată. 

— Unde sunt? se chinui să articuleze. 

Apăru o infirmieră. 

— Stai liniștită, drăguță, spuse infirmiera cu voce blândă. O 
să-i transmit doamnei doctor că te-ai trezit. 

— Vreau la mami, scânci Rosa, redevenind o adolescentă 
speriată. 

Infirmiera o anunţă pe doctorița Glass, care își făcu apariția 
cincisprezece minute mai târziu. 

De îndată ce doctorița se asigură că tânăra era conștientă și 
vorbea, îl chemă pe detectivul Lennox. 


— A intervenit ceva, lucrez la alt caz, spuse detectivul, fără să 
pară mulțumit de această situație. O să trimit pe cineva să-i ia o 
declaraţie. 

— Nu veniți dumneavoastră? întrebă doctorița Glass, 
simțindu-se în mod inexplicabil dezamăgită. 

— E vorba de-o femeie dispărută, asistenta senatorului, îi 
explică detectivul Lennox. Ştirea o să fie mâine în toate ziarele. 
Șeful ne-a înnebunit deja. 

— Înţeleg, spuse doctorița Glass. 

— Dacă se mai așază treburile, poate c-am să trec mâine, să 
vorbesc chiar eu cu fata. Făcu o pauză. Sunteţi de serviciu 
mâine? 

— Toată ziua. 

— Ne vedem atunci. 

Doctoriţa Glass își îndreptă atenţia spre pacienta ei. 

— Vreau la mami, repetă Rosa, cu lacrimile șiroindu-i pe 
obraji. Vreau la mama acum. 


— Cu ce te pot ajuta, Ramirez? întrebă Gregory la telefon, pe 
un ton neutru. 

Hotărâse că era mai bine să termine odată cu telefonul ăla, să 
afle ce voia Ramirez. 

— E vorba de frate-meu, spuse Ramirez. 

— Fratele tău? întrebă Gregory, înghițind cu greu. 

Aflase oare Ramirez ce se petrecea? 

Era oare cu putință ca Benito să-l fi dat în gât? 

„Iisuse Hristoase! Treaba urma să iasă la iveală” 

— Vreau să vorbesc cu tine despre el, continuă Ramirez. Poţi 
să vii la centru mâine? E urgent. 

Ramirez ar fi putut la fel de bine să spună: „Asigură-te că ai la 
tine o grămadă de bani, fiindcă am de gând să te șantajez, 
nenorocitule”. 

Gregory își mușcă tare buza de jos. Da, era un nenorocit, 
fiindcă ce pusese el la cale era de neiertat. 

— O să fiu acolo, spuse posac. 


O durere atroce săgetă piciorul lui Carolyn în clipa în care 


calcă pe ceva ascuţit. Lăsă să-i scape un geamăt. Dumnezeule! 
Nu era de ajuns că era udă până la piele, înghețată și că trebuia 
să fugă ca să-și salveze viața? Acum asta. 

Pe când ochii începeau să i se obișnuiască cu întunericul, își 
recapătă simțul orientării și își dădu seama că alerga în josul 
unei alei invadate de pubele de gunoi din care se revărsa 
mizeria, de buruieni, mașini abandonate, mobilă veche și saltele 
în descompunere. 

Un șobolan îi tăie calea. Înăbușindu-și un țipăt, își continuă 
drumul. Trebuia să se îndepărteze de casă cât mai mult cu 
putință. Ce se făcea dacă răpitorii descopereau că fugise și 
porneau în căutarea ei? 

Era un lucru la care prefera să nu se gândească. 


59 - Denver 


Bobby începuse dintr-odată să semene cu un câine din acela 
mare și enervant, de care te-mpiedici la tot pasul. 

Nu știa când să se retragă. Era evident că nu fusese niciodată 
nevoit s-o facă. 

„Întoarce-te în Vegas și las-o pe Zeena să ţi-o sugă de-acum și 
până la următorul meci al celor de la Lakers” - îmi venea să-i 
zic. Dar bineînţeles că nu am făcut-o. Fata bună din mine nu se- 
ndură să rănească sentimentele celorlalți. 

Câteodată sunt atât de lașă. Sau puţin ipoctită, depinde de 
unghiul din care privești problema. Mă răcisem față de Bobby 
pentru că o supervedetă cu înfățișare înspăimântătoare îi oferise 
o felație și, pe deasupra, făcuse publică în plin concert întâlnirea 
lor amoroasă. Însă în ultimele câteva zile făcusem sex de 
pomină cu doi bărbați diferiți - cu greu s-ar fi putut spune că 
eram o fecioară neîntinată! 

Totuși... când Bobby și cu mine mersesem să bem ceva 
împreună, simțisem fără doar și poate scânteia aceea care 
anunţă o legătură specială. Faptul că el se grăbise s-o lase pe 
regina Vampira să i-o ia în gură echivala cu o insultă la adresa 
egoului meu. 

Dar hei, nu era ca și cum m-aș fi culcat cu el. Nici măcar nu 
ne sărutasem, așa că poate exageram comportându-mă astfel. 

M-am așezat din nou pe scaunul meu și-am încercat să fur 
câteva ore de somn. Odată ajunși, aveam nevoie de toată energia 
pe care corpul meu o putea produce. 

Era târziu când am aterizat în Washington - joi la trei 
dimineaţa după ora din Vegas și șase dimineaţa după ora locală. 
Nu mă interesa cât e ceasul. Intenționam să mă întâlnesc cu 
părinţii lui Carolyn și să aflu ce se întâmplă. 

— Probabil că dorm, a spus Bobby. 

— Glumești? i-am răspuns, aruncându-i o privire înghețată. 
Mama ta ar dormi dacă tu te-ai afla pe lista persoanelor 
dispărute? 


— Ai dreptate aici, a spus el, dând aprobator din capul său 
frumos. 

Poate că mă răcisem față de el, dar asta nu însemna că îl 
găseam mai puţin atrăgător. La naiba! 

Pe când zburam spre Washington, Bobby se ocupase de toate 
detaliile - nu încăpea îndoială că era specialist în așa ceva. O 
mașină urma să ne aștepte la aeroport. Doamne, sper că nu e tot 
o limuzină. Un apartament cu două dormitoare fusese rezervat 
pe numele lui în același hotel în care erau cazaţi soții 
Henderson. Chestia asta nu mă deranja, fiindcă nu aveam nici 
cea mai mică intenţie să dorm și cel puţin avea să ne servească 
drept bază. 

Cu câteva minute înainte de aterizarea avionului, Bobby a 
simțit nevoia să aducă vorba de incidentul cu Zeena; cu 
siguranţă, își pregătise explicația în tot acest răstimp. 

— Âăă, Denver, trebuie să-ți spun ceva în legătură cu Zeena, 
făcu el, pe un ton care-i trăda disconfortul. Vezi tu, ea e, ăăă... o 
femeie foarte autoritară, obișnuită să obţină ce vrea, atunci când 
vrea. Și, ăăă... ieri s-a nimerit să mă vrea pe mine. 

— Lucrul ăsta mi-e destul de crat, am spus, refuzând să-i 
ușurez situația. 

— Da, ei bine, eram la duș și a apărut pe nepusă masă. Știu că 
ar fi trebuit să-i spun să plece, dar... 

— Hei, i-am spus, grăbindu-mă să opresc avalanșa de scuze. 
Nu trebuie să-mi dai socoteală. De-abia ne-am cunoscut, Bobby. 
Nu e treaba mea ce faci tu. 

— Ba da, este, a insistat el. Am petrecut ceva timp împreună 
mai devreme și a fost minunat. A făcut o pauză lungă. Trebuie 
să înţelegi că treaba cu Zeena n-a însemnat nimic pentru mine. 

— S-ar părea că pentru ea a însemnat ceva, am zis eu, 
refuzând în continuare să-l las să scape prea ieftin. 

— Mi-a venit o idee nebunească, a spus el. 

— Ce idee? 

— Ce-ar fi să uităm ce s-a întâmplat și s-o luăm de la 
început? a sugerat el, nedezlipindu-și ochii întunecați de pe 
mine. Cum ţi se pare propunerea mea, Denver? Fiindcă mie mi 
se pare chiar bună. 


Doamne! Bărbatul ăsta era irezistibil. În orice altă situație 
probabil că l-aş fi iertat într-o clipă, dar mintea îmi era numai la 
Carolyn, iar a mă arunca într-o nouă relație nu era tocmai o 
prioritate pentru mine. 

— Uite ce e, am înţeles, am zis eu, lăsând garda jos. Nu-s așa 
grea de cap. M-am trezit deodată rânjind stupid. A sunat cumva 
ca o glumă? 

A rânjit la rândul lui. 

— Da, ca să fiu sincer, chiar așa a sunat. 

Ne-am uitat unul la altul lung și complice. Apoi a spus ceva 
cu adevărat special. 

— În momentul acesta trebuie să ne concentrăm toată 
energia ca s-o găsim pe prietena ta. Sunt alături de tine, Denver, 
și voi face orice ca să te ajut. Însă după aceea o luăm de la capăt, 
îmi promiţi? 

Si ca o îndrăgostită prostuță, m-am trezit murmurând: 

— Da. 


6o - Carolyn 


Teama și furia îl determinară pe Benito să acționeze rapid. 

Teamă că femeia avea să-și amintească unde se afla casa lui și 
că o să-l acuze de răpire. 

Furie că reușise să se elibereze și să fugă. 

De cât timp dispăruse târfa senatorului? Nu știa. Nu putea fi 
prea mult. 

Oare o ajutase Rosa? Să fie acesta motivul pentru care îl 
părăsise? Lăsase oare fereastra deschisă și dezlegase prizoniera? 

Rahat! Rahat! Rahat! 

Poate că deja a ajuns la poliţie și le-a spus unde să-l găsească. 

N-avea de gând să se întoarcă la pârnaie. Nici vorbă. Dacă 
gaborii îl arestau, avea să dea toată afacerea la iveală în schimbul 
unei înțelegeri. Senatotul Stoneman o să fie tras la răspundere 
pentru porcăria asta, nu el. 

Își înșfacă arma și dădu fuga la mașină. 

Poate că nu era prea târziu. Poate că reușea s-o prindă și s-o 
târască înapoi în casă. 

Nenorocita nu avea să plece decât atunci când îi spunea el. 


Când Carolyn ieși de pe alee și ajunse în stradă, era udă până 
la piele, piciorul îi sângera și știa că trebuie să ceară ajutor. 

Privind în sus și-n jos pe strada murdară, își dădu seama că se 
afla într-o zonă rău famată a orașului, cel mai probabil undeva 
în cartierul de sud-est, un loc vestit pentru gradul ridicat de 
infracționalitate. 

Nu era nimeni prin preajmă, majoritatea stâlpilor de iluminat 
aveau becurile sparte, iar singurul local deschis era un bar pe 
colț. 

Șchiopată într-acolo, durerea din picior devenind din ce în ce 
mai greu de suportat. 

De-ar fi reușit să dea un telefon... de atât avea nevoie ca să fie 
în siguranță. Un telefon la poliţie și ar fi venit s-o scoată de- 
acolo. 


În faţa barului, împinse ușa din lemn ca să intre. 

O gorilă aflată chiar la intrare îi bloca însă calea. Cu braţele 
încrucișate pe pieptul masiv, bărbatul urlă: 

— leşi dracului de-aici, curvă împuţită! De câte ori să vă 
spun, cerșetorilor, că n-aveţi ce căuta aici! 

— Dar eu... 

Nu-l interesa. Cu fața roșie de mânie, nu avea chef s-o 
asculte. Se năpusti asupra ei, o înșfacă de mijloc și o-mpinse pe 
ușă afară cu atâta forță, încât căzu în canalul de scurgere. 

— Şi să nu te mai văd pe-aici, zbieră el, întorcându-se în bar 
și trântind ușa. 

Nu era cu putinţă. Scăpase cu viață din mâinile răpitorilor, iar 
acum era tratată ca un gunoi. 

Se ridică încet. 

Un cerșetor trecu pe lângă ea, împingând un cărucior de 
cumpărături. Îmbrăcat în zdrenţe, cu capul înfășurat în steagul 
Americii, era urmat îndeaproape de un câine jigărit. 

Alergă la el și îl imploră s-o ajute. 

— Vrei să te joci cu ea? hohoti el, arătându-i sexul. O să-mi 
călărești scula, fato. Hai, servește-te, ia-o-n gură. E gratis. 

Dând înapoi, începu să alerge din nou în josul străzii, ocolind 
un beţivan care-o scuipă și doi travestiţi care o ignorară complet 
atunci când încercă să le ceară ajutotul. 

Trecu pe lângă două cabine telefonice, ambele cu telefoanele 
stricate și receptoarele atârnând jalnic. 

În cele din urmă realiză că, până avea să se lumineze de ziuă, 
era prea periculos să umble pe stradă. 

Se trase lângă intrarea acoperită a unei case de amanet și se 
ghemui într-un colț plin de gunoaie, epuizată și înfricoșată. 

Nu avea decât să aștepte să se lumineze și să se roage să 
supraviețuiască acelei nopți. 


Mașina nu pornea, înfuriindu-l pe Benito la culme. Nu era 
momentul ca porcăria aia de mașină să-l lase baltă. Nu-l ajuta 
nici nenorocita de ploaie care cădea fără încetare. 

Încercă s-o pornească din nou, fără succes. Bateria bolborosi 
o secundă, după care muri. 


Trebuia să plece s-o caute pe târfa senatorului, dar cum să 
facă asta fără mașină? 

Îşi aminti apoi că mama Rosei avea un Buick vechi. Stătea în 
fața casei degeaba. Așa că, la dracu, avea să-l ia el. Atâta 
pagubă. 

Trăgându-și gluga pe cap ca să se apere de ploaie, se grăbi să 
străbată cele zece cvartale care-l despărțeau de casa mamei 
Rosei. 

Luând mașina mămicuțţei ei, se răzbuna pe Rosa că-l părăsise. 
Puta! Avea să plătească pentru purtarea ei. 


61 - Bobby 


Bobby era convins că făcuse progrese cu Denver în ceea ce 
privea dezastrul provocat de Zeena. Încercase să-i explice exact 
cum se petrecuseră lucrurile și, spre marea lui ușurare, după ce-l 
ignorase aproape tot zborul, păruse destul de puţin afectată de 
întreaga poveste. Sfârșise chiar prin a-i zâmbi - un semn cât se 
poate de bun. 

Era bucuros că putuse să-i pună avionul la dispoziţie ca să 
ajungă la Washington. Nu strica să profite din când în când de 
avantajele pe care i le oferea averea lui de mai multe milioane de 
dolari. 

Era, de asemenea, mulțumit de faptul că se hotărâse s-o 
însoțească. Cu toate că era sigur că M.J. și mireasa lui, precum și 
Brigette și prietena ei nu vor fi prea încântați în clipa în care 
aveau să-și dea seama de absenţa lor. Ca să nu mai vorbim de 
absenţa avionului. Probabil că deja bârfeau pe seama acestei 
plecări. 

Atâta pagubă. Plecase după fata pe care o dorea și pentru 
prima dată în viață renunţa la orice precauțţii. Lucky ar fi fără 
îndoială de acord cu acţiunile sale. Lucky era o adeptă 
înverșunată a maximei „mergi până-n pânzele albe pentru a-ți 
atinge scopurile”. 

La urma urmei, Denver era o persoană deosebită, știa asta. Și 
dacă totul avea să iasă după cum voia el, între ei doi avea să se 
înfiripe o legătură deosebită. 

Între timp, avea de gând s-o ajute să-și găsească prietena 
dispărută și, întrucât Lucky avea relaţii peste tot, o sunase din 
avion să o întrebe dacă putea face ceva în situaţia respectivă. 

După ce-i pusese câteva întrebări lămuritoare, Lucky se 
arătase la înălțime, ca de obicei. Îi promisese că va da câteva 
telefoane. Evident, cunoștea oameni în Washington, inclusiv pe 
comandantul poliției. Intervenţia lui Lucky nu însemna că aveau 
s-o găsească imediat pe Carolyn, dar cel puţin însemna că 
persoanele vizate aveau să-și dea toată silința. 


Se hotărî să nu-i spună acest lucru lui Denver. Probabil că era 
mai bine așa. 


62 - Denver 


Am ciocănit timid la ușa camerei de hotel a soţilor 
Henderson. Îl rugasem pe Bobby să nu mă însoțească în camera 
lor, nefiind un moment potrivit pentru a face prezentări. 
Rămăsese în apartament fără tragere de inimă. 

A deschis ușa George Henderson. Era un bărbat înalt, cu păr 
grizonant și un farmec aparte, în ochii căruia se citea durerea. 
George avea înfățișarea unui om sleit de puteri. 

O clipă m-am întrebat dacă dispariţia lui Carolyn era 
adevărata cauză a suferinței din ochii lui sau dacă aceasta avea 
legătură cu uciderea Gemmei Summer. 

În fine. Omul era cât se poate de abătut. 

Deși nu ne mai văzusem de vreo doi ani, ne-am îmbrățișat, 
iar el mi-a spus cu o voce sugrumată: 

— Mulţumesc că ai venit, Denver. Înseamnă mult pentru 
mine și pentru Clare. 

Clare, nevasta lui, a ieșit din baie. Cândva fusese o femeie 
extrem de atrăgătoare, dar acum am fost șocată de înfățișarea ei. 
Era slabă și sfrijită, cu cearcăne adânci sub ochi și o claie de păr 
încâlcit, care începea să albească. 

Mi-am dat seama că această schimbare în ceea ce privea 
înfățișarea ei nu putuse să se petreacă în ultimele douăzeci și 
patru de ore. Aveam în fața mea o femeie nebună. Indiferent de 
problemele cu care se confrunta, dispariția lui Carolyn fusese 
doar picătura care umpluse paharul. 

— Bună, am spus, făcând un pas hotărât spre ea, gata s-o 
îmbrăţișez. 

S-a dat înapoi ca un mânz nărăvaș. După o clipă de tăcere 
stranie, a întrebat: 

— Tu unde crezi că e fiica mea? 

Simţeam o notă aproape acuzatoare în vocea ei, de parcă ar fi 
trebuit să ştiu, iar dacă nu știam, nu-i eram de nici un folos. 

— Îmi pare rău, doamnă Henderson, am spus încet. Nu știu 
unde-ar putea fi Carolyn. 


— Dar voi două vorbeaţi mereu, știu asta, a spus Clare, cu o 
sclipire răutăcioasă în ochii ei obosiţi și roșii. 

— Nu e chiar așa, am răspuns, șocată de primirea pe care mi- 
o făcuse femeia aceasta furioasă și plină de venin, care nu mai 
aducea deloc cu femeia cu voce blândă pe care mi-o aminteam 
din copilătia mea. 

Carolyn și cu mine obișnuiam să ne petrecem timpul acasă la 
soții Henderson, iar uneori Clare Henderson ne făcea prăjituri și 
ne ducea cu mașina la mall. Femeia aceea cu părul unduios și cu 
purtări blânde dispăruse de mult. 

— Aţi putea cumva să mă puneţi la curent? am zis, 
întorcându-mă spre George. 

— Vai, dar cum să nu poată, a zis Clare, ridicând tonul. Poate 
să-ți povestească totul despte aventura pe care-o avea cu 
prietena lui, vedeta de cinema ucisă de curând. 

A făcut o pauză ca să-l privească. 

— De-aia lipsește Carolyn. E soarta. Pedeapsa lui George și a 
mea. 

Odată sfârșită critica, Clare s-a prăbușit pe marginea patului 
nefăcut, plângând isteric. 

George s-a uitat la mine cuprins de disperare - era o privire 
care spunea: Ce-a fost a fost. Nu mai pot să schimb nimic. 

— Îmi pare rău, am spus încet. Dar n-ar trebui să ne 
concenttăm pentru a o găsi pe Carolyn? 

— Sigur că da, a spus George. Am primit un telefon de la 
detectivul Lennox. Vrea să mergem la secţie cât de repede 
posibil. Din tonul lui, mi s-a părut mai cooperant decât ieri, 
când am ajuns. Sper că au vești bune pentru noi. 

Mie chemarea asta la secție nu-mi părea o veste bună. 
Găsiseră oare cadavrul lui Carolyn? Asta să fi fost vestea cea 
bună? 

Deodată, mi-am dat seama de gravitatea situaţiei. Prietena 
mea cea mai bună dispăruse. Și exista posibilitatea să fie moartă. 


63 - Hank Montero - Cartea 
câștigătoare 


Criza economică lovise pe toată lumea, dar mai cu seamă pe 
Hank Montero - fost actor, cascador, recuziter și, în cele din 
urmă, zugrav. Hank - un tip arătos, deși cam necioplit — reușise 
întotdeauna să-și asigure un venit stabil. La început, în calitate 
de actor - fără succes. Mai apoi, făcând pe cascadorul - până se 
rănise grav și un an de zile primise indemnizaţie de persoană cu 
handicap. După aceea își găsise o slujbă de recuziter în cadrul 
unei companii care producea reclame TV, dar, din păcate fusese 
acuzat de dispariția unei sume de bani și trebuise să-și ia zborul. 
Încercase să lucreze ca mecanic, dar după ce plecase la plimbare 
cu Ferrariul unui tip cu bani și intrase cu mașina într-un zid, 
făcând-o praf și rupându-și pe deasupra un picior, fusese 
concediat. În sfârșit, o cunoștință mai veche pe care o ştia din 
scurta perioadă cât stătuse la închisoare pentru vătămare 
corporală gravă (îl cotonogise pe dobitocul cu Ferrari - poveste 
lungă) îi oferise o slujbă part-time ca zugrav. Asta durase până 
se culcase cu femeia a cărei casă o zugrăvea, iar bărbatul femeii 
sosise acasă pe neașteptate și îl prinsese trăgându-i-o pe la spate 
nevesticii sale bisericoase. 

Șomer fiind, profita de fiecare ocazie care-i ieșea în cale. 

Între timp, nevastă-sa de-a treia se ofticase, cei doi copii 
adolescenţi se ofticaseră și ei (unul, adept al stilului Goth, 
ailaltă, o parașută), iar banca ameninţa să-i ia casa. 

Hank Montero era un om disperat când primise o ofertă care 
promitea să-i schimbe viaţa. 

Și chiar i-o schimbase. 

Dar asta fusese înainte ca nevasta lui actuală, o fostă 
stripteuză nebună, în vârstă de nouăsprezece ani, să încerce să-l 
împuște în testicule cu propriul lui pistol de furat și fără licenţă, 
o mișcare care-l determinase pe un vecin băgăcios să reclame 
incidentul la poliție. lar pentru că nu aveau altceva mai bun de 
făcut, doi polițai se înființasetă la el acasă și, aflând că nu avea 


permis de portarmă și observând rezerva babană de cocaină pe 
care nevastă-sa o lăsase la vedere pe masa din bucătărie, îl 
târâseră la secţie. 
Ceea ce n-ar fi fost un capăt de lume, dacă arma nu se 
nimerea să fie aceeași cu care fusese împușcată Gemma Summer. 
Hank Montero era într-un mare rahat. 


64 - Carolyn 


Benito o luă repede la picior, furia propulsându-l prin ploaia 
deasă până ajunse la casa dărăpănată în care locuia mama Rosei. 

Așa cum se aștepta, Buickul cel vechi și cu tabla îndoită era 
parcat chiar în față. Apucă de mânerul ușii. Încuietoarea era 
stricată, așa că ușa se deschise ușor. 

Interiorul mașinii mirosea a varză stricată și a transpirație, iar 
una dintre feresttele laterale era spartă. Dar ce-i păsa lui? Avea 
un singur scop în minte, acela de-a o găsi pe târfa senatorului. 

După ce reuși să pornească mașina, ieși din parcare și pe-aci 
ţi-e drumul. Curând, își dădu seama că Buick-ul era mai rablagit 
decât propria lui mașină. 

Având grijă să nu se depărteze de bordură, înainta încet, cu 
ochii după târfa senatorului. Nu putea să fi ajuns prea departe. 
În plus, se simţea norocos, iar când Benito se simţea astfel, 
nimic nu-l putea opri. 


Închizând ochii, Carolyn încercă să-și imagineze că era în 
siguranță, acasă, însă zgomotul făcut de mașinile care treceau 
vâjâind pe lângă ea o ţinea cu simţurile la pândă. O gașcă de 
cartier își făcuse apariția mai jos pe stradă și punea la cale un soi 
de cursă ilegală de mașini. Bărbaţii chiuiau și urlau unul la altul 
în vreme ce mașinile lor tunate se întreceau în susul și în josul 
străzii. Auzea zgomot de geamuri sparte și fete fără îndoială 
bete, urlându-și încurajările cu glasuri ascuţite. 

Cu cât gașca de cartier făcea mai mult zgomot, cu atât mai 
strâns se ghemuia în colțul ei, îngrozită la gândul că vreunul 
dintre ei ar putea s-o vadă. Citise o grămadă de povești despre 
vagabonzi torturați și arşi de vii pentru distracţie. lar ea era 
conștientă că exact așa trebuie să fi arătat - o vagaboandă care 
nu avea unde să se ducă. 

Ar fi ajutat-o oare? 

Nu. Nu credea asta. Instinctul de conservare îi spunea că era 
mai sigur să stea pe loc până începea să se lumineze. 


Mama Rosei, Florita, ajunse la spital cu mult după terminarea 
orelor de vizită. După ce-i explică însă infirmierei din tura de 
noapte că trebuise să găsească pe cineva cu care să lase 
bebelușul fiicei ei și că apoi descoperise că i se furase mașina, 
infirmiera o lăsă să intre. 

Rosa scânci când își văzu mama, vărsând lacrimi sincere de 
remușcare că nu ascultase niciodată ceea ce-i spusese ea, 
închipuindu-și de fiecare dată că știe ea mai bine. 

Florita, o femeie micuță și îndesată, cu un chip roșcovan și 
mâini bătătorite de muncă, își îmbrăţișă unica fiică și ochii i se 
umplură de lacrimi. 

— Mi chiquita, zise Florita duios, legănând-o pe Rosa în 
braţe. Mi amorcito! 

Începu apoi să turuie înverșunată în spaniolă cum că Benito 
era cel mai nemernic dintre nemernici. El trebuia să fie 
răspunzător pentru întâmplarea asta îngrozitoate. N-ar fi trebuit 
s-o lase niciodată pe Rosa să petreacă atâta timp cu un 
asemenea bastardo. 

Rosa eta prea slăbită să se certe cu ea. Nu vorbea prea bine 
spaniolă, deși pricepea unde bătea maică-sa și tindea să-i dea 
dreptate. 

În sufletul ei, Rosa ştia că ceea ce făcuse Benito era ilegal și 
rău. N-ar fi trebuit s-o răpească pe femeia senatorului și, în timp 
ce zăcea în patul de spital, Rosa își dăduse seama că trebuia să 
spună cuiva, să-i explice că ea nu avea nici o vină. 

— Mamă, şopti ea. Am ceva să-ți spun... 


Benito continua să conducă pe lângă bordură cât de încet cu 
putinţă, cu ochii-n patru și încercând să nu scoată nenorocita de 
mașină din viteză. „Nu putea să ajungă prea departe”, își spunea 
fără încetare. Doar o văzuse zăcând pe pat cu mai puţin de o oră 
înainte să dispară. 

Ar fi trebuit s-o lege pe târfă ca pe-o bucată de salam, dar 
Rosa îi spusese că era de ajuns să-i treacă o funie în jurul 
încheieturilor. 

Rosa, altă târfă proastă. O să se asigure el că-și primea 


pedeapsa pentru că-l părăsise. 

Pe când conducea în josul străzii principale, observă agitație 
în față: niște tipi se luau la întrecere cu mașinile. Apoi, își aminti 
într-o străfulgerare că se aventurase în afara zonei lui de confort, 
într-o parte a orașului controlată de tăticul copilului Rosei și de 
gașca lui. 

Era pe teritoriul lor. Aceasta era strada lor. 

Rahat! Nici măcar nu era cu mașina lui. 

Nu, era în Buickul mamei Rosei. 

La naiba! Ar face bine să plece de-aici înainte să-l vadă. Ar 
face bine să plece de-aici imediat. 


Carolyn auzi scârțâitul cauciucurilor pe șoseaua umedă. 
Zgomotul, strigătele. lar apoi, spre groaza ei, auzi focuri de armă 
undeva în depărtare. 

Îşi acoperi urechile cu palmele. Ăsta era cu siguranță cel mai 
urât coșmar al ei. 

Ghemuindu-se cât mai mult în colțul ei, se rugă să vină 
dimineaţa. 


65 - Bobby 


Plimbându-se încoace și-ncolo prin apartament, Bobby se 
simțea neputincios. Nu era obișnuit să fie dat la o parte, iar 
chestia asta îl scotea din sărite. Ar fi preferat să meargă cu 
Denver să se întâlnească cu soții Henderson, dar ea hotărâse că 
nu era o idee bună, iar el nu voise să insiste, așa că rămăsese în 
cameră. 

După ce comandă cafea prin room-service, deschise 
televizorul. Nimeri la emisiunea The Today Show, unde Matt 
Lauer îi lua interviu unui alt politician acuzat că și-a înșelat 
nevasta cu o prostituată. 

Recunoscând numele tipului, Bobby își dădu seama că 
trebuie să fi fost dat de gol de tabloidul care publicase reportajul 
despre Annabelle și Frankie. Prost sfătuit, nenorocitul apăruse 
la televizor, încercând să se apere. Ce mișcare cretină. 

Interviul cu politicianul luă sfârșit și începu telejurnalul. 
Ştirea zilei era despre arestarea unui suspect în cazul uciderii 
Gemmei Summer. Crainica anunţă că poliția nu dorea să facă 
public numele persoanei arestate. 

Bobby se gândi imediat la Denver. Era oare la curent cu acea 
arestare? Probabil că nu. 

Cu toate acestea, era sigur de un lucru: avea să fie cât se poate 
de interesată de știre. Cu atât mai mult cu cât șeful ei era 
avocatul lui Ralph Maestro. 

Ridicând receptorul, ceru numărul camerei soților 
Henderson. De data asta avea o scuză excelentă să meargă acolo. 

La naiba! Denver n-avea să scape așa ușor de el. Era acolo s-o 
ajute să-și găsească prietena și asta avea să facă. Gata cu 
așteptatul, nu era obișnuit să se piardă în fundal. 


66 - Denver 


Trebuie să recunosc, m-am bucurat foarte tare că Bobby a 
ajuns la timp ca să ne însoțească la secția de poliție. Da, o spun 
din toată inima, sunt ușurată că e aici cu mine. De obicei, sunt 
superîncrezătoare în capacitatea mea de a face față oricărei 
situații, dar gândul la ce-ar fi putut să i se întâmple lui Carolyn 
îmi dădea o stare de rău. 

Nu sunt o persoană foarte credincioasă, dar de data asta nu 
aveam în cap decât: „Te rog, Doamne, dă să fie în viaţă”. 

Prin minte mi se perindau scenarii înspăimântătoare. Mi-am 
amintit că citisem despre o fată care fusese îngropată de vie și 
găsită trei luni mai târziu. Un alt caz șocant fusese cel al 
criminalului în serie care își dezmembra victimele și le îngropa 
sub casă - printre ele se număraseră și câteva tinere. Apoi aveam 
celebrul caz al Chandrei Levy, stagiară la Washington, ale cărei 
rămășițe fuseseră descoperite într-un parc la treisprezece luni 
după dispariția sa. 

Chandra lucrase pentru un politician cu care avusese o 
aventură. 

O clipă m-am gândit la șeful lui Carolyn, senatorul Gregory 
Stoneman. Carolyn vorbise adesea de el în termeni mai mult 
decât flatanți. O dată o acuzasem că îi căzuse cu tronc, iar ea 
adoptase o atitudine defensivă în loc s-o ia ca pe-o glumă. 

M-am gândit la ultimul ei mesaj: Trebuie să vorbim! Se 
întâmplă o grămadă de lucruri! Şi la mesajul de dinaintea 
acestuia: Sună-mă de îndată ce primeşti asta. Am vești 
importante! 

Care erau veștile acelea importante? Şi ce voia să spună prin 
Se întâmplă o grămadă de lucruri? 

M-am întrebat dacă poliţia luase legătura cu senatorul. Dacă 
nu o făcuseră, le voi sugera acest lucru. 

Cum a ajuns acolo, i-am făcut cunoștință lui Bobby cu soţii 
Henderson. Între timp, Clare se mai calmase. 

Bobby - care nu știa nimic despre legătura dintre George și 


Gemma Summer - m-a informat cu privire la arestarea în cazul 
Gemmei. 

L-am văzut pe George intrând în alertă. Era mai mult decât 
evident că murea de nerăbdare să afle mai multe, dar s-a 
abținut, iar buzele i-au rămas pecetluite. 

Cel puţin nu era el ucigașul, ci doar amantul. 

Bobby a aranjat ca o mașină cu șofer să ne aștepte jos - slavă 
Domnului că era un sedan discret și nu vreo limuzină stridentă. 

— O să mergem împreună, le-am propus soţilor Henderson, 
iar ei au fost de acord. 

Era prea devreme în L.A. ca să-l sun pe Felix și să-l întreb cine 
fusese arestat - pariam deja pe hărțţuitor —, dar, credeți-mă, abia 
aşteptam să aflu toate amănuntele. 


67 - Hank Montero - Cartea 
câștigătoare 


Hank Montero nu era novice în ale interogatoriilor, dar cei 
doi polițiști din Bevetly Hills care-l arestaseră erau neclintiți. Îl 
ținuseră într-o cameră toată noaptea, punându-i aceleași 
întrebări la nesfârșit. Capul i se învârtea, atât era de intens totul. 
lar Hank Montero nu reacționa bine la chestii intense. 

Era numai vina nevesti-sii, Pinky - stripteuza de 
nouăsptezece ani cu accent străin și sâni enormi și elastici. Ea 
voise să obțină cartea verde, iar el își pierduse capul la gândul că 
avea să-și petreacă nopţile în extaz, jucându-se cu sânii aceia. 
Dar totul se schimbase în rău de îndată ce se însurase cu ea: 
banca începuse să-l amenințe cu confiscarea casei, iar cei doi 
copii îngrozitori - rockerul și parașuta - refuzaseră din start să 
se mute. 

După ce se căsătoriseră, Pinky încetase să mai facă striptease, 
devenise o scorpie cicălitoare și îl anunţase că accesul la sânii ei 
era limitat. 

La naiba! Ce se presupunea că trebuie să facă un bărbat în 
cazul ăsta? 

Acceptase o slujbă de rahat - cu toate că știa că era o mișcare 
greșită -—, luase banii și-i depozitase într-un cont sigur pe 
numele lui și sărbătorise trăgându-i-o vecinei de alături - o 
sudistă oxigenată și plată ca scândura, care compensa lipsa 
sânilor prin apucături de maniacă în pat. 

Din nefericire, Pinky se întorsese acasă mai devreme de la 
slujbă - acum lucra la Hooters -, îl prinsese asupra faptului, îi 
luase arma și fusese cât pe ce să-l împuște în ouă. 

Blonda sudistă fugise din casă, un vecin chemase poliția și 
totul s-ar fi sfârșit cu bine, dacă Pinky n-ar fi lăsat o livră de 
cocaină pe masa din bucătărie. Da, în timpul liber era dealer de 
cocaină pentru un mafiot din vecini. Minunată fată. 

Poliţiştii îi târâseră pe toţi la secţie. 

Mai târziu, când îi verificaseră arma, descoperiseră că era 


aceeași cu care fusese împușcată Gemma Summer. 

Veselie mare. 

Hank era conștient de faptul că puseseră laba pe el și n-aveau 
să-i dea drumul curând. 

Dacă nu cumva reușeau să cadă la înțelegere. 


68 - Annabelle 


Urmând indicaţiile lui Fanny, Annabelle se îmbrăcă modest, 
toată în negru. Efectul produs de combinaţia dintre părul ei de 
un roșcat-deschis, crucea malteză bătută în diamante de la gât și 
machiajul subtil era surprinzător. Aducea puţin cu celebra ei 
mamă decedată. 

Analizându-se în oglindă, încerca sentimente contradictorii. 
Jumătate din ea voia să fugă înapoi la New York, să se ascundă 
în apartamentul ei și să nu schimbe o vorbă cu nimeni. Cealaltă 
jumătate voia să înfrunte lumea și să-i dea dracului pe toți, cum 
îi plăcea lui Frankie să spună. 

Dar era oare în stare să păstreze acea atitudine? 

Nu era atât de puternică precum păreau toţi să-și imagineze. 
lar gândul de a da ochii cu Ralph - tăticul cel mare și rău - la 
înmormântare îi făcea stomacul să se contracte. 

Când se înfuria, Ralph era înspăimântător. Își aminti că în 
copilărie obișnuia să fugă și să se ascundă în dulap de fiecare 
dată când taică-său își pierdea cumpătul. 

Annabelle hotărî că avea nevoie de ceva mai mult decât 
Frankie și Fanny pentru a-i sprijini moralul. Avea nevoie de 
Denver. Vechea ei prietenă din anii de școală era atât de stăpână 
pe sine, emana întotdeauna atâta încredere. De-asta avea nevoie 
Annabelle: de o persoană pozitivă, care nu avea nimic de 
câștigat din faptul că îi era alături. 

Denver îi promisese că avea s-o însoțească la înmormântare. 
Dar asta fusese înainte de apariţia acelei povești jenante în Truth 
& Fact. Acum că fusese zugrăvită ca o nenorocită de codoașă, 
Denver probabil că nu mai voia să aibă de-a face cu ea. În plus, 
Denver era de partea lui Ralph, lucra pentru avocatul lui. 

În același timp, ştia că Denver avea un suflet mare și poate că, 
dacă ar lua legătura cu ea, ar reuși s-o convingă. 


Frankie avea o grămadă de lucruri de aranjat. In loc să dea 
înapoi, Rick Greco era nerăbdător să intre în afaceri cu el. 


Începuseră să discute despre înființarea unui club nou, în care 
să-i implice eventual și pe Bobby și M.J., în caz că erau 
interesați. 

Fanny Bernstein se dovedise la înălțime, știa pe toată lumea și 
se mișca cu viteza fulgerului. El și cu Annabelle semnaseră deja 
un contract prin care se angajau să îi cedeze lui Fanny douăzeci 
și cinci la sută din câștigurile viitoare. Fanny nu era genul care 
să stea degeaba. 

— O să vorbesc cu cei de la Bravo, E! și MIV pentru un 
reality show televizat săptămâna viitoare, îl informase ea. Vei 
rămâne în L.A. până plecăm la New York pentru apariţia lui 
Annabelle la The View. Nu pierde din ochi potul cel mare, 
Frankie. O să te muţi în L.A. definitiv, așa că pune-ţi fundul ăla 
slăbănog în mișcare. 

Frankie nu-i dezvăluise veștile acelea minunate lui Annabelle. 
Era agitată acum, trebuia să se poarte cu grijă. Spera însă ca 
după înmormântare să-și vină în fire și să se bucure împreună 
de succesul care-i aștepta. 

Frankie Romano - vedetă media. Trăsese lozul câștigător. 

Da! În sfârșit! Frankie Romano avea să fie celebru! 


Lui Fanny Bernstein nu numai că-i plăceau înmormântă-rile 
- le iubea. Pentru Fanny, scopul înmormântărilor nu era acela 
de a jeli morţii, ci de a cimenta legături vechi și de a-ţi face 
altele noi; participai la ele ca să vezi și să fii văzut, ca să discuţi 
despre proiecte viitoare și să stabilești întâlniri pentru prânz. 
Fanny nu lăsase niciodată să-i scape o ocazie, iar 
înmormântările erau pline de ocazii - mai ales dacă persoana 
decedată era o celebritate. 

Înmormântarea Gemmei Summer trebuia să fie o pepinieră 
de legături noi și interesante. lar Fanny era sigură că va beneficia 
de un loc în față, fiindcă avea să-și facă apariţia alături de noii ei 
clienți. 

Surpriză, surpriză, Ralph Maestro! la să-ți vedem reacția în 
fața acestei scenete. 

Fanny alese o rochie neagră învolănată, cercei imenși, șlapi 
argintii strălucitori (pantofii cu toc îi răneau picioarele) și o 


mulțime de brățări de argint. 
În cele din urmă, fu gata de plecare. 


Pregătindu-se pentru înmormântarea soţiei sale, Ralph 
Maestro își alese hainele pe care avea să le poarte. 

Gemma era moartă. Centrul atenţiei urma să fie el, toți ochii 
aveau să fie îndreptați asupra lui. Şi nu toţi din motive obișnuite, 
mulțumită scumpei lui fiice, Annabelle. 

Annabelle Maestro. Un copil rebel, o adolescentă imposibilă, 
iar acum, la vârsta maturității, dezonorase numele Maestro, 
umilindu-l dincolo de orice închipuire. 

Primul lui impuls fusese să o despartă de prietenul ei 
mizerabil, să o târască înapoi acasă și să-i bage mințile-n cap - 
iată motivul pentru care se repezise până-n Vegas. Dar fiindcă 
nu reușise s-o găsească în Vegas - fără îndoială că zburase 
înapoi la New York - se răzgândise. 

Soluţia la problemele pe care i le cauza Annabelle era s-o 
dezmoștenească, să se lepede de ea - s-o lase să se afunde în 
profesia ei rușinoasă. Era sătul până peste cap. 

Lupe sună la telefonul din dressing. 

— A venit domnu' Saunders, îl anunţă. Și domnu' Pip. 

— Spune-le c-o să cobor imediat, spuse Ralph, aranjându-și 
cravata. 

Era o achiziție recentă. Mătase neagră. Șase sute cincizeci de 
dolari. 

Toţi ochii aveau să fie pe el. 


69 - Carolyn 


La prima geană de lumină, Carolyn se trezi dintr-un somn 
chinuit cu o tresărire. Era îngheţată, o durea fiecare os din corp, 
gura îi era uscată, iar piciorul o durea în continuare. Cu toate 
acestea, era în culmea fericirii, fiindcă reușise să supraviețuiască 
nopții, iar acum era sigură că avea să găsească pe cineva pe 
stradă care să o ajute sau cel puţin care să sune la poliție pentru 
ea. 

Se ridică prudentă, abia simţindu-și picioarele. Ploaia se 
oprise în sfârșit, dat era cumplit de frig. 

Era oare înţelept să se aventureze în afara ascunzătorii ei? 

Încă nu era sigură. 

Se uită cu atenţie în josul străzii. Cartierul în care se afla 
părea abandonat: terenuri virane invadate de gunoaie, clădiri 
părăginite ridicate doar pe jumătate și protejate de garduri 
căzute, haite de câini fără stăpân și o mică piaţă închisă. 

Cel puţin se luminase, iar ea era încă în viaţă. La fel și 
bebelușul ei. Își mângâie burta și o luă în josul străzii. Trebuia să 
fie pe undeva o secţie de poliție sau un oficiu poștal, vreo 
instituție unde putea primi ajutor. 

Îşi jură să nu mai ignore niciodată un vagabond pe stradă, 
căci dacă nu aveai bani să dai un telefon sau să cumperi o pâine, 
erai pur și simplu pierdut. 


Florita îi jură fiicei sale că nu va spune nimănui nimic, când 
Rosa îi mărturisi cum îl ajutase pe Benito s-o răpească pe femeia 
senatorului. Florita își făcu cruce, căzu în genunchi, după care 
începu să se roage în spaniolă ca Dumnezeu să-i ierte păcatele 
fiicei ei. 

— Să nu te mai prind vreodată cu acel desgraciado carbon, se 
jelui ea când termină rugăciunea. Cum ieși din spital, te trimit la 
vară-ta, în Guatemala. 

— Nu, mamă, nu, se împotrivi Rosa. Cum rămâne cu copilul 
meu? 


— Pentru binele tău, o certă Florita, frângându-și mâinile. 
Am eu grijă de copil. Tu stai departe. Ai făcut un lucru foarte 
rău, Rosa. Estupido. Dar Dumnezeu o să vegheze asupra ta, mi 
amorcita. El o să fie salvatorul tău. 

Rosa încuviință. Mama avea dreptate. Dumnezeu o pedepsise 
pentru că făcuse un lucru rău. Acum, Dumnezeu avea s-o apere. 


Joi, senatorul Gregory Stoneman plecă devreme de-acasă. 
Petrecuse o noapte albă întrebându-se de ce voia Ramirez să-l 
vadă. Ramirez spusese că era urgent și că avea legătură cu fratele 
lui, așa că, îndreptându-se spre centrul comunitar, Gregory se 
pregătea pentru ce era mai rău. 

Dacă avea de gând să-l șantajeze, va plăti. Fir-ar să fie, n-avea 
de ales. 

Nu-i dădea pace nici gândul la Carolyn. 

Unde era? Ce făcuse Benito cu ea? Îi spusese s-o ia vreo 
câteva ore, s-o sperie puţin până pierdea copilul și apoi să-i dea 
drumul. Trecuseră două zile și nici urmă de ea. 

Dacă îi făcuseră rău? Putea oare să fie tras la răspundere? 

lisuse Hristoase! CE FĂCUSE? 


7o - Denver 


În drum spre secție am ales să stau în față, lângă șofer, și să-l 
las pe Bobby în spate, cu soţii Henderson. 

Era deja opt dimineaţa în Washington, ceea ce însemna că 
era cinci dimineața pe Coasta de Vest. Nu îndrăzneam să-l 
trezesc pe Felix, dar nu aveam nici o strângere de inimă în a o 
trezi pe stagiara mea, Megan. Scoţându-mi celularul din geantă, 
am făcut întocmai. 

Ce surpriză, fata era trează! 

Gândindu-mă că era genul care se scoală devreme, am zis: 

— Megan, trezitul de dimineață e un mod excelent să-ți 
începi ziua. O să ai timp să rezolvi o grămadă de treburi. 

— De fapt, a răspuns Megan cu un chicotit cât se poate de 
nepotrivit, abia acum mă duc acasă. 

O, super! Era beată oare? Nu-mi dădeam seama. 

— Am nevoie de un raport cu privite la cazul Maestro, am 
spus repede. Am înţeles c-a avut loc o arestare. Despre cine e 
vorba? 

— Ce vorbă? a întrebat Megan și-a lăsat să-i scape câteva 
sughițuri. 

O, da, din nefericire, micuța și sclipitoarea mea stagiară era 
beată moartă. 

— Firma știe cine a fost arestat? am spus pe un ton sever. 

— Nu știu, a răspuns ea, vag ca de obicei. 

— Află și sună-mă, am zis scurt. Pe mobil. 

— Da, să trăiţi, a spus Megan acompaniată de niște chicoteli 
înăbușite. 

Megan nu era singură. 

Jumătate din mine voia să fie în L.A. și să afle ce se petrecea. 
Cealaltă jumătate știa că sunt exact acolo unde trebuia să fiu, 
încercând să descopăr adevărul cu privire la dispariţia lui 
Carolyn. 


71 - Bobby 


Detectivul Lennox era un bărbat înalt, slab și ars de soare, cu 
trăsături puternice, ochi cunoscători și voce gravă. 

Bobby se gândi că arăta ca un om care știa ce face, iar prima 
impresie a lui Denver în ceea ce-l privea fu una pozitivă. 
Amândurora le păru a avea situaţia sub control. 

— Domnul și doamna Henderson, spuse detectivul Lennox, 
poftindu-i pe cei doi soţi abătuţi în biroul lui. Vă rog să mă 
urmați. 

Bobby și Denver se aflau chiar în spatele lor. 

Detectivul Lennox se opri o clipă și ridică o mână autoritară. 

— Dumneavoastră cine sunteţi? 

— Prieteni, spuse Denver repede. Sunt avocată, cea mai 
apropiată prietenă a lui Carolyn. 

— N-avem nevoie de avocaţi, spuse detectivul Lennox, 
arătându-i ușa cu un gest scurt. 

Mișcarea aceasta nu fu deloc pe placul lui Bobby. 

— Domnișoara Jones nu se află aici în calitate oficială, îl 
întrerupse Bobby, impunându-se. 

Denver îi aruncă o privire recunoscătoare. 

— Sunt Bobby Santangelo, continuă el. Suntem gata să dăm o 
mână de ajutor în orice fel putem și am aprecia cooperarea 
dumneavoastră. Avem cu toţii același scop - s-o găsim pe 
Carolyn cât mai tepede posibil. Corect? 

Detectivul dădu din cap aprobator. Când șeful trimisese 
vorbă să facă din acest caz prioritatea numărul unu, auzise 
numele Santangelo menţionat pe undeva. 

— Ei bine, făcu detectivul nesigur. Dacă soţii Henderson sunt 
de acord... 

— Suntem de acord, spuse George. 

Se înghesuiră cu toţii în biroul micuţ al detectivului. Nu erau 
destule scaune în încăpere, așa că Bobby se sprijini de ușă. 

Denver îi aruncă o privire - tipul avea un aer autoritar, iar ea 
se simţea în siguranță avându-l alături. 


George Henderson luă cuvântul: 

— Ne-aţi putea pune la curent, vă rog? spuse el pe un ton 
încordat. 

— Desigur, spuse detectivul Lennox, unindu-și buricele 
degetelor sub formă de arc. S-au făcut ceva progrese de ieri. 

— Progrese? făcu Clare Henderson și chipul i se lumină. Mi- 
aţi găsit fetița? E bine? 

Detectivul Lennox își drese vocea. 

— Îmi pare rău, doamnă Henderson, n-am găsit-o, dar avem 
indicii excelente. Am reușit să identificăm câteva apeluri făcute 
de pe mobilul ei - toate vin din aceeași zonă. 

— Despre ce zonă e vorba? întrebă Bobby. 

— Mă tem că e o parte destul de rău famată a orașului. 
Bănuim că apelurile nu au fost făcute de Carolyn. Chiar în 
momentul acesta oamenii noștri verifică receptorii apelurilor. 

— Aţi vorbit cu senatorul Stoneman? Și cu colegii de serviciu 
ai lui Carolyn? întrebă Denver, gândindu-se că tipul folosea cam 
multe cuvinte pompoase pentru un poliţist. 

— Da, replică detectivul Lennox, vag enervat de faptul că 
această tânără frumoasă, care pretindea că era avocată, îi vorbea 
de parcă ar fi fost un amator. 

Sigur că îi intervievase pe toţi cei cu care lucra fata dispărută. 
Şi pe vecini. 

— Dar pe fostul ei prieten? întrebă Denver. 

— Nimeni n-a adus vorba de vreun fost prieten. 

— Îl cheamă Matt London. Sunt sigură că e pe listă. 

— Vă mulțumesc, domnișoată Jones, spuse detectivul Jones 
pe un ton sarcastic. Apreciez că mă-nvăţaţi cum să-mi fac 
treaba. 

Bobby îi aruncă o privire rapidă lui Denver. Avea o puternică 
bănuială c-o să-și piardă răbdarea, și asta nu putea fi în 
avantajul lor. Încercând să aplaneze conflictul, îi ceru 
detectivului să numească zona din care fuseseră făcute apelurile 
telefonice. 

Detectivul Lennox spuse că nu putea dezvălui acea 
informaţie, dar că îi va ţine la curent cu toate și că cel mai bun 
lucru pe care-l puteau face era să se întoarcă la hotel și să 


aștepte. 

Bobby bănui că această ședere și această așteptare nu vor fi 
pe placul lui Denver, așa că, îndată ce părăsiră secţia, se trase 
deoparte și o sună din nou pe Lucky. 

Un lucru putea spune despre mama lui — era o comoară - și, 
chiar dacă o trezise, îi promise să-l sune înapoi imediat ce va 
avea informaţiile necesare. 

— Grăbește-te, te rog, insistă el. 

— Vorbești cu mine, Bobby, îi răspunse Lucky sec. 

Ajunși la hotel, soții Henderson urcară direct în camera lor. 
Bobby se întoatse spre Denver și-i propuse să meargă la micul 
dejun. 

— Nu mi-e foame, spuse ea apatică. 

— Trebuie să mănânci. 

— De ce? 

— Pentru că trebuie să-ți păstrezi forțele. 

— Pentru ce? spuse ea ridicând neputincios din umeri. Ca să- 
i identific cadavrul, când o vor găsi? 

— Nu te gândi la asta, spuse el, trecându-și braţul pe după 
umerii ei. Tu nu ești genul de fată care să renunţe. 

— De unde știi? 

Bobby o privi lung și intens. 

— Pur și simplu, știu. 


72 - Hank Montero - Cartea 
câștigătoare 


Avocatul din oficiu care fusese desemnat să-l apere pe Hank 
Montero era scund, gras și chel. Numele lui e Dewey Find și se 
afla în mijlocul unei crize personale - un afurisit de divorţ care-l 
jupuia de tot ce avea. 

Dewey avea tot felul de clienți rataţi înfundaţi până-n gât și 
adevărul era că nu dădea doi bani pe ei. Planul lui era să scape 
din rutina aceea cumplită de îndată ce va fi pus deoparte 
suficienți bani și să plece în Hawaii, unde intenționa să-și 
găsească o localnică fragedă și naivă și să trăiască aproape gratis 
într-o colibă de pe plajă. 

Dewey se mișca într-o lume imaginară pe care-o plănuise în 
cel mai mic detaliu. 

Îl urî pe Hank Montero de la prima vedere. Hank e tot ceea ce 
el nu era. Înalt, bine făcut, cu o claie de păr pe cap. 

— Ajută-mă să ajung la o înţelegere, îl imploră Hank. 

„Mda, se gândi Dewey. Ai făcut un lucru tare tău, așa c-o să-ți 
dau eu o-nţelegere care o să-ți garanteze cel puţin zece ani în 
spatele gratiilor, unde-or să ţi-o tragă în cur toţi tipii care se 
masturbau la filmele Gemmei Summer.” 

— Mărturisește totul în scris, îl sfătui Dewey pe ultimul său 
client. Dă totul pe față. O să te ajute să primești sentință mai 
ușoară. 

Așa că Hank, care nu dădea pe-afară de inteligent făcu 
întocmai. 


73 - Annabelle 


De nimic nu se bucură presa mai mult ca de o înmormântare 
babană cu ștaif. Înmormântarea Gemmei Summer promitea să 
întrunească toate cerinţele, ba încă să rezerve și surprize. Slujba 
religioasă la biserică, urmată de o ceremonie în aer liber, cu 
vedete și directori executivi de top din belșug. În plus, ca un 
bonus, faimosul star de cinema, soțul superbei Gemma, și fiica 
ei, Annabelle, devenită cât se poate de notorie cu douăzeci și 
patru de ore în urmă, când fusese dată în vileag drept una dintre 
proxenetele de top ale New Yorkului, care nu se dădea înapoi 
uneori de la a-și satisface personal clienții. 

Toate acestea alcătuiau o mană cerească pentru hoardele de 
jurnaliști întruniţi în Forest Lawn Memorial Park - un cimitir 
rezervat megastarurilor. Mai cu seamă că fuseseră informaţi 
printr-o sursă care dorise să-și păstreze anonimatul (Fanny 
Bernstein) că Annabelle Maestro avea să fie într-adevăr 
prezentă. 

Nerăbdarea atinsese cele mai înalte cote. 

În gloată se afla și Mario Riviera, care spera s-o vadă pe 
Denver. O dăduse în bară la ultima lor întâlnire și, de atunci, tot 
încercase să-și răscumpere greșeala, fără prea mare succes. 

Denver era la curent cu tot felul de știri în exclusivitate pe 
care-ar fi putut să i le împărtășească. Între emisiunile de 
divertisment rivale era întotdeauna o competiţie acerbă; fiecare 
căuta să obțină informaţii pe care alţii nu le aveau și, întrucât 
fusese recent promovat coprezentator al unei emisiuni noi, 
Hollywood Word, voia să se afirme. De ce să nu se folosească de 
toate legăturile pe care le avea? Mario Riviera nu era doar un 
chip atrăgător. 


Aplecându-se spre noua ei clientă, Fanny luă mâna lui 
Annabelle între ale sale. 

— Fii puternică, păpușă, îi spuse plină de veselie. O să se 
termine mai repede decât crezi. 


— Nu sunt în drum spre dentist! făcu Annabelle acră, 
gândindu-se că, uneori, Fanny putea să fie destul de enervantă. 

Împreună cu Frankie, se aflau într-o mașină de oraș, neagră și 
discretă, în drum spre Forest Lawn Memorial Park, în zona 
Hollywood Hills. 

Lui Annabelle îi era teamă să dea ochii cu Ralph. Taică-său 
era un personaj atât de înspăimântător, atât de impozant. Când 
era mică, avea uneori coșmaruri în care îi apărea chipul lui 
masiv. Fusese o prezență cât se poate de supărătoare. 

Numai gândul la el îi trezea acum amintiri înfricoșătoare. 
Acel chip impunător stăruind deasupra ei nu era o imagine 
plăcută. 

Din nefericire, Ralph aflase acum totul despre afacerea pe 
care o administra împreună cu Frankie. Era conștientă că 
trebuia să fie extrem de furios. 

Trebuia să se încreadă însă în ce-i spusese Fanny - că taică- 
său nu putea să-i facă sau să-i spună nimic de față cu toată 
lumea, mai ales că jurnaliștii aveau să roiască pe-acolo, 
observându-i fiecare mișcare. 

Fanny, înveșmântată într-o rochie cu volane care-o făcea să 
pară de două ori mai lată, se întinse după sticla de șampanie pe 
care-o adusese cu ea, prevăzătoare. l-o dădu lui Frankie, 
împreună cu niște pahare de plastic. 

— Deschide-o, îi ordonă. Apoi toarnă, păpușel. Avem mare 
nevoie de-o dușcă, să spargem gheaţa. 

Se întoarse spre Annabelle. 

— Vorbesc în numele amândurora, prinţesă? 

Annabelle dădu din cap în semn că da. Un pahar de 
șampanie era exact ceea ce-i trebuia ca să facă față supliciului 
ce-o aștepta. Poate chiar două-trei pahare. Să fie puțin 
cherchelită părea o alternativă de preferat unei sobrietăți 
îngheţate. 


Însoţit de avocat și de Pip, agentul lui de presă de încredere, 
Ralph Maestro ieși din casă destul de pregătit pentru circul care 
avea să urmeze. 

În ultima săptămână se făcuseră multe speculații cu privire la 


uciderea Gemmei, dar acum, din fericire, toate bârfele și aluziile 
încetasetă. Avusese loc o atestare și cu asta basta. 

Poliția nu făcuse publice amănuntele, dar lumea înclina să 
creadă că persoana arestată era hărțuitorul din New Orleans 
care o urmărise pe Gemma. Nici măcar Felix nu știa sigur. 

Ralph fierbea încă de mânie din cauza dezvăluirilor recente 
referitoare la fiica sa. Annabelle nu era o fată deșteaptă, 
întotdeauna fusese geloasă pe relaţia dintre el și Gemma. Cu 
greu reușise să-și ascundă resentimentele pe care le nutrea față 
de amândoi. 

Era trist, dar acum o terminase cu ea. Annabelle n-avea să 
mai primească nici un ban de la el. 


Persoanele care alcătuiau convoiul funerar erau puţine și 
demne. Gemma nu avea rude apropiate. Fusese singurul copil la 
părinți, iar ai ei muriseră. Ralph îi invitase doar pe câţiva dintre 
prietenii lor să se alătute șirului de limuzine negre care mergeau 
în urma dricului ce purta sicriul împodobit cu flori al Gemmei. 
De fapt, nu erau atât prieteni, cât proprietari de studiouri și 
directori importanţi. Ralph - ca și Fanny - nu lăsa să-i scape nici 
o ocazie care l-ar fi putut ajuta în carieră. 

Câteva elicoptere pline de jurnaliști planau deasupra 
procesiunii. 

Chiar și moartă, Gemma Summer reușea să țină prima pagină 
a ziarelor. 


74 - Hank Montero - Cartea 
câștigătoare 


Dacă s-ar fi acordat premii pentru cea mai completă 
mărturisire, Hank Montero ar fi ieșit pe locul întâi. Ajutat de 
avocatul său, scrisese la ea toată noaptea. Menţionase fiecare 
detaliu pe care și-l amintea. Un lucru ar trebui spus despre 
Hank - avea o memorie excelentă când venea vorba de detalii. 

Nimeni n-avea să-l închidă pe Hank Montero pentru o crimă 
pe care fusese angajat s-o comită. Nici nu se punea problema. 

Da. Chiar așa. Era un asasin plătit. 

Un om din exterior. 

Nu era răspunzător de nimic. 

lar Hank Montero n-avea nici o remușcare în a-l da de gol pe 
cel care-l angajase. Absolut nici o remușcare. 


75 - Denver 


În alte circumstanţe, m-aș îndrăgosti nebunește de Bobby și, 
credeţi-mă, nu sunt genul romantic - însă omul ăsta are ceva 
de-a dreptul irezistibil. Nu numai că arată absolut superb, într- 
un fel foarte masculin, dar e grijuliu, amabil și, mai presus de 
toate, drăguţ! 

Ar trebui să bat în retragere cât mai repede posibil, fiindcă e 
prea bun ca să fie adevărat. Dar gândul îmi fuge apoi la Zeena și 
la partida de sex oral, așa că poate nu e tocmai perfect. Hmm... 

N-ar trebui să mă gândesc la el, ci ar trebui să mă concentrez 
numai asupra lui Carolyn, prietena mea dispărută, cel mai 
probabil victimă a unui act criminal. Ar fi putut să fie răpită, 
ucisă și abandonată în vreme ce eu mă îndrăgosteam de un 
bărbat pe care n-o să-l mai văd probabil niciodată din clipa în 
care ne vom întoarce la casele noastre. 

EI stă în New York. 

Eu stau în L.A. 

O eventuală relație n-ar avea nici o șansă. 

În plus, sunt sigură că are la picioare o întreagă armată de 
femei frumoase, fiindcă, pe lângă celelalte calităţi ale lui, e 
superbogat. 

Nu că m-ar interesa banii, nici vorbă. Omul contează. 

— Micul dejun e cea mai importantă masă a zilei, recită 
Bobby, conducându-mă prin lobby în restaurantul hotelului. 

— Vorbești ca maică-mea, am șoptit eu. Îmi aruncă o privire 
derutată. 

— Te iert pentru remarca asta, fiindcă ești stresată. 

O plasatoate ne-a condus către un separeu, zâmbindu-i 
insistent lui Bobby tot drumul. 

Câteva secunde mai târziu, o ospătăriță a venit la masa 
noastră și ne-a înmânat meniurile. Din nou, Bobby a fost 
răsfățat cu un zâmbet insistent. 

Așa ar arăta viața lângă un bărbat ca Bobby. Femeile ar fi 
grămadă pe el tot timpul. 


De ce îi aleg întotdeauna pe cei arătoși? Vezi Mario, un 
exemplu clasic, cu planurile lui privind o partidă în trei. 

Sam, scenaristul pe care-l lăsasem la New York, era mai 
potrivit pentru mine. Și Josh, când era interesant. Nu acum, cu 
cinci kilograme în plus și atitudinea aceea gen: Cred c-am făcut 
o greșeală când ne-am despărțit. 

Bărbaţii! Viaţa ar fi mult mai simplă fătă ei. Dar nu atât de 
amuzantă! 

— Comand eu pentru tine, a spus Bobby, preluând controlul. 

— De ce-ai face asta? am întrebat. 

— Fiindcă te holbezi la meniul ăla de parc-ar fi scris într-o 
limbă străină. 

— Scuză-mă. Nu pot să mă concentrez. 

— Ştiu, a spus el, privindu-mă înțelegător. Trebuie să-ți fie 
greu. 

— Carolyn și cu mine suntem cele mai bune prietene din 
liceu, am spus și ochii mi s-au umplut pe neașteptate de lacrimi. 
E sora pe care n-am avut-o niciodată. 

— Nu trebuie să-ți pierzi speranţa, a spus Bobby, trăgându-se 
mai aproape și punându-mi o mână pe după umeri. Poliţia i-a 
găsit telefonul, ăsta e un semn bun. 

— Crezi? 

— Da, Denver, așa cred. 

Am reușit să beau un pahar cu suc de mere, să iau câteva 
înghițituti de cafea și să mănânc jumătate de felie de pâine 
prăjită. 

Bobby a înfulecat o farfurie plină cu ouă, şuncă și cârnaţi ca 
un om înfometat. Apoi ne-am scos amândoi telefoanele mobile 
și-am început să ne verificăm mesajele. 

Primisem destul de multe. Câteva erau de la Mario și sunau 
cam așa: Mi-e dor de tine. Unde ești? De ce nu-mi răspunzi la 
apeluri? 

Salut, Mario - fiindcă ești un dobitoc. 

Aveam apoi un mesaj concis de la Annabelle. Știu că lucrurile 
s-au schimbat acum. Dar aș vrea să vii la înmormântare cu mine. 
Am mare nevoie de tine. 

Annabelle Maestto avea nevoie de mine! Uau! N-aș fi crezut 


niciodată c-am să aud lucrul ăsta de la însăși Prinţesa de Beverly 
Hills. 

Mai era un mesaj scurt de la Felix - mai mult ca sigur trimis 
de asistenta lui, pentru că toţi cei trecuţi de cincizeci de ani 
habar n-au să scrie un mesaj pe mobil: Sunt foarte dezamăgit de 
tine, Denver. Ar trebui să pui întotdeauna munca pe primul loc. 

Să te ia naiba, Domnule Dinţi-de-Rechin! În ceea ce mă 
privește, urgenţele personale vor avea întotdeauna prioritate. 

M-am gândit să-i trimit mesajul acela. Apoi mi-am zis - de ce 
m-aș deranja? Hotărâsem că sosise vremea să trec mai departe. 

Telefonul lui Bobby a vibrat, iat el s-a grăbit să răspundă. 
După ce-a vorbit câteva clipe, i-a făcut semn ospătăriței să ne- 
aducă nota. 

— Să mergem, a zis el. În loc să stăm s-așteptăm, mai bine 
punem în aplicare un plan de-al meu. 


76 - Carolyn 


Carolyn descoperi în curând că, dacă arătai ca o persoană fără 
adăpost, nimeni nu te lua în seamă. Puţinii oameni de pe stradă 
care se îndreptau grăbiţi spre treburile lor o ocoliră, încercând s- 
o evite. Fie traversară strada, fie măriră pasul, prefăcându-se că 
nu o vedeau. 

Ştia că trebuie să fi arătat înspăimântător - murdară, cu părul 
încâlcit, hainele acoperite cu noroi, desculță. Avea o înfățișare 
patetică șchiopătând în picioarele goale pe stradă, ca o femeie 
nebună. 

Doi beţivi sprijiniți de un zid acoperit cu graffiti urlară insulte 
obscene în urma ei când trecu pe-acolo. O ceată de copii care se 
îndreptau spre școală o luară în râs și se hliziră la ea. Unul 
dintre băieți culese de pe jos o piatră mare și o aruncă în ea, 
lovind-o în frunte și făcând să-i ţâșnească sângele. 

Se trase din nou sub intrândul unei clădiri, ca să se ascundă. 

După o vreme, ieși de-acolo. Străzile începeau de-acum să se 
umple, oamenii se grăbeau spre serviciu și toată lumea o evita 
de parcă ar fi avut o boală transmisibilă. 

Nu avea nevoie decât de ceva mărunțiș pentru a da un 
telefon, dar rugăminţile ei rămaseră fără răspuns. 

Când avea s-o ajute cineva, oricine? 


— Bună dimineaţa, spuse Gregory, intrând în centrul 
comunitar. 

Era scârbit de ceea ce era nevoit să facă. Mai presus de toate, 
nu voia să se afle aici. Nu voia să audă ce-avea să-i spună 
Ramirez. Știa deja că, indiferent despre ce era vorba, nu putea fi 
ceva plăcut. 

Ramirez stătea la o masă veche din lemn, scrijelind ceva cu 
un creion într-un caiet de zece cenți. Își ridică privirea. 

— Aţi ajuns devreme, domnule senator, remarcă el. 

— Am multă treabă astăzi, răspunse Gregory, zicându-și în 
gând: „Treci odată la subiect, șantajist nenorocit”. 


— Trageţi-vă un scaun, spuse Ramirez. Îmi cer scuze că 
automatul de cafea e stricat. N-am nimic să vă ofer. Așa merg 
treburile pe-aici. 

— E în ordine, spuse Gregory. 

Se așeză și se uită fix la Ramirez. 

— Ce pot face pentru tine, mai exact? întrebă el. 

— E vorba despre frate-meu, începu Ramirez, lăsând creionul 
pe masă. 

„Da, se gândi Gregory, sunt sigur că despre el e vorba.” Apoi 
așteptă ca Ramirez să-i spună că, din păcate, Benito mersese 
prea departe cu Carolyn, iar acum, că era moartă, ar face bine să 
fie pregătit să plătească, pentru că totul se întâmplase din cauza 
planului său diabolic. 

— E în mare necaz, continuă Ramiiez, iar fața lui lungă și 
ciupită de vărsat părea destul de sumbră. 

— Şi ce pot să fac eu, mai exact? întrebă Gregory, intrând în 
joc. 

— Fratele meu a fost luat în vizor, spuse Ramirez. Refuză să 
mă asculte. Dar dumneavostră... un senator... mă gândeam că i- 
aţi putea oferi o slujbă. Poate aveţi nevoie de un grădinar, de un 
îngrijitor pentru piscină, de un om bun la toate. Dac-ar putea să 
facă o muncă cinstită, să nu mai stea pe stradă... 

Gregory nu lăsă să i se citească nimic pe chip. Ce nebunie! 
Chiar credea Ramirez că l-ar angaja pe frate-său fără nici un 
motiv? De ce-ar face asta? 

— Ar fi o chestiune de câteva săptămâni, o situaţie 
temporară, până înlătur eu amenințarea. 

— Ce amenințare? întrebă Gregory răgușit. 

— Vechea poveste, spuse Ramirez. l-aţi putea spune război 
între bande. Fratele meu, Benito, are o prietenă care-a făcut un 
copil cu un membru al unei bande rivale. Acest cholo vrea să-l 
vadă mort pe Benito. E simplu. Și dacă nu intervin eu... glasul lui 
Ramirez se stinse. 

Benito. Mort. At fi o ipoteză atât de rea? Mai ales dacă o 
rănise sau poate chiar o omorâse pe Carolyn. 

Gregory clătină din cap. 

— Îmi pare rău, Ramirez, nu te pot ajuta cu treaba asta. 


Ochii lui Ramirez erau ca două lame de oţel. 

— Nu puteţi? îl întrebă. Sau nu vreţi? 

Gregory simţea ostilitatea în aer. Se ridică. Acum că nu avea 
să fie șantajat, simţea nevoia să iasă din locul ăsta deprimant și 
să uite tot ce avea legătură cu Ramirez și cu nenorocitul de 
frate-său. 

— Nu pot, Ramirez, spuse el pe un ton care nu mai lăsa drept 
la replică. 

Ramirez se ridică la rândul lui. 

— Înţeleg, spuse. Dar domnule senator, vreau să vă spun un 
lucru: dacă un membru al familiei dumneavoastră ar fi în 
pericol, poate unul dintre scumpii dumneavostră copii, aș face 
ce mi-ar sta în puteri să-l ajut. 

Simţea cumva o ameninţare în vorbele lui Ramirez? Îi 
ameninţa oare copiii? 

La naiba! De ce-i făcuse Evelyn cunoștință cu bărbatul ăsta? 
Oamenii ăștia erau ca otrava. Evelyn ar fi trebuit să știe. 

— Îmi pare rău că nu te pot ajuta, spuse el, îndreptându-se 
cu hotărâre spre ușă. 

Se grăbea să scape de Ramirez și de locul ăsta cât mai tepede 
cu putință, mai ales că amenințarea șantajului nu-i mai dădea 
târcoale. 

Ramirez îl urmă până la ușă. 

— Mă dezamăgiţi, domnule senator, spuse. Credeam că, 
asemeni mie, sunteţi dispus să-i ajutați pe copiii ăștia să scape 
din ghearele străzii. 

— Fratele tău nu e un copil, i-o trânti Gregory. 

Ramirez clipi de câteva ori. 

— Şi de unde știți dumneavoastră? 

Gregory ridică din umeri. 

— Am presupus, spuse el, deschizând ușa și ieșind afară. 

Începuse să plouă din nou, iar Gregory era supărat că-și 
lăsase umbrela în mașină. Era îmbrăcat cu costumul lui cel nou, 
gri, iar stropii de ploaie aveau să-l distrugă. 

Pe când dădea să plece, o mașină de poliție nemarcată trase 
în față și din ea ieși un detectiv îmbrăcat în civil. 

Gregory îl recunoscu imediat pe bărbatul cate fusese la el la 


birou și îi pusese întrebări despte Carolyn. 
Ce însemnau toate astea? 
Încă o dată, fu asaltat de presimţiri negre. 


77 - Denver 


Bobby era genul de tip obișnuit să preia inițiativa și, întrucât 
la rândul meu sunt genul de fată obișnuită să prea inițiativa, 
chestia asta ar fi putut degenera într-o ceartă pe tema: „cine e 
îndreptăţit să ia decizii”. Însă eu eram prea slăbită, așa că am 
acceptat orice propunea Bobby. 

Se pare că obținuse informaţii referitoare la zona din care 
fuseseră făcute apelurile de pe telefonul mobil al lui Carolyn. 
Hotărâse să dăm o tură cu mașina pe străzile din partea aceea a 
orașului, ca să vedem cum stăteau lucrurile. 

În mod normal aș fi spus: „Ce rost are?” Dar din moment ce 
era un plan mai bun decât să stăm într-o cameră de hotel și să 
așteptăm vești, am fost de acord. 

Şoferul nostru, un tip prietenos din Sierra Leone, ne-a 
informat că ne aventuram pe teritoriu străin. 

— Nu vreţi să ieșiți din mașină, ne-a spus șoferul, mirat că 
vrem să mergem acolo. 

— N-avem de gând să ieșim, l-a asigurat Bobby. 

Dar când am ajuns în inima cartierului acela dezolant și 
aparent periculos și am dat cu ochii de maidanele pustii și 
năpădite de buruieni, precum și de clădirile abandonate, 
înconjurate de garduri dărăpănate, mi-am zis în gând: „Doamne, 
dacă Carolyn zace moartă pe-aici pe undeva? Trebuie să facem 
ceva.” 

— N-ar trebui să ne dăm jos din mașină și să-ncepem să 
căutăm? i-am spus lui Bobby. 

S-a uitat la mine de parc-aș fi fost scăpată de la ospiciu. 

— Unde să căutăm? m-a întrebat în timp ce mașina trecea pe 
lângă un perete acoperit cu graffiti, lângă care se ghemuiau 
câțiva vagabonzi, adăpostindu-se de ploaie sub un cort 
improvizat din vechi cutii de carton. 

— Nu știu. Undeva, oriunde. Sunt atâtea maidane pustii. De 
ce n-au venit polițiștii cu câinii? N-ar fi trebuit să trimită după 
ea patrule de căutate? 


— Nu pot începe căutarea fără nici un indiciu, a spus Bobby 
cu blândeţe. 

— Atunci ar trebui s-o facem noi, am izbucnit. 

— Hei, a zis Bobby. Știu că vrei să faci tot posibilul, dar e un 
oraș mare, ar putea fi oriunde. 

M-am lăsat să cad înapoi pe bancheta de piele. 

— Ştiu, am zis încet. Dar mă simt atât de neputincioasă când 
stau și nu fac nimic. 

— Vrei să ne întoarcem la hotel? m-a întrebat Bobby, luându- 
mi mâna și strângându-mi-o. 

Nu sunt vreun medium sau ceva în genul ăsta, dar inima îmi 
spunea c-ar trebui să căutăm în continuare. 

— Nu, am spus. Hai să ne mai uităm pe-aici! 

— Asta-i fata mea, a zis el. 

Eram oare fata lui? Nu încă. Dar exista posibilitatea să devin. 


78 - Annabelle 


Câţiva oameni ținură discursuri la înmormântarea Gemmei. 
Impresarul ei de-o viață. Un director de studio. Cel mai recent 
partener al ei pe marele ecran. Un regizor celebru cu care 
lucrase în repetate rânduri. Cea mai bună prietenă a ei - o 
femeie în vârstă care de-abia reușea să-și rețină lacrimile. Și, în 
sfârșit, Ralph Maestro însuși. 

Ralph era o figură impunătoare pe podium - impresionant în 
toate privințele, ascunzându-și cu diplomaţie furia care-l 
cuprinsese la vederea fiicei sale și a prietenului ei josnic. Cei doi 
aveau un tupeu fantastic. Era indignat că avuseseră nerușinarea 
să-și facă apariția. 

Se impunea o abordare de bun-simţ. Presa era grămadă pe ei, 
așa că nu-i spusese nimic Annabellei. La îndemnul lui Pip, nici 
măcar nu o ignorase. O salutase sărutând-o distant pe amândoi 
obrajii - ca la Hollywood - și se îndepărtase pentru a socializa 
cu restul persoanelor îndoliate. 

Ralph vorbi despre frumoasa lui soție cu toată sinceritatea. 
Cuvântarea lui fu emoţionantă și blândă. Publicul, constând din 
prietenii strânși în Sala Libertăţii, decorată în stil neoclasic și 
aflată în Forest Lawn Memorial Park, îl compătimea din toată 
inima pe acest actor îndoliat, destinat să rămână văduv. 

Dar, desigur, fiindcă era vorba de Hollywood, toată lumea știa 
că Ralph Maestro n-avea să fie singur multă vteme. Femeile 
încercau deja să ghicească cine-o să pună prima mâna pe Ralph 
Maestro. Era o partidă pe cinste. 

— E un început excelent, șopti Fanny Bernstein în urechea lui 
Frankie. Annabelle e atât de naturală. Ai văzut ce bine s-a 
descurcat păpușica noastră cu presa? 

Frankie dădu din cap, deloc încântat. Da, văzuse. Cine-ar fi 
crezut că Annabelle avea talent de actriță? Făcuse o treabă bună 
pozând în fiica neconsolată. Evitase cu abilitate orice întrebare 
referitoare la reportajul apărut în Truth & Fact. lar presa, 
întrunită în păr, se îndrăgostise de ea. 


Frankie, pe de altă parte, se trezise ignorat cu desăvârșire. Nu 
era destul de important pentru presă, nu le păsa de el, o vedeau 
doar pe Annabelle. 

Egoul uriaș al lui Frankie primise un ditamai bobârnacul. 

Fanny părea să se cunoască cu toată lumea, dar nu se obosea 
să-l prezinte și pe el, ceea ce-l scotea iarăși din sărite. Fir-ar să 
fie, se presupunea că-i reprezintă pe amândoi, nu doar pe 
Annabelle. 

După înmormântare, avea de gând să aibă o discuție deschisă 
cu Fanny Bernstein. Era timpul să înceapă să-l trateze cu 
respectul care i se cuvenea. 


După ceremonia privată, toată lumea se îndreptă spre cimitir 
să vadă cum sicriul era coborât în groapă. 

Câteva elicoptere survolau zona. Era o zi de decembrie 
perfectă, aşa cum se întâmplă numai în California, fără nici un 
nor pe cer și cu o briză caldă, care abia se simțea. 

Annabelle se întrebă dacă ar fi cazul să meargă acasă odată 
cu restul lumii. 

Fanny spusese că așa ar trebui. 

În mod ciudat, Annabelle se simţea în culmea fericirii. 
Oamenii se purtau atât de frumos cu ea, toţi îi spuneau ce bine 
semăna cu mama ei și cât de drăguță era. O întrebau dacă se 
gândise vreodată să urmeze o carieră de actriță. 

Nimeni - nici măcar unul - nu aminti de nenorocitul de 
tabloid. 

Directorul de studio îi înmână cartea lui de vizită și îi sugeră 
să-l caute. Prietena cea mai bună a mamei ei îi spuse c-ar trebui 
să ia masa împreună. Cel mai recent partener de scenă al 
Gemmei, un actor chipeș cu o alură care amintea de Johnny 
Depp, o întrebase dacă avea un iubit. 

— Nu, răspunsese ea repede, sperând că Frankie nu se afla 
prin preajmă. 

Hollywood. Beverly Hills. Los Angeles. Deodată, Annabelle 
simţi că se afla acasă. 

La revedere, New York. Viitorul ei era în L.A. 


79 - Bobby 


Se învârtiseră cu mașina încoace și-ncolo mai bine de-o oră. 

— Poate c-ar trebui să ne întoarcem la hotel, sugeră Bobby. 
Chestia asta n-a fost o idee strălucită. 

— Ce-ar fi să mai stăm zece minute? spuse Denver plină de 
speranţă, nedezlipindu-și privirea de pe geam, în timp ce scruta 
strada. Nu pot să-ți explic, am un soi de presentiment. 

— Nu, spuse Bobby, clătinând din cap. Îmi pare rău, Denver, 
dar e un exercițiu fără rost. Nu știu ce-am avut în cap când ţi l- 
am propus. 

Ea îl aprobă cu o mișcare a capului. 

— Cred că ai dreptate, oftă. 

— Ne întoarcem la hotel? întrebă șoferul, gândindu-se că, 
mai mult ca sigur, pasagerii lui nu erau din partea locului. Era 
evident că nu-și dădeau seama cât de periculoase puteau fi 
străzile astea. 

— Da, zise Bobby, nevenindu-i să renunţe, dar dându-și 
seama că era mai bine așa. La hotel. 

Şoferul acceleră bucuros. 

Deodată, Denver îi strigă să oprească mașina. 

— Ce e? făcu Bobby alarmat. 

— Oprește nenorocita de mașină! urlă Denver la șofer. Acum! 

Bietul om nu mai știa ce să facă. Un pasager voia să se 
întoarcă la hotel, iar acum femeia aceea drăguță îi cerea să 
oprească. Încercă să-i explice că, deși era ziua-n amiaza mare, 
nu erau în siguranţă, dar ea nu voia s-audă. 

— Oprește mașina, ordonă ea. Acum! 

— Ce-ai văzut? o întrebă Bobby. Ce este? 

— Nu... nu sunt sigură, se bâlbâi Denver în timp ce șoferul 
trăgea ezitant mașina lângă bordură. E o nebunie, știu. Dar 
puţin mai în spate era o persoană pe stradă... 

— O persoană? repetă Bobby absent, clătinând din cap. Ce fel 
de persoană? 

— Nu, chiar era... 


— Ce persoană, Denver? Cineva cunoscut? 
— Eu... da... eu... eu cred că era Carolyn. 


8o - Carolyn 


— Ce faceți aici, domnule senator? se interesă detectivul 
Lennox. 

Încercând să se ferească de ploaie, Gregory se trase înapoi în 
uşa centrului comunitar. 

„Cutreier mahalalele. Ce altceva aş putea să fac?” 

— Mă preocupă situația tinerilor din oraş, spuse Gregory, 
intrându-și în rolul de politician. Eu și Ramirez Ortego ne 
întâlnim adesea ca să vedem ce putem face să-i ajutăm. E 
esențial să-i scoatem pe copiii ăştia din ghearele străzii. 

Ramirez îl fulgeră cu privirea. 

Detectivul Lennox oftă. 

— Să mergem înăuntru. Aș aprecia dacă ați veni și 
dumneavoastră, domnule senator. 

Gregory simţi o greutate ca de plumb în stomac. Ce-avea să 
se întâmple acum? Descoperise oare detectivul cadavrul lui 
Carolyn și făcuse cumva legătura între el și familia Ortego? 

„Stai calm, își spuse. Nu intra în panică.” 

Era evident că Ramirez și detectivul Lennox se cunoșteau, 
căci după ce intrară toți trei în centru, detectivul Lennox îi puse 
lui Ramirez o mână pe umăr, într-un fel care denota 
familiaritate. 

— Am venit să-ți spun personal, Ramirez, spuse el cu un oftat 
greu. N-am vrut să afli de pe stradă. 

Chipul lui Ramirez era o mască îngheţată. 

— E vorba de Benito? spuse în cele din urmă. E vorba de 
fratele meu? 

Detectivul Lennox încuviință cu tristeţe. 

— Îmi pare rău, Ramirez, spuse el. S-a întâmplat azi-noapte. 
Îmi pare sincer rău. 


Carolyn nu se simțea în stare să meargă mai departe. Fiecare 
stradă în care ieșea era un alt șir dezolant de clădiri dărâmate și 
goale. Şi fiecare persoană pe care încerca s-o abordeze îi întorcea 


spatele. Se afla în America și, totuși, nimeni nu era dispus s-o 
ajute. Nu părea cu putinţă și, totuși, acesta era adevărul. 

Se simţea înfrigurată și singură. Piciorul îi exploda de durere 
și, în ciuda frigului năprasnic, avea febră și era ameţită. Dacă n- 
avea să-i sară nimeni în ajutor cât de curând, avea să renunțe, să 
caute un colț și să se ghemuiască acolo. Fără mâncare. Fără apă. 
Simţind o durere ascuţită în abdomen. 

Oare avea să piardă copilul? Oare chestia aia care i se scurgea 
pe picior era sânge? 

Nu mai putea continua. Era prea mult. 

Se sprijini de zidul unui magazin cu ferestrele bătute cu 
scânduri și încercă să tragă aer în piept. 

Trecu o mașină pe lângă ea. O mașină care arăta decent. 

Aveau oare să se oprească și s-o ajute? Sleită de puteri, le făcu 
cu mâna. 

Nu, n-aveau să se oprească. Nimeni nu se oprea. 

Se prăbuși pe cimentul umed și închise ochii. 

— Carolyn? Era vocea unui înger. Dumnezeule, Carolyn! 
spuse vocea. Tu ești! 


81 - Șocul 


La Hollywood, surprizele fac parte din agenda zilei. 
Scandalurile izbucnesc zilnic. 

Phil Spector împușcă o femeie în față. O.J. Simpson o 
căsăpește pe nevastă-sa și pe prietenul ei. Britney are o cădere 
nervoasă în public. Lindsay Lohan se vântură încoace și-ncolo 
fără chiloţi pe ea, făcând mașinile praf. Heath Ledger moare în 
urma unei supradoze. Jessica, Jennifer și Cameron se mai 
despart de câte un iubit. Michael Jackson moare, dând naștere la 
tot felul de speculaţii. 

Mereu se întâmplă ceva. Comunitatea din Hollywood e 
rareori şocată de vreo știre. 

Însă din când în când se întâmplă ceva atât de ieșit din 
comun, încât oamenii rămân perplecși. 

Înmormântarea Gemmei Summer a fost un asemenea 
eveniment. 

Totul se desfășutase ca la carte. Drumul spre Forest Lawn 
Memorial Park. Discursurile rostite din inimă. Ceremonia de 
coborâre a sicriului în mormânt. 

Și, în cele din urmă, punctul culminant, la care asistară toţi 
cei prezenți. 

Câteva mașini de poliție. Poliţişti dispersaţi. Și doi detectivi. 
Detectivul Preston - un bărbat înalt, de origine afro-americană 
- şi detectivul Lee - o femeie mai tânără, de origine asiatică. 

Cei doi detectivi se apropiară cu chipuri hotătâte de Ralph 
Maestro, pe când acesta se îndepărta de locul de veci al soţiei 
sale. 

Alarmat, Pip, loialul său agent de presă, se repezi să-și apere 
clientul. 

— La o parte, spuse detectivul Lee cu o voce surprinzător de 
groasă. 

— Ralph Maestro, spuse detectivul Preston, ești arestat 
pentru implicare în uciderea soției tale, Gemma Summer 
Maestro. Ai dreptul să nu spui nimic. Orice vei spune poate și va 


fi folosit împotriva ta la tribunal. Ai dreptul... 

— E scandalos! explodă Felix Saunders, când detectivul 
termină de înșirat dreptutile lui Ralph Maestro. 

Ralph rămase calm, chipul lui impunător de star de cinema 
netrădând nici o emoție. La urma urmei, aici se aflau la 
Hollywood, iar el era vedetă. 

Nimic n-avea să i se întâmple unei celebrități de talia lui. 

Absolut nimic. 


82 - Denver 


Uau! S-au întâmplat atâtea într-o perioadă așa de scurtă, 
încât mă simt buimăcită. 

Faptul c-am descopetit-o pe Carolyn rătăcind pe străzi a fost 
un noroc chior! Extraordinar! 

Trebuie să-i mulțumesc lui Bobby pentru c-a tras sforile și-a 
aflat tot ce se putea. Cred că nu e tocmai rău să faci parte dintr- 
o familie care-și permite să pună mâna pe telefon și să-l sune pe 
comandantul poliției. 

Ne-am grăbit s-o transportăm pe Carolyn la Urgenţă. Eu am 
tinut-o în braţe tot drumul până acolo, iar Bobby a avut grijă să-i 
contacteze pe soții Henderson și pe detectivul Lennox. 

O doctoriță pe nume Glass ne-a întâmpinat la sala de urgențe 
și a luat-o în primire pe Carolyn, în timp ce eu îi îmbrățișam pe 
soții Henderson și încercam să le povestesc toată întâmplarea. 

Bobby m-a susținut în permanenţă, răspunzând la întrebările 
tuturor, aducându-mi cafea și îngrijindu-se de mine. E un 
sentiment destul de ciudat să am pe cineva care să aibă grijă de 
mine. Am fost întotdeauna atât de independentă, convinsă că 
pot face față oricărei situaţii. Dar în clipa aceea îmi dădeam 
seama că prezența lui Bobby lângă mine era al naibii de 
liniștitoare. 

Când am ridicat-o pe Carolyn de jos și am băgat-o în mașină, 
arăta cât se poate de jalnic și de distrusă și se comporta isteric. 
Dumnezeu știe prin ce fel de chinuri o fi trecut. 

Detectivul Lennox aștepta s-o interogheze, dar doctorița 
Glass nu-i dăduse încă voie să intre, ceea ce am impresia că l-a 
cam scos din sărite, fiindcă se plimba cu pași mari, bând cafea 
după cafea din pahare de polistiren expandat. 

În cele din urmă, doctotița Glass și-a făcut apariţia în salonul 
de așteptare. 

— Carolyn o să fie bine, ne-a asigurat ea, acordându-i o 
atenție specială doamnei Henderson, care arăta poate la fel de 
distrusă. Suferă de epuizare, deshidratare severă și are o tăietură 


urâtă la picior, care va avea nevoie de câteva copci. Îi facem un 
antitetanos pentru orice eventualitate. Însă cu siguranță vă veți 
bucura cu toţii aflând că bebelușul e bine. 

— Bebelușul? spuse doamna Henderson confuză. 

— Bebelușul! am scos eu un strigăt de emoție, la fel de 
confuză. 

— Carolyn e însărcinată în aproape două luni, ne-a dezvăluit 
doctorița Glass. Credeam că știți. 

Deci asta era vestea interesantă a lui Carolyn! În sfârșit! 

Bobby mi-a luat mâna și a strâns-o. 

Hmm... cine-ar fi putut spune că o simplă strângere de mână 
poate să-i dea unei fete fiori pe șira spinării? 

— Eşti surprinsă? m-a întrebat Bobby. 

— Mai e vorbă! i-am răspuns. Acum trebuie să aflu cine e 
tatăl. 

Mi-a zâmbit ușor. 

Doamne! Dinţii ăia mai albi decât perlele. Buzele alea. 
Privirea aia intensă și întunecată. 

Era oare normal să mă simt excitată în asemenea momente? 

Nu cred. 

Dar la naiba! Carolyn era în siguranță. Deci ce era rău în a 
dori să mă concentrez asupra lui Bobby? Nimic. 

— De ce? făcu el înţelept. Nu vrei s-o lași pe ea să-ţi spună 
când va dori să afli? 

Era și deștept pe deasupra. Nu părea o idee bună să-i refuz 
acest drept lui Carolyn. 

Deodată mi-am dat seama cât de obosită eram. Mă simţeam 
secătuită sufletește și gata să mă duc acasă și să mă cuibăresc în 
pat, cu Amy Winehouse lângă mine. 

Nu mai aveam nimic de făcut acolo. Soții Henderson aveau 
nevoie să petreacă puţin timp doar cu fiica lor. Mai mult i-aș fi 
încurcat. În plus, totul era în ordine, iar Carolyn avea să vină să 
stea cu mine peste o săptămână-două. 

Am întrebat dacă puteam s-o văd. Doctoriţa Glass a spus că 
nu, doar membrii familiei, deocamdată. 

Bobby a părut să-mi citească gândurile. 

— Ce-ar fi să te duc cu avionul acasă? a sugerat el. Prietena ta 


e în siguranță, nu mai ai nimic de făcut aici. 

— Dar tu stai tocmai în New York, am murmurat. Pot să iau 
un avion comercial. 

Ochii lui întunecaţi mă priviră pătrunzător. 

— Te duc acasă, a spus, tonul lui nelăsând loc de replică. 

Mi-am luat la revedere de la soţii Henderson, le-am urat 
toate cele bune și i-am pus să-mi promită c-o vor lăsa pe 
Carolyn să mă sune de îndată ce era în stare s-o facă. 

Am strâns amândoi mâna detectivului Lennox, iar apoi am 
plecat, eu și Bobby Santangelo Stanislopoulos. 

Stând în mașină în drum spre aeroport, am simțit că mă 
cuprinde un val de timiditate, ceea ce nu prea-mi stă-n fire. 

Doamne! În toată acea nebunie, oare mă în... Nu! Nu! Nu! 

— Unde anume stai în L.A.? m-a întrebat Bobby. 

— De ce? Ai de gând să pui pilotul să aterizeze pe strada 
mea? i-am răspuns pe un ton jucâuș. 

— Poate că da, mi-a spus cu un zâmbet până la urechi. În 
felul ăsta pot să scap de tine mai repede. 

— Să scapi de mine! Cum îndrăznești?! am glumit. 

— Ştii ceva, mi-a spus, privindu-mă lung și insistent. Eşti și 
mai drăguță când te prefaci supărată. 

Am înghiţit cu greu. În mod normal aș fi găsit o replică 
deșteaptă, dat Bobby mă derutase. 

Avionul ne aștepta. Evident. S-ar fi zis că Bobby pocnea din 
degete și lucrurile se întâmplau. 

Hani și Gitta se aflau la bord gata să ne întâmpine, îmbrăcate 
în uniformele lor elegante. 

„Hmm... Cred că m-aș putea obișnui repede cu stilul ăsta de a 
călători.” 

M-am uitat la ceas. Era aproape amiază în Washington. În 
L.A. era cu trei ore mai devreme. Înmormântarea familiei 
Maestro avea să înceapă în curând, iar eu n-aveam să fiu acolo 
ca să iau parte la ea. 

Păcat. 

Sau nu. 

În clipa în care avionul a decolat, m-am cufundat într-un 
somn adânc, ghemuită pe scaun. Cineva - cred că a fost Bobby - 


a pus o pătură pe mine și mi-a vârât o pernă sub cap, dar nimic 
nu mă putea trezi. Eram frântă. 

Când m-am trezit, peste vreo două ore, Bobby avea vești 
proaspete. 

Se părea că Ralph Maestro fusese arestat pentru că ordonase 
uciderea soţiei sale. Ştirea apăruse peste tot pe internet. 

Din păcate - sau din fericire -, ratasem întreaga poveste. 

De-abia așteptam s-ajung acasă și să aflu totul. 

De îndată ce am aterizat, Bobby m-a condus la o mașină care 
ne aștepta — cum altfel — și-am pornit spre apartamentul meu. 

Eram cât se poate de confuză. Aveam să-l poftesc înăuntru? 
În ce stare îmi lăsasem oare apartamentul? Ce avea să urmeze? 
Era cu putință să se înfitipe ceva între noi? 

Da! Da! Da! 

Dar soarta are un fel ciudat de-a interveni, atunci când te 
aștepți mai puţin: în faţa apartamentului meu se afla Sam - 
scenaristul împreună cu care petrecusem o noapte la New York. 

— Salut! a exclamat Sam, plin de entuziasm. Tocmai mi-am 
vândut scenariul studioutilor Universal, așa că iată-mă! 

Și iată-l, într-adevăr, cu tot cu bagaj, pregătit să rămână peste 
noapte. 

O situaţie delicată. Foarte delicată. 

Cu atât mai mult cu cât Sam se purta de parcă am fi fost un 
cuplu. Sau cel puţin asta a părut să creadă Bobby, fiindcă mi-a 
dat un pupic rapid pe obraz și dus a fost. N-aveam ce să-i spun 
ca să-l opresc. 

Pa, Bobby, mi-a părut bine să te cunosc. 

Deloc în apele mele, l-am invitat pe Sam înăuntru, i-am oferit 
ceva de băut și l-am felicitat din inimă, după care i-am spus că 
nu putea să rămână peste noapte. 

Sam a priceput mesajul, nu era prost. 

În zilele următoare, am aflat o grămadă de lucruri. Am 
descoperit că Ralph Maestro nu era doar vedetă de cinema, ci și 
un tip cu multe relaţii. Relaţii solide cu oameni importanţi. Așa 
că, deși fusese arestat și acuzat că-l angajase pe Hank Montero 
să-i ucidă soţia, Ralph fusese eliberat după câteva ore. Felix 
Sanders se ocupase de asta. O cauţiune de cinci milioane de 


dolari și marea vedetă de cinema redevenise un bărbat sigur pe 
el, instalat comod în vila lui enormă. Sigur că, atunci când avea 
să se ajungă la proces - probabil peste patru ani, căci atât durase 
până ce Phil Spector, celebrul producător discografic, fusese 
târât în faţa tribunalului pentru prima crimă comisă, o să scape 
cu fața curată. Pentru că, în sinea lui, Ralph nu se simțea vinovat 
de nici o crimă. 

Frumoasa și diafana Gemma Summer, soţia lui iubitoare, îi 
pusese coarne, iar pentru Ralph, acesta era un păcat de neiertat. 
Le dezvălui lui Felix și detectivilor care investigau cazul că într-o 
zi, în timp ce bea o bere cu fosta lui dublură, Hank Montero, se 
întâmplase să spună în treacăt că orice femeie care-și înșela 
bărbatul merita să fie împușcată. 

De unde era să știe că Hank - un bărbat vitregit de soartă — 
avea să-i ia în serios vorbele? 

— A fost o glumă proastă, îi informase Ralph. O remarcă 
aruncată la întâmplare, de care a profitat un bolnav mintal. 

Felix dădu din cap aprobator. Înţelegea. Felix înțelegea totul. 

Mai târziu, Ralph a fost interogat cu privire la banii pe care 
Hank pretindea că-i primise de la el. 

— Omul trecea printr-o pasă proastă, a spus Ralph fără cea 
mai mică urmă de vină. l-am dat câteva mii de dolari ca să poată 
să supraviețuiască. De ce-am mai face umbră pământului, dacă 
nu ne-am ajuta semenii? 

Îl privisem în față și văzusem o scânteiere diabolică în ochii 
pătrunzători ai lui Ralph Maestro. 

Dar Felix era un mare expert - știa că n-avea să întâmpine 
nici o problemă în a-l achita pe Ralph de toate acuzaţiile. 

Felix era un avocat mortal. 

lar Ralph era un client mortal. 

La scurt timp, mi-am dat demisia de la firma Saunders, 
Fields, Simmons & Johnson. 

Poate că taică-meu avea dreptate. Dintr-odată, a urmări 
criminalii în justiţie în loc să-i apăr îmi părea o slujbă mult mai 
potrivită. 

Carolyn urma să vină să stea cu mine de Crăciun și speram 
să-mi povestească totul, căci, până în acel moment, răpirea ei 


rămânea un mister. De asemenea, muream de nerăbdare să aflu 
cine era tatăl copilului ei. Aveam o grămadă să ne spunem. 

Nu știam ce-mi rezerva viitorul, însă de un lucru eram sigură: 
aveam de gând să fac numai alegeri bune. 

În ceea ce-l privea pe Bobby, ei bine, dacă era să judec după 
anii de liceu, el era sportivul chipeș, iar eu fata studioasă pentru 
care nu avusese ochi niciodată. Știusem dintotdeauna că nu 
avea cum să meargă. 

Acum puteam să mă concentrez din nou asupra carierei mele. 

Eram liberă. Puteam să fac absolut tot ce voiam. 


epilog 


Șase luni mai târziu 


La început, Annabelle se simţi buimacă - nici măcar șocată, 
fiindcă bănuise încă de la început, în mod instinctiv, că taică-său 
trebuia să fie vinovat. Da, glumise pe tema asta, dar în adâncul 
sufletului simţise că, într-un fel sau altul, Ralph era responsabil 
de moartea brutală a mamei ei. 

Ralph Maestro și Gemma Summer. 

Cuplul perfect. 

lată că se dovedise a nu fi atât de perfect. 

Bineînţeles, nu se îndoia că Ralph avea să fie achitat dacă 
ajungea vreodată în faţa tribunalului. La urma urmei, acesta era 
Hollywoodul. Vedetele de cinema puteau să scape și chiar 
scăpau cu fața curată, indiferent de crima comisă. 


Janey Bonafacio nu reușise cu nici un chip să-i dea de urmă 
lui Chip; și nici Frankie. Janey era ușurată că Frankie o iertase, în 
sfârșit, pentru că-l lăsase pe Chip să dea iama în apartamentul 
lor din New York, furând fotografii, documente și toți banii din 
seif. 

Frankie descoperi lipsa banilor abia atunci când el și 
Annabelle se întoarseră în New York pentru apariţia ei la 
emisiunea Today. Dându-și seama că fuseseră jefuiți, o luă 
razna. 

Annabelle era mai pragmatică. 

— Nu mai putem face nimic, spusese. Am avut noroc că 
Bobby a intervenit ca să nu fim arestaţi pentru proxenetism. 

Era adevărat. Bobby și relaţiile familiei lui erau salvarea 
multora. Bobby era un prieten adevărat. 


Chip Bonafacio se mutase în Tucson și reușise să rămână în 
umbră. Nici Frankie, nici maică-să n-aveau nici cea mai mică 
idee unde se afla. 

Îşi schimbase numele, închiriase un penthouse, se combinase 
cu o dansatoare la bară pe nume Daisy și își cumpărase o 


motocicletă nou-nouţă. Se scălda în bani și-i plăcea la nebunie. 
Cu toate acestea, bogăţia lui recentă n-avea să-i aducă o 
fericire de lungă durată. La trei luni după publicarea articolului 
din Truth & Fact, muri în urma coliziunii cu o camionetă de 
livrări. 
Daisy se grăbi să strângă banii care-i mai rămăseseră - o 
sumă destul de frumușică - și fugi din oraș. 


Annabelle refuză să permită ca scăderea în popularitate a 
tatălui ei să-i strice socotelile. Nici vorbă de asta. Fanny era la 
cârmă, și orice sugera Fanny era aur curat. 

Toate emisiunile de top o voiau. Oprah, Larry King Live, chiar 
și The Jay Leno Show. Apăru la toate. 

Se dovedi că - exact așa cum prevăzuse Fanny - Annabelle se 
purta cu o naturalețe înnăscută în fața camerelor. Era 
fermecătoare. Dulce atunci când voia, rea când n-avea chef să fie 
dulce. Amuzantă. Instruită. Era invitata ideală pentru un 
moderator de talk show. 

Apoi, exact așa cum prevăzuse Fanny, veniră ofertele să-și 
pună numele pe o carte. Era o afacere de mai multe milioane de 
dolari. Viaţa mea - o prințesă de la Hollywood se destăinuie. 

Fu publicată rapid. Avu o ascensiune fenomenală în topul 
celor mai bine vândute cărți. Și, în curând, Annabelle Maestro 
deveni o vedetă cât se poate de autentică. 


Frankie puse în cele din urmă capăt relaţiei lor. Nu-i plăcea 
atitudinea de rahat a lui Annabelle - avea niște aere de parc-ar fi 
fost o a doua Angelina Jolie. De un lucru era sigur: Frankie 
Romano nu se născuse ca să se piardă în fundal. 

Fanny îl enerva și ea - tot ce făcea era s-o pună în valoare pe 
Annabelle, nimic pentru el. Reality show-ul în care urmau să 
apară ca un cuplu nu se concretiza niciodată. În schimb, lui 
Annabelle i se oferi o emisiune proprie, având la bază tâmpita 
aia de carte a ei. 

Frankie se săturase - îl durea undeva. Avea alte planuri de 
afaceri în minte. În plus, relaţia lui cu Annabelle se răcise de 
luni bune. 


Când Frankie îi spuse pa, Annabelle zise mersi. ÎL învinovăţi 
pentru banii furați și pentru tot ce-i veni în minte. 

Amândoi se mutaseră în L.A. Stilul de viață de la Hollywood i 
se potrivea lui Frankie ca o mănușă. EI și Rick Greco intraseră în 
afaceri împreună - o afacere pe care Frankie o cunoștea prea 
bine. Să convingă actrițe care stăteau pe tușă să-și vândă 
trupușoarele zglobii în schimbul a mucho parai era floare la 
ureche. 

După o vreme, trimise după Janey, iar ea se îndreptă spre L.A. 
nerăbdătoare să fie alături de iubitul ei văr. 

— Nu ești tu de vină pentru ce-a făcut Chip, o informă 
Frankie. Ai putea să vii să lucrezi pentru mine, am nevoie de-o 
persoană de încredere. 

Janey era bucuroasă că-i putea face acest serviciu. 

Între timp, afacerea luase avânt. La Hollywood, Frankie era 
un pește cât se poate de fericit. 


Carolyn își reveni în timp record. Hotătâtă să uite cu totul de 
supliciul la care fusese supusă, stabili să părăsească 
Washingtonul și să se întoarcă în L.A. cu părinții ei. 

Evelyn și Gregory Stoneman o vizitară la spital. Ce mai 
tratație! Lui Carolyn cu greu îi venea să creadă că Gregory avea 
tupeul să apară cu nevastă-sa. 

— Ne pare tare rău pentru ce s-a-ntâmplat, draga mea, se 
miorlăise Evelyn, punându-i în braţe o cutie de bomboane de 
ciocolată scumpe. Bietul Gregory aproape se-mbolnăvise de 
grijă. 

„Se-mbolnăvise de grijă? se gândi Carolyn. Pun pariu că da.” 

Nu știa sigur dacă Gregory era implicat în răpirea ei, dar era 
sigură de faptul că tipul nu putea s-o privească-n ochi. 

Iubirea pe care-o simţise pentru el dispăruse de mult. 

— Au aflat cei de la poliție cine ţi-a făcut asta? continuă 
Evelyn, în vreme ce Gregory se uita în podea și nu scotea un 
cuvânt. 

„Ce laş e! se gândi Carolyn. În caz că suspecta ceva, se 
grăbise s-o aducă pe scorțoasa aia de nevastă-sa ca să-l apere - o 
femeie pe care ea de-abia o cunoștea. 


Carolyn era îngrețoșată. Senatorul Gregory Stoneman nu era 
nici pe departe așa cum îl crezuse ea. De fapt, abia acum realiza 
că nu avusese niciodată de gând să-și părăsească nevasta și să 
înceapă o viață nouă alături de ea. Tipul era un ticălos mincinos, 
afemeiat și însurat. 

Totuși, în ciuda acestor lucruri, n-o lăsase inima să-l implice 
în răpirea ei atunci când fusese interogată. 

Detectivul Lennox o întrebase ce căuta în fața unei stații de 
benzină abandonate, în mijlocul pustietăţii, și ea declarase că se 
rătăcise. Nu suflase o vorbă despre faptul că senatorul Stoneman 
îi dăduse întâlnire acolo. 

Ce mai coincidenţă! Și cât de ciudat că fata care-i puse-se 
batista cu cloroform pe faţă știuse că era însărcinată! 

Cuvintele fetei îi răsunau în continuare în minte lui Carolyn. 

Îi dădură drumul din spital după douăzeci și patru de ore, 
fără nimic care să-i amintească de groaznicul supliciu prin care 
trecuse, cu excepţia câtorva copci la piciorul rănit. 

Părăsi Washingtonul cu copilul lui Gregory crescând în 
pântecele ei și fără nici un regret. Intenţiona să dea naștere 
bebelușului, iar aceasta avea să fie pedeapsa lui, căci nu-l va lăsa 
niciodată să se amestece în viaţa copilului ei. 

Pentru ea, senatorul Gregory Stoneman era mort. Şi așa avea 
să rămână pentru totdeauna. 


Ilustra carieră a Zeenei continua să înflorească - și tot așa 
colecţia ei de bărbaţi tineri. Concertase recent pe Stadionul 
Maracană din Rio și acolo dăduse peste niște gemeni de 
nouăsprezece ani - manechini care prezentau lenjerie intimă - 
și care acționau în echipă în toate privințele. Apoi apăruseră 
Minda și Miranda, două supermodele superbe din Brazilia. 

Zeena își dăduse repede seama că sexul în grup era, probabil, 
cel mai îndrăzneţ și mai excitant joc din câte existau. 

Satisfacţie garantată. Putea s-o confirme. 

Din când în când, gândurile Zeenei de îndreptau spre Bobby 
Santangelo Stanislopoulos, pe care îl socotea răspunzător de 
faptul că dăduse bir cu fugiţii. Da, la un moment dat, în viitor, 
era sigură că soarta avea să-i aducă din nou împreună, iar atunci 


poate că o să-i povestească despre aventura pe care o avusese în 
adolescenţă cu tatăl lui, marele Dimitri. Poate. 

Sau poate că nu. 

Zeena nu-și făcea niciodată planuri. 


Doctorița Glass și detectivul Lennox începură să-și dea timid 
întâlniri. Erau amândoi oameni extrem de ocupați, care n-aveau 
timp de idile. Având fiecare câte un divorț la activ, fură luați prin 
surprindere când aceste întâlniri neoficiale evoluară într-o 
relaţie în toată regula. 


Mario Riviera primi o binemeritată promovare. De la 
coprezentator al emisiunii Hollywood Word - jumătate de oră în 
fiecare zi —, ajunse gazda ştirilor de weekend, obținând o oră în 
prime time, în fiecare sâmbătă și duminică. Se pare că atitudinea 
lui îndrăzneață și înclinația spre flirt fusese pe placul 
telespectatorilor, ca să nu mai vorbim de abdomenul lui bine 
lucrat și de gropiţele seducătoare. 

Cu siguranță că Denver Jones nu aprecia însă nici una dintre 
aceste calități, căci nu catadicsi să-i răspundă la numeroasele 
mesaje, și nici nu-i mulțumi vreodată pentru florile pe care i le 
trimisese. 

Păcat. 

Domnișoara Jones nu știa ce pierde. 


Rosa se întoarse din Guatemala complet schimbată, învățase 
câte ceva în răstimpul petrecut într-o ţară săracă, alături de 
verișorii ei strâmtoraţi. 

Cât fusese plecată, dusese dorul bebelușului ei, așa că se 
hotărî să devină o mamă mai bună. Îi lipsise și mama ei, așa că 
își promise că va sta mai mult pe-acasă, că o va ajuta la treburi și 
că n-o să mai lipsească de la școală. N-avea să se mai culce cu 
cine se nimerea, se învățase minte când auzise că Benito fusese 
împușcat mortal. Moartea lui brutală o înfiorase, iar veștile 
proaste nu se opriseră aici: ucigașul, aflat acum la închisoare, 
era tatăl copilului ei. 

Rosa avea numai șaisprezece ani, dar era cât se poate de 


hotărâtă să-și schimbe stilul de viață. 

Se gândea adesea la femeia pe care o răpise Benito și, intrând 
pe internet de pe computerul de la școală, află din articole mai 
vechi de ziar cine era femeia, precum și faptul că fusese salvată. 

Vestea o bucură, dar se simţea în continuare vinovată pentru 
că fusese implicată. Maică-sa îi jurase să păstreze secretul și o 
asigurase că n-avea să spună nimănui. Însă informaţia o apăsa 
prea mult pe suflet, trebuia să spună cuiva. 

Într-o zi, după terminarea orelor de la școală, se duse să-l 
vadă pe Ramirez la centrul comunitar pe care-l conducea. Nu-l 
mai întâlnise niciodată, dar știa că era fratele lui Benito și avea 
reputaţie de om bun. 

Pradă agitaţiei, îi spuse toată povestea. El îi ascultă cu atenţie 
fiecare cuvânt. 

Când termină, Ramirez o îmbrățișă strâns și o asigură că 
făcuse ceea ce trebuia. 

Rosa se simţi, în sfârșit, împăcată. 


Ramirez se gândi îndelung la dezvăluirile Rosei. 

Ar fi putut să se ducă la poliţie, la detectivul Lennox mai 
precis, fiindcă se cunoșteau de multă vreme și se respectau 
reciproc. 

Sau... ar fi putut să-și țină gura și să folosească povestea Rosei 
în avantajul propriu. 

Ramirez avea de ales și nu trecu mult până se hotărî ce cale 
să urmeze. 

Îl sună din nou pe senator și îi ceru să se întâlnească cu el. 
Senatorul Stoneman îl informă că, momentan, era prea ocupat 
pentru a stabili o întâlnire. 

Ramirez îi spuse senatorului că înțelegea situaţia și că poate 
era mai bine s-o sune pe soţia senatorului pentru a discuta 
despre îmbunătățirile pe care voia să le facă la centrul 
comunitar. 

Gregory Stoneman mirosi o ameninţare voalată și fu de acord 
să se întâlnească cu Ramitez. 

În câteva săptămâni fură demarate lucrările pentru renovarea 
completă a centrului comunitar. Banii pe care Ramirez îi ceruse 


în repetate rânduri începură dintr-odată să curgă. 
În ceea ce-l privea pe Ramirez, era o soluție extrem de 
satisfăcătoare. 


Cât despre senatorul Stoneman, trăia cu teama abjectă că, 
într-o bună zi, adevărul cu privire la implicarea lui în răpirea lui 
Carolyn avea să iasă la iveală. În mintea lui nu încăpea îndoială 
că, înainte ca Benito să fi fost împușcat, i se destăinuise lui frate- 
său, fiindcă, deși Ramirez nu i-o spusese cu prea multe cuvinte, 
era evident că știa. 

Și Carolyn părea să știe la rândul ei. Nu avea să uite prea 
curând expresia de dezgust și de dezamăgire de pe chipul ei, 
atunci când o vizitase la spital. Dacă s-ar hotărî să vorbească 
vreodată, cariera lui ar fi distrusă. 

Cu toate acestea, Gregory era un supravieţuitor și un 
politician, așa că își văzu mai departe de treburi cu un zâmbet 
fad întipărit pe faţă și având-o alături pe Evelyn cea perfectă. lar 
când Ramirez voia ceva de la el, se conforma pe dată. 

Senatorul Gregory Stoneman știa, fără doar și poate, ce 
trebuia să facă pentru a supraviețui. 


M.J. se mută în Vegas cu proaspăta lui soție pentru a 
supraveghea relansarea restaurantului Mood. După ce fu auzită 
cântând în barul hotelului The Cavendish, Cassie obținu un 
contract pentru o serie de concerte. M.J. era încântat, voia ca ea 
să aibă șansa de a ajunge celebră, dacă asta își dorea. lar pentru 
că era atât de tânără, fiecare experienţă conta. 

O fi fost o nuntă făcută pe fugă în Las Vegas, dar după șase 
luni de stat împreună zi de zi, se convinseseră că relaţia lor era 
una de durată. 


Hank Montero n-avusese parte de-o viață ușoară. Dac-ar fi 
fost să judeci după înfățișare, ar fi trebuit s-ajungă vedetă de 
cinema, la fel ca vechiul lui tovarăș, Ralph Maestro. Cu mult 
timp în urmă, frecventaseră aceeași școală de actorie pe 
Hollywood Boulevard. Şcoala era condusă de o englezoaică 
scorțoasă care sfârșise prin a se culca cu Ralph. Evident, întrucât 


ea și Ralph și-o trăgeau, îi oferise lui cele mai bune roluri în 
reprezentațiile pe care le dădeau studenţii și pe care le vedeau 
directorii de casting. 

Pentru că era mereu în față, la vedere, Ralph fusese 
descoperit în scurt timp, iar Hank rămăsese de căruță. 

Câţiva ani mai târziu, când Ralph devenise deja cunoscut, îi 
pusese pe cei de la studio să-l angajeze pe Hank ca dublură a sa. 
Nu era o slujbă rea, dacă Hank n-ar fi căzut de pe o nenorocită 
de clădire, rupându-și aproape toate oasele din corp. 

După aceea, lucrurile începuseră s-o ia la vale și când, peste 
mulți ani, Hank îl căutase pe vechiul său tovatăș Ralph și-l 
implorase să-i dea niște bani cu împrumut, acesta spusese că o 
să se gândească. 

Să se gândească, pentru numele lui Dumnezeu! Ralph era 
ditamai vedeta de cinema, cu banii curgându-i și din fund. Hank 
fusese foarte ofticat. 

Dar două luni mai târziu, spre marea lui surpriză, Ralph îl 
sunase. Se întâlniseră într-un bar pe Hollywood Boulevard - un 
loc pe care obișnuiau să-l frecventeze în tinereţe. 

Ralph avea o propunere. Era o propunere care nu prea-i 
convenea lui Hank, dar avea nevoie disperată de bani și - la 
naiba! — După cum îi explica Ralph, târfa și-o cam merita. 

Ralph aranjă totul. Îi spuse pe unde să intre în casă, îl asigură 
că ușa laterală pe cate îi spusese să intre nu avea alarmă și că 
dulăii aveau să fie legaţi. Ralph îi dădu instrucțiuni cu privire la 
camera în care să meargă și la ce să facă odată intrat acolo. 
Ralph îi expuse totul în detaliu, ca să nu existe probleme. 

Nimeni n-o luase însă în calcul pe cea de-a treia nevastă a lui 
Hank, drogata de Pinky, cu gelozia ei scăpată de sub control. 

Cine s-ar fi gândit că avea să-i înșface pistolul (aceeași armă 
pe cate Ralph îi spusese s-o arunce în râul Los Angeles imediat 
după ce-o va fi împușcat pe Gemma - ceea ce desigur că nu 
făcuse) și să încerce să-i găurească fundul? Și cine-ar fi crezut că 
nenorocitul ăla de vecin băgăcios avea să cheme poliția? Și cine- 
ar fi crezut că Ralph Maestro avea să scape cu fața curată, în 
vreme ce el, Hank Monteto, primise o condamnare de cel puţin 
nouăsprezece ani, pentru că juriul alcătuit, chipurile, din 


oameni asemenea lui nu crezuse că Ralph Maestro îl angajase ca 
s-o curețe pe nevastă-sa? 

Da, într-adevăr, Hank Montero nu avusese parte de-o viață 
ușoară. 


Deschiderea localului Mood, recent reamenajat, trebuia să fie 
un eveniment de pomină. Bobby nu se pricepea să organizeze 
petreceri grandioase, însă Lucky, da, și tot așa și M.]. Amândoi 
voiau să fie inaugurarea anului. 

Invitaţiile fuseseră expediate din timp. 

Bobby îi trimise personal una lui Denver. Nu era sigur că avea 
să-i răspundă, la urma urmei nu mai auzise de ea de când o 
lăsase în L.A., cu un tip care era, fără îndoială, iubitul ei, 
așteptând-o la ușă. 

La naiba! Îşi dorise s-o cunoască mai bine, să petreacă timp 
împreună cu ea, s-o ia ușor. 

Îi spusese că nu avea un prieten. Se pare că avea. 

Se hotărî s-o sune și s-o întrebe dacă venea la inaugurare - cu 
sau fără iubit. De preferat, fără. 

În ultimele luni ieșise cu câteva fete, dar nici una nu avea acel 
ceva pe care îl remarcase la Denver. Se gândise mult la ea. 

Răspunse la al treilea apel. 

— Salut, îi spuse. Sunt Bobby. 

Fără să facă vreo pauză, îi auzi replica: 

— Același Bobby care-a fugit și m-a lăsat cu un fost prieten la 
ușă? Nici măcar un fost - un tip cu care-am avut cândva o 
aventură de-o noapte. Mersi mult. 

— Am vrut să-ți respect intimitatea, spuse el, simțind că erau 
pe aceeași lungime de undă. 

— Şi n-ai mai dat nici măcar un telefon, îl certă Denver. 

— Hei, ce vrei să spui printr-o aventură de-o noapte? spuse el 
glumeţ. Nu mi-ai părut a fi genul ăla de fată. 

— Nu ţi-am părut nicicum, răspunse ea cu îndrăzneală, 
încântată să afle vești de la el. 

Când primise invitaţia la deschiderea localului Mood, sperase 
întru câtva s-o sune. Dar - se gândise apoi -, de ce ar face-o? În 
ultimele luni fusese ocupată cu schimbarea ei de carieră și nu se 


gândise prea mult la Bobby. 

Mă rog... se gândea câteodată... când se ducea la vreo 
întâlnire plictisitoare și începea să-și amintească de camaraderia 
lor și de apropierea pe care-o simţiseră amândoi. 

Crăciunul venise și trecuse, la fel și Carolyn - prietena ei 
însărcinată care refuza categoric să dezvăluie cine era tatăl 
copilului. Carolyn renunţase la slujba ei de la Washington și se 
mutase înapoi în L.A. pentru a sta cu maică-sa - Clare 
Henderson era în plin proces de divorț cu tatăl lui Carolyn. 

Denver avea o slujbă nouă: lucra acum în interes public. Era 
procuror districtual stagiar și își iubea munca. Tragerea 
infractorilor la răspundere îi aducea mult mai multe satisfacţii 
decât apărarea vedetelor de cinema pline de bani și cu prieteni 
sus-puși. 

— Deci, zise Bobby, dacă tipul ăla a fost o aventură de-o 
noapte, asta înseamnă că ești liberă? 

— Păi cu siguranţă n-o să te taxez, făcu Denver răutăcioasă. 

— Bună asta, râse Bobby. 

— Unde ești? adăugă ea. 

— Într-un avion, în drum spre Vegas. 

— În avionul tău? 

— Nu e avionul meu, îi spuse el calm. E avionul companiei 
Stanislopoulos. 

— Şi nu ești tu Bobby Stanislopoulos? îl tachină ea. 

— Presupun că da, domnişoară procuror districtual. 

— Cum de-ai aflat de noua mea slujbă? întrebă ea curioasă. 

— Crezi că nu te-am ţinut sub observaţie? 

— Hmm, făcu ea, simțind c-o străbate un fior de plăcere. 
Serios? 

— Cum facem? spuse Bobby. Mă opresc eu în L.A. sau sari tu 
într-un avion spre Vegas? 

— Păi... 

— Uite ce e, Denver, am auzit eu de preludiu, dar ăsta e 
ridicol. 

— Da, zise ea încet. E cu sigutanţă ridicol. 

— Deci... presupun că trebuie să mă-ndrept spre L.A., așa-i? 

— Se pare că n-am cum să te opresc. 


— Se pare că nu vrei să mă oprești. Denver închise telefonul, 
fără a-și putea șterge zâmbetul de pe faţă. 


după epilog 


Denver 


La patru ore după telefonul lui Bobby, ne aflam împreună în 
pat și tipul se dovedise a fi tot ceea ce visasem vreodată. 

Fie, iată lista, cu toate căsuțele bifate. 

Abdomen: Perfect. 

Tehnică: Perfectă. 

Sex: Dincolo de orice aşteptări. 

Scor total: Nu cred, ci sunt îndrăgostită nebunește. Şi da, 
Bobby Santangelo Stanislopoulos e exact aşa cum mi-l 
imaginasem. 

După telefonul lui - pe care într-un fel sau altul îl așteptasem 
-, s-a înfiinţat la ușa apartamentului meu și-a fost de-a dreptul 
incredibil să-l revăd. 

Stătea în prag, înalt, întunecat și teribil de sexy. 

Am făcut un pas spre el, l-am luat de mână și l-am tras 
înăuntru. 

S-a apropiat de mine, a închis ușa cu piciorul și a început 
imediat să mă sărute. M-a sărutat lung și încet, explorându-mi 
gura cu limba și trezindu-mi senzaţii nebănuite. 

— N-am încetat niciodată să mă gândesc la tine, a zis el cu o 
voce Joasă și răgușită. 

— Nici eu, am reușit să îngăim, atingându-i fața. 

— Ce? m-a tachinat el. Nici tu n-ai încetat să te gândești la 
tine? 

— Hei... am chicotit eu. 

Doamne! Eu nu sunt genul care se hlizește. 

Mâinile lui mi-au tras apoi tricoul peste cap, iar eu am 
început să-i deschid nasturii de la cămașă, fiindcă amândoi 
simțeam chemarea cărnii și îl doream mai mult decât am dorit 
vreodată pe cineva. 

Bobby era regele preludiului - mi-a desfăcut sutienul, mi-a 
mângâiat sfârcurile cu vârfurile degetelor, mi-a cuprins sânii în 
căușul palmelor, frământându-i ușor în același timp. 

Abia mai reușeam să respir, cu gândul la ce avea să urmeze: o 


parte din mine ar fi vrut să se grăbească și, în același timp, 
cealaltă parte își dorea să nu se oprească niciodată din a mă 
mângâia. 

l-am simţit sexul întărit în dreptul coapsei mele și am întins 
mâna să-l cuprind. Am știut apoi că vreau să-i simt gustul, să fac 
lucrul acela intim pe care nu-l făceam cu oricine - de fapt, nu-l 
mai făcusem cu nimeni de când mă despărțisem de Josh, pentru 
că - numiți-mă de modă veche, dacă vreţi - cred că sexul oral ar 
trebui să fie rezervat persoanelor cu totul speciale. lar Bobby era 
special. 

O, da... 

Am ajuns în cele din urmă în dormitor, ne-am aruncat restul 
hainelor de pe noi și am început să facem dragoste încet, fiindcă 
amândoi știam că aveau să urmeze, fără îndoială, și alte reprize, 
așa că nu avea nici un rost să ne grăbim. 

Nu aveam nici cea mai mică idee ce se va întâmpla cu noi în 
continuare. 

Bobby locuiește în New York. Eu locuiesc în L.A. 

Dar de un lucru eram sigură: unele lucruri trebuie să se 
întâmple, iar acesta era doar începutul. 


(D Tip de muzeu, real sau imaginar, înfiinţat pentru a onora personalităţile cu cele 
mai importante realizări dintr-un anumit domeniu (n. red.) 


